


































































































































































































































ŽIVOT 

IZA ŽELJEZNIH REŠETKI 

* 



Prema vlastitom iskustvu i neposrednom opažanju, 
napisao: 

IVAN BERNARDIĆ 









Proživljavamo veliki razvitak civilizacije i kulture 
dvadesetoga stoljeća. Primjenjuju se na svakom koraku 
savremene tekovine i pronalasci ljudskoga uma, a huma¬ 
nost i profinjenost savremene kulture, dolaze (bar u na¬ 
čelima) svuda javno do izražaja. Samo u zatvorima, iza 
željeznih rešetki, vlada još uvijek srednjovječni mrak, 
metode i načela srednjovječne inkvizicije. 

Ovo je predmet koji sam dodirnuo u zadnjem dijelu 
ovoga sveska, koji je u glavnom posvećen jednom kon¬ 
kretnom robijaškom izživl javan ju, u vezi sa vlastitim do¬ 
življajima. 

U periodi šesto januarske diktature, život političkih 
osuđenika predstavlja jedno poglavlje za sebe. 

Mašinerija diktature — policija, policajski zatvori, 
policajska i žandarmerijska mučilišta, sudski zatvori i 
»Državni sud za zaštitu države« — stavljena je punom 
parom u pogon. Podizala je vješala, kopala je grobove, 
stvarala je ogorčenja, krik boli i nezadovoljstva, punila 
je bezprimjerno zatvore, i u svemu tome premašila samu 
sebe. 

Na stotine i stotine političkih osuđenika ležalo je u 
zatvorima, čamilo među uzničkim zidovima, iza željeznih 
rešetki, stradavajući za svoje ideale, proživljavajući svoj 
poseban život. 

Svi oni koji su sa njima suosjećali, nad njihovim ži¬ 
votima i sudbinom strepili, rođaci i prijatelji, nastojali 
su da upoznaju taj život. Ali pošto je to išlo teško, stva¬ 
rane su predodžbe prema odrazu tajanstvene tišine ka- 
znionskih zidina. 

Mučni život političkih osuđenika imao je svoje pose¬ 
bne probleme, svoje posebne posljedice i odraz. 

Smatrao sam da život ljudi, koji su stradavali za ide¬ 
ale, ma kakav on bio, ne može biti bez interesa. A onda 
pričalo se je mnogo, širilo se je svašta, a ponajviše neto¬ 
čno i zlonamjerno. 

Meni je taj život poznat. Na tomu putu ostavio sam 
deset godina svoga života. Odlučio sam da opišem taj ro- 
bijaški život, preuzimajući sa puno svijesti odgovornost 


r 


za svaku riječ, navod i prikaz. Napomenuti ću sve hitnije 
što je tome životu doprineo s jedne strane sistem kazni- 
one i režima, a s druge strane, što je tome životu dopri¬ 
neo sam unutarnji odnos političkih osuđenika i njihovih 
grupa, bez čega se taj život ne bi mogao niti opisati ni¬ 
ti shvatiti. 

Nije mi bila svrha da pišem štivo ugodno, nego na¬ 
protiv da iznesem činjenice i istinu, čitatelj će naći stva¬ 
ri zanimljivih, poučnih, žalosnih, neprijatnih i dosadnih. 
Već prema tome kakav je taj život bio. 

Za sve ovo ne očekujem razumijevanje sa strane o- 
nih, koji su naučeni da sve stvari posmatraju sa pretje¬ 
ranom uvaženošću iz perspektive »visoke politike«, i koji 
zaboravljaju, ili ne mogu da uoče, da se temelji prave, 
naročito zdrave visoke politike, temelje na sitnom, često 
na nevidljivom političkom stvaranju, na stradavanju 
malih, politički bezimenih ljudi, čija osjećanja i boli nisu 
nikada važna, i kojih nestaje svagda sa političke površi¬ 
ne nakon pobjede njihove borbe i ideje. 

Ja znam, da sa ovim prikazom ne će biti zadovoljni 
baš svi oni, koji su zajedno samnom prošli istim putem. 
Ah pošto znadem tome i razlog, ne ću se moći na to osvr¬ 
tati. 

A onda želim da učinim ovime pravdu onim elitnim 
idealističkim, borbenim duhovima, kojima je život u tim 
teškim prilikama bio tim teži, samo zato, jer su u najte¬ 
žim časovima ostali dosljedni sebi i svojim idealima, i 
koji su daleko od javnosti, ne očekujući ničije zahvalno¬ 
sti — od tuđih napadani, od svojih zaboravljani i ne- 
shvaćani — znali zauzeti takav stav, koji je svojstven 
samo iskrenim idealistima, čeličnim karakterima i nepo¬ 
kolebivim borcima. 

IVAN BERNARDIĆ 




PRVI DIO. 

I. 

Kada se je vlak, u pola dvanaest u noći, približavao 
varaždinskom kolodvoru, opazio sam kroz prozor (jer 
sam imao razloga da pazim) oko kolodvora i među vago¬ 
nima, neke sjene. A kada je vlak ulazio na sam kolodvor, 
opazio sam na peronu poznatoga zagrebačkog detektiva. 
Na izlazu su svjetla ugašena, a u tami izlaznih vrata i 
prolaza, opazio sam šest do osam sjena. Svršeno je, pri¬ 
premaju mi doček. Sada još preostaje pokušaj hladno- 
krvnosti i varke. Prpiću, koji je išao samnom, kazao sam 
da me slijedi ravnodušno na 10 do 20 koraka. Izlazimo. 
Putnika malo, tim je situacija teža. Dolazim prvi do iz¬ 
laza, predajem kartu željezničaru. Odlučujući čas. Sjene 
nepomično šute. Prolazim mimo njih. Izlazim pred kolo¬ 
dvor, i ogledam se za automobilom, kako bi im što brže 
umakao. U taj čas čujem iza mojih leđa brzi korak i ner¬ 
vozni glas »Stoj! stoj! stoj! U ime zakona pucam, pu¬ 
cam, ruke u vis pucam, pucam!«. Okrenem se hladnokrv¬ 
no (u takovim situacijama uvijek su me živci dobro slu¬ 
žili) izvadim nehajno ruke iz džepa, ali ne u vis, i zapi¬ 
tam Dra Vineka, koji mi je uperio revolver u prsa, sa oz¬ 
biljnom namjerom da opali »ako treba«, kako me je ka¬ 
snije uvjeravao; »Što hoćete od mene?« Moje držanje ga 
je zbunilo. »Jeste li Vi Prpić?« dakle nije me prepoznao. 
Dobro sam se premandurio. «Kakov Prpić? Što želite Vi 
od mene?« zapitam. On se zbuni još više. Spusti revolver 
da ga stavi u džep, ali u to detektiv Štefek primakne se 
k meni i zapita me: »Bernardić, kada si obrijao brko¬ 
ve?«. Na te riječi, za sekundu, bio sam strovaljen na ze¬ 
mlju i sputan u lance od više ostalih detektiva, koji su 
me opkolili, dok sam se objašnjavao sa šefom eskorte, 
drom Vinekom. U isti čas srušili su na izlazu i Prpića. Pu¬ 
tnici, među kojima se je to sve odigralo filmskom brzi¬ 
nom, zaprepašteni, stali su brzo bježati. Onako svezane, 
Svežu nas još jedanput zajedno, uguraju nas u svoj auto 
i odvezu na varaždinsku policiju. Dr Vinek javlja od¬ 
mah u Zagreb telefonski šefu policije Dru Janku Bedeko- 
viću: »Uhvatili smo atentatore«. Detektivi nas počnu za¬ 
dirkivati i groziti se. Ja sam im oštro odgovarao. Dr Vi- 

nek intervenira: »Mir! mir! U Zagrebu ćemo se mi sa 
njima razgovarati«. Održao je riječ. U Zagrebu ie bilo 
»razgovora«. 

I tako je svršila »Hary-Pillijada« našega bježanja i 
policajsko^ trčanja za nama, kako je to nazvao dr Vinek, 
jer smo im do tada više puta u zadnjem času umakli, a 
jedamput smo se i automobilom mimoišli. Veće zakašnje¬ 
nje vlaka skrivilo je naše uhapšenje, jer pet minuta na- 
kon redovitoga dolaska vlaka došli su policajci na varaž¬ 
dinski kolodvor. Svoga šofera okrivljivali su i pred nama 
da je s nama u vezi, jer da mu se je stalno »kvario« mo- 
tor, dok su jurili za nama, počam od Karlovca preko Sla- 
vetica, Plješivice, Samobora do Varaždina. 

Na tom bijegu doživio sam neobičan slučaj. Šofer, 
koji nas je vozio od Karlovca prema Trešćerovcu, pripo¬ 
vijedao nam je putem, da se je toga dana namučio, jer 
je morao^ da vozi policiju u Barilović i Belaj po nekoga 
Bernarđića, i tako je ispričao sve pojedinosti toga poli¬ 
ca jskog puta i istrage. Sasma jasno, on nije znao kome 
to pripovijeda, a meni je to dobro došlo da znam. Na bi¬ 
jegu nas je pratio Franjo Krmpotić iz Karlovca. 

Zagrebački detektivi otišli su na pijanku do četiri sa¬ 
ta u jutro, a mi smo dotle čekali, sputani u lancima, u 
kancelariji varaždinske policije. Nakon toga su nas dva 
velika automobila, nakrcata detektivima , poveli u Za¬ 
greb. 

U šest sati u jutro ulazimo u policajsku vežu Petrinj- 
ske ulice 18. u Zagrebu. U tom času naročito »ugodan« 
osjećaj. U naprijed znadem, sada će mi opet reći: »ti ra- 
dićevski bandit«, dobiti ću opet snažno pesnicom u želu¬ 
dac, u bubrege i rebra, opsovati će mi majku, ne jedam¬ 
put. Zatim će mi nabiti okove, one nove teške moderne o- 
kove, koje su dobili na račun ratnih reparacija od Nje¬ 
mačke. Objesiti će me na pušku, između stolova, glavom 
prema dolje, i nakon više drugih »milovanja« možda ću 
još »dobre volje« skočiti s trećega kata, da si na pločniku 
ulice, »sa užitkom« razmrskam lubanju. Sve sam to znao, 
ali sam ipak mirno i s hrabrošću išao tome nasuprot. 

Upravo sve je to tako bilo, uz iznimku da sam zaista 
imao namjeru da skočim kroz prozor, ali su mi spriječili, 
i to zato, da se riješim one teške torture na koju sam 
stavljeni. Napisati: bio sam teško udaran pesnicama i no¬ 
gama, čvrsto lancima vezan da je krv curila, vješan za 
ruke i noge glavom dolje, padao u nesvijest, to su ipak 


samo riječi, samo slova. Dobili smo dabome^ one nove mo¬ 
derne okove, koje se sa posebnim ključem šarafe na ^ no¬ 
gama, a uz to nemilosrdno okreće i upire na golim član¬ 
cima od nogu. U kaznioni su humaniji, možda zato sto 
imadu više posla s okovima. Tamo dadu krpu na noge is¬ 
pod okova, a lance od okova špagom si privežeš za opa- 
sač, tako da je čisto »ugodno« nositi okove, lakše se hoda 
a noge se ne ranjavaju. Na policiji ništa od toga, teško 
želiezo na gole noge iznad cipela, krv curi iz, od željeza 
ozlijeđenih nogu, a lance vučeš za sobom. 

Odmah na preslušavanje. Dočekuje me Špiler, okru¬ 
žen detektivima. Kaže mi: »Bernardić, sada moraš sve 
priznati, sada mi drugčije radimo, mi se više ne šalimo. 
Sada ti neće ništa više pomoći tvoj »hrvatski i omladin¬ 
ski ponos i svijest«. (Lopuža, još se sjeća. Kada sam s 
jajima nalupao ministra Grgu Anđelinovića, na njegovo 
pitanje, zašto sam to učinio, odgovorio sam mu, da je to 
tražila od mene moja hrvatska i omladinska svijest i po¬ 
nos. Zbog toga me sada zafrkava). 

Neobična i teška situacija! Kako ću sada da govorim? 
Mnogi su već pohapšeni. Otkriveno je, ako ne sve, to 
ipak dosta toga. Pretpostavljam da me terete što zbog 
mučenja, što zbog toga, što sam na bijegu. Naskoro mi 
je predočeno da me mnogi terete. Ne živim niti najma¬ 
nje u iluziji o svojoj sudbini, o tome što samnom misle u- 
činiti. S time sam računao i prije. Ipak mi ne pada ni naj¬ 
manje na um, da im kažem otvoreno, a ^ najmanje ono 
što mogu prikriti. Pa ipak je situacija teška i ozbiljna. 
Već me smatraju kolovođom cijele stvari. Nikada nisam 
bio u takovom »sosu«. Jedno mi je stalno i jasno: Treba 
spasiti što se spasiti dade, treba ispasti dostojanstveno, 
ljudski, hrvatski. 

Dr. Vinek mi je u Varaždinu rekao, da mi je uspjelo 
odlično da prevarim policiju kod prethodnog uhapšenja 
(deset dana prije toga »šupom« sam izišao iz zatvora), 
te sam se dobro izvukao (iako sam i tada dobio mnogo 
batina), ali da ću sada doći u ruke boljih majstora, koji 
da znadu isto toliko koliko i ja. Pa ipak i sada sam ih 
prevario, u koliko je to bilo moguće. 

Ravnanja radi, trebalo mi je znati, što oni stvarno 
znadu, i tko me i zašto me tereti. U tu svrhu pričam pri¬ 
ču o Đovanu Šivoniju. To ime sam pročitao na nekom 
kazališnom oglasu. Trebalo mi je neko talijansko ime, 
znam da će to za njih biti dobar lijepak. Bar za neko vri- 




jeme treba da ih zavedem na stramputicu, na vezu s ino- 
stranstvom, sto uopće nije postojalo. Morao sam opisati 
toga čovjeka iako ga nikada nisam vidio. Pa ipak, oni su 
ne samo povjerovali, nego već odmah i uhapsili nekog 
čovjeka koji se je tako zvao. Napokon je šef policije pro¬ 
gledao moju namjeru: »Ti lupežu, dajem ti deset minuta 
vremena da to talijansko ime na hrvatski prevedeš, ili 
te predam odmah mojim mlađima« (tamo k mlađima 
idem tako i tako, mislim si, a već sam i bio, t. j. na bati¬ 
nama) »Taj tvoj Talijan je pravi pravcati Hrvat«, nado¬ 
da Beđeković. I zbilja postavi me u čekaonicu, i točno na¬ 
kon deset minuta ( gledao sam na zidnu uru) zove me u- 
nutra. Ja sam trebao još malo vremena, ali Đovani šivo- 
m je kompromitiran. Zatim kažem ovako: »Sve je točno 
sto sam vam rekao, ali nisam vam htio reći pravo ime«. 
I nato mu spomenem ime jedne uvažene emigrantske li- 
cnosti. Sumnjao je odmah: «Taj se time ne bavi vani«, 
kaže mi, ali ipak je morao o tome da razmisli. Naskoro 
je opet uvidio da sam mu lagao, zato sam dobio batina u 
toliko vise. Ali ja sam uspio da saznam što oni znadu i 
cime sam terećen, tako, da sam znao što nema smisla ta¬ 
jiti a sto bi bilo loše priznati, jer su mi međutim pročita¬ 
li lzkaze onih, koji su me teretili. 

18. prosinac god. 1929. bio mi je najcrniji dan u živo¬ 
tu. Skoro cijeli dan su me mučili na svaki način. Teško je 
to opisati, a još teže shvatiti onima koji to nisu osjetili, 
ih bar vidili, kako se može čovjeka strahovito i sadistički 
poniziti i mučiti samo zato što imade svoje ideale. U gla- 
vnom, proživio sam ono, što su proživili više manje svi 
oni, koji su radi političkih ideala prolazili kroz glavnia- 
ce režima beogradske diktature. 

Navesti ću svoj doživljaj, kao prikaz što su proživjeli 
svi ostali, više manje. Evo kako je to išlo: Nakon pret¬ 
hodnog ispitivanja, koje ih nije zadovoljilo, odveli su me 
u sobu br. 39. Tu me već čeka jedan visoki stražar, koji 
ce me čuvati dok moji krvnici ne skupe rekvizite za mu¬ 
čenje. Najprije su mi donijeli jednu zdjelicu uzničke hra¬ 
ne, neku kašu. Jeo sam, jer sam bio gladan. Eto, imaju 
ljudi srca. Nato su mi opet svezali ruke lancima. Četiri 
detektiva, i to: Štefek, Jakšić, Dotlić i Erlich, donose ne¬ 
ke predmete i lance. Štefek daje upute. Međusobno se do¬ 
govaraju što još treba. Ja sve to promatram. Znam što 
ce biti. Neobično težak osjećaj. Spreman sam i priređen 
za svaku nevolju. Nisam rekao ništa, nisam protestirao 


ništa. Mirno sam čekao. Kad su sve skupili što im treba, 
odvežu mi ruke. »Skini kaput!«, zapovjedi mi Jakšić. 
»Zašto da skidam kaput?«, upitam. »Skini!« izdere se. 
Skinem ga, a on mi ga baci na pod. Svežu mi ruke na le¬ 
đima. Ruke svezane na leđima, okovi na nogama, sad 
sam ništa. »Lezi na pod!« zapovjeda mi Erlich. »Zašto? 
Neću!« Dobre volje ipak ne ide. »Šta nećeš?!« i gurnu me 
strahovito. Pao sam kao trup, udarivši glavom i cijelim 
tijelom nezgodno, jer su mi ruke i noge svezane. Polegli 
su me na prsa. Svezane ruke i noge privukli su na leđima 
zajedno. Kroz jedan lanac na rukama provukli su jednu 
jaku i staru pušku. Tako sputanog i u luk svinutog, po¬ 
digli su me na toj puški da visim između dva povišena 
stolca. Glavom sam visio prema dolje. Krv mi je sva u- 
darila u glavu i obraze, a sva težina tijela visila je na 
pregibu svezanih ruku, u koje su se snagom težine tijela, 
strahovito zadirali lanci. Neka mi čitatelj oprosti, jer 
prepuštam njegovoj mašti da mu predočim moje osjeća¬ 
je i moje boli u takovom stanju. U nenaravnom položaju 
nisam mogao da vičem od strahovite boli, nego sam sa¬ 
mo cičao. Gušila me je krv, a ruke kao da će se pretrgnu- 
ti u pregibu. Da ne cičim, stavili su mi nešto prljavoga u 
usta, a mojim kaputom su mi omotali glavu. U takovome 
stanju mučenja, postavljali su mi pitanja, da li prizna¬ 
jem ovo ili ono. Pošto nisam priznavao, visio sam dalje. 
Kad sam, hroptajući i gušeći se, klonuo, onda su me ski¬ 
nuli. Zbog prestanka cirkulacije krvi, ruke su mi oko la¬ 
naca nabrekle. Lance su mi nemilosrdno trgali iz nabu- 
hle otekline. Nakon što sam došao k sebi opet pitanja, da 
li priznajem. Ne priznajem. Opet lance, sada na ranjave 
i krvave ruke. Opet vezanje na leđima, opet na pušku, o- 
pet glavom dolje, krpu u usta itd. Pošto nisam priznavao, 
tako bi ponavljali kroz čitav dan do u večer. Kada bi pao 
potpuno iscrpljen, iznuren, slomljen, pustili bi me malo 
ležati da prikupim života, pa da počnu iznova. Pred ve¬ 
čer bio sam potpuno slomljen. Visio sam ili ležao bespo¬ 
moćno. U pola šest na večer, uleti u sobu Janko Bedeko- 
vić. »No, šta je sa tim lopovom?«. Štefek raportira. »Go¬ 
spodin šef, ništa ne priznaje!« »Šta ne priznaje? Nasta¬ 
vite dalje! Vežite ga!« Okrene se prema meni, rekavši: 
»Ti lupežu, nećeš mi biti ni prvi ni zadnji!« To mi je bio 
najteži čas. Vidio sam da me hoće uništiti. Četiri krvnika 
me sada, onako već slomljena, pograbiše, i počeli mi o- 
pet lancima stezati već posve ranjene i krvave ruke. Ba- 

čili su me na pod i počeli opet pripremati za vješanje. Na- 
jedamput neki šapat. Netko je došao u sobu i nešto im je 
tiho rekao. Najprije su se nekuda udaljili, a onda su se 
povratili. Za čudo, počeli su me odvezivati. Jedan od mo¬ 
jih drugova je priznao ono najvažnije, što su htjeli od 
mene saznati. A onda, čuo sam šapat: Maček, Ili su ga 
već uhapsili, ili namjeravaju. Bacili me onako izmučeno¬ 
ga u jednu ćeliju. Tobože, da ne budem sam, stavili su mi 
u ćeliju jednoga polit, uhapšenika, seljaka Luku Marku- 
lina, iz društva Marka Hranilovića, s time, da mi s njime 
mogu ubaciti i jednoga špijuna. Na tvrdim daskama 
»pričine« odmarao sam se nakon mučenja, osjećajući bo¬ 
li i slomljene živce. 

Zatvor zagrebačke policije bio je u pravom smislu te 
riječi, nakrcan. Uz posebnu stražu držali su nas onako 
izmučene po kancelarijama po više dana i noći, bez sna i 
mira. Od svuda se je čuo krik, jauk, zapomaganje i ste¬ 
njanje. 

Tko bi opisao sve te događaje, strahote i pojedinosti, 
koje inače nebi bile bez interesa, kada je toga bilo tako 
mnogo ? 

Kada su na to uhapsili predsjednika Mačeka, prestali 
su nas tući, i žurili su se da nas predađu na sud. 

Do tada sam do policajske mudrosti držao malo, od 
tada baš ništa. Policajci znadu tući, mučiti, pred uhapše¬ 
nim držati se bahato, a pred svojim starijima drhtati. 
Bez mučenja ne mogu saznati ništa. Što na taj način sa- 
znadu, ne znaju niti iskorititi u svrhu istrage niti skladno 
spojiti u zapisnik. To je za nas bilo dobro, ali na veliku 
nepriliku državnom odvjetniku. I zbog toga je optužnica 
šepala. 

Mučenje, kojemu sam bio podvrgnut, nije imalo utje¬ 
caja na moj iskaz. Bilo je teško izdržati, ali sam izdržao. 

Za vrijeme mojega i Prpićevoga bijega, odigrali su 
značajnu ulogu Franjo Krmpotić i njegova supruga Ma¬ 
rija, sestra Joze Prpića. Janko Bedeković ih je dao u- 
hapsiti, a za gospođu Krmpotić dao je izričito naređenje, 
da se ju dovede iz Karlovca svezanu u Zagreb, gdje se je 
hrabro ponijela. 

Na sudbeni stol su nas vodili jednoga po jednoga, 
prema tome kako je bilo potrebno radi preslušavanja is¬ 
tražitelju Državnog Suda, Arneri-u, i državnom odvjet¬ 
niku Ucoviću, koji su posebno i hitno, radi toga došli iz 
Beograda. Preslušanje je bilo površno, samo da vide u 


čemu je stvar. Nastaviti će u Beogradu. Glavna politi¬ 
čka nota u cijeloj stvari bio je Dr. Maček, što je razum¬ 
ljivo, iako je on bio najmanje kriv i optužen, iako je mož¬ 
da namjerno stavljen na prezadnje mjesto na optužnici. 

II. 

Došavši na sudbeni stol, čekajući na hodniku, opazim 
podpredsjednika Predavca, idući pokraj mene po vodu iz 
svoje ćelije. Pozdravim ga. Odmah mi odzdravi, značaj¬ 
nim pogledom i klimanjem glave. Straža je u blizini. Tada 
sam ga zadnji puta vidio. U zatvoru Sudbenog Stola na¬ 
umio sam bježati. Bio sam u jednoj krajnjoj sobi, sa ko¬ 
munistima i par kriminalaca. Stavio sam na kocku i po¬ 
vjerio sam im. Oni su na to pristali. Trebalo je prokopati 
zid. Svi uvjeti su bili zato, što se tiče okolnosti, ali u za¬ 
dnji čas izdan sam od jednog kriminalca. Došao je tamni¬ 
čar sa stražom, pozvao nas sve na hodnik. Premetačina 
osobna i u sobi. Nakon toga stavili su me u drugu sobu, 
koja je bila u sredini. 

III. 

Naročito im se je žurilo, da nas što prije otpreme 
pred Državni Sud za zaštitu države u Beograd. 4. siječnja 
u večer kaže mi ključar: »spremite se, idete na presluša¬ 
vanje«. Kako? sada na večer preslušavanje kod suda? 
Iziđem, ali on me vodi po stepenicama na dvorište. Na 
dvorištu zatvoreni policajski auto »Marica«, ili kako smo 
to mi znali reći, »Milostiva Korošec«. (jer najviše je upo¬ 
trebljavan kada je bio u vladi Korošec, slovenski »vodi¬ 
telj«.) Odmah mi je bilo jasno. Kod Tamničara mnoštva 
detektiva. Stave mi odmah neke moderne lisice na ruke. 
Ako mičeš sa rukama, t. j. ako ih se želiš osloboditi, onda 
te još više stežu. Drugi su bili svezani u obične lance. Ta¬ 
da su nas s Predsjednikom Drom Mačkom, otpremili u 
Beograd, nas deset na broju. Kasnije su na dvaputa do¬ 
premili ostale, ukupno 24. Nismo smjeli međusobno go¬ 
voriti. Zato su nas na nekoliko puta po dva tri vozili na 
kolodvor, kroz ulaz k magazinima. Udaljeno od stanice, u 
tami, kod skladišta, spuštenim zastorima, čekala su nas 
dva salon vagona sa svim komforom za put. Nikada se 
tako gospodski nisam vozio. Samo neobična disharmoni¬ 
ja u tom gospodskom otmjenom vagonu: naša detektiv- 

ska pratnja, na hodniku zagrebački stražari, lisice na ru¬ 
kama, a teški okovi na nogama, koje su stavili meni i još 
nekolicini na noge, da ih imamo u vlaku do Beograda. Šef 
eskorte bio opet Dr. Vinek, a njegov zamjenik bio je opet 
detektiv Stefek. Drugi detektivi su mu zaviđali na toj 
njegovoj »časti«. Prisiljavali su me da se naslonim i da 
spavam.^ Kažu mi: »spavaj Bernardić i nemoj misliti na 
bedastoće«. Bojali su se da ne pokušam bijeg. U Beograd 
stigli smo u jutro u sedam sati. Kada su izišli svi putnici 
onda su nas počeli voditi iz vagona van. Na peronu lijepi 
»doček«. Mnoštvo beogradskih policajaca, koji su nas 
odmah opkolili. Najprije su otpremili Dra Mačka, jer i 
pred nama su ga krili. Nas ostale su izveli nekud poprije¬ 
ko preko tračnica, iza skladišta, da dočekamo auto poli- 
cije. Zima je oštra. Smrzavica. U hladnim lancima sveza- 
ne ruke, nabrekle su nam od jake hladnoće. Oko nas poli¬ 
cija i pazi nam na svaki pokret. Ipak mi je uspjelo da do- 
sapnem drugovima kako da se drže, i kako što da kažu. 
Blesava policajska lica bahato se nadimlju i cere se na 
naš račun. Dolazi vijest, da se je policijski auto (»Mari¬ 
ca«, »Milostiva Korosec«) pokvario. Dovode jednu kara¬ 
vanu taksi automobila. Strpani u njih zajedno sa poli- 
cijom, krenemo kroz beogradske ulice, ispred dvora, u 
Aleksandrovu ul. 7. Vode nas u zatvor na drugi kat. Na¬ 
kon ostalih formalnosti predaje, vadi Dr. Vinek jedan 
akt, pruža ga zapovjedniku straže i zatvora, šapće mu i 
pruža, prstom na mene. Popratnica ili »preporuka«. Mene 
odvajaju, vode me u prizemlje i zatvore me u jednu malu 
usku ćeliju. U ćeliji se nalazi jedna mala peć, gol pod, i 
nekoliko blijedih odrpanih, izgladnjelih, i isprebijanih 
političkih optuženika. Mali prozor sa plehnatim zaklo¬ 
nom izvana, tako da smo u polutami. Na prozoru u ce¬ 
mentu slomljeno oštro staklo. Spava se na posve golom 
podu. Tko imade slučajno kakvu prnju, privatni pokri¬ 
vač, to mu je sve. Ja sam spavao ovako: skinuo sam 
hlače i po dužini ih položio na pod: pod glavu cjepanicu 
drveta, na^to prsluk, preko sebe lagani kaput i donji ka¬ 
put, vani čiča zima. Nije bilo baš ugodno, spavanje baš 
nikakovo. Hrana: jedan kruh, po prilici tri četvrt kile, 
više ništa. Pardon! Voda. Pripomoć izvana dozvolili su 
nam tek nakon više mjeseci kad je počeo proces, i kad 
su poradi toga branitelji napravili galamu. 

Zatvor je bio pun sa komunistima, iz Beograda, Niša 
Kumanova, Sarajeva, Osijeka, Mostara itd. Skoro svaki 


od političkih optuženika, i Hrvati i komunisti, tužili su 
se na mučenje kod policije. »Meni je slomljena noga, 
meni ova kost, meni su povređeni bubrezi, meni rebra, 
meni ruka, meni. . . itd«. To su riječi koje su se mogle 
trajno čuti među ljudima koji su prolazili Kalvariju dik¬ 
tature. 

Odmah počinje preslušavanje. Najprije dolaze na red. 
koji su manje suđeni, ili koji priznavaju. Mene vode na 
preslušavanje najzadnjega. Kroz mjesec dana, svaki 
dan, prije i poslije podne. Predočio sam si: ne priznava¬ 
ti. A priznajem samo ono što mi daje mogućnost, da ti¬ 
me prikrijem što važnije, i to u toliko, koliko je dotična 
stvar već prije priznata. Braniteljima kasnije nije bilo 
jasno, zašto ne priznajem stvari, koje su drugi već pri¬ 
znali, ili su izgledale nevažne. Zašto da ja činim sudu u- 
slugu? Neka se muče, neka si taru glavu sami. Osuda će 
ovisiti o političkoj situaciji. A ima stvari, kad priznaš 
nešto, makar i nevažno, onda se razvije kao klupko, i 
postoji neizbježivo da priznaš više. Istražitelju Dru Ar- 
neri-u krivo je, što me ne može ukrotiti: neke je uspio 
čak dotjerati i do plača, stoga se uzrujava i gnjavi 
me. Ja mu smjelo odgovaram. Stalno se svađamo kod 
preslušavanja. Najviše ga uzrujava što se ja smijem na 
njegova važno postavljena pitanja. Uvjerava me, kako 
se ja nalazim u ozbiljnoj situaciji, kako to nije za smija¬ 
nje. Niti jedna stupica ili unakrsno pitanje, ne uspijeva 
mu da me zbuni. 

U beogradskom zatvoru već od prvoga dana nezado¬ 
voljstvo. Pokušavaju nas »disciplinirati«, t. j. što više po- 
tlačiti. Ne uspijeva, u koliko je do nas nedamo se. Dolazi 
do stalnih sukoba, galama, protesta i štrajkova glađu. 
Smatraju me krivcem za bunu. Nekoliko puta vežu me 
lancima, da tako ostanem svezan po više dana. Napokon 
me odvedu na jedan otok na rijeci Savi, na Adu Ciganli- 
ju, kraj Beograda, gdje se je nalazila mala kazniona. Sve¬ 
zanih ruku, svaki me žandar drži još posebnim lancem 
na lijevo i desno, kao vrlo opasnog razbojnika, vode me 
lijepo, polako po sred Beograda , najprometnijom i du¬ 
gom ulicom, prema Adi Ciganliji. Na Adi Ciganliji, u po¬ 
sebnoj sobi za radionice, čuva me stalna straža od četiri 
žandara. 

Na Adi Ciganliji, nalazio se tada Puniša Račić, ubo¬ 
jica Stjepana Radića i drugova. Imao je posebnu lijepo 

uređenu-sobu i posebnog kuhara. Svi stražari i drugi 
službenici, pozdravljaju ga kao svoga pretpostavljeno¬ 
ga. Vladao se bahato. Imao sam jednu namjeru... Osje¬ 
tili su i upozorili su ga tko sam. Kada sam bio na šetnji 
nije izlazio, ali kada sam bio zatvoren, dolazio je pod 
moj prozor, da tumači ostalim robijašima i stražarima, 
kako ju pucao u Skupštini na Radića i drugove. Imao je 
sve što je htio. Nosio je sobom i revolver. Pred večer do¬ 
šao bi auto onkraj Save, na Ćukaricu, nato bi ga odvezli 
preko Save i tako se skoro svaku večer odvezao u Beo¬ 
grad. To sam vidio na svoje oči više puta. Tako je bilo u 
zatvoru ubojici narodnih pretstavnika, a borci za pravo 
i slobodu bili su i gladni, i bez zraka, i bez kreveta, rije¬ 
čju, bez najelementarnijih ljudskih životnih potreba. 
Kasnije u Požarevcu izdržavao je »kaznu« u vili upravi¬ 
telja kaznione. 

U zatvoru Aleksandrove ulice 7. dok su bili žandari 
Srbijanci i Ličani, bilo je još donekle snošljivo, ali kad 
su stavili za stražu Slovence, da te Bog sačuva. Slovenci 
su nas gnjavili što su najviše mogli. Neki narednik Slo¬ 
venac pravio je svaku večer gnjavatorsku premetačinu. 
Niti prema predsjedniku Mačku nije imao baš nikako- 
vog obzira. 

Pošto smo spavali na podu, razumljivo je, da je bila 
nečistoća. Imali smo gamadi. Ja sam ih ponio još iz za¬ 
grebačke policije. Stalno sam trijebio uši, one sa crnom 
debelom piknjom na leđima. Iz početka bilo je odvratno, 
ali kasnije pravi šport. Kada ih se lijepo stisne noktima, 
tako interesantno pucne. Ali sa ušima još kako tako, ali 
njihova jaja po svim šavovima odijela tako se čvrsto 
prilijepe i čvrsta su da ih se ničim ne može stući. Moraš 
čekati dok se izleže uš. 

Napokon kad smo dobro izgladnjeli, jedući samo 
kruh, kada smo si dobro izmučili mršave kosti na podu, 
i kada smo ono nešto odijela na sebi pretvorili u prnje, 
dobili smo optužnice. Rasprava je određena za 24. trav¬ 
nja 1930. Prije toga uoči procesa priređuje režim drugu 
poklonstvenu deputaciju iz hrvatskih krajeva. U toj, u- 
mjetno priređenoj halabuki hvalospjeva diktaturi, treba 
da započne proces, u kojemu će sjesti na optužničku klu¬ 
pu i Vođa Hrvatskog Naroda. A u isto vrijeme pred 
proces, ubacuju shodan način, preko suca istražitelja, 
kako osude neće biti velike, dabome, to ovisi o tome ka¬ 


ko ćemo se držati na sudu. Htjelo nas se ucjeniti, svaka¬ 
ko djelovati i na Dra Mačka. To je ostalo bez učinka na 
sve nas. Baš na dan poklonstvene deputacije, mene vode 
iz Ade Ciganlije u zatvor k ostalima, ali ne više onako 
drastično sputanoga, samo s lancima na rukama. Vode 
me upravo ispred dvora, u času kada je deputacija ušla 
u dvor, i kada je ispred dvora zabranjen svaki promet. 
Nama je to trebalo biti pokazano. Na nas je trebalo uči¬ 
niti utisak, da je uzaludna naša borba, i da se trebamo 
pokloniti. Kada dolazim u kancelariju suda Aleksandro¬ 
ve ulice7. da me se preda, sudac Mrvaljević i ostali sma¬ 
traju za potrebno da govore i naročito naglašavaju, o 
deputaciji, kako ih je mnogo, kako je to lijepo i slično. 
Ja sam dotle morao čekati dok su rekli sve, što su misli¬ 
li, da je potrebno da se nama hrvatskim optuženicima 
dade na znanje. 

IV. 

Dolazi dan rasprave. Dovoze nas policajskim autom 
na nekoliko puta. Pred sudom čeka blizu dvije stotine 
odvjetnika, da brane Dra Mačka. Žandari su dobili nalog 
da ih rastjeraju, što je dabome i učinjeno. Za obranu bi¬ 
lo je prepušteno nešto preko trideset branitelja, za nas 
24 optuženika, i to nakon dugog natezanja s predsjedni¬ 
kom suda. Predsjedniku Mačku bilo je dozvoljeno sedam 
branitelja, nama ostalima svakom po jedan. Sekula Dr- 
ljević, koji je trebao biti glavni branitelj, bio je u zad¬ 
njem času interniran. Dr. Kostić, koji je preuzeo njego¬ 
ve spise, bio je od policije uznemirivan. Napokon Dr. 
Trumbić preuzima vodstvo obrane. Prvoga dana, prvoga 
časa, dolazimo u sukob s predsjednikom suda, Drom Du¬ 
šanom Subotićem. On nastupa strogo i želi nam dati na 
znanje »da smo pred sudom«. Mi pak imademo o tom 
»sudu« svoje mišljenje. Kad smo već tu, mi ga prihva¬ 
ćamo kao teren za političku borbu. To je jedino mjesto, 
koje je diktatura ostavila za političke borce i idealiste. 
Mi tu priliku iskorištavamo u punoj mjeri. Kao nosioc 
liste budem preslušan prvi. Moje preslušanje kod suda, 
na procesu, traje tri dana, izuzevši daljnja preslušava¬ 
nja i suočenja u vezi s ostalim optuženicima. Zatim dola¬ 
ze drugi po redu. Proces se vodi u vidu političke borbe. 
Mi optuženici dolazimo stalno u sukob s predsjednikom 

suda. Branitelji istupaju odlučno i politički. Zato su bili 
izvrgnuti stalnoj i teškoj novčanoj kazni, koja je za njih 
bila u toliko teža, što su svi, osim dvojice, branili bespla¬ 
tno, i još su se povrh toga brinuli za naše izdržavanje i 
pripomoć, koja je nama dozvoljena tek kada je počeo 
proces, kada su branitelji od toga napravili odlučno pi¬ 
tanje. Značajan je bio slučaj Dra Filipa Markotića. Kao 
sutradan treba da mu bude izrečena disciplinska kazna, 
a zagrebačke Novosti kao režimski list, koji se štampa 
u večer ili noć prije, donaša osudu te kazne, dakle prije 
nego što je Dru Markotiću izrečena. Nastaje sukob zbog 
toga. Predsjednik suda je u neprilici. Svakako je bio o- 
riginalan Dr Duda Bošković svojim: Visoki, prijeki, voj¬ 
nički i izvanredni sude!« Zbog toga mu je bilo zabranje¬ 
no govoriti. 

Do glavnog sukoba na raspravi, došlo je, kada je je¬ 
dan žandarmerijski oficir počeo krivo da govori, iako je 
zaprisegnut, a uz to, bre, »ukazno lice«. Radilo se o je¬ 
dnoj pobuni istog dana u zatvoru. Ja sam protiv toga e- 
nergično protestirao, jer sam znao da krivo govori. Tom 
prilikom izgovorio sam prema predsjedniku suda, a na 
račun režima diktature: »Ne će vam pomoći niti još četi¬ 
ri nova ministra«. Naime dan prije ušli su u vladu Pre- 
ka i družina, da bi poduprli diktaturu u času našega pro¬ 
cesa, i dok je predstavnik Hrvatske, Dr Maček pred su¬ 
dom, i da napune svoj džep. Sud donaša odluku, da me 
se na tri dana odstrani sa rasprave. Ja ne idem. Skočim 
među ostale drugove optuženike, na klupu u sredinu. 
Nastaja ozbiljna tučnjava i natezanje sa žandarima. Ne¬ 
opisivi sukob. Državni odvjetnik grabi spise i bježi kao 
strijela iz dvorane. Suci se dižu i povlače. Samo pred¬ 
sjednik suda, držeći spise u rukama, ostaje na areni,, 
spreman da svakog časa pobjegne. Mi svi optuženi, veći¬ 
nom mladi ljudi, omladinci, udaramo se sa žandarima. 
Jednog oficira udario sam tri puta, jednog žandara tri 
puta i strovalio sam ga sa klupe na pod. Počeli su već i 
revolvere vaditi. Nastaje uzbuna vani. Beogradskim uli¬ 
cama trči četa žandarmerije prema Državnom Sudu. 
Kako bi se to svršilo, ne znam, da nije bilo Dra Mačka. 
On preuzima vlast u tom času, i poziva me lijepim rije¬ 
čima, da se umirim i da iziđem iz dvorane suda. Dabome 
njega se sluša, popuštam i izlazim. Žandari me odmah 
grabe. Dr. Trumbić izlazi na hodnik da vidi što će se sa- 


mnom dogoditi. Odvode me čvrsto stegnutoga u Čeka¬ 
onicu i počeli su me udarati iza leđa u bubrege. Oficir je 
stao da viče: »Ja sam tvoj Bog! Ja sam tvoj Bog!« Ne 
mogu napisati što sam mu na to odgovorio. Svezali su 
me čvrsto, osvetnički u lance, odvezli me u zatvor, i tako 
sputanog bacili me u samotnu ćeliju. Tri dana nisu me 
vodili na raspravu. 

Rasprava je trajala kroz 44 dana. Svaki dan redovi¬ 
to odsjediti po pet sati na optuženičkoj klupi, uz mu¬ 
čno natezanje i preslušavanje. Više puta smo bili i posli¬ 
je podne do u noć na sudu. Bili smo strahovito iznureni 
i mi optuženici i branitelji, koji su zaista dali maksimum 
iskrenog napora. 

Rezultat: osuda na 14. lipnja 1930. Robija u godina¬ 
ma: 15., 10., 10., 8., 6., 5., 4, 3., 3., 2., 1 i pol, 1 i dva po 6. 
mjeseci. Desetorica sa Drom Mačkom riješeno optužbe. 

V. 

Na 16. lipnja poslije podne, odvezli su nas u glavnja- 
ču radi transporta za mitrovačku kaznionu. U glavnjači 
su nas dočekali sa raspoloženjem da nas premlate. Tre- 
balo je dati bilo kakav beznačajan povod. Jednoga su u- 
darili i bez ikakovog povoda. Strpali su nas dvanaestori¬ 
cu u jednu malu i nisku prostoriju, bez ikakovog prozo¬ 
ra. Kroz jednu rupu na vratima ulazila je iskra svjetla s 
malo zraka, daleko premalo za nas dvanaest ljudi. Bilo 
nam je zagušljivo i vruće. Kada smo se usudili potužiti, 
odgovoreno nam je, da budemo sretni što smo sami, jer 
da je to soba u kojoj oni inače drže po trideset ljudi. 
Kad su nas izveli za fotografiranje i tipkanje prstiju, o- 
pazili smo, da smo potpuno blijedi, zbog vrućine, po¬ 
manjkanja zraka i svjetla. Preko noći nismo imali gdje 
ni leći, sjedeći na cementu, naslonjeni jedan na drugog, 
proboravili smo mučno noć. A kako je bilo u pokrajnjim 
malo većim sobama glavnjače, također bez prozora i bez 
zraka, gdje je strpano po 60, 80, pa stotinu ljudi, kao 
srdele, blijedi kao krpe. Jedva smo dočekali jutro 17. li¬ 
pnja kada su nas izveli iz te bezračne spilje, strpali u 
auto i odvezli na kolodvor. Nas su pratili žandari i samo 
oni su bili srnama u vagonu. Ali na kolodvoru, uz beo¬ 
gradske, dočekali su nas i zagrebački detektivi, i to u- 
pravo oni koji su nas hapsili, i koji su nas tukli i mučili 
u Zagrebu, da nam budu pomoćna pratnja u vlaku, jer 

nas dobro poznaju. Kada sam na njih napravio viku iz 
vagona, zatvorili su nam prozore i spustili zastore, dok 
smo bili na beogradskom kolodvoru. 

Oko sedam sati polazi vlak. Posmatramo panoramu 
Beograda, u koji sam dolazio dvaputa, a svakiput sa pra¬ 
tnjom i lancima na rukama, i iz kojeg Hrvatima dolazi 
samo zlo. Vlak juri srijemskom ravnicom. Lijep proljet¬ 
ni dan. Vani bujno zelenilo srijemskih polja, što nama, 
koji dolazimo iz glavnjače, da uđemo sputani u kazni- 
onu, izgleda još bujnije, ljepše, zavidnije. Pjevamo hr¬ 
vatske nacionalne pjesme. Žandari su pristojni, i rado 
nam čine sitne usluge. Iznad našeg vlaka, upravo napa¬ 
dno, leti stalno jedan aeroplan u pravcu pruge, s^ time 
da se opet povrati, i to češće puta. Možda je to slučaj, a 
možda... Nakon par sati vožnje, jedan od naših pogle¬ 
da na prozor, i poviče: »Evo kaznione!« Pogledamo svi 
na prozor. Udaljeno u ravnici vidjela se grupa visokih 
tamno crvenih zgrada, sa dimnjacima i tornjem, opasa¬ 
nih visokim zidom. To nas čeka. 

Mitrovačka stanica. Izlazimo. U lancima svezani pa¬ 
rovi, stavljamo se jedni iza drugih. Po prašnoj cesti pri¬ 
mičemo se kaznioni, udaljenoj kilometar i pol, čije zidine 
iz daljine zorno posmatramo. Prolazeći mimo strazarske 
kolonije, glasno, smijući se, i šaleći na račun naše nove 
sudbine, iza ograde dovikne nam jedna lijepa curica: »O 
bijednici, čemu se vi veselite!« To je bila vragoljanka 
Reza, koju su obožavali svi robijaši. Imala je Reza pra¬ 
vo, ali mi nismo bili raspoloženi da očajavamo. Ulazimo 
u kaznionu. Prvi pogled: taman hodnik, željezne rešetke, 
tišina. 

Iza nas se zatvore vrata kaznione. 

VI. 

Poredaju nas u hodniku ispred kancelarije tamniča¬ 
ra. Uto naglo dojuri iz prvoga kata upravitelj kaznione 
(»zvanično«: »upravnik«) i poviče, batinom u ruci pre¬ 
ma nama: »Je li to Bernardić-kumpanija!? Kako se zo¬ 
veš? kako se zoveš? ruke dolje! stani mirno! Ovo nije 
Državni Sud! Ovo nije Državni Sud! Ovo je kazniona!« 
Dakle imaju namjeru da nas discipliniraju, u tom pravcu 
dobili su unaprijed upute, to smo saznali kasnije. 
Htjeli su da nam se osvete za naš slobodan i odlučan na¬ 
stup pred Državnim Sudom. Šestorica od naših, intelek¬ 
tualca, odvode od nas u »Kustodiju honesta«, kod Sud¬ 


benog Stola u Mitrovici, a nas šestorica radnika ostaje 
u kaznioni. Tamničar i njegov pomoćnik vrše formalno¬ 
sti popisa i primitka. Za razliku od upravitelja Srbina, 
ovi naročito učtivo i pažljivo s nama govore. Kaže nam 
tamničar: »Znate, sada će te na kupanje i na presvla¬ 
čenje, a onda u samicu. Samo se dobro vladajte, samo 
se dobro vladajte«. »A kako ćemo dugo ostati u sami¬ 
ci?« zapitam ja. »Dva, tri mjeseca, ali to ovisi o vlada¬ 
nju. Može biti i godinu dana, a može biti i dvije. Samo 
se dobro vladajte«. Nazdravlje, pomislim. Lijepa per¬ 
spektiva. 

VH. 

Na to nas preda jednom velikom krupnom stražaru, 
da nas vodi. Ovaj počne da komanduje kao da smo četa: 
»Stani u red! Jedan iza drugoga! Na desno! Napred!« 
Voli čovjek komandu. Dabome da je to bio Zagorac. Ka¬ 
snije smo saznali, da ga osuđenici zovu »puponja«, zbog 
njegovog tjelesnog oblika. Vodi nas na hodnik glavne 
zgrade. Opet komanduje: »Stani! Na lijevo!« prebroja¬ 
va nas. »Na desno! Napred!« Vodi nas u podrum. U ta¬ 
mi podruma moramo koračati preko nekih pragova i ci¬ 
jevi. Otvori nam neku prostoriju sa »pričama«. Privre¬ 
meno boravište za novajlije ili popularno rečeno, za »cu- 
vakse«. Opet: »Stani u red!« Opet nas prebrojava. Dade 
nam donijeti objed. »Dobro se vladajte«, i zatvori nam 
vrata. Bilo je utorak, kad je u kaznioni gulaš, pak smo 
pomislili, biti će dobro. Ali smo brzo došli do spoznaje, 
da je hrana slaba, a uz to što je još gore, jednolična. Na 
zidovima ove tamne, blatne i niske prostorije razni pot¬ 
pisi i napisi, kao znak da je prometna. Mnogo natpisa 1 
pjesama o bijedi poteškoćama robijaškog života. Izme¬ 
đu ostalih jedna: 

Mitrovica kuća je golema, 
u njoj ima pet stotina soba, 
u svakoj sobi po jednoga roba. 

U jedan sat popodne, otvori nam »puponja« vrata. 
Opet: Stani u red! Broji nas. »napred!«. Odvede nas na 
kupanje. Najprije se moramo posvema svući, odijela 
nam nemilosrdno zgužvaju, svežu i bace na stranu. Na¬ 
rednik šeb, nazvan »Dika«, svakom pojedincu onako na¬ 
gom komanduje: »Raskorači se! Ruke u stran! Raširi 
prste! Zini!«. Nakon toga nas obiđe. To je za to, da ^rje 
hi na kojem dijelu tijela unesli u kaznionu »što je za- 

branjeno«. Zatim nam ošišaju sve što je za ošišati. Za¬ 
tim brijanje i napokon kupanje. Nakon toga su nam 
predali robijaško rublje i odijelo. Po običaju, tko je ma¬ 
nji dobije veliko odijelo, a tko je veći, dobije malo, tije¬ 
sno i kratko odijelo. Neprilika sa cipelama, ili su preve¬ 
like, ili su premalene. Odvode nas u neku veliku zgrađu- 
rinu sa mnoštvo prozora. To je zgrada samica. Dočeka¬ 
ju nas sa smibošću i deranjem. Jedan stražar uzima u ru¬ 
ku naše spise i proziva nas. Kada je došao do mene, za- 
viče: »A ti si taj!? Ti si taj? Pazi! Pazi! Ovo nije Drža¬ 
vni Sud«. Nato nas gurnu svakoga u jednu ćeliju. Ras¬ 
tumače nam zašto se upotrebljava krevet, kibla, lavor, 
metla, kutija za smeće, kakav je kućni red, i napokon 
zalupe vratima. 

VIII. 

Dakle tu sam. Neobičan utisak. Sjedem na stolicu i 
gledam oko sebe. Sad sam u robiji. Kao živ u grobu. 
Samica, to je »prvi stepen kazne«, a ima četiri stepena 
kazne, i to: samica par mjeseci kod ulaza u kaznionu: 
skupni zatvor, u koji se dolazi kroz takozvano »motre- 
nie«: posredovanje ili slobodnjačtvo gdje osuđenici ži¬ 
vu i rade bez naročitog nadzora izvan kaznionskih zidi¬ 
na: i uvjetni otpust prije izdržanja kazne. Prvi stepen 
kazne, to je disciplinski, zapravo gnjavatorski postupak 
prvoga reda. Na šetnji strogoća, ne smiješ glavom ni 
lijevo ni desno, niti riječ progovoriti. U samici moraš 
biti tiho, moraš stalno čistiti, »glancati« pod od asfalta r 
tako da se svjetli. Moraš čihati perje, trijebiti razno zr- 
nje, i sve što oni hoće. Uz to gladan (kad je čovjek sam, 
onda osjeća više glad nego inače) i strahovita dosada i 
čežnja da što prije iziđeš van iz samice u skupni zatvor. 

Na večer sam se iznenadio, kad sam čuo vikati sva¬ 
kih 15 minuta: »Straža pozor!« Čuo sam prije da je to 
praksa kod vojnih tvrđavnih sistema. Tako se deru po 
čitavu noć, tako da robijaši rijetko dobro spavaju. Stal¬ 
nim vikanjem, izvježbaju glasove da mogu strahovito 
glasno derati se, rikati i zatezati. Kolikogod ih ima na 
straži svi viču i natječu se tko će glasnije vikati i dulje 
zatezati. U jutro opet drugo iznenađenje. Probudi me 
strahovita lupa željeza i zveket lanaca. U isto vrijemo 
otvore i meni vrata, da nosim van kiblu, kutiju sa sme¬ 
ćem i da uzmem vodu. Vani na međuprostoru samice, o- 
pazim mnoštvo u lance i željeza sputanih ljudi. Teški o¬ 


kovi sa teškim lancima, unakrst od nogu na ruke. Prvih 
dana vode nas pred liječnika, zatim na fotografiranje. 
Nas su dosta teško »disciplinirali«. Prvi dan u jutro ja 
si počnem u samici pjevati. Što da radim kad sam sam, 
a od loše situacije nisam potišten, jer sam već na sve do¬ 
tle naučen, a s time sam i računao. Stražar viče izvana: 
»Bernardić!« »Izvolite?« pitam ja. »Ne pjevaj! Pazi!« 
Drugi dan pomalo fućkam. Ista opomena. To je straho¬ 
viti grijeh u kaznioni. Slobodno ti je plakati i kukati, ah 
veseliti se nikako. A onda najveća tišina, najveća po¬ 
kornost. Kroz nekoliko tjedana uspjelo nam je dobiti 
kaznionskih knjiga za čitati, i to ne koliko bi bilo po¬ 
trebno. Skoro u svakoj je manjkalo listova. Pravoslavni 
popa, knjižničar,dao je spaliti iz knjižnice sve povjesne 
i nacionalne hrvatske knjige, i dao ih nadomjestiti sa 
srpskim izdanjima koja hvale diktaturu. 

Kada su se po običaju moji drugovi suosuđenici »lo¬ 
še vladali«, jedan stražar, opominjajući ih, rekao je: 
»Nama su javili iz Državnog Suda, da pazimo na Ber- 
narđića, da je lud, ali mi vidimo da je on posve pametan, 
nego vi drugi... itd«. Time smo prvi puta saznali, a ka¬ 
snije je to potvrđeno, da je došla popratnica takove vr¬ 
ste. U krojačnici su naručene za nas luđačke košulje, da 
nas vežu i tako unište. Ovakove »preporuke« značile bi 
da se prema dotičnom osuđeniku može posve slobodno 
i bez odgovornosti po volji postupati. Ja sam trebao to 
da platim za moj nastup i držanje pred državnim sudom. 
Evo kako je to išlo. Jedan primjer, koji sam vidio i čuo 
baš u to doba: Jedan grubi dosta luckasti stražar, stalno 
je prigodom šetnje zadirkivao jednog osuđenika, i to bez 
ikakovog razloga, tek da svoju glupost i grubost iskali 
na nezaštićenom robijašu. Neko vrijeme je to ovaj robi¬ 
jaš mirno snašao, šta može. Kada da mu je to već dosa* 
dilo, počeo je stražaru odgovarati: »pustite me na miru. 
Šta sam vam ja kriv?« »Gospodina« stražara je to raz¬ 
ljutilo, kako robijaš smije odgovarati, i u samici ga je 
zbog toga počeo tući. Kažnjenik se je stao braniti, vikati 
i zvati u pomoć. Moja ćelija je bila iznad ćelije toga ne¬ 
sretnika, i za to sam čuo sve. Svaku večer dolazio ga je 
izazivati i tući taj stražarski klipan. Kažnjenik je sve 
više vikao i plakao. Kad se je to vikanje pročulo na u- 
pravi kaznione, isti stražar proglasio je toga kažnjenika 
»stručnjački«, da je lud. I to je bilo dovoljno. Navuče 
mu luđačku košulju i onako sputanog baci ga v luđačka 

ćeliju, na cementni pod, gdje je zaista, zbog takovog po¬ 
stupka, najprije poludio, zatim umro. Cijela ta procedu¬ 
ra trajala je mjesec dana. Zato nije odgovarao nitko, jer 
lud je lud. 

Tučenje osuđenika sa strane stražara, stalno je na 
dnevnom redu. Svaki čas jauk i zapomagaj kažnjenika u 
ćeliji. Tuku čovjek do iznemoglosti, hvataju ga za gušu 
i dave, udaraju ga teškim svežnjem ključeva po glavi, i 
to sve za ništa, za sitne i neizbježne pogreške. Ja sam 
vidio na svoje oči više puta, kako svuku čovjeka, do gola, 
i onda ga stanu strahovito udarati i bacati o pod i zid. 
Značajno je to, da se to uvijek radilo po dozvoli i znanju 
uprave, jer pojedini stražar ne bi si usudio raditi te zlo¬ 
čine na svoju odgovornost. I zato se nikada ni jednom 
stražaru nije zbog toga ništa dogodilo, čak niti onda, 
kada ih se je predavalo sudu, jer bilo je slučaja ubijstva 
na taj način. 

U kaznionu dolaze često razne ekskurzije sudaca, ad¬ 
vokata, pravnika studenata i državnih službenika. Pre¬ 
gledavaju ćelije, sobe i radione. Tom prigodom im upra¬ 
va pokazuje, ili sami propitkuju za pojedine »interesant¬ 
nije« ili »glasovitije« kažnjenike. Otvaraju mi vrata od 
ćelije ili otvore »bušu«, t. j. rupicu na vratima, i posma- 
traju čovjeka kao majmuna »Štefeka« u Maksimiru. To 
mi je dosadilo već tako, da sam im stao okretati leđa u 
ćeliji, i kasnije u radionici. 

»Prvi stepen kazne«, t. j. ta disciplinska samica, tra¬ 
jala je tada za svakoga dva mjeseca, a nama je produže¬ 
no na tri i pol mjeseca, i tada nas je teškom mukom pu¬ 
stio van iz samice, jer mi smo »proti države«. Sa nama 
je dopremljen u kaznionu jedan činovnik koji je prone¬ 
vjerio više milijuna državnih i narodnih novaca. Za dva 
tjedna pustili su ga van iz samice, dobio je bolje i povjer¬ 
ljivo mjesto u kancelariji, novo i bolje odijelo, rublje i 
cipele, jer on nije »protiv države«. 

Ono što na osuđenika naročito teško djeluje u kazni- 
oni, i što zapravo čini robiju takovom, jesu kaznionski 
rekviziti sa kojima se osuđenika »disciplinira« i gnjavi. 
U tom pogledu na prvo mjesto dolazi svakako samica. 
Ovdje mislim na samicu kao sredstvo disciplinske kazne, 
i kazne »prvoga stepena«, izuzevši dakle one slučajeve, 
kada pojedini osuđenici zbog svojih razloga traže samo¬ 
voljno samicu, koja im se podjeljuje uz izvjesno olakša¬ 
nje u njoj. 


Kada je osuđenik osuđen na disciklinsku kaznu sami¬ 
ce, onda ga izvedu najprije pred liječnika, da se ustanovi, 
da li je sposoban za izdržavanje disciplinske kazne. To Je 
obična formalnost. Kada dolazi u samicu, onda se straža- 
ri najprije na njega grubo izviču. Redovito ga izudaraju, 
jer je to i to učinio, iako je baš zbog toga disciklinski ka¬ 
žnjen. Zatim se mora potpuno svući, i stati udaljeno od 
odijela i rublja, kojemu stražar pojmnjivo pregledava 
džepove i šavove, da nebi osuđenik što unio sobom u sa¬ 
micu. Kada ga tako pregleda, onda ga onako gologa više 
puta izudara. Zatim mu dobaci sa grubošću odijelo i rub¬ 
lje, nakon čega ga gurne i zaključa u samicu. Biti disci¬ 
plinski u samici, to je svakako dosta teško, naročito ako 
se u njoj mora biti dulje vremena. Potpuno sam, tišina,, 
dosada, dosada. Osim najnužnijih predmeta u ćeliji, t. j. 
kibla, vrč za vodu, lavor, krevet za pregibanje, stol i sto¬ 
lica — predmeti na kojima imade udubljenih, ili prokri- 
omčarenim olovkama ispisanim imenima bijednih stanov- 
nika, — ništa drugo osuđenik nema kod sebe čime bi se 
pozabavio. Preostaje mu da glupo promatra zidove i os¬ 
tale predmete, da hvata ili promatra insekte,^ da zaviđa 
paucima, koji mu mrežom isprepliću kuteve ćelije, da se 
kriomice primakne prozoru, koji je zagrađen masivnim 
željeznim rešetkama, uz opasnost da ga ne opazi stražar 
kroz »bušu« na vratima, da se stane na stolicu, jer u ka- 
znioni su prozori povišeni, da pogledava vani slobodan 
prostor za kojim čezne kao ptica u krletci, koji je za nje¬ 
ga izgubljen kao sigurno neostvariva čežnja, da uživa 
pogledom u zelenilu trave, koja je obrasla podnožje viso¬ 
kih zidova, koji u četverokutu opasuju prostor kaznione. 
Vidjeti pak kroz prozor koju zelenu granu ili pak koje 
cijelo stablo sa punom zelenom krošnjom, na kojemu vr¬ 
vi život ptica, to je posebno uživanje, obično kratkotraj¬ 
no, dok stražar iznenada ne zaruži ključevima u otvara- 
juća vrata. To se svrši nesuvislim izgovorom neugodno 
iznenađenog osuđenika, koga teško tereti stolica jiza zid, 
i deranje, zatim udarcem svežnjem teških ključeva ili 
šakom sa strane stražara po bijednom osuđeniku. Biti 
dugo u samici bez knjiga, bez rada i bez dodira sa drugi¬ 
ma, ponajčešće imade za posljedicu poremećeni um što 
se ne mora uvijek manifestirati u stvarnom ludilu, iako 
i toga ima. Oni koji češće idu u disciplinsku kaznu sami¬ 
ce, obično postanu neuravnoteženi, poremećeni, praveći 
pogreške i prestupe, a da si ni sami toga nisu svijesni, ni- 

ti mogu pravo opravdati što rade. Da čovjek iziđe nakon 
duljeg vremena iz samice van zdravoga duha i razuma, 
ovisi svakako o inteligenciji i snazi volje pojedinca. Na 
primjer: Kroz dugi niz godina, bili su u samici u isto vri¬ 
jeme tri politička osuđenika i to: Rajić, Stejić i prof, Či- 
pušev, osuđeni po starom srpskom zakonu na robiju sa 
okovima, što je u Mitrovici bilo povezano sa stalnom sa¬ 
micom. Kad su im godine 1929. povodom takove amnesti¬ 
je, skinuli okove i pustili ih u radionicu i skupni zatvor, 
opaženo je, da je prvi poremećenog uma, drugi sa ma¬ 
nom ^stalnog razgovora sam sa sobom, a tek treći, prof. 
Cipušev, bio je sposoban za život i saobraćaj sa drugim 
ljudima. Razlog je tome taj, što si je Cipušev uspio uvi¬ 
jek naći nekog posla, t. j. u ćeliji je pisao nešto za straža- 
re, a uzto je imao jaku volju i vodio je računa o svome 
psihičkom stanju. Dok druga dvojica prepustili su se ne¬ 
marno monotoniji, dosadi i fantaziji u samoći ćelije, a po¬ 
manjkanje saobraćaja, rada i knjiga učinilo je svoje. O- 
suđenik u ćeliji neprestano teži za zrakom, za slobodnim 
pogledom u slobodan prostor, za izlazom, za kretanjem. 
A kada ga izvedu na šetnju, onda tek nastupi za njega 
najgore. Dolazi neposredno pod nadzor straže, koja ga 
najprije grubo svrstava u red sa drugima, zatim mu u 
krugu šetnje pazi na svaki mig, na svaki okret, da li je 
na određenom rastojanju od drugih osuđenika itd. Šetnja 
koliko je za njega nužna, toliko je za njega i muka. Mora 
šetati ukočen kao svijeća, ne smije pogledati lijevo ni 
desno, pogotovo nikakova dodira ili razgovora sa drugi¬ 
ma. Ako što »pogriješi«, znači dobiti produženje kazne u 
samici, a uz stražarsko deranje na njega i po koji udarac 
ključevima ili pesnicom. U takovom stanju, naročito du¬ 
lje samoće u ćeliji, sa takovim postupkom prema njemu, 
čovjek osjeti svu bijedu, sve ništavilo svoga bića. 

Osim običnih samica ili ćelija, postoje u kaznionama 
i podrumske ćelije, sa malim prozorima, slabim svjetlom 
i zagušljivim zrakom. U tim podrumskim ćelijama obično 
su kavezi od željeznih rešetki, gdje se zatvara osuđenika 
po kazni. Ove ćelije su naročito zloglasne po svim kazni¬ 
onama. U kaznioni Zenice razlikuju samicu od ćelije, jer 
ih imadu dvije vrste. Jedne za prvi stepen i za disciplinu, 
a druge koje sja gore od prvih, za stalno izdržavanje ka¬ 
zne osuđenika.^Osim toga u Zenici postoji zloglasna »Isu¬ 
sova soba«, u kojoj naročito stradavaju osuđenici. Zlo¬ 
glasni su samični podrumi mariborske kaznione. Uza sve 

to postoji još i teška disciplinska kazna tamne ćelije. 
To su ćelije u kojima su naročitim željeznim plohama za¬ 
tvoreni prozori tako, da je osuđenik potpuno u tami a i 
bez zraka. Propisima je dozvoljeno kazniti do 15 dana ta¬ 
mne ćelije, ali se samovoljno kažnjava i više. Život osu¬ 
đenika u samici je naročito težak, kada se u isto vrije¬ 
me kazni postom i tvrdoležem. Post znači, da osuđenik 
dobije svaki drugi dan samo kruh i vodu, ili samo pola 
redovite hrane. Tvrdolež znači, da osuđeniku oduzmu sla- 
maricu i na krevet stave dasku. Najveće zlo su svakako 
okovi. Okovi su žalostan simbol robije. Nekada su sud.o- 
vi osuđivali na dugi niz godina robije sa okovima. U Hr¬ 
vatskoj je to ukinuo ban Mažuranić, a u Srbiji se je tako 
sudilo do godine 1929. Sada su okovi samo sredstvo dis¬ 
ciplinske kazne. U Mitrovici je za moje vrijeme bila prak¬ 
sa da osuđenik, koji je bježao i bio uhvaćen, bio osuđivan 
na tri mjeseca samice sa okovima. Inače se je osuđivalo 
na okove naiviše mjesec dana. Dabome da je bilo iznima¬ 
ka na gore. Okova imade lakših i težih, sa manjim i ve¬ 
ćim brojem alki. Okovi sa manje alki su nezgodniji za 
nositi. Zloglasni su okovi sa tri alke i prema nutra sa du¬ 
gim i teškim spojnim željezom, što prisiljava na stalan 
raskoračaj i težak hod. Imade »duplih« ili dvostrukih o- 
kova, unakrst od noga na ruke. To je naročito teško. Na¬ 
ročito teško djeluje na čovjeka prvih dana u kaznioni, 
kada vidi kod izlaza iz samice na šetnju veliki broj ljudi, 
sputanih u teška željeza, uz strahoviti zveket okova i la¬ 
naca. Ali s vremenom u kaznioni, čovjek otupi prema ta¬ 
kovim prizorima. 

Sve ove disciplinske kazne, uz inače težak kaznionski 
život i lošu hranu, djeluje loše i uništavajuće na zdrav¬ 
stveno stanje osuđenika. Iz disciplinske kazne ljudi dola¬ 
ze blijedi, mršavi i iscrpljeni. 

IX. 

Kada smo konačno izišli iz samice »prvog stepena 
kazne« razdijelili su nas po radionicama, ali nismo mogli 
dobiti rad po volji. Mene su sa Matekovićem dali u bravar¬ 
sku i kovačku radionicu, a uz to smo tovarili ugljen za 
ložionu. Ali stanovati smo morali u »motrenju«. To su 
male sobice, natrpane sa sedam kreveta, sa jednim pro¬ 
zorom i sa jednom velikom kiblom u kutu. Slab zrak i 
smradoća. »Motrenju« je namijenjena svrha, da se u 

njemu ustanovi, tko je šta po svome karakteru i vlada¬ 
nju prije nego dođe u skupni zatvor. Mi politički osuđe¬ 
nici Hrvati i tu smo morali ostati dulje nego drugi. »Ko¬ 
mandant« nam je bio cjepidlaka i gnjavator »puponja« 
Đuro Korenički. Kada izlazimo iz sobe za radionicu i 
obratno, točno nas se pregleda, da nebi prenesli što je 
zabranjeno. Ako im je što sumnjivo, mora im se osuđe¬ 
nik potpuno skinuti. To naročito rado naređuju u zimi 
kada se izlazi iz radionice, više radi gnjavaže nego radi 
potrebe. Položaj političkih osuđenika bio je tada naroči¬ 
to nepovoljan. Protiv političkih osuđenika vladala je mr¬ 
žnja uprave zavoda. Gdjekod je uprava mogla tu nam je 
naškodila. Diktaturu smo osjetili u zatvoru u punoj mje¬ 
ri. Imali smo manje prava nego kriminalci, a pazilo se 
na nas više nego na kriminalce. U radionicu je morao 
svaki. Rad, u koliko bar u pojedinim radionicama, nije 
bio naporan, ali je* bio strahovito dosadan i nezdrav. Ci¬ 
jeli dan 10—12 sati, prema tome, ljeti ili zimi, mora se 
provesti u prašnim radionicama. Sobe za stanovanje 
glomazne, velike, sa asfaltom na podu. U sobama 60 
kreveta, na koje strpaju od 70—80 ljudi. U jutro i na 
večer, kada se slažu i raspremaju kreveti, prašne sla- 
marice sa dva loša pokrivača, tada još bez plahte, podi¬ 
gnu se pravi oblaci prašine. U zahodskoj prostoriji otvo¬ 
rene zahodske rupe brinu se za stalni smrad. Sušica i re¬ 
uma svakom je osigurana. Šetnju smo imali samo jedan, 
sat u jutro prije odlaska na posao. Moramo šetati stro¬ 
go šuteći jedan iza drugoga. Ako tko nešto »pogriješi«, 
stražar traži odmah »matični broj«, bilježi i vodi na ka¬ 
zneni raport. S početka, privatne knjige dozvoljavali su 
nam vrlo malo i uz poteškoće. Malo smo se s njima mogli 
koristiti, kada smo morali biti čitav dan u radionici, a 
na večer je u sobi galama, društvo je svakojako. Zbog 
toga su kažnjenici, koji bi htjeli nešto da čitaju i uče, 
tražili spavanje u samici. To se je dozvoljavalo. Hrana je 
vrlo slaba, ali to se nije smjelo niti van kroz list javljati, 
niti kod posjeta spomenuti, niti prigovarati, jer je to od¬ 
mah »buna«. Pisati list moglo se samo jedamput u mje¬ 
sec dana. Političke osuđenike se izazivalo da bi ih se ka¬ 
žnjavalo, u tu svrhu pravljene su bespotrebne premeta¬ 
čine. Bilo je više slučajeva da su i politički osuđenici bili 
tučeni. Jednoga je sam upravitelj Pušić tjerao i tukao 
batinom. Za svaku sitnicu i političke osuđenike kažnja- 

valo se ne samo samicom, nego i teškim okovima, mra~ 
gnom ćelijom od 15—20 i više dana, postom t. j. glađu, 
tvrdoležom i t. d. 

Od svega u robiji najteža je dosada i jednoličnost. U- 
vijek isto, uvijek isto. Iz sobe u radionicu, iz radionice u 
sobu. Uvijek istim putem, istim stepenicama, isti ljudi, 
ista lica, dosada u bezkonačnost, vrijeme nema mjere. 

Baš ništa nema zavidnoga u robijaškom životu. 


X. 

Kada smo došli u mitrov. kaznionu, našli smo od po¬ 
litičkih osuđenika 70—80 komunista, -čiji se je broj stal¬ 
no povećavao. Bilo je par crnogorskih federalista, a od 
Makedonaca bio je tada samo profesor Cipušev. Zatim 
atentatori Spasoje Stejić i Milutin Rajić. Među njima 
našli smo i bivšeg hrvatskog omladinca Marka Ožanića, 
koji je bio tada, i ostao nadalje izraziti komunistički eks¬ 
ponent i koji je kao takav bio vrlo velika neprilika za 
nas robijaše Hrvate kroz cijeli naš robijaški život. Među 
komunistima našli smo neslogu, pojavu, koja je kasnije 
stalno karakterizirala život i odnose svih političkih osu¬ 
đenika. Toj njihovoj neslozi bio je prvi razlog taj, što su 
se mnogi njihovi drugovi, kroz akcije, vani, kroz is¬ 
trage i na procesu loše ponijeli, izdali su akciju i drugo¬ 
ve, i stoga nastane predbacivanje i objašnjavanje kad 
se sastanu u kaznioni. Ovo je također karakteristika za 
život svih političkih osuđenika. Zatim donijeli su u ka¬ 
znionu njihovo partijsko frakcionaštvo. Netko je za lje¬ 
vicu, netko za desnicu, netko za centrum. A onda po¬ 
trebno je da se i konstituiraju. Bez toga komunisti ne mo¬ 
gu nigdje. Gdje su dva komunista, jedan je komesar. 
Gdje su trojica, tu mora da bude već i komitet. Svaka 
struja želi da dođe do izražaja. Rezultat: prepirka. 

U jednom bili su ipak posvema složni, t. j. kako će 
nas robijaše Hrvate radićevce dovesti za »šest dana pod 
crvenu zastavu«. Još dok smo mi radicevci bili u samici, 
dok smo maštali, kako ćemo si sa svim političkim osuđe¬ 
nicima urediti život, komunističke »vođe« održavali su 
sa ostalm komunistima predavanja o »pogreškama« 
Stjepana Radića, o »buržujskoj« politici dra Mačka. Pi¬ 
sali su se naročiti listići, koji će da posluže kao napu ta k. 

27 







svim komunistima, kada budu raspravljali s nama, kake 
ce nas da zbune, i kako da nas uvjere da smo na' »kri¬ 
vom« putu. Neki takovi listići došli su i nama u ruke. U 
tom pravcu trebao im je naročito da posluži Marko Oža- 
nic, »kao Hrvat«. Ožanić, kao vjeran njihov eksponent 
preuzeo je tu ulogu sa puno volje i odlučnosti. Počeo je 
meni i ostalima da tumači već prvih dana, kako mi treba 
da idemo sa komunistima u »zajednicu«, kako mi robija¬ 
ši Hrvati treba da osnujemo sa komunistima zajedničku 
organizaciju, i štošta drugo. I sve je obrazlagao, tobože, 
potrebom borbe protiv uprave. Sasma jasno da nismo 
mogli razumijeti, kako to, da »radi borbe protiv uprave« 
treba da idemo u komunističku zajednicu, kolektiv, da 
tamo slušamo gnjusne napade na hrvatske političke 
pretstavnike, kritiku ispravne hrvatske narodne politike 
i uvrede na račun hrvatskog naroda, kao što je to mo- 
gao Ožanić, kasnije i drugi. Nastojao sam Ožanića opa¬ 
metiti, predočio sam mu odvratnost i protuhrvatstvo te 
njegove uloge. Nelogično je pokušavao da brani svoj 
stav, kad nije ništa koristilo, mi smo ga pustili na miru, 
a on nas je, komunistima za volju, izbjegavao. Naskoro 
se je u njegovom komunističkom društvu našao i Fra- 
nekić, tip sa posebnom prošlošću i moralom, koji je slu¬ 
čajno, odnosno, protiv naše volje ušao u našu akciju, u 
koju se je, na njemu svojstveni tulumaški način uvukao. 

Upravo je čudo sa koliko ustrajnosti i tvrdoglavosti 
su komunisti nastojali, da nas svakako dovedu što prije 
»pod crvenu zastavu«. Oni su stvar postavljali ovako: 
Vrlo je nezgodno za komunističku partiju ako se hrvat¬ 
ska omladina i hrvatsko radništvo revolucionira u nacio¬ 
nalnom pravcu. Ako ta pojava već postoji, mi komunisti 
moramo nastojati svim silama, da hrvatsku omladinu i 
radništvo predobijemo za komunizam, da ih uvjerimo da 
pravi revolucioneri mogu biti samo komunisti, da vodstvo 
HSS. vodi buržujsku politiku itd. Već prvih dana počeli 
su energično sa tom akcijom među nama. Ali pošto niti 
mi »nismo veslo sisali« kako je rekao jedan od nas, do¬ 
bivali su dolične odgovore. Brzo su došli do uvjerenja da 
im u tom pogledu smeta Bernardić. »Njega treba izazva¬ 
ti da bude kažnjen i bačen u samicu, a za to vrijeme mi 
ćemo druge izgraditi«. Počinje spletkarenje protiv me¬ 
ne. ovakav je, onakav je. Trač, kleveta. Nastoje ostale 
osuđenike od mene odvojiti. Sredstva se ne biraju. Mije¬ 

šaju se u naše odnose i spletkare. Dolazim do uvjerenja, 
da imam posla sa pokvarenom i politički nerazboritom 
družbom, stoga prekidam svaki odnos sa komunistima. 
Kada nam je dozvoljeno da iziđemo iz »motrenja«, otišli 
smo među kriminalce, jer smo se među njima još uvijek 
osjećali bolje nego sa »političkim« osuđenicima komuni¬ 
stima. Komunisti nemaju više kuraži da predamnom na¬ 
padaju hrvatske vođe i hrvatsku politiku, zato iskoriš- 
ćuju moju odsutnost, te pred Matekovićem napadaju Ra¬ 
dića, Mačeka, Predavca, »kao seljačke prevarante«. Ta¬ 
ko su govorili o prvacima i herojima koji su kroz cijeli 
svoj život stradavali i borili se za svoj narod. Mateković 
upotrebljava kovački čekić i udari jednog komunistu. 
Bude odmah bačen u samicu. Bude kažnjen 6 tjedna sa¬ 
mice, mjesec dana okova postom i tvrdoležom. Mi ostali 
radićevci napuštamo posao i solidarno prihvaćamo istu 
kaznu. To komuniste zaprepasti i moralno utuče. Nasta¬ 
ne među njima prepirka, zašto se prema nama tako po¬ 
stupalo. Tko je odgovoran za tu »taktiku?« Treba pro¬ 
mijeniti »taktiku«, ali ne svrhu, cilj. 

XI. 

Od početka, od kada je diktatura dovodila u masa¬ 
ma političke osuđenike u robiju, politički osuđenici su 
nastojali da dobe »politički režim«, i da se ne dadu izra¬ 
vnati, u postupku i životu, sa običnim kriminalcima, pro¬ 
valnicima i džeparima. Spočetka je to išlo vrlo teško. Ne 
samo što je diktatura u početku i jaka, svuda mržnja i 
osveta prema političkim osuđenicima, nego i pomanjka¬ 
nje iskustva za akcije u zatvoru. A onda, uprava kazni- 
one znala je vješto da odvoji osuđenike intelektualce od 
osuđenika neintelektualaca. Uprava zavoda bi rekla ova¬ 
ko: »što da mi dajemo radnicima politički režim, kada 
oni u robiji živu bolje nego na slobodi, a pošto se niti 
vani nisu bavili intelektualnim radom, zašto da se ovdje 
time bave, ovo nije univerza, ovo je robija, a robiju tre¬ 
ba da osjete«. A što se tiče intelektualaca, uprava je bila 
sklona da im dade nešto knjiga, i to ne zato što su poli¬ 
tički osuđenici, nego, jer je to u smislu »kućnog reda«. 
Intelektualci su u početku pristajali na to rješenje, ali to 
je kod političkih osuđenika radnika prouzročilo nezađo- 
vljstvo, i zato se je intelektualce nazvalo »oportunisti¬ 
ma«. I zato do sređenog i odlučnog stava spočetka nije 

dolazilo, tim više jer su se intelektualci zaista držali »o- 
portuno« i po strani od svakog odlučnog nastupa za po¬ 
pravak položaja. Prije dolaska u robiju nas Hrvata ra- 
dićevaea, kod komunista uopće nije postojalo sređenih 
metoda niti odlučnog stava prema vlastima, za popravak 
položaja. Ono što je bilo, to su bili pojedinačni ispadi ili 
nastupi komunističkih radnika, koji su redovito svršava¬ 
li u samici sa kaznom okova, mračnom ćelijom, postom 
itd. Mogu tvrditi sa odlučnošću — iako ne očekujem 
od komunista da to lojalno priznaju — da su se borbeno 
oživili i sredili baš povodom stava i nastupa nas Hrvata 
rađićevaca. Nas je bilo premalo da bismo tim akcijama 
prvih dana mogli dati naš hrvatski karakter, a komuni¬ 
sti su sa^ zavidnošću omalovažavali sve što smo mi učini- 
li, ali naše metode i naš stav prisilio je komuniste na raz¬ 
mišljanje, i brzo su iz toga povukli pouku. Između osta¬ 
lih primjera za sada ovo: Nekoliko dana nakon što smo 
se mi radićevci solidarizirali sa kaznom Matekovića, o- 
stavljajući rad, dogodio se je jedan do tada uobičajeni 
slučaj. Zbog neznatne pogreške, upravitelj je kaznio jed¬ 
nog komunistu težom kaznom. Veća grupa komunista 
radnika obustavilo je također posao i pošli su svojim 
drugom u samicu. Među ostalim nastalo je vrijenje. Ne¬ 
ki ^su za, neki protiv. To je nova metoda, nema svako ku- 
raže. Ipak opet jedna grupa ostavlja posao, i konačno 
treća grupa intelektualaca, koji su se teže odlučili. Na 
grubi postupak u samici odgovorili su strahovitim lupa- 
njem po vratima ćelija. Bilo je i galame, ali još uvijek 
dosta neodlučnosti, jer su se dali zbog toga kazniti 3 mje¬ 
seca samice, bez glasa protesta. Pa ipak, usprkos ne¬ 
uspjeha i kazne, stvoreno je drugo raspoloženje među 
njima. Tim zajedničkim nastupom, »oportunizam« je o- 
nemogućen, i od tada, postojala je među njima, više ma¬ 
nje, solidarnost nastupa. 

Tom prigodom optužila je uprava kaznione Marka 
Ožanića zbog nekog komunističkog povika, što je on na¬ 
vodno vikao. Ožanić se je od toga branio, ali ga je sud 
ipak osudio na dvije godine robije. 

XII. 

Usprkos toga terora, kojega je uprava kaznione vr¬ 
šila nad svim političkim osuđenicima i kojega su komu¬ 
nisti baš tada naročito osjećali, ali se ipak nisu mogli o¬ 


pametiti. Njihove spletke protiv nas osuđenika Hrvata, 
samo su se povećavale sa rečenim ciljem. Ipak su se sje¬ 
tili da traže pomirenje, i u tu svrhu poslali su Priču k 
meni. Izabran je nepogodan posrednik, jer je Priča uvi¬ 
jek pokazivao neki cinizam i omalovažavanje prema na¬ 
ma političkim osuđenicima Hrvatima, a bio je i loš mo- 
menat, jer su tražili to pomirenje u času kada su pali u 
lošu situaciju svojom krivnjom, na svoju i našu štetu, 
iz koje bi ih mi trebali tada da izvlačimo, »kao Hrvati«. 
Svoj nacionalni karakter i uvjerenje nismo htjeli da sta¬ 
vimo u službu i obranu komunizma i komunista. 

Kad je došao Priča k meni, da pregovara «u ime ko¬ 
munističke grupe«, kako je to sam izjavio, zapitao sam 
ga kako to, da on i njegova grupa hoće da pregovaraju 
sa jednim čovjekom, o kojemu u isto vrijeme šire najte¬ 
že klevete. Govorili su, da sam ja kriv, što su neki njiho¬ 
vi drugovi dobili okove, i štošta drugo. Odgovorio mi je 
da to govore neki »nesređeni elementi« iz njihovih redo¬ 
va, a da te vijesti donose k njima u glavnom Ožanić i 
Fr'anekić, iz mržnje prema meni, ali da oni, kao komuni¬ 
stička grupa to osuđuju. Nato mu predočim da to i^ on 
čini. Zatim mu predočim koje je pripovijesti sirio. 
»Ja ne razumijem takav moral«, odgovorim, »i molim 
Vas da me ostavite«. Iznenađeno i smeteno otiđe od 
mene. 

Komunisti su imali neku »taktiku« da su pomoću 
kleveta ucjenjivali ljude. Govorilo se, da su na taj način 
ucjenili i Marka Ožanića, zbog nekog slučaja u istra¬ 
žnom zatvoru u Beogradu, da je Ožanić, samo da o nje¬ 
mu ne šire loše priče, pristao rade da bude njihov pri- 
vrženik. 

XIII. 

U robijaškoj sobi, gdje smo bih smješteni, našli smo 
jednog studenta medicine, Franju Šabarića, koji je bio 
suđen sa komunistima, ali da bi bolje prošao kroz za¬ 
tvor, odricao se komunizma, odijelio se od komunista. 
Samo po sebi to ne bi bilo nikakovo zlo, ali uzto počeo je 
douškivati upravi, najprije samo protiv komunista, i ba¬ 
viti se stvarima nedostojnih čovjeka. Da bi ispa,o što 
»državotvornije«, iako je iz Podravine, od Vir ja, pisao je 
ćirilicom, čitao je samo režimske i srpske knjige, a dru¬ 
žio se samo sa srpskim drumskim razbojnicima. Jedne 

večeri čitam iza kreveta, stisnut, skriven, komadić »pro¬ 
švercanih« novina. U to dođe jedan moj drug, i kaže mi, 
da mi Šabarić poručuje, »da neka ne čitaš novine, jer 
da te on zbog toga mora prijaviti«. Ostanem zapanjeni. 
Je li to moguće, da jedan čovjek, pa još intelektualac, 
pa da bude tako pokvaren? Išao sam ga pitati, da li je 
to istina, da je on tako rekao, predočivši mu da je to naj- 
zadnji posao, nedostojan poštena čovjeka. On mi je hla¬ 
dno cinički, i posve sabrano odgovorio, da on zaista ova- 
kove stvari uvijek prijavi, jer da je život težak, i da čo¬ 
vjek mora da ima vještine i spremnosti da se kroz život 
provuče, jer da je život takav, i stane mi to čisto filozof- 
ski i cinički tumačiti. Toliko pokvarenosti nisam još do 
tada imao prilike neposredno osjetiti i čuti. I zaista, tako 
je u robiji stalno radio, i koristilo mu je. On je došao do 
uvjerenja, da pokaže, da on nije samo protiv komunista, 
nego i protiv nas hrvatskih političkih osuđenika, pak je 
počeo da^čini i^nama mnoštvo neprilike. A pošto je vlast 
pazila nešto više na mene, zbog toga mi je stao da pravi 
naročite neopisive neugodnosti. Između ostaloga, htio 
me je da izazove. Trebao je incident da uprava vidi, i u tu 
svrhu stao me je stalno fiksirati, buljiti mi u oči, hoda¬ 
jući iza mene. Dugo vremena sam ga izbjegavao, pravio 
sam se kao da ga ne vidim. On je u tome bio uporan, a 
meni je to već dosadilo. Onda sam si mislio, pa dobro, 
kad vec hoće, dati ću mu što trazi. Jednoga dana u knji¬ 
govežnici, kuda mi je uspjelo da dođem teškom mukom 
sa težega rada, sa tovarenja ugljena, počeo je on po obi¬ 
čaju da^me fiksira. Ja pristupim k njemu: »što buljiš? 
Evo ti što tražiš!« i udarim ga pesnicom snažno u oči. 
Zatetura u kut, rukama na očima, a ja strovalim na nje¬ 
ga još i stol sa teškim materijalom knjiga. Za to sam do¬ 
bio dva posta i dva tvrdoleža. 

Mogu sa sigurnošću tvrditi, da je dobio uslovni ot¬ 
pust iz kaznione samo zato, što je ogorčavao život u ro¬ 
biji meni i ostalim Hrvatima nacionalistima. Kad sam do¬ 
šao nakon deset godina iz robije, vidio sam ga da se vrti 
oko hrvatskih redova. To je posve u smislu one njegove 
»filozofije«, koju mi je tumačio. 

XIV. 

U našem robjaškom životu, pitanje hrane bilo je stal¬ 
no na dnevnom redu. U kaznioni je hrana vrlo slaba. Uz 


okove, lance, prodrumske željezne kaveze, mračne ćelije 
i grubo stražarsko deranje, slaba hrana upotpunjuje o- 
naj pojam, koji se zove robija. Najgore je kraj toga to, 
što je hrana u kaznioni slaba ne zato, da bi ona baš u to¬ 
likoj mjeri morala biti slaba, nego zato, što ju se hoće 
slabom učiniti. Na primjer: Kada bi se ona količina žive- 
ža, koja se dnevno izdaje za kuhinju, valjano upotrebila, 
i kada bi ju skuhali i priredili takovi kuhari, koji znadu 
kuhati, onda bi ipak od toga bilo nešto za jesti, a moglo 
bi^biti i ukusno. Druga je stvar kada se kaže: »šta robi¬ 
jaš mora jesti to i to. Ovo nije Hotel« itd., i kada se na¬ 
mjerno stavlja u kuhinju za kuhare prave neznalice u 
kuhanju, čija se sva vještina sastoji u tome, da sve ku¬ 
haju na isti način, t. j. da se u vodi kroz više sati nešto 
kuha i tako prokuha, da na koncu neznaš što je. A pošto 
je začin vrlo slab, ili bolje rečeno nikakov, dobiješ neku 
neukusnu čorbu, koiu moraš upotrebiti, jer nemaš što 
drugo. U nekim kaznionama, osuđenici ne smiju upotreb¬ 
ljavati papriku, papar i slične podražujuće mirodije, dok 
naprotiv u mitrovačkoj kaznioni je sve tako papreno, da 
kroz kraće vrijeme djeluje loše na zdravstveno stanje ra¬ 
znih organa. Paprika treba u neku ruku da zamijeni 
mast, i da prikrije smrad pokvarenog mesa, lošega pasu- 
lja itd. Meso, koje se je dobivalo triput na tjedan u Mi- 
trovici, t. j. utorkom, četvrtkom i nedjeljom, bilo je uvi- 
'' jek loše, t. j. staro, žilavo ili pokvareno. Na dane kada je 
bilo meso, bila bi u jutro neka vrlo loša kava. Inače dru¬ 
ge dane bila je prežgana čorba, koja je imala svoj pose¬ 
ban miomiris. Jedino o podne bilo je nešto vidljivoga u 
posudi. Na večer bila je opet uvijek čorba od lošega 
krumpira, pasulja i kupusa. Kruh redovito mora biti loš. 
Nije to stvar troška, već stvar robije. Zašto bi robijaš 
pojeo nešto svježega i dobro priređenog. Onda nebi bio 
robijaš. »Robiju se mora osjetiti«, to je bila stalna nota 
kaznionskih faktora. A onda, kruh mora biti najmanje 
tri dana star, to je tobože radi našega zdravlja, da si ne 
bi sa svježim pokvarili želudac. Posljedica jest, da je 
kruh, uzto što je star i tvrd, još i pljesniv, jer stoji u vla¬ 
žnoj prostoriji, i da je redovito od miševa i štakora iz- 
grižen. Miševi i štakori, koji dolaze iz smrađljivih kana¬ 
la, izgrizu kruh tako, da su na njemu mišje rupe sve do 
u' sredinu. I to ništa ne smeta, takov kruh se daje robija¬ 
šu. Kruh je od najlošijega brašna, redovito od pokvare¬ 
nog brašna. Odkuda im samo uvijek tako loše i pokvare- 

no brašno, to nismo mogli nikako odgonetati. Kruh je če¬ 
sto puta bio tako loš, da ga baš nikako nismo mogli je¬ 
sti. Svaki dan bi puni čabrovi kruha bih povraćeni, jer 
ga robijaši nijesu mogli jesti iako su ostajali gladni. 
Kruh bi se odnosio svinjama, koje su se gojile. Izgleda 
da je to i bila svrha upravi kaznione, kad je spremala ro¬ 
bijašima samu slabu hranu i pokvareni kruh. Hrana, uz 
to što je slaba, bila je i jednolična. Na dnevnom redu je 
kroz duge godine samo loša riža, loši pasulj, gnjili krum¬ 
pir, smrdljivi kupus, a po ljeti do u kasnu jesen, nepre¬ 
stano nehranjive tikve. To je sve bez pravoga začina i 
skuhano na najjednostavniji i loš način. Pomanjkanje 
masti i drugih sastojina, kao i zbog jednoličnosti, orga¬ 
nizam slabi i kržljavi, i zbog toga se bolesti lako javlja¬ 
ju. Naročito su želudčane bolesti stalno na dnevnom 
redu. Najobičnija pojava jest pomanjkanje želudčane ki¬ 
seline. Ljudi postanu blijedi i slabi. Vuku se uza zid, ne¬ 
sigurno, na nogama, kao sjene. Redovito bljuju, a često 
puta padaju od slabosti. Godine 1934. i 1935., kada se 
je nad nama vršio naročiti teror, zbog posve slabe hrane, 
među nama nije bilo deset od sto, koji nisu primali lje¬ 
karije iz ambulante. Svi smo bili blijedi kao sablasti, do¬ 
sađivali smo liječniku i trošili prije jela solnu kiselinu u 
vodi. U ovom stanju bolesti i pomanjkanja lijekova i pra¬ 
voga liječenja u kaznioni, polit, osuđenike su spašavali 
liječnici zagreb. Liječničke Komore sa lijekovima i pre¬ 
gledom u kaznioni. Zato su naročito zaslužni dr. Vrane- 
šić i dr. Belošević. Po propisu mi smo mogli od svoje rod¬ 
bine dobiti jedamput u mjesecu po nešto hrane, i to ako 
nismo disciplinski kažnjeni. Ali i to je išlo svakako. Ka¬ 
da bi došao paket sa hranom, onda bi kakav zamazani 
stražar sa svojim prstima sve zaprčka, zatim nožem na 
sitno izrezao tako, da se je brzo osušilo, i ako nisi od¬ 
mah pojeo, za kratko se je vrijeme pokvarilo. Nožem se 
je hrana usitnila zato, da nebi osuđenik što drugo u hra¬ 
ni primio. 

Drugo važno pitanje za osu.enike je bilo pitanje po¬ 
sjećivanja. Osuđenik imade pravo jedamput u mjesecu 
na posjet i razgovor samo sa najbližom rodbinom. Doga¬ 
đa se međutim, da se posjetioce vrati, ma kako iz daleka 
došli i istrošili se, i to bez pravoga razloga. To se dogo¬ 
dilo mnogima, to se je dogodilo i mojoj rodbini. Posjet je 
obično vrlo kratak. Osuđenik je od posjetitelja na raz¬ 
maku od 2—3 metra. Između njih dvije ograde, unutar 


kojih stoji tamničar i pazi ti na svaku riječ. Ne smiješ 
se potužiti posjetitelju da ti je loše. Ne smiješ ništa pri¬ 
govoriti, što se tiče kaznione. 

Službenik obično postupa grubo i osorno prema osu¬ 
đeniku, i tada u prisustvu njegove rodbine. Grubo se po¬ 
stupa i prema posjetitelju. Kod posjeta događaju se sce¬ 
ne. Ako se osuđenik ili posjetitelj nešto potuži ili nešto 
primjeti, službenik prekida grubo razgovor, posjetitelja 
tjera van, a osuđenika u ćeliju, s time da kroz neko vri¬ 
jeme gubi pravo na posjet. 

Takovo stanje je prisiljavalo političke osuđenike, da 
stalno traže bolju hranu, i da imadu slobodan razgovor 
kod posjeta. 

Nama je bilo zlo. Mi smo bili gladni, mi smo bili što 
grubo, što sistematski mučeni i potlačivani. Takovo zlo, 
obično je dovoljno da složi ljude u nevolji. Međutim, mi 
smo bili nesložni, mi smo se sukobljavali, mi smo politi¬ 
zirali. 

XV. 

U godini 1931. došlo je u kaznionu deset osuđenika 
Hrvata iz Đakova. Veselili smo se njihovom dolasku, ka¬ 
ko nebi, svako se veseli svojemu. Računali smo: biti će 
nam lakše i prema upravi, koja nas je tlačila i prema ko¬ 
munistima, koji su uvijek spletkarili, zbog čega nismo 
nikada imali mira. Da nije u tome društvu bilo Željka 
Klemena, advokata, vjerojatno da naše veselje nebi bilo 
baš sasvim uzalud. Prije svega počeo se naprasito vlada¬ 
ti. Dao nam je odmah jasno na znanje, da je on za nas 
samo »Gospodin Doktor«. Mrzio je strahovito Hrv. Selj. 
Stranku i priznate narodne vođe i prvake. U tom pogle¬ 
du bio je sasvim jasan. Svagdje je smatrao za potrebno 
da istakne, da je on nešto drugo nego mi ostali: da je on 
»pravaš«, prijatelj i znanac Pavelića i Perčeca itd. Kle¬ 
vetao je narodne vođe, ispoljavao mržnju protiv selja¬ 
štva i seljačkog mentaliteta HSS. U razmiricama izme¬ 
đu komunista i nas Hrvata rađićevaca, on je pristajao 
uz komuniste i pred njima nas ogovarao. Spočetka na¬ 
stojao sam na njega djelovati da se opameti, da si učini¬ 
mo život snošljivim bar mi Hrvati. Ništa zato što je on 
pravaš, nama to ne smeta, neka bude Hrvat, neka mu 
budemo bliži mi nego ostali. Kada sam vidio nakon ne¬ 
kog vremena, da ne koristi, da je nepopravljiv, prekinuo 
sam s njime ja i više drugih Hrvata. Naskoro smo sa- 

znali da sa tim gospodinom i štošta drugo nije u redu. 
Njegovi suosuđenici đakovčani jednoglasno su iznašali 
stvari, koje su ga stavljale u najlošije svjetlo. Mi smo 
imali prilike uvjeriti se, da je to sve točno. Zbog toga ni¬ 
je nam žao što se je od nas okretao, poteškoća je samo 
u tome, što se kroz duge godine u robiji, ovakove elemen¬ 
te mora trpjeti. 

XVI. 

Mi osuđenici Hrvati zatražili smo od uprave kazni- 
one još godine 1931., da se dade za nas petnaestoricu, 
koliko nas je tada bilo, prostorija u mladićkoj zgradi, 
koja je posebno odijeljena. I to prvo radi zdravstvenih 
razloga, jer je tamo parket umjesto asfalta, kao što je u 
glavnoj kući i jer je svakako bolje živjeti u prostoriji 
sa manje ljudi, jer nema toliko prašine kao što je u „ so¬ 
bama po 60—80. A onda da ne moramo biti sa kriminal¬ 
cima niti sa komunistima, koji su bili nepopravljivi. Ni¬ 
je nam uspjelo da dobijemo posebne prostorije, jer to 
nije odgovaralo diktaturi, koja nije htjela nigdje da vidi 
političke osuđenike kao takove, koja nije htjela priznati 
da su politički osuđenici, politički, stoga je nastojala da 
nas u svemu izjednači sa kriminalcima i još gore. Najvi¬ 
še što nam je uspjelo, da smo u sobi gdje smo bili, da 
imamo krevete jedan kraj drugoga. Ali i tu je sada do¬ 
šlo do izražaja, kakovim sve sredstvima se je bavila vlast 
da nam se pokvarilo i otežalo, i praktično zapriječilo, što 
nam je inače dozvoljeno. Uprava koja nam je to dozvoli¬ 
la, preko službenika, podsticala je kriminalce da nepri- 
stanu da nam se uklone, da bi mi približili svoje krevete. 
Kada je zbog toga dolazilo do sukoba, uprava bi se umi¬ 
ješala, dala bi kriminalcima za pravo, a mi bi bili ka¬ 
žnjavani. 

XVII. 

Koncem 1931. godine došlo je do promjene upravite¬ 
lja kaznenog zavoda. Pošto je nama političkim osuđeni¬ 
cima do tada bilo slabo, nadali smo se da će najn možda 
ta promjena što boljega donijeti, time jer je upravitelj 
Srbin, koji dolazi iz jedne srbijanske kaznione, u kojoj 


se navodno bolje postupa sa osuđenicima. Dabome da 
smo se prevarili. Kada je došao »brat« Srbijanac Bralo- 
vić, već prvih dana nam ju uzeo ona najmanja ljudska 
prava, bez kojih čovjek kao čovjek ne može da živi ma 
gdje bio. Prije svega grubi postupak, vojničke metode, 
»mirno« itd. Za sitnicu na kazneni raport i u teške oko¬ 
ve. Uvađao je nove disciplinske kazne, koje nisu napqme- 
nute u »zakonu za izdržanje kazne«. Između ostaloga 
»kratko vezanje« po 15 i više dana. Oduzeo nam je baš 
sve knjige, sav pisaći pribor, svaki i najmanji komadić 
čistoga papira. Privatno pomaganje u hrani smanjio je 
na najmanju mjeru itd. Znao bi reći: »To je robija bre! 
Treba da osetiš robiju«. Ja sam bio zato da se odupre¬ 
mo, da se čuje bar naš glas, jer ako šutiš, onda će te vi¬ 
še i bezobzirnije tlačiti. I ostali osuđenici Hrvati bili su 
zato, ali nas je bilo premalo, pak smo mislili da nema 
smisla, jer su se komunisti i tada vrlo plašljivo i upravo 
pokornički ponijeli. Lijepo su svezali sve knjige i predali 
ih tamničaru bez riječi. Istina, kasnije su se on »revolu- 
cionirali«, ali do pretjeranosti, t. j. tako, da su u ime re¬ 
volucionarnosti i borbenosti radili ono što ne valja i što 
nam je svima samo škodilo. I ta njihova »revolucionar¬ 
nost« bila je šarlatanska i teatralna, tako da su onemo¬ 
gućili rad i borbu pravim, stvarno revolucionarnim i bor¬ 
benim duhovima. Ali o tome kasnije. 

U glavnom, upravitelj Bralović oduzeo nam je knjige 
i sve najnužnije, u zamjenu za okove, lance i druge teške 
kazne, za najmanju sitnicu, za najbeznačajniji povod. 
Ipak tako nije moglo ostati. Pred nama je još duga robi¬ 
ja. Tko će da izdrži taj teror? Ako već hoće da nas uni¬ 
šte, bolje je da nas unište danas, najedanput, uz krik na¬ 
šega glasa, nego da se dademo mučiti i uništavati kroz 
duge godine, dok konačno ne budemo uništeni kao po¬ 
korno roblje. Mi nemamo više šta da izgubimo. Mi robi¬ 
jaši Hrvati smo se uzbunili. Dao sam predloge, koji su 
prihvaćeni. Jednu nedjelju u jutro, kada se je izlazilo za 
crkvu, mi Hrvati iziđemo svi pred tamničara na dvorištu. 
Do tada neuobičajeni prizor u kaznioni. Ja sam mu u ime 
osuđenika Hrvata odlučno izrazio naš protest na adresu 
uprave, protiv terora koji se nad nama vrši. Naveo sam 
to i pismeno uz naznaku naših zahtjeva. Ako se ne udo¬ 
volji, mi ćemo otkazati svaku poslušnost i stupiti ćemo u 
štrajk glađu. Još istoga dana nastane među komunistima 

komešanje. Tada je ta družba pokazala svoje pravo 
lice i svoj pravi moral. »Zašto niste i nama javili«, kažu, 
»i mi bi se pridružili. Hajde da pregovaramo«. »Šta da 
vam javljamo?« odgovaram. »Vi ste predali knjige do¬ 
brovoljno i šutite. Što da pregovaramo? Zar ne vidite ka¬ 
ko je? Borite se ako hoćete!« Šalju neke posrednike k 
meni. Neće da dođu kolovođe sami. To je stvar prestiža. 
Jer prije svega nezgodno je slušati sve što Bernardić ka¬ 
že. A onda čemu razgovarati sa jednim čovjekom protiv 
čijega stava i utjecaja se oni bore svim sredstvima. Oni, 
marksistički kolovođe, koji imadu u »malom prstu« sve 
teorije Marksa i Engelsa, a neznadu što je najhitnije u 
životu borbe. Štogod predlažem za njih ne valja, »previ¬ 
še je revolucionarno«, »došli bi u sukob sa kućnim re¬ 
dom«. Takav je bio njihov stav tada. A onda: »Bernardić 
bi htio samo da komanduje«. (A šta da parlamentarizi- 
ram sa petljancima, koji ne znaju što hoće ili nemaju ku- 
raže!). 

Ali sa kakovom rabotom su se počeli sada baviti. Dok 
su samnom pregovarali preko posrednika, dotle su ko¬ 
munističke vođe osobno, naročito je zapažen Tomanić, 
počeli da hvataju ostale osuđenike Hrvate i počeli im go¬ 
voriti ovako: »Nemojte ići u akciju, nemojte štrajkati, 
jeste li ludi? Nemojte slušati Bernardića, nastradati će 
te. Uprava će vas sve baciti u samicu, u okove, a štrajk 
glađu to je teška stvar«. A zašto su to radili? Za njih je 
bilo uvijek i svagdje od strahovite važnosti stvar grupa- 
škog pristiža. Na primjer, tko je jednu akciju započeo, 
tko ju je vodio, tko je šta predložio, od koje grupe ili ko¬ 
terije je što poteklo, a to je bilo naročito važno. Samo 
pod tim vidom posmatrali su da li je dotični predlog ili 
akcija za prihvatiti. A pogotovo ako se radi o predlogu 
ili akciji Ivana Bernardića. Neka ga vrag nosi. Zašto da 
se prizna valjanost nečega što potiče od jednog čovjeka, 
koji neće da znade ništa o komunizmu, i koji nije za »po¬ 
litičku suradnju« sa komunistima? Neka je najbolje, ne 
prihvaća se, onemogućava se izvedenje njegovoga pređ- 
loga pa i započete akcije. I zato ovu akciju Hrvata za po¬ 
boljšanje životnog položaja političkih osuđenika, već za¬ 
to što je to akcija Hrvata i što ju predvodi njima toliko 
omraženi Bernardić, treba ju onemogućiti, treba Hrvate 
obezhrabriti, borbeno demoralizirati, međusobno pocjep- 
kati, Bernardićev utjecaj bar smanjiti pa ako već treba 


voditi akciju, voditi ćemo je mi komunisti, neka se vidi i 
ćuje da smo to postigli baš samo mi komunisti, a drugi¬ 
ma ćemo se poslije izrugivati i isticati da se bez nas ko¬ 
munista ništa ne može. Koliko je to bila bijedna, sićušna 
i petljanska rabota ljudi, koji hoće da vode svjetsku re¬ 
voluciju i da preobraze svijet! Koliko je ta rabota bila 
petljanska naročito u teškim i nezavidnim robijaškim 
prilikama, gdje je bilo, po svakom zdravom razumu, gla¬ 
vno postići, suprotstaviti se nasilju, a ne tko je predložio 
i tko vodi. I komunisti su potpuno uspjeli u toj svojoj 
namjeri. Uspjeli su zato, jer smo mi Hrvati imali među 
sobom Dra Željka Klemena i jednog očajnog i komunisti¬ 
ma privrženog Antona Budrovca, koji je naskoro otišao 
k njima. Dr. Klemen koji nikada nije imao kuraže da 
otvoreno istupi sa svojim odijeljenim, a često i sumnji¬ 
vim stavom, zbrka mu je dobro došla, prihvatio je vrlo 
rado komunističko tumačenje o opasnosti borbe protiv u- 
prave, tim više jer je on bio tada stvarno miljenik upra¬ 
ve, jer nije izdržao niti jednoga časa samice prvoga ste- 
pena kazne, i kada smo išli k tamničaru da govorimo o 
našim postavljenim zahtjevima, dr Klemen oduzeo je od 
tamničara natrag list na kojem sam ja naveo energično 
naše zahtjeve. Jer on kao miljenik uprave zavoda, nije se 
mogao protiv nje boriti, kada je od nje primao i još očeki¬ 
vao naročite olakšice. 

XVIII. 

Kada su komunisti pomoću dra Klemena i Budrovca 
onemogućili akciju osuđenika Hrvata, to je upravu ras- 
kuražilo pa je počela još bolje da nas terorizira. Ja sam 
od tada ostao u kaznioni jedna bijela vrana, koji sam 
kao takav sa strane uprave nročito teroriziran, a sa stra¬ 
ne komunista i njihovih eksponenata, naročito klevetan. 
Komunisti su se međutim vrlo polako spremali i dogova¬ 
rali, da povedu akciju za poboljšanje položaja, tako da 
budu oni vođe i inicijatori. Složili su se brzo kad je treba¬ 
lo napraviti nepriliku nama Hrvatima i meni. Ali nisu se 
mogli složiti, tko će od njih da vodi, t. j. koja frakcija i 
»pretstavnici« frakcija. Uprava je međutim stalno pravi¬ 
la premetačine kod mene, tražila povoda za postupak 
protiv mene i huškala je protiv mene kriminalce. U isto 
vrijeme dao je upravitelj Bralović jednu nepravednu i 

ludu naredbu i zabranu. Nama katolicima zabranio je 
tugovati i od svećenika primati katolički vjerski kalen¬ 
dari To je do tada bilo uvijek dozvoljeno i kriminalcima. 
A »dozvolio« je da kupujemo kalendar Sv. Save, pravo¬ 
slavni vjerski kalendar, u kojemu je uzto bilo hvalospje¬ 
va diktaturi. Kada nam je stražar to došao javiti, mi Hr- 
vati smo se uzbunili, jer to nam je bila još jedina knjiga 
koju smo dobivali, a ja sam poviknuo: »Što misli taj 
bjelorukac Bralović, i eksponent Pere Živkovića? Još 
ima pet milijun?. Hrvata!« Za to sam bio odmah izveden 
na kazneni raport. Za čudo nije me kaznio, nego me je 
samo čudno gledao, otkud ja znadem da je on bjeloru¬ 
kac. »Što kažeš ti bre?« Ali sam ipak morao ići na spava¬ 
nje u samicu »da ne pravim bunu u sobi«. Uprava je na¬ 
ime već doznala da će sutra biti štrajk glađu. Komunisti 
su se konačno odlučili. Jedna veća grupa od njih, Sloven¬ 
ci, ne ulaze u štrajk. Dr. Klemen sa đakovčanima ne u- 
lazi u štrajk. Od Hrvata štrajkuje nas manji broj. Štraj¬ 
kalo je svega oko 80 ljudi. Došao je odmah inspektor 
Jelić iz ministarstva. Za četiri dana štrajk je uspio u pot¬ 
punosti. Vidjet ćemo, da je to i jedini štrajk glađu, koji 
je uspio u potpunosti. Poslije, kada se štrajkovalo sa¬ 
mo toliko da se štrajkuje, tada je je time taj način borbe 
kompromitiran, kada je vlast vidjela da se iz štrajka 
glađu ne želi povući krajnje i najteže posljedice, štrajk 
glađu nije bio više plašilo za vlast. Komunisti su taj 
štrajk naročito isticali kao svoje djelo i pobjedu — to je 
ono što su htjeli, kada su plašili moje drugove Hrvate 
protiv štrajka — iako po njima samima nebi bilo niti to¬ 
ga štrajka, niti te pobjede. 

XIX. 

Tom zgodom tražio sam kod inspektora ministar¬ 
stva Jelića, da me se premjesti u lepoglavsku kaznionu, 
radi zdravstvenih razloga. Zdravlje mi se naročito po¬ 
goršalo. Na nas, koji smo iz planinskih krajeva, loše je 
djelovala srijemska klima, loša mutna voda, uz inače te¬ 
ške posljedice policajskih batina, koje sam još uvijek 
osjećao. 

Inspektor Jelić mi je odgovorio: »Vi ne možete biti 
premješten u Lepoglavu, jer tamo je vaš elemenat. Za 
vas je određena Mitrovica za izdržavanje kazne. Dakle 
Lepoglava je čisto hrvatski kraj, i zbog toga ne mogu 


tamo. Kasnije rili je bilo drago što tada nisam u tame 
uspio, jer sam saznao, da su neki politički osuđenici ko¬ 
ji su tamo bili po svojoj želji premješteni, morali iznova 
izdržavati prvi stepen kazne, premda je to protiv pro¬ 
pisa, i to ne dva tri, nego šest mjeseci. 

XX. 

Nakon uspjeha štrajka glađu, nastalo je izvjesno 
olakšanje. Probijen je led. Nastalo je kod službenika i 
stražar a uvjerenje, da se sa nama ne može neodgovorno 
činiti šta se hoće. Imali smo ipak stalno neprilike sa 
mušičavim odredbama upravitelja Bralovića, i njego¬ 
vim pokušajima, da smanji one, takozvane »poboljšice«, 
koje smo štrajkom postigli, i da ponovno uvede stanje 
terora. Ali ljubomorno čuvanje stečenoga, sa strane po¬ 
litičkih osuđenika, i njihov nastup, prisiljavalo ga je da 
takove svoje odredbe povuče. 

XXI. 

Početkom 1932. godine došle su u kaznionu dvije 
grupe osuđenika Hrvata. Jedna grupa iz Pakraca, sa ko¬ 
jom je osuđen na smrt poznati hrvatski uzor omladinae- 
seljak, Ivan Rosić. S njima je došao i Ivan Ljevaković- 
žandar, sa kojim, zbog njegovih naročitih uloga kroz 
istragu, proces pa i u kaznioni, nitko čestiti nije htio da 
imade nikakovoga posla. Druga grupa je došla iz Zagre¬ 
ba, a sa njom jedan intelektualac. 

Mi osuđenici Hrvati imali smo nesreću i nepriliku sa 
svim našim intelektualcima u robiji, koji su dolazili u ka- 
^nionu, (ne mislim na one u »kustodiji honesta«). Dok 
su komunistički intelektualci gorljivo tumačili i podrža¬ 
vali među svojim ljudima onu političku ideju radi koje 
su došli u zatvor, kod naše hrvatske gospode i intelektu¬ 
alaca (svi su se dali nazivati sa »gospodin«) bilo je po¬ 
sve obratno. Svi su manje više, kritizirali hrvatsku na¬ 
rodnu politiku i narodne prvake, propagirali su među hr¬ 
vatskim robijašima tuđe ideje, a uzto i neke svoje ideje, 
cime su se otvoreno i izrazito suprostavljali ne samo hr¬ 
vatskoj narodnoj politici, hrvatskim narodnim vođama, 
nego i samom hrvatstvu. Sve je to dovodilo do zbrke i 
iaosa i bilo glavni uzročnik nesloge koja je više manje 

vladala među osuđenicima Hrvatima. I svi su ovi intelek¬ 
tualci htjeli da budu neke »vođe«, okupljajući oko sebe 
neku ličnu gardu. 

Karakteristično je da su mnogi hrvatski intelektu¬ 
alci nakon 6. siječnja 1929. izgubili glavu. Kod njih je 
nastao neki politički očaj i bezkičmenjaštvo. Ako je net¬ 
ko od intelektualaca ipak politički radio i stradavao, od¬ 
mah je pomišljao da je on takova vriednota, da može 
kritizirati legitimne narodne predstavnike i davati im 
lekcije iz predmeta politike. U robiji je već postalo pravi¬ 
lo, da kakogod koji intelektualac dođe u kaznionu, da 
tako nastaje veća zbrka među ljudima. Od osuđenika 
Hrvata, koji su u najtežim časovima znali držati čeličan 
i značajn stav u smislu hrvatske i narodne politike, u 
smislu ideja braće Radića i politike Dra Mačka, to nisu 
bili intelektualci, to nije bio niti jedan hrvatski intelek¬ 
tualac, to su bili radnici i seljaci. Gospoda doktori i stu¬ 
denti bili su u robiji na sramotu hrvatstva i na veliku 
štetu i poteškoću čeličnim karakterima i dosljednim Hr¬ 
vatima robijašima. Ali kasnije kad su izišli van iz zatvo¬ 
ra, kad su zauzeli položaje, tko bi mogao i smio reći da 
su to ista ona lica, taj bi samo sebi naškodio. »Robijaška 
psihoza i nervoza« opravdavala je sve. 

XXII. 

Potreba stalnog natezanja sa upraviteljem Bralovi- 
ćem, koji je činio stalno pokušaje pogoršanja našega ži¬ 
votnog položaja, koji je bio poznat po svojoj mušičavosti 
stalnog mijenjanja svojih naredbi na gore, dovodilo je 
do pronalaženja više načina borbe. Za svaku se stvar ni¬ 
je moglo ići u štrajk glađu. Najobičniji način bio je za¬ 
jednička prijava na raport i zajednički istupi na dvori¬ 
štu pred tamničara, u svrhu stavljanja izvjesnih zahtje¬ 
va. To je bilo često, a bila je nužda. Značajan je naroči¬ 
to jedan istup, kada smo se morali boriti protiv tučenja. 
osuđenika u samici, i protiv »kratkog vezanja«, u čemu 
je Bralović bio specijalista. Bilo je vrlo burno i svakoja¬ 
kih scena. Bilo je pokušaja da nas se rastjera sa stra¬ 
žom, koja je bila već spremna, sa bajunetama na puška¬ 
ma. Nije im koristilo, nismo se htjeli razići i tražili smo 
da dođe Bralović. Morao je doći. A kada mu nije koristio 
grubi nastup, jer smo mi mnogi davno prije izgubili ono 


Što se zove strah, morao je spustiti glas i lijepo razgova¬ 
rati. Obećavao nam je, da političke osuđenike neće tućj. i 
vezati, a da što se nas tiče za kriminalce. Mi to tumače¬ 
nje i obećanje nismo mogli prihvatiti. Mi nismo mogli 
trpjeti tučnjavu i stalni krik i grozni zapomagaj iz zgra¬ 
de samica. A onda kada se tuče kriminalce, jedan ko¬ 
rak je do toga da se tuče i političke, tim više, jer su tukli 
i političke osuđenike. Više političkih osuđenika bilo je 
tučeno u samici prije i poslije toga. U tom svome »po¬ 
slu« stražari bi se znali »zabuniti«, »nisu znali« da je do¬ 
tični politički osuđenik, i namlatili bi ga. Nemoguće je 
sve to potanko opisati, jer toga je bilo mnogo. Ne bi bilo 
smisla naročito isticati tko je to od stražara činio, kada 
su tukli skoro svi, čije je to bila dužnost. Kažem dužnost, 
jer mora tući osuđenika, kao što mora ići na stražarsko 
mjesto. Zato nisu toliko odgovorni stražari, pa makar 
bili najkraći, nego uprava i sistem koji im je to stavljao 
u dužnost, ili im to nije branio. Tada nam je uspjelo da 
se kroz kraće vrijeme ne veže i ne tuče, ali se onda poče¬ 
lo iznova. Jednog dana dok sam bio na šetnji, opazim da 
prolazi drugim krajem dvorišta Načelnik ministarstva 
pravde Milković, poznati tlačitelj osuđenika, naročito po¬ 
litičkih. Odmah predložim komunistima, da pođu neki od 
njih samnom, da protestiramo protiv ponovnog »krat¬ 
kog vezanja« i protiv tučnjave ljudi u samici. Nisu htjeli 
ići, izgovarali su se svakako. Bilo im je krivo što sam to 
ja predlagao i što sam ja kraj toga bio. To je bilo ono nji¬ 
hovo staro. Za njih je bolje da budu ljudi nadalje tučeni 
i vezani, nego da ispadne tako da sam ih ja od toga spasio. 
»Dobro, kada ne ćete vi, idem sam«, kažem im, i odlučno 
pođem prema načelniku Milkoviću. Kada su komunisti 
vidjeli da ću ja poći i bez njih, u strahu da ne bi ja sam 
»pobrao slavu« za uspjeh, poslali su brzo zamnom dvo¬ 
jicu svojih nespretnjakovića, Kraša i Paunovića, koji su 
uz mene bezpomoćno stajali dok sam se dugo natezao i 
raspravljao sa načelnikom Milkovićem. Konačno je pri¬ 
stao da se ne tuče i ne veže, ali da bude nešto i na njego¬ 
vo, umjesto vezanja ima da bude neke vrste okovi za ru¬ 
ke. Kada to nisam mogao onemogućiti, tražio sam da la- 
. nac na tom ručnom okovu bude šta lakši i što dulji, da 
kažnjenik može kretati rukama. To mi je i uspjelo. Išao 
sam s njim u radionicu da ugovorimo oblik okova i du¬ 
ljinu lanca, t. j. da bude što lakše, ako već nije za uklo- 

niti. A pošto je to bilo lagano, Bralović ih nije htio niti 
primjenjivati. I zaista, kroz neko vrijeme tučenja i veza- 
21 J a mje bilo. Ali samo kroz neko vrijeme. 

XXIII. 

U toj borbi protiv uprave formirala se neka robija- 
ška »diplomacija«. Svaka grupa, a unutar tih grupa sva¬ 
ka frakcija imala je svoga »pretstavnika«, koji je u nje¬ 
no ime išao pred upravu da »zastupa«. Ljudi su se igrali 
politike. Bilo je elemenata, kojima je naročito godilo 
»zastupati«, »pretstavljati«. To je bila ona pasmina lju¬ 
di, koja uvijek i svagdje voli da se ispoljava, da ih se vi¬ 
di iako nisu za ništa valjanog sposobni. U tom svom »za¬ 
stupanju« znali bi se tako uvaženo držati, kao da zastu¬ 
paju kakov SSSR, ili bar Veliku Britaniju. Da je bio pri¬ 
sutan kakov filozof psiholog, imao bi mnoštvo materijala 
za prosuđivanje ljudskih karaktera i ljudskih slabosti. 
Među političkim osuđenicima bilo je nesumnjivo pamet¬ 
nih ljudi, čeličnih karaktera, pravih i valjanih političkih 
boraca, ali bilo je petljanaca i šarlatana svake vrste. 
Naime luda diktatura, uz prave borce i iskrene idealiste, 
bacala je u zatvor svašta za ništa. I tako su se nazivali 
»borcima«, samo zato jer su u zatvoru i takovi elementi, 
koji se nisu niti borili, niti su se htjeli boriti, ali su ima¬ 
li tu nesreću da su zbog bilo čega postali žrtve diktature. 

I tako je u robiji nastao problem šarlatanije. Ovakovi bi 
pravili naročitu upotrebu od svoga naziva »politički osu¬ 
đenik«. Ovakovi su smatrali da se mogu stavljati, ne sa¬ 
mo uz bok svakom pravom i ozbiljnom političkom borcu, 
nego čak i pred njega, kritizirati ga i klevetati ga. Šarla¬ 
tan hoće da se »bori« samo da se njega vidi i da se za 
TL j e g’ a čuje. Dabome, kada dođe do »gustoga«, šarlatan 
se znade vješto izvući, a druge koje je zaveo, ostavlja na 
cjedilu. Ako borba uspije, šarlatan naročito ističe, da je 
to on predložio, da se to zna i zapamti. Kada se razboriti 
elementi suprotstavljaju šarlatanskoj »borbi radi bor¬ 
be«, i radi ličnog isticanja, šarlatan kleveta i nazivlje te 
razborite ljude »kukavicama, konfidentom u službi upra¬ 
ve« itd. Iz svega toga, u tjesnoći robijaškog života, na- ♦ 
staje kaos, nesloga, problem i poteškoća šarlatanije. A 
uz pomenutu pasminu ima dosta takovih, koji su se kroz 
procese, u istragi i inače vani zaprljali, izdavajući svoje 


drugove i slično, u želji da se rehabilitiraju, jer ih drugo* 
vi preziru, i oni hoće da se »bore« u kaznioni, oni naroči¬ 
to viču, oni su vrlo bučni, oni žele da svrate pažnju dru¬ 
gih na svoju »borbenost«. I zaista neupućeni mora dobiti 
utisak: »To je zaista borac!« Sve te stvari, ma koliko ih 
tko smatrao ozbiljnim ili neozbiljnim, zadirale su naroči¬ 
to u život političkih osuđenika, i u tijesnim prilikam du¬ 
gog robijaškog života stvarale su naročite poteškoće za 
njihov život. 

A uza sve to postojala je ona komunistička: »potre¬ 
ba revolucioniranja drugova«. Stalno provađanje nekih 
partijsko-političkih eksperimenata. Svaki čas »u borbu« 
za nešto, bilo što, često puta za ništa. Ako ne ćeš, ako 
promišljaš, ako tražiš razloge, onda si »hulja«, konfiđent 
i štrajkbreher«, i »u službi uprave«. 

Za ozbiljne ljude i prave borce, ovo je bilo teže, veća 
robija od onoga što se robija zove. 


XXIV. 

Načelnik ministarstva pravde, odjela za kaznione, 
Milković, imao je najviše udjela u potlačivanju političkih 
osuđenika, a da ne govorim u pogledu kriminalaca. Zbog 
toga je bio ozloglašen. Po propisu, kada bi on dolazio u 
kaznionu, svaki osuđenik imađe pravo da dođe pred nje¬ 
ga i da mu otvoreno izjavi svoju molbu ili žalbu. Taj go¬ 
spodin shvaćao je svoju dužnost tako, da osuđenika tre¬ 
ba uvijek pojtlačivati, jer je osuđenik, a povrh toga kao 
veliki Srbin i režimlija, političke osuđenike naročito je 
mrzio. Kada bi osuđenici dolazili, molbe bi redovito od¬ 
bijao, a na žalbe protiv uprave odgovarao bi tako, da bi 
pred upraviteljem, da on vidi, kako treba još gore postu¬ 
pati sa osuđenikom, osuđenika izgrdio, zatim ga kaznio 
bacanjem u okove i samicu. Sav postupak uprave prema 
političkim osuđenicima, bio je u duhu njegovog postup¬ 
ka, naputka i naređenja. A svakako je znao za sva ona 
zlostavljanja osuđenika, jer tko pozna strah i štreber- 
stvo kaznionskih stražara i činovnika prema gore, ne 
može povjerovati da bi oni to činili na svoju ruku, dabo¬ 
me osim pretjerane revnosti u stvari naređenja, koje je 
dobio. A onda prigodom svog dolaska u kaznionu, Mil- 


44 


45 











ković bi sam znao pokazati koliki je krvolok. Pošto sam 
ja tada ponajčešće u ime osuđenika Hrvata dolazio pred 
upravitelja i njega, radi naših potreba, imao sam s njim 
mnogo posla i natezanja. Prema političkim osuđenicima, 
naročito u početku, znao je nastupati bahato, ali pošto 
je znao dobiti dolične odgovore, znao bi se na čas umje- 
riti. Čovjek si ne smije dozvoliti neko imponiranje od o- 
vakovih tirančića, nego mu odgovoriti jednakom mje¬ 
rom, ali ujedno tako da mu čovjek neda time povoda 
protiv sebe. Politički osuđenici nastupali su bez straha. 
Sa ovakovim tirančićima trebalo je znati raspravljati. 
Bilo je osuđenika, pa i intelektualaca, koji su nastupali 
nerazmišljeno, smatrajući da borbenost opravdava ne- 
uljudnost i nerazmišljenost. Svaku nepromišljenu ili u- 
vredljivu riječ pojedinaca, upotrebljavali su protiv politi¬ 
čkih osuđenika, uzimajući kao povod, da im se ne dozvoli 
postavljeni zahtjev. Ja sam u mojim pregovorima sa ta¬ 
kovima pazio, da nastupam uljudno ali odlučno. Ako je 
trebalo, lupao sam mu i po stolu, ali sam pazio na riječ. 
Jednom zgodom kada sam raspravljao sa Milkovičem o 
potrebama polit, osuđ., rekao sam mu, da će teror koji se 
vrši nad nama biti poznat ne samo u našoj javnosti nego 
i u inostranstvu, i da to svakako neće biti ugodno režimu 
diktature, koji se nastoji prikazati u inostranstvu drug- 
čijim, počeo je na to da bjesni, »šta! Kakovo inostran- 
stvo? Tko nama što može? Možemo učiniti sa vama što 
hoćemo, to je naša unutarnja stvar. Ne vjerujete li Ber- 
narđiću? Sada vas mogu baciti u samicu i okove! Evo 

sada, ovaj čas. Tko mi šta može? Ne vjerujete_«, i 

uto se počeo približavati k meni sav bijesan i raskolače- 
čenih očiju, kao da će me napasti i dati naređenje da me 
se baci u samicu i okove. Nato mu odgovorim: »O da, 
vjerujem da vi to možete učiniti gospodine načelniče, ah 
ja ne vjerujem da bi se vi kao inteligentan čovjek htjeli 
tako poniziti!« što sam ja mislio o njegovoj inteligenciji 
to je druga stvar, ali to ga je razoružalo. Zastao je, ras- 
kolačenih očiju i zbunjeno me pogleda i povuče se natrag 
za stol. 

Kada sa političkim osuđenicima nije mogao doći na 
kraj neposrednim razgovorima, onda ih više nije htio 
primati, nego je naše zahtjeve rješavao sam u kancelari¬ 
ji. Dabome, uvijek negativno. 


XXV. 

Svake nedjelje i blagdane išli smo u crkvu. Kada bi 
svećenik držao propovjed ili čitao Evanđelje, komuniste 
bi baš tada spopala kijavica i kašljanje, a uzto su se loše 
i nepristojno ponašali. 

Dabome da je to izgledalo gadno i nekulturno. Raz¬ 
borit čovjek ako sam ne vjeruje, bar je u ovakovim prili¬ 
kama pristojan, i poštuje uvjerenje drugih. Ali tako je 
kod pametnih ljudi. .. 

Naročito im je smetala propovjed katihete Mirkovića. 

Jedne nedjelje, zbog nepristojnog držanja, stražar je 
tiho pozvao jednog komunistu da iziđe iz crkve van. Na¬ 
to su ostali komunisti povikali: »Idemo svi!« i bučno i 
demonstrativno iziđoše van iz crkve. Čovjek ne mora biti 
pobožan pa da se nad tim zgnjuša. 

Za to su bili odvedeni u samicu, gdje su ostali kažnje¬ 
ni više tjedana. Nazvali smo ih »pobunjeni anđeli«. 

Komunisti su stalno odgovarali političke osuđenike 
Hrvate od vršenja vjerskih dužnosti. Hrvati su naime, 
više manje, redovito vršili svoje vjerske dužnosti i pje¬ 
vali na koru. Komunisti i njihovi eksponenti Franekič, 
Ožanić i pojedini hrv. intelektualci, protumačili su da je 
nedolično da politički revolucioneri vrše vjerske dužno¬ 
sti. To sve nije imalo nikakovog uspjeha. 

XXVI. 

U tišini jedne jesenske noći u godini 1932. odjekne 
strahovito kroz noć plotun većeg broja vojničkih pušaka. 
Prestrašeno i iznenađeno, svi osuđenici poskakaše naglo 
iz svojih robijaških kreveta. Nato je nastalo pojedina¬ 
čno puškaranje, koje je trajalo više časaka. Glas pušaka 
dolazio je od istočne strane dvorišta kaznione, gdje se 
nalazila bolnica. Nato se čuo glas tamničara: »Sto-o-j! 
Ne pucaj!« Pucnjava je prestala, ali za čas čuo se stra¬ 
hoviti jauk, krik i zapomagaj ljudi, što je strašno i 
sablasno odjekivalo u noć. U tom su ih času noževima 
klali i kundacima udarali. Jauk nije prestajao, nego je 
postajao sve češći i približavao se. Popeli smo se na pro¬ 
zore i gledali na osvjetljeno dvorište. Stražari vuku iz¬ 
među sebe polumrtve, izsakaćene ljude prema zgradi sa- 

mica, a neki osuđenici idu sami polako, samo se vuku. 
Vrlo polako ide ta sablasna povorka prema zgradi sa¬ 
mica, opkoljena mnoštvom naoružane straže — bajunete 
na puškama — uz jecaj boli. Jedan osuđenik išao je otra¬ 
ga, nije bio povređen. To je bio neki Srbijanac, izdajica 
svojih drugova i zato su ga poštedili. 

Nekoliko kriminalaca, dva Hrvata, Miklaužić i Ru- 
škan i komunista Babović, odlučili su se na bijeg iz ka- 
znionske bolnice. Uprava kaznione je zato znala tri dana 
prije pokušaja bijega, ali nije htjela da to spriječi tako, 
da ih premjesti iz bolnice i da učini osobnu premetačinu, 
nego, jer je htjela namjerno da izvrši pokolj nad ljudi¬ 
ma, valjda radi zastrašujućih razloga, dopustila je poku¬ 
šaj. Tri čitave noći čekala je straža u zasjedi. Jednoga 
kriminalca ubili su na, mjestu, a ostale su metcima, baju¬ 
netama i kundacima strahovito izmrcvarili. Samo izdaji¬ 
ca bio je pošteđen. On je znao što će biti, pošao je s nji¬ 
ma, ali u odlučnom času sakrio se da ne bude povrijeđen. 
Kada su ih odvukli u samicu, pozvali su liječnika, koji ih 
je povezao. Nakon par dana, onako slabe, izmučene, 
transportirali su ih u druge kaznione. Povrh toga, izve¬ 
deni su na sud i kažnjeni su za pokušaj bijega. 

XXVII. 

Kakogod se vrijeme robijanja produživalo dalje, uz 
poteškoće same robije kao takove, uz poteškoće borbe i 
natezanja, koje su imali politički robijaši sa upravom ka¬ 
znione i sa ministarstvom pravde, za život robijaša po¬ 
stajao je svaki dan sve više i više jedan treći, mnogo va¬ 
žniji problem, i to problem unutarnjega života. Kada se 
vani, »na slobodi« raspravljalo o životu robijaša, o nji¬ 
hovoj neslozi, nikada se nije znalo pravo prosuditi uzrok 
svega toga. I ozbiljni ljudi znali bi to sve svesti na razlo¬ 
ge »lične svađe«, »nervoze«, »robijaške psihoze« itd. Ne¬ 
ma veće zablude od toga. Izdržao sam jedno zdrugim de¬ 
set godina zatvora i imao sam prilike da mnogo čega do- 
živim, da mnogo toga vidim i neposredno osjetim. A 
imao sam dovoljno prilike da o svemu tomu razmišljam. 
I baš zato se odlučno suprotstavljam uobičajenom mi¬ 
šljenju, da su »lične« stvari, »nervoza« i »robijaška psi¬ 
hoza« uzrok neskladnom životu ljudi, većinom u zrelijim 
godinama. Istina, bilo je ličnih opreka pa i nervoze i psi- 

hoze. Ali takove stvari nisu nikada davale ozbiljnog po¬ 
voda za trajnije i veće razmirice. Kada bi se pojedinci 
časovito razljutili i sukobili, preko toga bi se brzo prešlo, 
jer su i sami osjećali, da nema smisla srditi se zbog ne- 
česa što je stalno na dnevnom redu. A osim toga zajed¬ 
nički život u istoj kući, u istim prostorijama, prosto je 
ljude prisiljavao da se pomire, i da napuste srdžbu zbog 
osobnih i nervoznih razloga. To znade svako tko je bio 
bar malo sa većim brojem ljudi u zatvoru. Ja znadem za 
mnoštvo primjera, kako su se ljudi posvadili pa i potukli 
zbog ličnih stvari i zbog nervoze, ali su ubrzo prešli pre¬ 
šli preko toga kao da nije bilo ništa, i još su postali na¬ 
ročito dobri prijatelji. Nikada takove stvari, koje su po¬ 
tjecale iz same nervoze i ličnih opreka, nisu trebale biti 
predmet razgovora, niti su se čule izvan kaznionskih zi¬ 
dina. A »robijaška psihoza«, što je to? Ako imade nešto 
takovoga, nešto izvan ljudi, u samim uzničkim i kazni- 
onskim zidovima, to mora da imade samo jednu dobru, 
pozitivnu stranu. Svako tko je bio nešto dulje u zatvoru, 
a ako je znao da opaža i razmišlja, mogao je da opazi da 
zatvor imade jedno svojstvo, da ljudske karaktere stavi 
u pravo njihovo svjetlo. Zatvor je najbolje zrcalo za 
ljudske karaktere. Pokaže li netko u zatvoru karakteri¬ 
stike osobne postojanosti, stalnoga pravca u mišljenju i 
razgovoru i sređene odlučnosti, taj je u istinu svuda i u- 
vijek takov. A pokaže li netko u zatvoru karakteristiku 
osobnog vrludanja u mišljenju, u razgovoru i ponašanju, 
karakteristiku očajničkih i šarlatanskih ispada itđ., to 
mu je bez sumnje stalna karakteristika svuda i svagdje. 
Ali eto, na slobodi, u redovitom životu, u širem prosto¬ 
ru života i kretanja, ljudi lakše prikrivaju svoje slabo¬ 
sti i mane, dok u zatvoru, u neposrednoj blizini jednog 
s drugim, već prvoga časa s drugim ljudima, karakter ti 
se kristalizira, ona lažna umiljatost i uvaženost, u nepo¬ 
srednosti i stalnosti dodira sa drugim, otpada i vidi se 
tko si i šta si u jasnom svjetlu. Bilo je ovakovih primje¬ 
ra: U robiji su neki intelektualci, u pogledu političkog u- 
vjerenja, stalno vrludali. Sad su ovo, sad su ono, a kada 
su izišli van, prihvatili su ono što su u robiji naročito na¬ 
padali, i u ime toga kvarili život postojanim čvrstim ka¬ 
rakterima. Neki nisu to ozbiljno shvatili i nazivali su to 
»robijaškom psihozom«, tim više jer su se i dotične poli¬ 
tičke šeprtlje tako opravdavali. A ako »robijaška psiho- 

za« može djelovati na promjenu političkog uvjerenja, ka¬ 
ko to da to nije općenita pojava kod svih, naročito kod 
onih koji su dulje u zatvoru, zašto je ta pojava postojala 
u glavnom kod intelektualaca, kada su u isto vrijeme 
mnogi radnici i seljaci bili kao kremen značajevi u pogle¬ 
du idejne i političke dosljednosti? To neizb jezivo dovodi 
do zaključka, da se imade posla sa slabim, štreberskim 
i političko-konjukturističkim karakterima, i da intelektu- 
alnost ne mijenja karaktera. 

Kada je dakle među političkim osuđenicima bilo traj¬ 
nih i dubljih nesporazumaka, među pojedincima ili među 
grupama, tome se mora drugdje tražiti uzrok, a ne u^ »li¬ 
čnim« stvarima, niti u »nervozi«, ali zato u »robijaškoj 
psihozi«, u smislu kako sam to gore izložio. 

Robijaški unutarnji životni problem mogao bi se o- 
značiti u dva pravca: U pravcu šarlatanstva i očajništva 
većeg broja pojedinaca, zatim u pravcu političkog iživ¬ 
ljavanja i političke kortešacije. Ljudi koji su suđeni zbog 
političkih čina, i kojima su misao i život ispunjeni politič¬ 
kom borbom, ne mogu da ne raspravljaju o političkim 
stvarima. A kada se nađe elemenata koji vrijeđaju gru¬ 
bo tuđe političke ideale i političke prvake, razumljiv je i 
sukob zbog toga. Ako je netko spreman da stradava i 
da primi više godina robije za stanovitu ideju, i za politi¬ 
ku svojih političkih i narodnih prvaka, ne može dozvoliti, 
a bilo bi i nelogično, da mu se to u oči vrijeđa i napada. 
A onda, konkretnije rečeno: stalna komunistička propa¬ 
ganda među osuđenicima Hrvatima, upravo dosađivanje 
i stalno stvaranje nemirnog života zbog toga, zatim ne¬ 
što kasnije frankovačka »ustaška« propaganda i^ napadi 
raznim klevetama, pa i tvorno, na Hrvate pristaše HSS. 
stvaralo je neizdržljivu situaciju. 

Ovakovi reakcionarni elementi, kao što su ko¬ 
munisti i frankovci fašisti, u pomanjkanju idejnih 
i političkih argumenata, naročito nasuprot HSS., na čiji 
se račun žele ojačati u Hrvatskoj, bave se stalno kleveta¬ 
ma, podvalama, napadima i lažima. Najveća idejna ili o- 
sobna politička vrijednota hrvatskog naroda, za njih ne 
vrijedi ništa, prosto zato, jer im smeta, a kakov najobi¬ 
čniji šarlatan i neznalica, pa makar i kakva moralna pro¬ 
palica, samo ako je njihov, dobar je. Koji su od osuđeni¬ 
ka Hrvata, pristaša HSS, bih poznati kao valjani borci, a 
uz to nepokolebivi pristaše HSS. i Dra Mačka, njih su i 


komunisti i frankovci naročito napadali i klevetali samo 
zato, jer su bili valjani i odlučni, jer su kao takovi pripa¬ 
dali ideji i politici koja njima smeta, i jer su bili na putu 
njihovoj protunarodnoj i protuhrvatskoj propagandi me¬ 
đu osuđenicima Hrvatima. Osuđenici radićevci mogli su 
neko vrijeme preko toga prelaziti kao da ne vide i ne ču¬ 
je. Moglo se neko vrijeme izbjegavati dodir i razgovor sa 
tim elementima, samo da se izbjegne sukob, ali to se ni¬ 
je moglo uvijek. Stalno vrijeđanje, klevetanje, svakovr- 
sno brbljanje, vrijeđanje poznatih i priznatih hrvatskih 
političkih vođa i ideologa, miješanje u naše osobne odno¬ 
se, a pogotovo kada se vidjelo da njihova tračlerska pro¬ 
paganda ima izvjesnog uspjeha, da pojedine pristaše 
HSS. izvuku iz našeg društva, na to se je moralo odgo¬ 
voriti, reagirati, to je dovodilo do sukoba i nesloge, što 
je imalo za posljedicu da su politički osuđenici nejedin¬ 
stveno iskupili protiv uprave, kad je zato bila potreba, u 
borbi za svoja životna prava i potrebe. Kada su komuni¬ 
stički robijaši, kasnije u svojoj komunističkoj brošuri 
»Robija« (na kojoj su lažno naveli »zapisci hrvatskih na¬ 
rodnih boraca«, i na koju je dao svoje ime njihov ekspo¬ 
nent Rupčić) isticali potrebu sloge svih političkih osuđe¬ 
nika, i kada su žalili što te sloge nije bilo, nisu htjeli da 
zađu dublje u stvar, da istaknu uzroke te nesloge, i to 
jednostavno zato, jer nisu imali zato kuraže, jer su oni, 
komunisti i frankovci krivi za tu neslogu, i jer su htjeli, 
da se ta njihova brošura rasproda u hrvatskim slojevi¬ 
ma, i zbog toga su se sakrili iza lažnog napisa »zapisci 
hrvatskih narodnih boraca« i iza imena jednog svog bez¬ 
načajnog eksponenta u hrvatskim redovima, Rupčića. 
U prvome redu komunistička propaganda, zatim franko¬ 
vačka, fašistička »ustaška« propaganda među osuđenici¬ 
ma radićevcima, i napadi na politiku HSS. u kaznioni; 
pokvarile su život političkih osuđenika, i onemogućile 
pravu slogu političkih osuđenika. 

A onda šarlatani. Naveo sam da je diktatura bacala 
svašta, svakojake petljace u zatvor, pravila žrtve tamo 
gdje je moglo biti bez njih, jer diktatura se plaši svače¬ 
ga i traži neprijatelja i tamo gdje ga nema. Istina, i ta- 
ovi su ljudi žrtve, ali nije svaki »borac« samo zato što 
ođe u zatvor. Šarlatani, elementi sa slabijim ili nikako- 
Y Un idealizmom, političke račundžije, koji vole da se isti¬ 
ču, da odigravaju uloge, za koje nemaju ni sposobnosti 


ni morala. Mnoštvo političkih robijaša treba da im poslu¬ 
ži kao objekt, pomoću koje će se ispoljiti kao »vođe« i 
»šefovi«. Među njima imade mnoštvo očajnih natura, ko¬ 
ji svoje ispade, jer im je robija teška, nastoje prikazati 
kao junaštvo. Imade dosta takovih, koji su se kroz pro¬ 
cese loše ponijeli, zaprljali se, izdavajući svoje drugove 
i svoje principe. A sada u kaznioni, na račun robijaškog 
mira, oni se žele ispraviti, rehabilitirati, gurajući svaki 
čas u »akciji«, u »štrajk«, i slično, i onda kada to nije po¬ 
trebno. Ali da se vidi kako su oni za borbu. Pravim bor¬ 
benim elementima šarlatan osporava borbenu vrijednost,, 
protiv takovih šarlatan uvijek nešto pripovjeda, burgi¬ 
ja, kleveta. Šarlatan izazove vlast, gurne u »akciju«, a 
kada nastane opasno, on se povuče, a drugi stradaju. To 
je bila glavna karakteristika unutarnjeg života politi¬ 
čkih robijaša. Za razumne i iskusne ljude, za ozbiljne ide¬ 
aliste i borce, ta je situacija postajala sve nesnošljivija. 
Naročito je bila teška za Hrvate radićevce, tim više jer 
mi svoj život nismo mogli srediti, zahvaljujući komuni¬ 
stima i njihovim eksponentima, koji su osuđeni kao Hr¬ 
vati, a u robiji živili kao komunisti i služili komunisti¬ 
ma. Ja sam bio glavna meta napadaja sa strane komuni¬ 
sta i njihovih eksponenata, a kasnije i sa strane franko¬ 
vaca. I sami su smatrali da sam na putu njihovoj propa¬ 
gandi i šarlatanskom isticanju. To se protumačilo da. 
sam »protiv sloge«. Odlučio sam da se povučem i da oti- 
đem opet svojevoljno u samicu. Predvidio sam, a daljnji 
događaji dali su mi za pravo, da će među političkim osu¬ 
đenicima biti stalno taj kaos, zahvaljujući gore spomenu¬ 
tim pojavama i karakteristikama. Boriti se protiv terora, 
uprave i podnašati neprilike iz unutarnjih loših robija- 
ških odnosa, to nije bilo moguće. U tom kaosu kroz du¬ 
ge godine, mogao bih uzalud izgubiti vrijeme, a uzto 
zdravlje mi je postajalo sve slabije. Nabavio sam si ne¬ 
što knjiga, i povukao sam se, sada za stalno u samicu 
Neka se vrzino kolo odigrava bez mene. Od tada sam uz 
prekid bio samo svjedok kaznionskih događaja. 

Najveći dio svoga robijaškog ževota proveo sam u 
ćeliji. Izuzevši više mjeseci disciplinske kazne, sve ostalo 
proveo sam dobre volje u samici. Samotni život u ćeliji 
imao je svakako svojih loših strana, ali ja sam ga ipak 
pretpostavljao životu skupnog zatvora. U samotnom za¬ 
tvoru ćelije čovjek mora znati vladati nad samim sobom, 


mora biti budan da ne podlegne psihozi, melankoliji, sje¬ 
ti ili očaju. Mora si stvarati dobro raspoloženje, podiza¬ 
ti vjeru, podržavati samo ljepše prododžbe, riječju, po¬ 
državati budan duh, jer o tome ovisi mogućnost izdrža- 
nja kaznionske dosade, jednoličnosti, te uz sve druge po¬ 
teškoće toga života, što je najvažnije, sačuvati kroz du¬ 
ge godine toga života, zdrav razum. Koliki su otišli iz ka- 
znione poremećenog uma samo zato, jer nisu znali sobom 
vladati! Na mnoga nerazumijevanja i prigovore sa stra¬ 
ne prijatelja, tome mome samotnom životu u kaznioni, 
kao i na kampanju koja se je vodila u kaznioni od strane 
komunista, sa jednom tendencijom, proti »individualnog 
života«, mogu odgovoriti potpuno sa riječima jednog 
njemačkog robijaša, koje na temelju svoga iskustva pri¬ 
znajem potpuno ispravnim, i koje prihvaćam, i koji kaže: 

»Za ljude bez duha (Fur ungeistige Menschen) skup¬ 
ni zatvor je veliko olakšanje. Oni se mogu tu međusob¬ 
no razveseliti i od tužnog raspoloženja odvratiti. Tu se 
neprestano prepričava, smije, zatim gluposti zbiva, da¬ 
pače i sobni sport tjera, a prigodno se također čestito po- 
tuče i igra. Obrazuju se prijateljski i neprijateljski od- 
nošaji, postoji neprestano trač, tako da između radnog 
vremena prođe vrijeme kao ništa. Više puta se događa, 
da se ljudi, pa i takovi sa većom školskom naobrazbom, 
dapače baš takovi, pošto su naviknuti na saobraćaj i na 
svakodnevno prepričavanje, javljaju se iz samotnoga za¬ 
tvora za skupni zatvor, ili ih se na liječnički nalog u isti 
mora preseliti, jer u ćelijskoj samoći budu podvrgnuti 
sjeti, dapače, u njima se razvije teška psihoza. Bude ta¬ 
kođer i političkih osuđenika iz naobraženijih obitelji, ko¬ 
ji nakon kratkog vremena u ćeliji budu izvrgnuti opasno¬ 
sti ludila, dapače i samoubijstva, sa žalošću dan i noć 
plaću, na koncu počnu i bjesniti, i sklopljenim rukama 
bačaju se pred liječnika, moleći, da ih se premjesti u 
skupni zatvor. Drugčije se odnose ljudi, u kojima... je¬ 
dna jaka duhovna klica potiskava prema razvitku. Nji¬ 
ma je taj skupni život, koji ubija duh, sa duševno ogra¬ 
ničenim, i svemu što je duhovno, neprijateljskim ljudi¬ 
ma, među kojima imade takovih, koji stoje na najnižem 
stupnju ljudske izobrazbe, jedna muka koja postaje od 
dana na dan sve teža, jer manjka mogućnost za povući 
se, i biti jedamput sam za sebe, konačno također vodi 
do psihoze, ako nisu prevedeni u ćeliju, gdje se saberu, i 





gdje se mogu nesmetano predati nagonu za duševnim 
izživljavanjem. 

... .Izobraženi, kultivirani uznik u samotnom zatvoru 
ćelije uživa: mogućnost da bude sam sa sobom«. (Georg 
Fuchs: Wir Zuchthausler.) 

XXVIII. 

Pred zimu 1932. godine upravitelj Bralović smanjuje 
količinu hrane, kojom su se osuđenici mogli preko posje¬ 
ta, kupovanjem ili dobivenim paketima, da snabdjevaju. 
I to zato, »da se u robiji ne provađa komunizam«, kako 
je to protumačio upravitelj Bralović. Bilo mu je krivo 
što su se politički osuđenici u svojim grupaškim »zaje- 
dnicama» međusobno pomagali. Neki nisu imali novaca, 
zato su drugi kupili više hrane, te uz pošiljke izvana za¬ 
jednički trošili. Za Bralovića je to bio «komunizam» i 
kod osuđenika Hrvata. Politički su osuđenici odlučili ići 
u štrajk glađu. Sada su štrajkali i oni, koji privi puta ni¬ 
su htjeli. Uprava i ministarstvo pravde odlučili su da slo¬ 
me taj štrajk. U tu svrhu uprava je javila rodbini svih 
štrajkajućih osuđenika, da se isti nalaze u smrtnoj opa¬ 
snosti, štrajkujući glađu, te da se daje na znanje, da 
uprava ne snosi zato odgovornost. S time su uprava i na¬ 
čelnik Milković htjeli pokazati svoju kuraž i prestrašiti 
osuđenike i njihovu rodbinu, koja treba po toj namjeri 
da djeluje na političke osuđenike, da obustave štrajk 
glađu. Učinak je bio posve suprotan. Da uprava nije to 
javljala, štrajk glađu bi sigurno propao, t. j. bio bi bez 
uspjeha. Već se štrajkalo deset do jedanaest dana. Lju¬ 
di su oslabili, i već počeli da prigovaraju kolovođama, što 
su poveli štrajk. Htjeli su da prekinu gladovanje. Poslje¬ 
dica bi bila: još više pogoršano stanje i disciplinska ka¬ 
zna. Međutim na ovaj poziv uprave, nagrne rodbina na 
posjet robijašima, koji su štrajkah. Onako iznemogle, no¬ 
sili su i vukli na posjet. U zgradi uprave nastali su 
strahoviti prizori. Kad su opazile svoje iznemogle, žene, 
majke i sestre robijaša, počele su vikati protiv službeni¬ 
ka i upravitelja kaznione. Nikakovi uvaženi i službeni 
strogi nastupi nisu koristili. Osjećaj, bol i ogorčenje bio 
je jači. Skupljene žene, koje se nikada nisu vidjele, udru¬ 
žene u svojem ogorčenju i boli, napravile su strahovitu 
galamu protiv uprave. Uprava i načelnik Milković našli 


se u neprilici, morali su popustiti i dati osuđenicima 
prijašnje stanje. 

XXIX. 

Rado priznajem, da je meni veoma neugodno 
što sam prisiljen da pišem o stvarima hrvatske nesloge 
iz kaznione, o neslogi radićevaca i frankovaca. Ali jedan¬ 
put već stvoreno činjenično stanje te nesloge, ne bi bilo 
smisla prikrivati, ako se želi prikazati pravo stanje ži¬ 
vota političkih osuđenika, stanje, koje je toliko puta pri¬ 
kazivano netočno i zlonamjerno. Ali kad sam već na to 
prisiljen, naročito sa onim raznim i lažnim prikazima 
kaznionskog života, ne mogu drugčije nego sa stanovišta 
svoga stava, političkog shvaćanja i uvjerenja. Ne činim 
ništa iz polititičke mržnje, nego samo iz želje za istinom. 

Godine 1933. u kaznionu počele su dolaziti grupa za 
grupom osuđenika Hrvata iz Sušaka, Senja te iz Like. 
Sa tim ljudima imali smo neprilike već u početku. Kako 
su dolazali grupa za grupom ta se neprilika sa njima po¬ 
većavala. Oni hoće da budu nešto drugo, više, bolje, ne¬ 
go što smo mi ostali osuđenici Hrvati, koji smo od prije 
u kaznioni. Oni su Pavelićevi i Perčecovi pristaše i »usta¬ 
še«, i njima je ispod časti da imadu nešto zajedničkog^ sa 
osuđenicima rađićevcima. Za njih dabome nije bilo važno 
da su radićevci isto stradavali za ideale hrvatske slobo¬ 
de, šta više, da su baš pojedini pristaše HSS. i više tr¬ 
pjeli i više koristili hrvatskoj stvari od mnogih tih poje¬ 
dinih nazovi »ustaša«. Naziv Hrv. Selj. Stranka, Hrv. Se¬ 
ljački Pokret, imena Stjepan Radić, Maček, Košutić, Kr- 
njević itd. ne mogu da čuju, nerviraju se kad ih čuju, ili 
se pak jedan drugome podsmjehuju. Kakav Radić? Ka¬ 
kva Seljačka Stranka? To je stvar prošlosti. Ali »usta¬ 
ški pokret«, Pavelić, Perčec, da, to je nešto. Pa uzto 
Mussolini, Gembeš, Hitler, e to da. To je bio nastup i 
mišljenje tih »ustaša«. To su bili, popularno rečeno, 
frankovci. Pravih frankovaca međutim samozvanim 
»ustašama« bilo je malo, drugo je bila neopredjeljena 
raja, koju se je istom hvatalo i »izgrađivalo, pogranični 
elementi svake vrste, a bilo je dosta, skoro najviše pri¬ 
staša HSS, koji su uvlačeni u »ustaške« akcije »u ime 
vodstva« s time da ih se buni poslije protiv vodstva. 
Frankovački »ustaške« kolovođe uspijevali su neko vri- 


jeme, raznim spletkama da te ljude zadržavaju u svom 
krugu, u ime »ustaštva«, a kada je trebalo, i u ime ne¬ 
kog posebnog ličkog patriotizma (»mi Ličani moramo bi- I 
ti posebno«) da im govore protiv Radića, Mačeka i HSS, 
a za Pavelića i Perčeca. Ono kako su tumačili Paveliča, 
moglo mu je samo škoditi, i nikad nisam mogao povje¬ 
rovati, da bi Pavelić baš onako doslovno želio i mislio. 
Izdali su geslo: Svako tko je »ustaša« mora biti zasebno 
od radićevaca. Posebna grupa, posebna »zajednica«. Hr¬ 
vati seljaci iz Like su im ispočetka dosta nasjedali i 
povodili se za njima, jer još nisu shvatili tu »ustašku«, 
namjeru. Kasnije su im malo po malo okretali leđa i 
združili se sa ostalim pristašama HSS. I do tada imali 
smo nekoliko frankovaca među sobom (Dr. Klemen, Sti- 
jević i Ruškan), s njima smo imali dosta neprilike, ali 
nismo mogli vjerovati da su svi takovi. 

Mi smo smatrali, da poslije 20. lipnja 1928. godine, 
naročito odkada je diktatura, da smo svi Hrvati jedno, a 
iako se naglasi radićevac, frankovac, zajedničar itd. da 
je to naša unutarnja, familijarna stvar, koja ne može i 
ne smije imati nikakovih posljedica za našu hrvatsku 
slogu, način borbe i taktike, naročito ne na konačni hr¬ 
vatski cilj. A kada smo došli sa tim elementima u dodir, 
osjetili smo njihovu nepomirljivu mržnju prema svemu 
što je bitno u hrvatskoj politici, dapače prema svemu što 
je bitno u životu i duši hrvatskoga naroda. Čovjek je po¬ 
vodom toga morao neizbježivo da razmišlja, da li su ti 
ljudi uopće Hrvati u političkom smislu, da li ti ljudi kao 
takovi mogu nazivati se i hrvatskim nacionalistima i hr¬ 
vatskim rodoljubima. Jest, ljudi mogu imati svoja odje- 
ljena mišljenja, ali moraju biti toliko rodoljubni i disci¬ 
plinirani, da bar privremeno u sebi prikriju ono svoje što I 
još po redu stvari ne može doći do izražaja, ili što samo 
po sebi nije najvažnije. Ali kako oni čine i govore, naro¬ 
čito njihovo oslanjanje na strane autoriteta, nešto što u- 
opće nije u skladu sa interesima hrvatskog naroda, sa¬ 
mo da njima kao kliki bude dobro, pa makar na štetu ci¬ 
jelom narodu, ne to nikako ne prihvaćam. Uvijek mi se 
sviđalo njihovo isticanje hrvatstva, ali njihovi čini, koje 
su činili na račun hrvatstva, stvarali su kod mene kao 
rodoljuba, osjećaj gnjušanja. Mrzili su seljaštvo iz dna 
duše, samo zato, jer su osjećali, da seljaci nemaju smisla 
za njihovu gradsku politikanciju. Stav Dra Željka Kle- 
mena u robiji u tom pogledu, ne može se dovoljno nagla¬ 


siti On je imao zato i svojih osobnih razloga. Jedan stu- 
den t, šarlatanski prevrtljivi karakter, Šima Balen, koji 
ie prvi došao do izražaja kao »ustaša« i napadač na Ra¬ 
dića, Mačka i HSS. kaže meni u prisustvu pokojnog Sa- 
bola', »Šta! Sto, dvijesto Pavelićevih mladića više vrijedi 
nego svi Mačekovi seljaci!« Već prvih dana taj šarlatan¬ 
ski stvor šima Balen napravio je među ^ljudima čitavu 
zbrku i nemir. Nervozirao se i ispadao, što ljudi nisu i- 
mali smisla za »ustaški pokret«, kako ga je on tumačio. 
Za Stjepana Radića i Njegovu politiku imao je samo naj¬ 
ružnije izraze. Naskoro mu se pridružio neki studentski 
petljanac, »ustaša« Davidovski, koji je napadao Stjepa¬ 
na Radića. Ista kvaliteta. Nakon toga su došli u kazm- 
onu Senjani; Vlahović, Sečka, Dobrila, Lenac i Rupcic, 
ultrafrankovci i »ustaše«. Ti ljudi su tako iz visine i pre¬ 
zirno gledali na osuđenike pristaše HSS., koji su veći¬ 
nom sirotinja, kao na neku pariju. Za njih su postojali 
samo »Pavelić i Perčec-Pavelić i Perčec«. Drugo što niti 
su razumjeli niti su govorili. 

Cijelo to društvo izvikalo si je za »vođu« Jucu Ru¬ 
kavinu, čovjeka koji je zaista bolovao od ambicije da 
bude »vođa«, i kao takav se ponašao. Ali u cijelom tom 
njegovom držanju i spoljavanju kao »vođe« vladala je 
prilična disharmonija, jer od potrebnih svojstava za vo¬ 
đu, Juca Rukavina je posjedavao samo ono što k^ tome 
ne spada: bahatost, nadimanje i političku ograničenost. 
A što se tiče njegovoga »junaštva«, kakovim se nasto¬ 
jao u robiji prikazati, za to je najbolji dokaz njegova 
»borbenost« prije robije. Za ove elemente nitko nije bio 
dovoljno veliki Hrvat osim njih i Pavelića i Perčeca. 

XXX. 

Godine 1933. nastupilo je za političke osuđenike do¬ 
sta snošljivo stanje. Svakako je tome doprineo^ dosta nji¬ 
hov otpor protiv Bralovićevih pokušaja pogoršanja. Ak¬ 
cije političkih osuđenika imale su ispočetka uspjeha sve 
dotle, dok šarlatanija nije te akcije kompromitirala. Bra- 
lovićev dolazak imao je ipak jednu dobru stranu. Naime, 
otpustio je iz radionica one osuđenike, koji nisu imali 
naročitog posla (jer kriza je imala odraza i na kaznion- 
ske radionice), te je uveo »badavadžije«, t. j. one koji 
nisu radili ništa osim čišćenja krumpira za kuhinju i sli- 
•čno. A to su bili većinom politički osuđenici, tako da su 


isti imali prilike da čitaju ili da uče pojedine predmete. 
Dozvolili su nešto privatnih knjiga, ali ne baš mnogo, 
Smetali su im naslovi i sadržaj hrvatskog karaktera. Uz 
redovitu disciplinsku šetnju, na kojoj se mora ići mirno 
i šuteći jedan iza drugoga, dozvoljena nam je od dvana¬ 
est do jedan sat slobodna šetnja za »radioničare«, a od 
jedan do tri za »badavdžije« a uz to prije i poslije podne 
bilo je sunčanje za slabije. Dozvolili su nam i glazbene 
instrumente, da se moglo svirati na dvorištu, naročito 
nedjeljom. Dabome to sve nije rješilo brige i natezanja 
sa upravom, za održanje onoga što se je postiglo. Godine 
1933. postavili su politički osuđenici na upravu zahtjev 
za premještaj svih političkih osuđenika u »Mlađićku 
zgradu«. To je posebna, sa zidom odijeljena zgrada sa 
parketnim sobama, dok u »staroj kući« je svuda asfalti¬ 
rani pod. Kroz cijelo ljeto 1933. bio je glavni problem 
»mladićka zgrada«, i »kada ćemo ići u mlađićku zgra¬ 
du?«. Samo se je o tome razgovaralo među političkim o- 
suđenicima. Mladićka zgrada postala je u predodžbi po¬ 
lit. robijaša sinonim za maksimalnu slobodu u zatvoru. 
Računalo se: »Tamo ćemo biti sami, odijeljeni od krimi¬ 
nalaca«, »tamo će nam zbog toga biti više dozvoljeno« 
itđ., jer uprava je mnoge zahtjeve polit, osuđenika odbi¬ 
jala, da se ne može dozvoliti zbog kriminalaca, sa koji¬ 
ma se zajedno u istoj kući živi. Ministarstvo i uprava 
pristali su konačno na to i počeli popravljati tu zgradu 
za naš premještaj. Samo to je išlo nešto naročito pola¬ 
ko. Nepovjerljiviji između nas, gledali su u tome ne¬ 
što sumnjiva i lošu namjeru uprave i ministarstva. 
I zaista uprava će nam dati tu oželjkivanu zgradu, ali 
pod naročitim okolnostima i sa naročitom svrhom. Zato 
čeka zgodan čas ... 

XXXI. 

U ljetu god. 1933. jedan mladi komunistički intelek¬ 
tualac Jovanović, kada je došao u kaznionu, još dok je 
bio u samici, dao je upravi izjavu da se odriče komuni¬ 
zma i navodno poduzeo korake za skoriji otpust iz kazni- 
one. Uprava ga je odmah pustila iz samice, prije reda, 
iako su njegovi drugovi suosuđenici ostali i nadalje u sa¬ 
mici. Isti dabome nije išao među ostale komuniste u 
skupnom zatvoru, nego su ga smjestili u sobu gdje su bi¬ 
li i osuđenici Hrvati. Očekivao je uslovni otpust iz kazni- 


one, jer više nije bilo razloga da izdržava kaznu do kra¬ 
ja. To je naime bila praksa ministarstva pravde i uprave 
kaznione u pogledu komunista. Djelovalo se na pojedin¬ 
ce, a bilo je dosta i takovih, koji su i sami na to pristali, 
da se odreknu komunizma, da se odijele od svojih dru¬ 
gova, i dobili bi uslovni otpust iz kaznione, kada bi zato 
stekli pravo. Ovaj postupak vrijedio je samo za komuni¬ 
ste. Kada bi se našao po koji slabić od Hrvata da ovako 
postupa — a bilo je i takovih — on nebi mogao dobiti u- 
slovni otpust, pa ma kako se ponizio. Ovo je za komuni¬ 
ste bila neprilika, jer je više njihovih drugova na taj na¬ 
čin ostavilo komunističko društvo i otišlo prije reda ku¬ 
ći. To je bio jedan od razloga da su komunističke kolo¬ 
vođe proveli strogi nadzor, pa i teror nad svojim ljudima 
u kaznioni tako, da je svako morao da živi u »kolektivu«,, 
i borili su se protiv »individualnog života« u robiji, na¬ 
stojeći svakoga prikazati u lošem svjetlu koji živi sam, 
povučeno i u miru. Ovaj pomenuti slučaj jako je uzbunio 
komuniste, tim više jer se radilo o jednom intelektualcu. 
Nastala je o tome rasprava među njima. Iako su ga već 
nazvali izdajicom, huljom i banditom, to ipak jednoga 
dana poslije podne, prigodom slobodne šetnje, pristupe k 
njemu komunističke kolovođe, zamole ga za razgovor, s 
njime vrlo lijepo i odvedoše ga u svoju sobu. Tada su na 
njega djelovali da se je odrekao polakšica, koje bi mu 
uprava inače dala, a da bi se pred svojim drugovima re¬ 
habilitirao, postao je jedan od najvećih vikača i veliki 
»borac«, ali dabome, u šarlatanskom smislu. 

XXXII. 

Među osuđenicima Hrvatima bilo je sve više neprili¬ 
ke sa frankovcima. Nikako to njima nije išlo u glavu da 
još netko može misliti na Radića, Mačka i HSS., kad po¬ 
stoji »ustaški pokret«. A isto tako strahovito ih je uzru¬ 
javalo što ljudi nemaju baš nikakovoga smisla za taj nji¬ 
hov novi »ustaški pokret«, koji da je »iznad stranaka«, 
samo je čudno što su ga propagirali najveći stranČari i 
frakcionaši. Biti radićevac, pristaša HSS., to je po njiho¬ 
vom tumačenju strančarstvo. Nemoguće je zalaziti u 
potankosti što su sve radili ti elementi. Jednoga dana na¬ 
stane zbrka. U jednoj knjizi istrgnut je program HSS. 
Radićevci su se uzbunili. Sumnja je pala na Šimu Balena 

jer on je bio najveći napadač na Radića i HSS. — i 


na Juliusa Lenca. A pošto je uz šimu Balena bio i dr. 
Klemen glavni uzrok smutnje, radićevci odlučili su da 
dra Klemena i šimu Balena jednostavno izbace iz sobe. 
Što je odlučeno to je i učinjeno. Dr. Željko Klemen i Ba- 
len morali su odmah iz sobe van, a uprava ih je smjestila 
u »motrenje«. Karakteristično je, da oni koji su u ime 
Ante Paveliea učinili neslogu u zatvoru, da ga isti prvi 
-ostaviše. 

XXXIII. 

Jedna poslovica kaže: »Besposleni popa i jariće kr¬ 
sti«-. Tako je bilo i sa komunistima u robiji. Kadgod nam 
je bilo lakše, da nas se nije teroriziralo, komunistima ni¬ 
je dao vrag mira, pa su izmišljali razloge za borbu radi 
borbe. Stali su na stanovište da treba drugove u robiji 
»revolucionarati«. I u tu su svrhu gurali u akcije sa či¬ 
sto polit, parolama, i povicima, za što u robiji nije bi¬ 
lo ni smisla ni mjesta. U kaznioni su vikali: »Živeo savez 
radnika i seljaka!« »Živela crvena Rusija!« itd. To su bi¬ 
li partijsko politički eksperimenti u zatvoru. Na politiku 
se politički odgovara, a u našoj robijaškoj situaciji, i o- 
svetnički. Uprava i ministarstvo iskorištavah su to pro¬ 
tiv svih političkih osuđenika tako, da ih se je kolektivno 
kažnjavalo i smanjivalo im se je stečene »poboljšice«. 

Koncem jeseni 1933. odlučili su komunisti da vode u 
zatvoru borbu protiv svećenika i crkve. Jedne nedjelje 
ođrekoše polazak u crkvu. Uprava se stavila na stanovi¬ 
šte propisa da svaki osuđenik mora ići u crkvu, pa je re¬ 
čeno: »Ne morate se vi moliti ako ne ćete, ali u crkvu 
morate ići, vi ste osuđenici, a propis je tako«. Pošto 
su komunisti ostali na svome stanovištu, uprava ih je 
kažnjavala za svaku nedjelju ne polaska u crkvu. Komu¬ 
nisti su se sada našli u vrlo nezgodnoj situaciji, tim više, 
jer nisu htjeli kapitulirati. Odlučili su đa pođu u štrajk 
glađu, ali kako? Sa parolom nepolaska u crkvu samo bi 
si još više naškodili i pred vlastima i pred »masom«, ka¬ 
ko oni to kažu. A pošto je za štrajk trebalo i osuđenike 
Hrvate, — jer bez Hrvata svaki njihov štrajk ili bilo ka¬ 
kova akcija, sigurno je propao — zato je trebalo osuđe¬ 
nike Hrvate uvjeriti kako je nama naročito zlo, iako je 
bilo tada dosta snošljivo, te da trebamo neizbježivo po¬ 
trebno još ovo ili ono. Osuđenici Hrvati nisu htjeli nasje¬ 
sti komunistima. Oni su jasno vidjeli u čemu je stvar, t. 


da su se komunisti našli u škripcu zbog nepolaska a 
crkvu. A pošto su komunisti u svome zahtjevu pred po¬ 
lazak u štrajk tražili da se ne polazi u crkvu, dakle zbog; 
cr kve, Hrvati su morali da ostanu mirno i po strani, jer 
su vršili svoje vjerske dužnosti, te su se dakle i načelno 
razilazili u toj stvari sa komunistima. Zbog nekih okol¬ 
nosti kod izbacivanja iz sobe Dra Klemena i Balena, došli 
su u sobu osuđenika Hrvata komunistički eksponenti i 
»lijevi Hrvati« Ožanić, Franekić i konsorta, da bi tako 
među Hrvatima što bolje poslužili komunistima. U tu 
svrhu Ožanić je predložio »zajednici osuđenika Hrvata« 
neka pravila u kojima je naročito naglasio da se svako 
mora pokoravati odluci većine. Mislio je naime, da će za 
tu svoju rabotu dobiti većinu, te da bi se tako manjina, 
odlučnih Hrvata nacionalista teroriziralo u vlastitom hr¬ 
vatskom društvu. Osim Ožanića i Franekića svi su bili 
protiv toga štrajka među Hrvatima. Hrvatski intelektu¬ 
alci su petljali. Pred komunistima, koji su im imponirali, 
bili su za štrajk, da im se ne zamjere. Pred množinom o- 
suđenika Hrvata nisu imali kuraže da posve otvoreno is¬ 
tupe u korist komunističkog stanovišta. Kada su komu¬ 
nisti ušli u štrajk, Ožanić i Franekić, usprkos protivnog 
zaključka svih ostalih Hrvata, usprkos Ožanićevih pra¬ 
vila da se treba pokoravati zaključku većine, otišli su sa 
komunistima u štrajk. Kadgod su morali birati između 
zaključka Hrvata i zaključka komunista, oni su uvijek 
prihvaćali bez oklijevanja zaključke komunista. Jer oni. 
su »uvijek za solidarnost«, ali za solidarnost sa komuni¬ 
stima, a nikad za solidarnost sa Hrvatima. 

Uprava je odlučila da skrši štrajk, tim više što su u. 
štrajku samo komunisti, a prema komunistima samima,, 
vlast je smatrala da ima slobodnije ruke. Zato su komu¬ 
nisti uvijek nastojali da u svoje akcije uvuku i Hrvate. 
Nakon više dana gladovanja, provali im naoružana stra¬ 
ža u sobe pa ih počne onako slabe i iznemogle tjerati i 
vući u samice. Ljudi su pokušavali opirati se i protesti¬ 
rati, ah nije koristilo. Na dosta grubi način preko stoti¬ 
nu odvučeno ih je u samice. Kada se štrajku je po samica¬ 
ma, tada se najbolje vidi sa koliko volje i odlučnosti su 
liudi ušli u štrajk. Cim su dovedeni u zgradu samica, od¬ 
mah su počeh veliku demonstraciju sa vikanjem i lupa¬ 
njem predmetima o vrata, a naročito onda kada su došli 
liječnici da ih umjetno i na silu hrane. Tada je nastala 
strahovita buka koja je trajala do kasno u noć. I osuđeni- 

ci Hrvati počeli su da viču, i to zato da protestiraju pro¬ 
tiv grubog postupka sa komunistima. Odustali su od u- 
mjetnog hranjenja. Po borbenom nastupu komunista mi¬ 
slilo se da će biti dosljedni, ali već prvih dana u samici 
počeli su popuštati najprije pojedinci, a zatim čitave 
grupe. Ovo im zaista nije bilo ni drugarski ni revolucio¬ 
narno. U večer kada bi nastupio mrak, dali bi se pojedin¬ 
ci nositi u bolnicu, gdje su primali jelo. Tako je išlo sva¬ 
ku večer po više njih. Jedan kolovođa, najveći vikač, po¬ 
tajno je jeo u samici. Neki su izdržali do petnaestoga da¬ 
na, kada ih je već bilo vrlo malo u samici, jer su se svi 
dali odnijeti u bolnicu da jedu. Nakon što su u bolnici 
primili jelo, bili su prebacivani u »Mladićku zgradu«. 

Propast štrajka bila je razumljiva posljedica ne¬ 
ozbiljnosti taktike i loših prikrivenih računa u pogledu 
unutarnjih njihovih odnosa, zbog čega se je sve ulazilo u 
štrajk glađu. Jedna komunistička grupa, koja je nepola- 
skom u crkvu dovela njihov položaj u ćorsokak, gurala 
je u štrajk. Druga je bila u načelu protiv štrajka, ali je 
ulazila u štrajk samo zato što je računala da štrajk ne¬ 
će uspjeti, da će se kompromitirati oni koji štrajk vode, 
te da će isti u korist ove druge grupe izgubiti vodstvo. 
Treći uopće nisu htjeli da štrajkuju, jer su sve to sma¬ 
trali neozbiljnim. Zato ih se najviše napadalo. Kada se 
izgubi bitka snašaju se posljedice, štrajkaši komunisti 
dobili su veću disciplinsku kaznu, a nad svima političkim 
osuđenicima proveden je najveći teror što se uopće mo¬ 
že zamisliti. Nakon kraćeg vremena poslije otpreme ko¬ 
munista u »Mladićku zgradu« otpremili su i nas osuđeni¬ 
ke Hrvate, i one komuniste koji nisu štrajkali. Već kod 
ulaza u »Mladićku zgradu« počela je gnjavaža. Prije u- 
laska u sobu, vani na hodniku, svaki od nas morao se pot¬ 
puno svući kao ono prvog dana dolaska u robiju. Pregle¬ 
dali su nam potanko sve odijelo, a sve stvari su nam o- 
duzeli, oduzeli su nam sve knjige, i tako posve bez ičega 
stavili su nas u sobe. I sada je nastupila »disciplina«, za¬ 
pravo gnjavaža, teror, za čije provođenje određen je je¬ 
dan stražarski pokvarenjak, zagorski izrod, Stevo Hus- 
njak, jedan od one vrste moralnih propalica i izroda, ko¬ 
ji bi radi službe i svoga oca ubili i koji misle da radi u- 
čvršćivanja ličnog položaja mogu odigravati i najgnju- 
snije uloge. Nemoguće je opisati gnjusobu postupka to¬ 
ga tipusa. Sa najvećom i pretjeranom revnošću nastupao 

ie u pogoršanju i ogorčavanju života političkih osuđe- 

Stanje je bilo nesnošljivo. Bili smo bez knjiga, bez o- 
lovke, bez komadića čistoga i bilo kakovog papira; bili 
s mo bez igrački, šaha i slično, jer i to su nam oduzeli, a 
sa slabom hranom, bez privatne pomoći, koja je onemo¬ 
gućavana, loši stražarski postupak na svakom koraku, 
pje samo da nismo imali više slobodne šetnje, nego i disci¬ 
plinsku šetnju tako su nam pogoršali kao da smo najgo¬ 
ri razbojnici. Ne smiješ da progovoriš riječi, niti jedan 
drugoga da pogleda, naročito ne promjeniti red na šet¬ 
nji. Za sitnice se ide na kazneni raport i u kaznu. Mra¬ 
čne ćelije u željeznim kavezima podruma, kao i «kratko 
vezanje«, došlo je opet u upotrebu. Svaka soba ljudi še- 
tala se posebno, a sa drugim sobama nije se smjelo imati 
nikakovog dodira. Ako bi jedan pozdravio nekog iz dru¬ 
ge sobe, ide se na kazneni raport i u mračnu ćeliju. U 
Mitrovicu su dopremljeni politički osuđenici i iz drugih 
kazmona. Mladićka zgrada, u koju je moglo stati redovi¬ 
to oko 270 ljudi, bila je puna. Ali to nisu bili niti izdaleka 
svi politički osuđenici, koje je beogradska diktatura 
spremila u robiju. Mnogo ih je još ostalo po drugim ka- 
znionama. Makedonskim nacionalistima nisu uopće dali 
da budu zajedno s nama. U mitrovačku mladićku zgradu 
dopremljeni su samo oni koji se »bune« i koje treba »dis¬ 
ciplinirati«. I tako je mladićka zgrada poslužila posve 
drugoj svrsi, nego što su mislili i htjeli politički osuđeni¬ 
ci. Umjesto da bude zgrada sa »političkim režimom« za 
političke osuđenike, postala je zgrada za teroriziranje, za 
fizičko i psihičko uništavanje političkih osuđenika. 

XXXIV. 

Teror i gnjavatorska disciplina, koja je tada nastala 
nad političkim osuđenicima, nije moguće dovoljno istak¬ 
nuti i opisati. Svaki najzadnji i najgluplji stražar imao 
je puno pravo da nas gnjavi, izaziva i terorizira. Još ma¬ 
nje je moguće dovoljno istaknuti gnjusni postupak po- 
menutog Steve Husnjaka, koji je sa puno mržnje protiv 
političkih osuđenika, sa pretjeranom revnošću, kao vjer¬ 
ni pas režima diktature, nastojao na svakom koraku da 
nam pogorša život, i u svakoj sitnici tražio je povoda za 
tu svoju odvratnu i krvničku ulogu. Na ljude političke o- 
suđenike derao se na svakom koraku, kao da ljudi nisu 

ljudi. Taj loši i gadni postupak, zatim bez knjiga, bez pa¬ 
pira, bez olovke, bez ikakove zabavne igre, bez mogućno¬ 
sti privatne pomoći u hrani, uz kaznionsku hranu koja je 
bila naročito loša, (kuhali su nam neko vrijeme stalno 
pokvareni kupus i za objed i za večeru, bez začina, naro¬ 
čito slabi kruh, koji i najzdraviji nisu mogli jesti, mnogi 
su tada želudčano obolili, a svi smo bili blijedi i slabi), 
sve je to prouzročilo jedno naročito teško i nesnošljivo 
stanje, i mučno psihološko raspoloženje među političkim 
osuđenicima. U svakoj teškoj situaciji najbolje se moglo 
ustanoviti tko je što, t. j. koliko imade moralne snage i 
idealističkog zanosa, da izdrži, stradavajući za ideale. 
Zanimljivo. Ozbiljni ljudi, poznati idealisti i priznati 
borci, bez obzira na političku boju, redovito lakše trpe, 
ili bar mogu da trpe, podnašaju, ne padaju u očaj. A ka¬ 
da je vrijeme i zgoda, istupe otvoreno, odlučno ali i sre¬ 
đeno. Šarlatani, i oni sa malenom robijom, redovito prave 
ispade za ništa, stalno su u sukobu sa stražom tamo gdje 
to nije bilo nužno, vječito nemirni, na dnevnom redu o- 
čajni nastupi, koji se manifestiraju ili u razdraženosti ili 
u nekom suludom i pretjeranom veselju, u nepotrebnim 
povicima i galami, što sve oni nastoje prikazati kao neko 
svoje junaštvo. Za ozbiljne ljude političke osuđenike, o- 
va situacija je naročito teška. Ako neideš u stopu sa is¬ 
padima i očajem šarlatanije, a pogotovo ako joj prigo¬ 
voriš, šarlatanija te napada, ovakov si, onakov si, jer 
šarlatanija želi da joj se prizna da je »junaštvo« i »revo¬ 
lucionarnost« što ona čini, iako je to glupost i očaj. A na 
drugoj strani jedna druga pojava. Među polit, osuđeni¬ 
cima obračunavanje zbog propalog štrajka, kao i zbog; 
loše situacije u koju smo zbog toga pali. Komunističke 
kolovođe su se time stvarno kompromitirali. Među ko¬ 
munistima sukobi zbog toga. Svaki čas se čuje neka sva¬ 
đa i prepirka zbog toga. U nekim komunističkim sobama 
dolazi i do tučnjave zbog toga. Oni koji nisu štrajkali, ili 
koji su štrajkali samo radi solidarnosti, ističu opravda¬ 
nost svoga stanovišta da se nije trebalo ići u štrajk, a 
kolovođe se brane, jer uvijek je netko drugi kriv samo 
ne oni. Komunisti koji su došli iz Lepoglave, posreduju i. 
ispituju, nastoje srediti i smiriti sve grupe, da bi se po¬ 
novno nešto poduzelo, neka akcja, ali ne uspjeva. A uzto 
predbacuju kolovođama štrajka: »Mi komunisti po dru¬ 
gim kaznionama nikada nismo pravili pitanje radi pola¬ 
ska u crkvu. To nije važno. A osim toga ići u crkvu zna¬ 


ci sastati se«. A kolovođe se brane, i to u toj obrani ne 
biraju sredstva. Najprije lažu. Hoće da prikažu, kako to¬ 
bože to nije bilo radi crkve, nego radi drugih stvari. Za¬ 
tim naročito napadaju one razboritije komuniste, koji su 
znali pametnije prosuditi, te nisu htjeli da samo radi ne¬ 
ke »drugarske solidarnosti« prave, gluposti, i da neumje¬ 
sno štrajku ju glađu. Otežavaju im život. Jakob Žorga, 
stari marksistički borac i prvak marksističkog radništva 
u Sloveniji, zbog tih robijaških događaja i kleveta bude 
isključen iz partije i prisiljen da se povuče u samicu. U 
samicu se povlači više ozbiljnijih komunista. Između o- 
stalih, dabome mora biti kriv i Bernardić. Ako sam ak¬ 
tivan ili povučen, ako sam u skupnoj sobi ili u samici, u- 
vijek sam za nešto kriv. 

XXXV. 

Osim poteškoća koje su dolazile od lošeg postupka, 
bilo je poteškoća koje su dolazile od nezgodne strukture 
zgrade i njezine nezdrave okolice. Zgrada se sastoji od 
jedanaest soba i 38 samica. To je bila nezgoda za politi¬ 
čke osuđenike, za koje je uvijek bilo bolje da se nalaze u 
manjem broju soba, jer ovako ih se je moglo pozatvari- 
ti kao miševe po većem broju soba, odijeljeno jedne od 
drugih, i tada je straža mogla s njima postupati kako je 
htjela. To čini manju mogućnost otpora i sporazumjeva- 
nja. Sve je to vlast imala u vidu, kad je odlučila otpremi¬ 
ti političke osuđenike u mladičku zgradu. Nadalje, dvori¬ 
šte tijesno, a ogradni zid se nalazi posve uz zgradu. Po¬ 
stoje dva manja dvorišna prostora za šetnju, između ko¬ 
jih stoji zgrada samica, hodnikom spojena sa zgradom 
skupnih soba. Taj maleni i uski prostor za šetnju, sa vi¬ 
sokim zidovima unaoklolo, ličio je na kutiju, i nije bilo 
mogućnosti zračenja u njemu. Kada bi puhao česti sri¬ 
jemski vjetar, u tom uskom i tijesnom prostoru samo se 
vihorila prašina, koja bi se dizala i napunjavala robija¬ 
le prostorije. U neposrednoj blizini zgrade nalazila se 
velika močvara, leglo svake gamadi i smrada. Kada bi se 
u večer upalilo svjetlo, rojevi komaraca i slične pernate 
gamadi napunile bi robijaške stanove. Svako jutro rano, 
probudila bi nas »svinjska glazba«. Odmah iza zida nala¬ 
zio se veliki kaznionski svinjac. Više puta kada bi čistili, 
nastao bi strahoviti i nesnošljvi smrad u cijeloj kući. 

A uza sve to, stražarsko vikanje i deranje po noći. 

Pošto se ovdje straža na dvorištu nalazi neposredno uza 
zid zgrade, jer je dvorište tijesno, stoga je glasno i bučno 
deranje: »Straža pozor!« ili »Stoj!« svakog četvrt sata 
činili su nemogućim noćni počinak. Pogotovo kada su 
pojedini stražari upravo na prkos političkim osuđenici¬ 
ma stali pretjerano bučno vikati. 

XXXVI. 

Političkim osuđenicima bilo je dakle posve onemoce- 
no, da se sastaju, razgovaraju ili da održavaju između 
sebe, t. j. od sobe do sobe, kako su bili pozatvarani, bilo 
kakovu vezu. Jedino koji su bili zajedno zatvorni u istoj 
sobi, ti su dabome imali međusobni dodir i razgovor. Dok 
druge i obližnje sobe, to je bio strani i nepoznati svijet. 
Međutim politički osuđenici pronašli su mogućnost da se 
kadkada sastanu. Hrvati su prije u »staroj kući« išli u cr¬ 
kvu, pak su i sada zatražili polazak u crkvu, jer na to i- 
među pravo po propisima. Pošto nas nisu htjeli da vode u 
»staru kuću«, gdje se nalazi crkva, stoga su bili prisilje¬ 
ni da dozvole svećeniku, da dođe u mladićku zgradu, da 
drži misu u podrumskom hodniku, među podrumskim 
samicama. Tu smo imali prilike kadkada sastati se, jer 
često puta nisu dozvolili. Pošto su po zakonu morali, do¬ 
zvolili su, ali su u isto vrijeme tražili povoda, kako da nam 
i to zabrane, i tako su nam s vremenom i to otežali i one¬ 
mogućili. 

A što se tiče održavanja međusobnih veza, u tome su 
si politički osuđenici također pomogli. Zato su poslužili 
razni signali znakovi i »telefon«, t. j. rupa od zahoda. 
Kroz zahodsku rupu se je govorilo, t. j. »telefoniralo«, i 
koješta »švercalo«. 

U nevolji ljudi svašta pronađu i izume. 

XXXVII. 

Kada smo preseljeni u mladićku zgradu, frankovci 
su tražili posebnu sobu, jer da ne žele da budu zajedno 
sa radićevcima. To je izgledalo kao njihova javna demon¬ 
stracija protiv osuđenika radićevaca. A kada su tom pri¬ 
likom došli iz Lepoglave Stjepan Javor i drugovi, odnosi 
su se još više pogoršali. Meni je bilo uvijek iskreno žao 
što se u robiji nije mogla naći osnova za zajednički i slo¬ 
žni život sa Javorom i njegovim društvom. Ali smatram 


da sam učinio u tome pravcu sve što je bilo moguće. .Sa¬ 
te i sate duge razgovore vodio sam s njima, sa željom 
da se naši odnosi izglade, prije nego što je dolazilo do 
prekida. Kada su mnogi moji pokušaji takove vrste osta¬ 
li bez uspjeha, prestao sam time. Njihov stav i način u 
kaznioni, u vezi sa suprotnošću našega polit, mišljenja, 
nije mogao imati drugih posljedica. Pa ipak, usprkos 
naše nesloge, ja nisam prestao te ljude iskreno poštivati 
kao nacionalne borce. Uz njihove polit, mane, oni su ima¬ 
li u svome uvjerenju nešto pozitivnoga, što je i meni bilo 
uvijek na srcu, t. j. hrvatska borbenost. To društvo je 
dalo žrtve. Iz toga društva su proizašli Marko Hranilo- 
vić, Matija Soldin, Babić i Pospišil, kao stalni primjeri 
hrvatske požrtvovnosti i borbenosti. 

Ali toj našoj neslogi su najviše krivi oni, koji su u ime 
Ante Pavelića i »ustaštva« pokvarili odnose, a kasnije o- 
stavili i Pavelića i »ustaštvo« vani, i Javora u robiji. I 
oni nazovi »radićevci«, koji su posluživali svakome pro¬ 
tiv pravih radićevaca. A komunisti su opet znali vješto 
produbljivati ove opreke. 

XXXVIII. 

Od svih raznih zabranjivanja, koje je vršila uprava 
kaznione prema političkim osuđenicima, najmanje je i- 
mala uspjeha zabrana pjevanja. Robija i pjevanje, nešto 
neshvatljivoga, ah je ipak tako. Život se manifestira i on¬ 
da kada je u robijaškoj ćeliji, naročito kod ljudi, čiji duh i 
borbeni moral nije slomljen. Ja sam pjevao prvoga dana 
u robiji, ne zbog nestašnosti ili kakvog junačenja, nego 
prosto zato, jer mi se htjelo pjevati. Tako je bilo i kod 
drugih, ali bilo je i slabića. U robiji ne smiješ pjevati, to 
je najstrožije zabranjeno. U robiji smiješ plakati, smiješ 
kuhati, biti potišten, ali pjevati, biti raspoložen, ne, to ni¬ 
kako. I što se tiče kriminalaca, dabome da je tako, ali 
kod političkih osuđenika to nije imalo uspjeha. Ispočet¬ 
ka, dabome, malo smo se plašili, ali smo ipak pjevali, 
najprije onako pomalo, polako, potiho u kutu, a kasnije 
sve više i sve glasnije. Dolazile su opomene pa i kazne. 
Malo bi prestali, pa bi opet nastavili. A kako i nebi? Ne 
smiješ ovo, pa ne smiješ ono, a što smiješ? Ako se hoćeš 
pokoravati kako oni žele, tko bi to izdržao. A onda, čim 
Se više pokoravaš, tim više na tebe zajaše. Zatim jednoli¬ 
čnost života. A kada se malo izgalamiš, izvičeš, nekako 


ti ie lakše, a onda od vremena na vrijeme dođe čovjeku 
volja baš da im prkosi. Kada bi obično u večer počeli 
pjevati, znali smo sigurno da ćemo sutra na kazneni ra¬ 
port. Ako se ne zna tko pjeva, odgovara cijela soba. Ta¬ 
da bi stražar u jutro došao i rekao bi: »Tko je pjevao daj 
karte!« t. j. džepne robijaške karte, neka vrst robijaske 
iskaznice, koju je svaki robijaš imao, na kojoj_ je »mati¬ 
čni broj«, ime, zašto je robijaš ltd. Kada hoće da te zap 
šu radi kazne, to moraš pokazati. U našoj sobi među Hr¬ 
vatima ispočetka je bilo ovako: kurazniji, koji bi htio da 
pjeva, i da bi privukao k pjesmi plašijivije, preuzeo bi 
odgovornost, i bacio bi unaprijed svoju kartu na s o . 
Drugi bi pjevali s njim, na njegov račun. I tako je po¬ 
stao uobičajeni usklik prije početka svakoga veselja. 
»Najprije karte na stol!« 

Jedne večeri pjevamo glasno. Rano u jutro dođe u 
sobu dobričina narednik Hunjak, Zagorac i kaže: »Je> 
ko je pak popeval?« i ide k nama osuđenicima Hrvatima. 
Znao je on svoje svatove. »Gospon narednik, karte su 
tu« i pružim mu nekoliko naših karata. Iznenađen po- 
gleda. I njemu je valjda izgledalo prebedasto kažnjavati 
ljude samo zato što su veseli, a opet »služba je služba«. 
»A jel da nebute više nigdar popevali«, zapita on. »Nig- 
dar više gospon narednik, nigdar». Vrati mi karte sa pri¬ 
krivenim ganućem, okrene se i otiđe van. Mi smo počeli 
pjevati. 

Pjesma je jedan odraz ljudske duše, koga ne mogu 
obuhvatiti nikakovi okovi. Kada je nad političkim osuđe¬ 
nicima počeo teror u mlađićkoj zgradi, zabranjivah su 
dabome i pjevanje, i strogo su to kažnjavali. Ali bez us¬ 
pjeha. Kada su oduzeli knjige, papir, olovku, igračke, u 
disciplinskoj samici nije bilo gore nego u sobi. Zato se 
nije imalo više šta izgubiti. Pjeva se, što od volje, sto od 
prkosa. Ori se iz kaznione pjesma niz srijemsku ravnicu. 
Najviše se pjeva onda kada je najgore. 

Osuđenici Hrvati pjevali su sve što su znali, dabome 
i svoje narodne pjesme, premda je to djelovalo strasno 
ušima »državotvorne« okoline. Komunisti nisu htjeli 

pjevati drugih pjesama, osim svojih komunističkih, m 
»revolucionarne pjesme«, kako to oni kažu. A posto su 
ih znali samo nekoliko, stoga su uvijek pjevah jedno te 
isto, tako, da je to postalo glupo i otrcano. Da bi pjevali 
koju pjesmu više, razne svoje tekstove bi nakalupili na 
tuđe, strane, pa čak i na crkvene melodije. Ili bi pak sa- 



jni komponirali. A kada bi to zapjevali, to bi bio čitav 
šarivari. Domaće i narodne pjesme nisu htjeli pjevati, 
jer je to nešto »buržujsko« ili »malograđansko«. Ali ka¬ 
snije, kad su počeli taktizirati, kada su počeli pričati o 
»narodnom frontu«, onda su počeli pjevati nekoliko hr¬ 
vatskih pjesama, da bi pokazali tobože, kako su i oni uz 
nas, i to su pjevali samo neke pjesme, ih bolje reći, kitice 
od nekih pjesama, za koje smatraju, da nijesu suviše u 
suprotnosti sa njihovim idejama. A tekstove nekih hr¬ 
vatskih nacionalnih pjesama iskrivili su, kako je to nji¬ 
ma odgovaralo. 


XXXIX. 

Na 2. ožujka godine 1934. nastao je između osuđeni¬ 
ka i straže jedan incident na dvorištu. To je bio incident 
kao i svi drugi, česti, svakodnevni, samo sa tom razli¬ 
kom, da je ovaj incident imao većih posljedica. Pošto se 
radilo o Šimi Balenu, komunističkom pitomcu, komuni¬ 
sti su napravih naročitu galamu. Jer kada se radi o ne- 
kome tko prilazi k njima, tko prihvaća njihove direktive, 
njihove ideje, za toga se oni svom snagom zauzmu, pa i 
onda kada to i nije potrebno, kao što je bilo nepotrebno 
i u ovom slučaju Šime Balena. U protivnom slučaju na¬ 
puste čovjeka da strada, ma kako bio ozbiljan borac. Ali 
ako nije njihov ... Šima Balen, koji je došao u robiju 
kao ultrafrankovac, Pavehćev »ustaša«, iako nije proti 
ničega »ustao«, — stvor, koji je zapažen samo po svojim 
nepodobštinama, po svojem šarlatanstvo i brbljarijama 
protiv Radića, Mačeka i protiv HSS, protiv seljaštva — 
nakon što je kao takav sa svojim frankovačkim brblja¬ 
njem napravio kaosa i zbrke među osuđenicima Hrvati¬ 
ma, bio izbačen iz sobe hrvatskih osuđenika, i nakon što 
se »razočarao« u frankovačkoj politici — a i po svojoj 
naravi mijenja kaput prema situaciji, shodnosti i okoli¬ 
ni — počeo je najednoć da se zagrijava za komunizam i 
za Marksa, da propovjeda komunizam, i da agitira za ko¬ 
munističku crvenu Hrvatsku, i da — on, koji je citirao 
Isusovce, redovito se ispovjedao, obavještavao kući ka¬ 
ko se moh, itd. — počne konačno držati »predavanja« 
protiv vjere i Boga. Sasma je razumljivo da su komuni¬ 
sti tada imah razloga da se za njega oduševljavaju, da 
se za njega zauzimlju, jer je on kao jedan od više »lije¬ 
vih« Hrvata postao njihov glavni korteš u kaznioni. Ka- 

da je ta galama nastupila, komunisti su odlučili da od 
nje učine »akciju« za poboljšanje položaja. Počelo se 
kroz prozor vikati: »Tražimo tri sata slobodne šetnje«. 
»Dolje tamne ćelije«, itd. A uzto su počeli politički povi¬ 
ci: »Živjela crvena Rusija!« »Živila crvena Jugoslavija!« 
i slično. Zatim povici protiv predstavnika vlasti. U isto 
vrijeme nastojali su komunisti — zapravo marksističke 
kolovođe — da za tu akciju vikanja i lupanja, predobiju 
Hrvate. Frankovci su odmah pristupili, bez da su pitali 
ili vodili računa kakav će stav zauzeti Hrvati radićevci. 
Frankovci su se uvijek brzo lahko sporazumjeli sa ko¬ 
munistima. Čudno je zvučila ta frankovačko-komunisti- 
čka solidarnost, u kojoj se je uz povike: »Živila slobo¬ 
dna Hrvatska!« »Živio Ante Pavelić!«, vikalo se i »Živila 
crvena Jugoslavija!« »Živio Staljin!« K toj akciji su pri¬ 
stupili i jedan dio radićevaca, ali su se zato kasnije kaja- 
li, bacajući zato krivnju na Ožanića i druge komunistič¬ 
ke eksponente i nazovi Hrvate, koji su ih na to naveli. Ra¬ 
dićevci iz »četvorke« sobe nisu htjeli da se pridruže, jer 
su ispravno smatrali, da kada se ide u akciju, u kojoj se 
stradava i snaša teške posljedice, da se treba^ prije do¬ 
govoriti, da svaki znade sto se hoće i kakova žrtva se od 
njega traži, a ne da se uvijek samo radi neke solidarno¬ 
sti ide u akcije, koje često puta nisu u skladu sa interesi¬ 
ma kažnjenika, ili su plod mušičavosti ili sitničavih am¬ 
bicija pojedinih šarlatana ii kolovođa. Smatrali su da a- 
ko netko na svoju ruku počinje incidente i akcije, bez 
prethodnog dogovora, da neka taj ili takovi, snose zato 
i sami odgovornosti. Često puta su razni očajni i šarlatan- 
ski elementi izazivali nepromišljeno sukobe sa stražom, 
a ako se drugi s njima nisu htjeli solidarizirati, onda su 
i najčestitije ljude napadali i klevetali sa: Štrajkbreher, 
oportunista, bandit, »u službi uprave« itd. Ali ne samo 
da se nije solidarizirao jedan dio Hrvata, nego među 
komunistima bilo je tim povodom sukoba i nesporazu- 
maka. Razboritiji elementi ustali su i protestirali protiv 
takovog načina borbe: bez prethodnog dogovora i sa po¬ 
litičkim povicima. Smatralo se je ispravnim, da bi politi¬ 
čki povici, naročito komunistički, trebali izostati, jer to 
je samo škodilo. Veći broj komunista, sve stariji i ozbilj¬ 
niji, ostavili su komunističke sobe, i otišli u samice. 

Ta galama vikanja i lupanja, trajala je dva dana. Je¬ 
dnoglasni povici, lupanje o »porcije« (posude za jelo) i 
druge predmete, strahovito je odjekivalo rnitrovačkom 


ravnicom. Kroz to vrijeme sobe su ostale zatvorene. Ni¬ 
su pušteni na šetnju niti oni koji su htjeli. Stražari su 
pazili samo na to, tko šta viče, da bi zbog toga kasnije 
podigli optužbu. Napokon uprava zaustavi hranu i vodu. 
Galama je tada morala prestati, jer tko će vikati bez vo¬ 
de i jela. Odmah su dovedeni žandari na unutarnje hod¬ 
nike kaznione, a sudac istražitelj počeo je na licu mjesta 
preslušavanje radi komunističkih povika i pjesama, a 
frankovce je preslušavao radi uvrede veličanstva. Vlast 
je htjela da se osveti, kad joj se je dalo zato povoda, i 
kad se imala zašto osvećivati. Na šarlatane i panikere o- 
va mjera djeluje, zaprepašćuje. Nakon velike galame 
nastala je mrtva tišina. Od onih velikih galamdžija nisi 
mogao čuti niti riječi. Komunističke kolovođe su se našli 
u neprilici. Po redu drugi neuspjeh samovoljne akcije. 
Treba se opravdavati. Dabome, opet su krivi oni, koji su 
unapred opominjali, i koji šu imali kuraži da se ne solida¬ 
riziraju. Iako je veći dio osuđenika Hrvata i komunista, 
koji su u toj akciji sudjelovali, izjavili, da je po načinu i 
početku bila nerazborita, iako je tu akciju kao takovu o- 
sudio i komunistički C. K., koji je ukorio komuniste u ro¬ 
biji zbog vođenja akcija na taj način, to ipak kolovođe 
akcije su i nadalje napadali i klevetali i svoje drugove 
komuniste, koji se nisu pridružili, pa i Hrvate iz sobe 
»četvorke«, da bi valjda tako opravdali svoje nerazumne 
i besmislene čine. 

Da bi prikrili očevidan neuspjeh, a i nesreću, u koju 
su uveli nerazumno ljude, nagovorili su ljude da ne idu 
na šetnju, da bi tobože izgledalo kao da borba nije svr¬ 
šena. To je bio neke vrste psihološki trik. Ostalo je par 
stotina ljudi u tijesnim i zbijenim sobama, bez da ih je 
itko od vlasti pitao zašto to čine, i bez da je bilo ikakove 
koristi od toga. Nakon toga su dosta uljudno zamolili da 
ih se pusti na šetnju. Nakon što su izišli na šetnju, svi 
blijedi, kolovođe su bili naročito pokunjeni. 

To je bila »martovska akcija«. Rezultat te akcije bio 
je, osim općenito pogoršane situacije, 5 mjeseci kazne 
oduzimanja poboljšica, t. j. zabrana pisanja i primanja 
listova, posjeta, paketa i privatne hrane, zatim dva pro¬ 
cesa u kaznione i napokon razmještaj po drugim kazni- 
onama većeg broja ljudi. 

XL. 

Kratko vrijeme nakon toga, održana je u kaznion- 
skoj školi rasprava protiv desetorice Hrvata iz sobe br, 
7., koji su optuženi za navodni poklik protiv kralja. Osu¬ 
đeni su svi po deset mjeseci, osim dra Gutića, koji je su¬ 
đen godinu i pol. Nakon toga održan je proces protiv ko¬ 
munista, u prostorijama straže, zbog pjevanja komuni¬ 
stičkih pjesama. Njih preko dvadeset optuženika istupa¬ 
li su veoma bučno, nastojeći popularizirati taj proces i 
komunizam po njemu, ali rezultat suđenja djelovao je 
porazno. Za to su osuđeni svi, koji su priznali to pjeva¬ 
nje — iako ga nisu morali priznati — njih preko dvade¬ 
set, po dvije do tri godine robije. 

Za prosuđivanje karaktera te akcije, kao i borbene 
kvalitete onih koji su joj davali ton, dovoljno je uočiti, 
da su u njoj bili najbučniji oni elementi, koji nisu imali 
iza sebe nikakove borbene prošlosti, i koji su se pokazali 
kao slabići, kao na primjer od Hrvata: Dobrila, Juca 
Rukavina, Asančaić, Balen, Franekić itd. Mnoštvo tako¬ 
vih među komunistima možda najbolje karakterizira o- 
naj Jarac-Jovanović, koji se je prvog dana dolaska u ro¬ 
biju odrekao uvjerenja, i koji je sada postao naročito 
bučan, samo da se rehabilitira u robiji. To najbolje pri¬ 
kazuje slučaj nekog nestašnog komuniste Radivoja Davi- 
dovića. U kaznionu je donio osudu sa četiri godine robije. 
Zbog raznih nepotrebnih povika, i zbog komunističkih 
natpisa po posudi za jelo, optužen je i osuđen u kaznioni 
triputa tako, da je povećao robiju na 15 godina. Sasma 
jasno, da je diktatura, koja ga je sudila, bila luđa od 
njega. 

XLI. 

Na štrajkaško društvo »martovske akcije«, vrlo je 
neugodno djelovalo kada je prekinuo štrajk nepolaska 
na šetnju Javor sa nekoliko svojih prijatelja. To mu se 
je zamjerilo tim više, što je baš on djelovao na jedan dio 
osuđenika Hrvata da stupe u akciju, i što je baš on u po¬ 
četku dosta bučno nastupao. Jednoga dana napustio je 
ono društvo, one ljude koje je poveo u štrajk, izišao iz 
sobe u samicu, te pošao na šetnju iako je štrajk nepola¬ 
ska na šetnju još uvijek trajao. Razumljivo je da Javor 
kao stariji čovjek, koji je i inače dosta toga pretrpio, nije 


mogao da izdrži onakove štrajkove i akcije, ali on je uvi¬ 
jek padao u pogrješku što je kod svačega htio da bude 
prvi, ili bar da sudjeluje, ali kad je trebalo snašati po¬ 
sljedice, morao bi napraviti uzmak, a to ga je stavljalo u 
neprijatno svjetlo. Zato što se je upuštao u akcije za ko¬ 
je je tjelesno bio preslab, nastradao je i umro u robiji. 

XLIX. 

Kratko vrijeme nakon tih proljetnih robijaških nemi¬ 
ra 1934. otpremljeno je oko šezdeset političkih osuđeni¬ 
ka iz Mitrovice u Lepoglavu, gdje je nad njima nastav¬ 
ljen teror pod zloglasnim, upraviteljem i tamničarom, 
Milojevićem i Spasojevićem, koji su vlastoručno tukli 
ljude, političke osuđenike, naročito Hrvate, nad kojima 
su kao Srbi vršili političku osvetu u punoj mjeri. Što se 
je sve radilo u Lepoglavi sa političkim osuđenicima, pod 
upravom pomenute dvojice krvoloka, to bi se moglo to¬ 
čno prikazati samo onda, kada bi mogle progovoriti po¬ 
drumske ćelije, tamne ćelije, okovi, teške stražarske pe¬ 
snice i teški svežnjevi ključeva lepoglavske kaznione. 

XLIII. 

U proljeće god. 1934. dopremljeno je u mladićku 
zgradu mitrovačke kaznione veći broj hrvatskih seljaka 
Podravaca i Zagoraca. Žrtve terora diktature. Neobično i 
teško je bilo promatrati te ljude koji su otrgnuti od plu¬ 
ga i motike, i bačeni u tamnicu samo zato, jer su imali i 
slijedili svoju ideju. Seljaku je najneobičnije u zatvoru. 
Naučen na prirodu, polje, široki prostor. A onda svaki 
čas osjećaj, da je kod kuće zanemareno polje i štala, ne- 
opskrbljena žena i djeca. Ipak su se snašli i vjerovali 
su... Sve pristaše Hrv. Selj. Pokreta. Radić i Maček im 
je sve. Frankovci su nastojali da pomoću ceduljica i li¬ 
stova, koje su im često potajno slali, da kod njih stvore 
drugo raspoloženje. Dali su si mnogo truda, ali nisu us¬ 
pjeli. Ovi su bili »kuhani i pečeni« prije nego što su do¬ 
šli u kaznionu. Kao seljaci bili su u sebi sredjeni, a pre¬ 
ma svakome nepovjerljivi, dok ga nisu upoznali. Samo u 
svojoj sobi imadu neprilike. Ne mogu podnositi svoga iz¬ 
dajnika Petrovića. 

XLIV. 

Vlast je došla do uvjerenja, da je nužno razbacati i 
što više odijeliti i razdijeliti po svim kaznionama hrvat- 

ske političke osuđenike. Nisu mogli gledati na okupu ve¬ 
liki broj Hrvata. Tada nas je bilo, usprkos prvog trans¬ 
porta — dabome izuzev onaj veći broj po drugim kazni- 
onama — oko sto i dvadeset u Mitrovici. Najprije su ot¬ 
premili oko 70 seljaka, raspodjelivši ih zd kaznione Niš, 
Zenica i Stara Gradiška. Naročito su htjeli da razbacaju 
hrvatske seljake. U Mitrovici su ostali tada od seljaka 
samo oni, koji su slučajno zabilježni u knjigama po svo¬ 
me sporednom zvanju, kao lugar, zidar, radnik itd. naro¬ 
čito oni koji su otpremljeni za Zenicu i Staru^ Gradišku, 
morali su podnositi teror svake vrste. To može razumje¬ 
ti samo onaj tko pozna zloglasne tijesne i željezne ćelije 
zeničke kaznione, i režim najveće discipline i trajne šu¬ 
tnje. 

XLV. 

Jednoga dana, po običaju, sjedim u svojoj robijaškoj 
ćeliji i nešto čitam — jer s vremenom su nam dozvolili i 
po koju knjigu, s time da nam je naskoro opet oduzmu 
— kad čujem najedanput strahovitu galamu i strku na 
dvorištu kaznione. Skočim brzo k povišenom ćelijskom 
prozoru, i pogledam u koliko je bilo moguće, koso kroz 
gitere, željezne rešetke, opazim neuobičajenu strku osu¬ 
đenika i tučnjavu. Za čas su se svi zgručili u jedan kut, 
baš ispod mojeg prozora. Naročita krika, vika, udaranje 
i zapomagaj. Dotrčaše stražari uz podsmjeh — jer im 
je drago što se politički osuđenici među sobom tuku -— 
te im uspije nekako da ih rastave. Za par časaka je bilo 
sve svršeno. Bilo je i ranjenih. Neki su išli u ambulantu,, 
neki u disciplinsku kaznu — u ćeliju. 

Što je bilo? 

Potukli su se fašisti i komunisti. Naime pred kratko 
vrijeme, došli su u kaznionu Crnički, Cerovski i Barako- 
vić, koji su nakon odlaska u transport Klemena, Balena, 
Rukavine i drugih, davali ton sukobima i zbrki među po¬ 
litičkim osuđenicima. Svaki čas je bilo neke rasprave 
zbog njih. Kao takovi došli su brzo u sukob sa komuni¬ 
stima, jer su pred njima veličali fašističke uzore, te us¬ 
prkos obligatnog komnističko-frankovačkoga prijatelj¬ 
stva u robiji, nahuškali su ljude iz obližnje sobe »sedmi¬ 
ce« na manji broj komunista iz »osmice«, i tako su se na 
zadovoljstvo vlasti potukli, i time otvorili seriju svojih 
fašističkih napada i sukoba u robiji. 


XVI. 

Posebna neprilika za robijaški život političkih osuđe¬ 
nika bili su »molbaši« ili plačibabe, koji su uzto imali je¬ 
dan naročito popularni naziv, koji je takove vrste, da ga 
se ne može napisati na papir. Stalni teror i pritisak nad 
političkim osuđenicima, dovodio je moralno slabije ele¬ 
mente, kod jednih do borbeno nesmišljenih ispada, a kod 
drugih, da se tako nisko spuste, da u želji, da si poboljša¬ 
ju život u robiji, tužakaju stražarima i upravi svoje dru¬ 
gove, da petljanski poslužuju straži, i da se prave politi¬ 
čki lojalni prema režimu diktature. Kao takovi su bili 
naročito poznati: Groš, Hermann Mesaroš, Bušljeta, To- 
mo Polegubić, koji su se vladali kao pravi stražari, i še¬ 
tali se po dvorištu uvijek slobodno i koliko su htjeli. 

Zatim je bilo takovih, koji iako nisu tužakali, pokazi¬ 
vah su se lojalni. Takovi bi znali iskoristiti kakovu osu- 
đeničku akciju tako, da su baš tada znali ispoljavati svo¬ 
ju lojalnost, da bi to njihovo »dobro vladanje« što bolje 
došlo do izražaja za vrijeme dok su se drugi bunili. Baš 
u takovim okolnostima bi tražili poboljšice. Uprava bi 
im baš tada štošta dozvolila, samo da pokaže, kako se 
sa »boljima bolje postupa«. Ovako su iskoristili »martov¬ 
sku akciju« Ante Kraljić, Pavle Bernobić, koji svojih 
par mjeseci nije mogao časno izdržati, i još neki s njima 
u društvu. Dobili su na jedan posve petljanski način 
»posredovanje«. Uprava je namjerno dala jednom ko¬ 
munisti »molbašu« da pase svinje okoto mladićke zgra¬ 
de, a Ante Kraljić je pasao piliće i kokoši isto u vrtu o- 
ko mladićke zgrade. Kraljić se je stalno sakrivao iza zi¬ 
da, da ga politički osuđenici ne vide, jer su sa prozora 
kaznione stalno padale pošalice na njegov račun. Upra¬ 
va je to namjerno zato tako uredila, da bi pokazala 
ostalima, da je ona u stanju političke osuđenike tako po¬ 
niziti, da joj pasu svinje i piliće, umjesto da im dade 
»politički režim«, »Molbaši«, među koje spadaju i već 
naprijed spomenuti, to su oni koji su pravili molbe za 
pomilovanje, odricali se svoga hrvatskog ili komunisti¬ 
čkog uvjerenja, obećavali ih izjavljivah svoju lojalnost 
šestojanuarskom režimu. Na čelu te molbaške ih poklo- 
ničke akcije bih su, Martin Frković, trgovac od Benkov¬ 
ca iz Dalmacije, i Anton Budrovac od Đjakova. Kako su 
se ta dvojica pokvareno i kritički odnosili prema hrvat¬ 
skoj pohtici i borbi, teško je opisati. Najpokvarenije što 

je moguće. Naročito pokvarenost Martina Frkovića nije 
moguće dovoljno istaknuti. Bilo je u tom društvu i više 
komunista. Uprava kaznione podsticala je tu molbašku 
akciju preko Steve Husnjaka, narednika. Bilo joj je do 
toga da razbije naročito kod osuđenika Hrvata, zdravi 
politički moral. Kada su molbaši predali svoje molbe, u- 
prava ih je povratila, jer da nisu dosta pokloničke, prem¬ 
da su one već takove bile, ali trebalo ih je još više poni¬ 
ziti. Ovi molbaši potpisali su druge, još pokornije i be- 
sramnije molbe. Međutim ta molbaška akcija nije uspje¬ 
la, jer izgleda, da je režim htio da imade veći broj tih 
molba i poklonika, a valjda i važnijih političkih osuđeni¬ 
ka. Međutim, ovi desetak molbaša poklonika bili su bor¬ 
beno politički posve beznačajni. Zbog toga režim dikta¬ 
ture, koji je htio od svakog svog poteza da izvuče politi¬ 
čki kapital, nije imao računa da se s njima bavi. Ali dok 
nikakovo pokloništvo nije tada koristilo pojedinim očaj¬ 
nicima iz hrvatskih redova, režim je prema komunisti¬ 
ma uveo drugu taktiku. Tko bi se odrekao pismeno ko¬ 
munizma, bio bi pušten na uslovni otpust, kada bi zato 
stekao pravo (polovica kazne). Takovih odricanja od 
komunizma bilo je dosta slučajeva. 


XLVII. 

S vremenom su nam počeli davati knjige, ali vrlo os¬ 
kudno. I to je bilo podvrgnuto naročitoj cenzuri. Cesto 
puta i beznačajne stvari nisu dozvoljavali. Knjige sa hr¬ 
vatskim naslovom i hrvatskim sadržajem pogotovo je 
teško bilo dobivati, ponajčešće nikako. To je uglavnom 
ovisilo o samovolji učitelja Filipovića, koji nam je do¬ 
zvoljavao prema svome časovitom raspoloženju. Spadao 
je među one elemente koji vole vlast, i kad bi je dobili ba¬ 
rem mrvicu, iskoristili bi ju u svoj mjeri kao pravi ti- 
rančići. Znao bi reći: »To sve ovisi o meni. Ako hoću dam, 
ako neću nedam«. Tako je stvarno i bilo. Politički osu¬ 
đenici su bili izvrgnuti mušicama pojedinih službenika. 
Za vrijeme diktature svaki birokrata radi prema dolje 
što hoće. 

xlvtii. 

Marseljski atentat u jesen 1934. nije bio bez poslje¬ 
dica na naš robijaški život. Odmah je nastupilo još veće 
pogoršenje i još nesnošljivija disciplina. Mnogo se je go¬ 


vorilo, da je grupa četnika htjela ishoditi dozvolu kod u- 
prave, da izvrše osvetnički pokolj nad političkim osuđe¬ 
nicima, ali da su odbijeni. U Lepoglavi, posve četnički 
raspoložena uprava zavoda, odijelila je odmah osuđeni¬ 
ke Hrvate od ostalih, i stala ih je naročito terorizirati. 
Tako je tada bilo svuda po kaznionama.. Na nama se je 
trebala izvršiti osveta za marseljski tentat, što je u do¬ 
voljnoj mjeri i učinjeno. 

XLIX. 

Došao je Božić 1934. Mi Hrvati tražili smo po običa¬ 
ju, da nam se pošalje svećenik radi božićne mise. Dozvo¬ 
lili su nam teškom mukom, ali sa namjerom da time li¬ 
kvidiraju održanje mise u mladićkoj zgradi. Čudna je ta 
vladavina. Komuniste se kažnjava zato što neće da idu u 
crkvu, a nama Hrvatima prave zapreku kod vršenja 
vjerskih dužnosti, i traže razloge da ne dolazimo u dodir 
sa svećenikom. Vidjelo se prema svemu što je prethodi¬ 
lo da će biti loma. Prije svega, nisu nas pustili sve k mi¬ 
si u podrum, nego samo iz sobe broj jedan, i iž samica. I 
onda su nas počeli da raspoređuju u naročite redove, 
jedan uz drugoga, stražar između svakoga reda, a odje- 
ljeno sobu od samičara, što do tada nije bio o- 
bičaj, jer smo si prije mogli bar stisnuti ruku, čestitaju¬ 
ći Božić ili Uskrs. Zatim nedozvoljavaju da pjevači sta¬ 
nu naprijed i zajedno. Misa počinje u nekoj napetosti o- 
suđenika i straže. Pjevamo po redu i običaju sve božićne 
pjesme. I prije smo nekoliko puta na koncu otpjevali 
»Lijepu našu«. Nije im to bilo drago, ali su nekako trp¬ 
jeli. Sada su odlučili da baš na tome učine lom. Da nije 
bilo loše namjere, mogli su unaprijed reći: nemojte to 
pjevati, Kada smo završili božićne pjesme, na koncu mi¬ 
se zapjevamo zvonko i povišenim glasom: »Lijepa naša 
domovina...« Ali nato skoči izrod Stevo Husnjak kao 
tigar, izvuče bajunetu, te se stane derati; Prestani! Pre¬ 
stani!« i napokon stane šakom da zatvara ljudima usta, 
da bi tako prisilio da se prestane pjevati. Drugi straža- 
ri isto tako divlje, luđački. A stražar Vukašinović, neki 
gadni mali stvor, — pošto sam ja i još neki usprkos nji¬ 
hovog nastupa nastavili pjevati — izvukao je svoju du¬ 
gu bajunetu i počeo kreštati kraj mene: »Ne pevaj! Ne 
pevaj! Prestani!« Napokon je stražarska đerjača one¬ 
mogućila pjevanje. Tada su stali vikati: »Nema više mi¬ 
se. Gotovo je!« To su dakle htjeli. 

Kada su osuđenici Hrvati iz sobe broj jedan išli da se 
potuže upravitelju Braloviću zbog toga gnjusnog nastu. 
pa i zbog zabranjivanja pjevati hrvatsku narodnu hi¬ 
mnu, odgovorio im je: »Bre, što niste pevali državnu hi¬ 
mnu!«, a jer šu se žalili, kaznio ih je sa oduzimanjem 
»poboljšica« kroz mjesec dana, t. j. bez posjeta, bez li¬ 
stova, privatne hrane itd. 

L. 

Proljeće godine 1935. je u znaku izborne psihoze. Ni¬ 
je to sasvim bez posljedica na naš robijaški život. Disci¬ 
plinska gnjavaža, bar formalno ne prestaje, ali službeni¬ 
ci i stražari pokazuju umiljata lica, i smatraju za potre¬ 
bno da se pred nama ispričavaju zbog svoga postupka. 
Oni »moraju« tako, »naređenje je naređenje«, »takova 
je služba« i »to se od nas traži«. A znali bi štošta i na 
svoju ruku da popuste i da dozvole. Barometar nove po¬ 
litičke situacije. I zato je dosta neugodno djelovao lepo- 
glavski pokolj nad političkim osuđenicima, u ovoj at¬ 
mosferi laganog popuštanja. Jedne noći probudi politi¬ 
čke osuđenike u Mitrovici, veliki štropot na cementnom 
podu hodnika i stepenica mladićke zgrade, praćen gala¬ 
mom, brojnih glasova. Što je to? U jutro tek saznajemo. 
Došli su iz Lepoglave oni politički osuđenici, koj su pro¬ 
šle godine transportirani — sve komunisti i pet Hrvata 
— i svi izmučeni i tučeni. Niti jedan nije bio bez ozljede. 
Skoro svi crni od teških udaraca žandarskih kundaka i 
čabrnjaka lepoglavske kaznione. Kada su došli, podigli 
su odmah tužbu protiv onih režimskih eksponenata, ko¬ 
ji su to izvršili. Međutim povodom toga nije došlo do ni- 
kakove rasprave. Izvršitelji terora bili su samo poraz- 
mještani. Upravitelj Bralović dočekao je ove izmučene 
osuđenike surovo i počeo im se još groziti. Stražarske 
kreature, sa do tada umiljatim licima, odmah su se uko¬ 
čili, uozbiljili, i postali opet bahati. 

Što je bilo u Lepoglavi? Iskazujem prema onome, što 
su meni govorili osuđenici komunisti i Hrvati koji su ta¬ 
mo bili, i isti teror proživjeli. Nad njima je vladao teror 
od prvoga dana, kada su došli tamo. Povodom marselj- 
skog atentata Hrvati su bili odvojeni, da bi se nad njima 
mogla vršiti još veća osveta. Povodom izbornih manife¬ 
stacija u Lepoglavi, oni su isto istupili u akciju, t. j. vi¬ 
kali su političke poklike van kroz prozor, stupili su u 
štrajk glađu, tražili su politički režim, i da ih se stavi sve 


.skupa, kao i one političke osuđenike, koji su prije njiho¬ 
vog dolaska tamo bili. Nakon mnogih poteškoća i raznih 
makinacija uprave, to im sve u cjelosti uspjelo, pobili 
su najbolje sobe, okupljeni zajedno, bolji kruh i štošta 
drugo. Jedino nisu uspjeli u pogledu novina. Ali sada je 
nastupilo ono staro, što su oni i sami kasnije nazvali 
»pretjerivanjem«. Šarlatanske kolovođe su mislili, da a- 
ko su postigli brzo jedno da mogu sada tjerati stalno u 
beskrajnost, ne vodeći računa o objektivnim mogućno¬ 
stima. Sada su počeli bahato i nerazmišljeno praviti sva¬ 
kojake ispade — sudim po onome što sam čuo od njih — 
i počeli su »voditi borbu za »drugove« kriminalce«. Ko¬ 
munisti su naime uvijek pravili neki »savez« ili vezu sa 
»drugovima kriminalcima, t. j. sa kockarima džeparima, 
provalnicima i sličnom čeljadi. Ja sam uvijek imao smi¬ 
sla i sažaljenja nad onim što su patili i ti obični zločinci 
i osuđivao sam loši postupak vlasti nad njima, naročito 
takov koji ničemu i nikakovom rezultatu ne vodi, ali na¬ 
čin kako su se komunisti prema tim kriminalcima odno¬ 
sili, nisam nikada razumio. Oni su bili njihovi »drugovi«, 
tako su se međusobno nazivali, pa ipak, što je najlošije, 
komunisti su redovito, u najodlučnijem momentu, te svo¬ 
je »drugove« kriminalce, nakon što bi ih iskoristili, na¬ 
pustili i ostavili na cjedilu, da uprava postupa sa tim nji¬ 
hovim »drugovima kriminalcima« kako joj se svidi. Isti¬ 
na da ih se mora žaliti, ako se^ prema njima nečovječno i 
bez opravdanja loše postupa, šta više potrebno je čovje¬ 
čnosti radi da ih se zaštiti, ali to nikako nije dužnost niti 
mogućnost političkih osuđenika, koji su imali i ^ suviše 
svojih poteškoća, koji sebi nisu mogli ništa naročito po¬ 
moći bez moralne pripomoći političke javnosti. Kada se 
to ima u vidu, onda je jasno da se i ostalim osuđenicima, 
tim više, jer su ozloglašeni svojim zločinima, nije moglo 
drugčije pomoći, nego zauzimanjem javnosti, zašto bi se 
morao prethodno formirati u tom pravcu jedan određe¬ 
ni moral i nadzor o čovječnom postupku prema svima i 
svakome, pa i prema običnim zločincima. To bi morao 
biti rezultat takvog općenitog društvenog morala i tež¬ 
nje, da za postupak nad osuđenicima postoji neki razu¬ 
mni i opravdani sistem, za čije uvođenje bi se u prvome 
redu trebala da pobrine pravna javnost, pravnici, advo- 
katske komore, zatim liječnici i liječničke komore, onda 
parlamenat itd., ali mi smo od toga još daleko, daleko. 
Kod nas postoji i kod intelektualnog sloja ljudi jedno fa- 


talno shvaćanje, da ako je čovjek u zatvoru, da treba, ili 
da je to sasma jasno što trpi ono što trpi, tobože samo 
zato, jer je u zatvoru, bez obzira da li to imade ikakovu 
svrhu što trpi, ili ikakove veze sa samom sudskom o- 

sudom. 

Komunisti su dakle pobunili kriminalce. Kada su tako 
po vlastitom priznanju pretjerali, uprava i ministarstvo,, 
nakon što su im zaista dosta toga dozvolili, što su i sa¬ 
mi isticali, (želim biti u svemu istinit, iako to nije uvi¬ 
jek dobro), odlučili su ih premjestiti. Jedno jutro došao 
je izaslanik ministarstva Petrović, sa mnoštvo žandara 
k njihovim sobama. Kad su to politički osuđenici i ko¬ 
munisti i Hrvati. — koji su tada tamo bili, i koji su kriv¬ 
njom pojedinih komunističkih eksponenata, radili što su 
komunisti htjeli, zašto su se mnogi kasnije kaj ali — oni 
su se zabarikadirali. Petrović im je izvana sa hodnika 
saopćio, da se neka spreme, da će biti po nalogu mini¬ 
starstva premješteni, te da neka otvore vrata. Ovi su od¬ 
lučili da se odupru. Zabarikadirali su vrata, počeli su 
galamiti i svašta vikati. Sada je stvar postala ozbiljna. 
Oduprli su vlasti i to još kao ljudi bez slobode, robijaši. 
Žandari, koji su imali nalog da ih otpreme, svakako neće 
kapitulirati.^ A uzto žandarska politička mržnja. Petro¬ 
vić ih je još pozvao »u ime zakona«, da otvore, te da im 
se ništa neće dogoditi ako otvore. Ali šarlatani kao šar¬ 
latani. Oni goloruki hoće da se opiru mnoštvu naoruža¬ 
nih žandara i kaznionskih stražara. Petrović je nato 
predao u dužnost žandarmerijskom zapovjedniku, da ih 
izvuče iz soba, te da ih transportira. Žandari su sada si¬ 
lom provalili u sobe i počeli ih bijesno i nemilosrdno u- 
darati kundacima. Palo je i nekoliko metaka. Duž jedno¬ 
ga dugoga hodnika, bili su poredani žandari i stražari, 
niz visoke stepenice iz drugoga kata, koji su sa kunda¬ 
cima i »čabrnjacima« (teške drvene motike^ željezom o- 
kovane za nošenje jela u čabrovima) strahovito udarali 
tu svezanu povorku ljudi, koja je morala da prolazi iz¬ 
među njih, ispod njihovih kundaka i «čabrnjaka«. Kada 
su ih odveli na dvorište, udaranje je opet počelo. Svaki 
žandar i stražar tražili su pojedince da ih natuku, i da 
nad njima zadovolje svoj bijes i političku mržnju. U vla¬ 
ku su bili isto udarani. Svi, baš svi su bili izudarani i iz¬ 
mučeni. Komunisti sa pet Hrvata bili su dopremljeni u 
Mitrovicu. Druge Hrvate su raspodjelili za Maribor i Sta¬ 


ru Gradišku, a neki su ostali pod težim prilikama u Le- 
poglavi. 

Iako je to neobično, ipak je to činjenica, da su mnogi 
robijaši, redovito stariji i ozbiljniji ljudi, kolikogod su 
dabome osuđivali taj lepoglavski masakr, ipak znali češ¬ 
će reći: »Ne škodi da su dobili batina!« jer među natu- 
ćenima nalazio se veliki broj raznih panikera, šarlatana, 
vikača, koji su vodili »borbu radi borbe«, ili ih je čisti o- 
čaj činio »revolucionarnima«: elementi, koji su smatrali, 
da sama borbenost kao takova opravdava sve, pa i naj¬ 
veće budalaštine. I kao takovi, bili su zapreka za razbo¬ 
ritije i smišljenije pothvate, i zapreka za pravu i iskrenu 
solidarnost polit, osuđenika, koja bi se morala temeljiti 
na pravom drugarstvu i međusobnoj političkoj snošlji¬ 
vosti. 

LI. 

Kolikogod je lepoglavski pokolj bio strahota za one 
koji su ga morali podnijeti, on je imao uzto i svoju do¬ 
bru stranu. Politička javnost zabavljena većim politi¬ 
čkim problemima političke borbe i rezultatom izbora, 
gotovo je zaboravila na mnoštvo političkih osuđenika, 
tim više jer su to redovito mali ljudi. Taj lepoglavski do¬ 
gađaj, koji je djelovao zaprepašćujuće, daje na znanje ja¬ 
vnosti, da postoji i pitanje polit, robijaša. Povodom toga 
nastali su protesti, demonstracije i raspravljanja. Dr. Ma- 
ček, koji je i prije i poslije toga podigao svoj glas za ro¬ 
bijaše, kazao je i tada svoju riječ. Javnost je počela više 
voditi računa o polit, robijašima. Režimu to nije bilo baš 
ugodno, i zato povodom svega toga, stigne jednoga dana 
u mitrovačku kaznionu uredba ministarstva, kojom se 
regulira život i prava političkih osuđenika. Nova poli¬ 
tička situacija nakon izbora 5. svibnja 1935. nije više do¬ 
zvoljavala tlačenje političkih osuđenika, bar ne na dota¬ 
danji način. Otvoriše se vrata od svih soba najedanput. 
To je prvi slučaj nakon dugog vremena, to je događaj 
za robijaše. Treba da se svi poredaju na hodnik da im se 
čita ministarska uredba. Svi izlaze. Veselje, krika, poz¬ 
dravi. Nezna se što je, ali se nagađa. Stražari pokušava¬ 
ju uvesti »red i mir«, ali nema više ni »reda« ni »mira« 
ni poređavanja u redove. Tek kada su se politički osuđe¬ 
nici dobro ispripovjedali, izrukovali, navikali, tada je 
tek teškom mukom došao do riječi tamničar da pročita 
nredbu, kojom se dozvoljava 5 sati šetnje, 2 posjeta mje- 

secno, 2 puta pisanje listova mjesečno, više knjiga, više 
privatne pripomoći, zatim između ostaloga duhan, kao 
najvažnije pitanje za pušače robijaše. Prije^si za jedan 
»pikavac« (ostatak cigarete), ako si ga našao na dvori¬ 
štu, išao u tamnu ćeliju, a sada ćeš slobodno pušiti koli¬ 
kogod hoćeš. Samo novine još tada nisu dozvoljene. U 
glavnom to je bio pravi »preokret«, sloboda, prema ono¬ 
me što je prije bilo, prava robijaška sloboda. Ali zatvor 
je opet ostao zatvor. Glavno je ipak slobodna i zajednič¬ 
ka šetnja.Nema više odjeljenosti, nema više gnjavaže 
na šetnji. Kako hoćeš, kud hoćeš. Iz sobe u sobu, iz jed¬ 
noga kraja dvorišta u drugi. Mali travnati prostor u 
produženju zgrade samica, do zida, koji je do tada pret- 
stavljao zabranjenu zonu preko koje se do tada politički 
osuđenici nisu smjeli niti gledati, a kamo li prijeći, dok 
su u jednom i drugom kraju dvorišta šetali iz različitih 
soba, bio je za čas pregažen. 

Zbog svojih, inače razumljivih razloga, režimu je bi¬ 
lo teško priznati da postoje stotine i stotine nacionalnih 
političkih boraca Hrvata, te iako su baš Hrvati po svom 
borbenom političkom značaju, po svojim teškim osuda¬ 
ma po stvarnim borbeno političkim činima, pa i po svom 
velikom broju u zatvoru, sačinjavali glavnu srž, najva¬ 
žniji dio političkih robijaša, to je ipak vlast oslovila u- 
redbu na »osuđenike komuniste«. Tamničar je smatrao 
za potrebno, svakako mu je to rečeno, da kod toga nazi¬ 
va »osuđenici komunisti«, napomene, »ali to se tiče i vas 
terorista«. Bili su nedostiživi u tome, kako da zamijene 
ime »Hrvat« i »hrvatski« sa kojim drugim nazivom, ta¬ 
ko da se ipak razumije, da se to na nas odnosi, a da se 
ipak ne treba reći »Hrvati«, »hrvatski«. I zato su nas u 
kaznioni, za razliku od komuniste, nazivali »teroristi«. U 
uredbi nisu htjeli priznati niti teroriste, jer bi se iz toga 
moglo prosuditi na koje političke osuđenike se to odno¬ 
si. Neka bude i komunista, samo ne Hrvata. 

Ova uredba je vrijedila — i to je naročito u njoj re¬ 
čeno — za političke osuđenike u svim kaznionama drža¬ 
ve. Međutim ona je pročitana i provađana samo u kazni¬ 
oni mitrovaČkoj. U drugim kaznionama je nastavljen i 
dalje postupak grube samovolje nad političkim osuđeni¬ 
cima Hrvatima, jer komunisti su bili uglavnom svi u Mi- 
trovici. 


LII. 

Ova ministarska uredba, kojom su polit, osuđenici, 
pod pritiskom glasa polit, javnosti, i nove situacije na¬ 
kon pobjede hrvatske politike na izborima od 1935. god., 
dobili više takozvanih »poboljšica«, koje su im stvarno 
olakšale život i učinile robiju snošljivom, mučno je dje¬ 
lovala na stražu i upravu kaznione, koji su do tada 
naučili samo gnjaviti političke osuđenike. Teško im 
je bilo snaći se, i bilo im je upravo neprijatno. Do jučer 
su stražari i činovnici bili »bogovi« nad polit, osuđenici¬ 
ma, a danas ne smiju im ništa naročito, još im moraju 
pokazati lijepo lice, ako ne da ih osuđenici otjeraju iz 
službe, iz kuće, kao što se je nekolicini stražara već i do¬ 
godilo. Najneprijatnije im je svakako bilo, kada je do¬ 
šao osuđenik k stražaru sa cigaretom i rekao: »Molim 
vatre«, jer do jučer ga je isti stražar radi »čika« ili »pi- 
kavca« vodio na kazneni raport. 

Krvopija Husnjak, kao da je to sve predviđao, otišao 
je po svojoj želji još prije toga iz mladićke zgrade, a o- 
stali stražari, koji su također »zaslužni« za teror od 
1933.—1935. nad polit, osuđenicima, nastojali su tako¬ 
đer da što prije otiđu. Nakon pročitanja uredbe, uprava 
je htjela da pridrži još neku vlast nad osuđenicima, kao 
na primjer, da bi »nama bilo bolje da šećemo na dva- 
puta«, da nas je previše na dvorištu kad zajedno šećemo, 
da vrši još neki »red«. Ali od svega toga nije moglo biti 
više ništa. Mladićka zgrada postala je autonomija polit, 
osuđenika. 

Lin. 

Ono što je od sada postalo bitno za život polit, osuđe¬ 
nika, to nije bila straža, uprava, vlast, premda je s nji¬ 
ma bilo uvijek od vremena na vrijeme natezanja i muke, 
već naprotiv njihovi unutarnji robijaški odnosi, njihovi 
grupaški politički odnosi i sukobi. I do tada su postojale 
»ekonomske zajednice« po grupama, koje su obično sa¬ 
činjavane od istomišljenika po pojedinim sobama. Ali 
sada u novoj situaciji, kada su otvorena sva vrata, kada 
je omogućen potpuni međusobni dodir i ulazak u sve so¬ 
be, sada su nastale pregrupacije i reorganizacije. A uza 
sve to sada je nastalo pojačano politiziranje i političko 
torteširanje. Oni koji su iz dalje perspektive slobodnoga 


života pratili i posmatrali taj robijaški život, u koliko 
im je to bilo moguće, prema pričanju, znali bi reći: »To 
je nešto posebno robijaškoga, to je psihoza robije« itd. Ja 
koji sam prošao kroz taj život, praktično to sve iskusio 
i neposredno posmatrao, sudim o tome posve drugcije. 
Ništa' tu nema posebno robijaškoga. Sve je to opće ljud¬ 
sko. Samo stavljeno u posebne prilike i pod naročiti kut. 
gledanja, daje drugčiji utisak i odraz. A pogotovo se 
mora odbiti to tumačenje »robijaškom psihozom«, kada 
se uoči pojava frankovačke i komunističke propagande 
i političkih napada na osuđenike pristaše HSS, što je do¬ 
tičnim elementima i grupama ne samo svojstveno^ i vani, 
nego što su oni to radili upravo uz odobravanje i po že¬ 
lji svojih krugova i vođa iz vana. Vec u početku, komu¬ 
nisti su imali svoga komesara za propagandu komuni¬ 
zma u kaznioni, a sada su već imali za tu svrhu poseban 
odbor, t. zv. »agit. prop.«, čemu je bila svrha da na jednoj 
strani učvrste u komunizmu još »neizgrađene« Rugove, 
zatim da se širi komunizam među ostalim političkim osu¬ 
đenicima, pa čak i među kriminalcima, t. j. među proval¬ 
nicima, đžeparima i drugim tatovima svake vrste. Lako 
je pretpostaviti, kakvo je raspoloženje pravila takova 
propaganda i korteška rabota u tijesnim prilikama, na¬ 
ročito kada su tako nastupali prema osuđenicima radi- 
ćevcima, koji su imali svoje nazore, ideju i čvrstu oda¬ 
nost prema hrv. narodnom vodstvu, što su sve i tamo 
branili, a pogotovo ako se uzme u obzir komunistički 
tračlerski i spletkarski način propagande, što je uosta¬ 
lom posve svojstveno i frakovcima, t. j. napađanje hrv. 
polit, vođa i onih čvršćih i poznatijih pojedinaca, prista¬ 
ša HSS u robiji, koji su bili po njihovom vlastitom pri¬ 
znanju, zapreka za njihovu komunističku propagandu u 
dobiji. Komunisti i frankovci uvijek složni protiv robija¬ 
ša radićevaca, za koje su imali uvijek samo najgore rije¬ 
či i mišljenje, pa ipak ovi, po njihovim riječima, najgori 
ljudi, radićevci, nisu se mogli nikako riješiti frankovačke 
i komunističke kortešacije i natezanja rađićevskih poje¬ 
dinaca u njihove sobe. To je bilo ovako: ako si dobar i 
odlučan pristaša HSS, onda si najgori, »u službi upra¬ 
ve«, »konfident«, »hulja« itd. A ako si i takov kao naj¬ 
gori, pristao da slušaš komunistička predavanja, da odo¬ 
bravaš sve što oni rade i govore, ako si onda zaista i u 
službi uprave i konfident i hulja, uza sve to, ti si dobar 
»drug« i »klasno svjestan«. Pristaše HSS nisu imali pro¬ 


sto nikako mira od njih niti na dvorištu niti u svojoj so¬ 
bi. Stalno su komunistički i frankovački korteši dolazili 
u radićevsku sobu da gnjave, korteširaju i spletkare. Čim 
smo se mi radićevci sastali, odmah su, naročito komuni¬ 
sti, htjeli da znadu što je, i odmah su njihovi agenti u- 
padali u sobu, tobože, slučajno, da vide i da čuju. Komu¬ 
nisti su išli tako daleko, da su jednostavno postavili sva¬ 
kome pristaši HSS, po jednoga ili dvojicu svojih ljudi uz 
T)ok ili iza peta, kada; bi polazili na šetnju, nastojeći tako 
svakom utuviti komunizam u glavu, ili bar sklonost za 
njihov komunistički nazovi »narodni front«. Robijaš 
radićevac nije se mogao prosto da okrene, a da nije na¬ 
išao na nekog komunistu, koji bi mu odmah stao pričati 
o Sovjetskoj Rusiji, o »tekovinama« sovjetske revoluci¬ 
je, o »narodnom frontu« itd. Šta više, iako su znali moj 
odrešiti stav prema komunizmu, iako su me nazivali 
ovakovim i onakovim, ipak su pokušavali uporno da i kod 
mene, usprkos prijašnjih neuspjeha da stvore ras¬ 
položenje bar za »narodni front«. Pojedini njihovi 
»asovi« počeli su me naročito obilaziti, govoreći mi nji¬ 
hove političke priče najprije onako izdaleka, onda sve 
više i otvorenije. Samo ja sam ih se znao brzo riješiti. 
Jedan si je dao mnogo truda da me uvjeri kako je po¬ 
trebno da »radnici i seljaci treba da budu složni i da 
zajedno sarađuju«. On si je dabome mislio svoje, t. j. 
da najprije istovjetuje komuniste sa radnicima. Kad 
sam mu nato odgovorio, da je sasma jasno da radnici 
i seljaci treba da budu složni, da sam i ja zato, prvo 
:zato jer sam radnik, drugo zato što pripadam Hrv. Selj. 
Pokretu, čija je to ideja i koji je to u Hrvatskoj već 
tako proveo da mi više ne trebamo ničijih savjeta niti 
tuđe politike, pogledao me je i ostavio me, i nikada mi više 
nije prilazio. I komunisti i frankovci uporno su nasto¬ 
jali da privuku robijaše radićevce svaki za svoju zaje¬ 
dnicu, da bi tako likvidirali ili barem otupili ono poli¬ 
tičko raspoloženje prema Hrv. Selj. Pokretu, koje im je 
toliko smetalo, i u kojemu su robijaši radićevci ostali 
dosljedni. Naročita neprilika je bio trgovac iz Perušića, 
Ante Vlainić. On si je uzeo za zadaću u robiji, da propo- 
vjeda »pogrješke« Stj. Radića, te kako je Radić izdao 
hrvatstvo. 

Komunisti su bili u svemu i svačemu organizirani, i 
»politički« i »ekonomski«. Postojali su razni komiteti i 
komesari, politički, ekonomski, sobni, propagandni itd. 

Sasma jasno da svega toga nije trebalo, ali eto, komuni¬ 
stička posla. A gdje postoje »komiteti« i »komesari«, tu 
se mora nešto i raditi. A ako se nema što ozbiljnog da 
radi onda se burgija i spletkari. Frankovačka organizator- 
nost se je sastojala u okupljanju oko »vođe«, a sav nji¬ 
hov rad bio je učenje talijanskog jezika, i kritiziranje 
pristaša HSS. Iako su osuđenici bili svjesni toga, da se 
možda i opravdano, izvan kaznionskih zidina ne može ra¬ 
zumjeti to političko organiziranje u robiji, ali pošto su 
bili izloženi stalnim napadima i uvredama već organizi¬ 
ranih polit, osuđenika druge polit, boje, da bi se lakše 
branili, da bi mogli lakše podržavati među sobom ideju i 
politiku Hrv. Selj. Pokreta, radi čega su u zatvoru, a da 
bi mogli stvarno odgovoriti onom stalnom frankovačkom 
isticanju, da »seljačke stranke nema i ne treba da bude«, 
jer da je HSS »odigrala« svoju ulogu, ( u tome su se sla¬ 
gali sa šestojanuarskim aktom) smatrali su osuđenici 
pristaše HSS i Dra Mačka, da im ne preostaje drugo ne¬ 
go da se također organiziraju i politički kao organizacija 
HSS. To je kod frankovaca izazvalo pravi bijes. Franko¬ 
vački i komunistički eksponenti, nazovi »radićevci«, Dra¬ 
gutin Zajec, Ivan Abramović, Miško Kirchmajer i neki 
Kazimir Lučić, poznat kao »mladi Jugoslaven« i jugoso- 
kol, zatim Vlainić, pokušali su sve moguće da onemogu¬ 
će Radićevsko društvo kao org. HSS, ali su ipak na kon¬ 
cu morali da kapituliraju. Komunisti su ostali zaprepaš- 
ćeni, jer su kao rezultat svoga dugogodišnjeg spletkare¬ 
nja protiv HSS u robiji, morali da vide još jaše stisnute, 
pa i formalno organizirane redove robijaša radićevaca. 

LIV. 

Jednoga dana nastane galama. Što je? Od ulaznih 
vrata zgrade, a prema izlaznim vratima dvorišnog zida, 
bježi svom snagom jedan krupan stražar ogledavajući 
se, a iza njega politički osuđenici vičući: »Krvniče! Živo¬ 
tinjo! Van iz ove kuće!« itd. Uprava je stavila u službu 
jednoga stražara kod političkih osuđenika, koji se je na¬ 
ročito isticao u Lepoglavi prigodom masakriranja polit, 
osuđenika. Oni, koji su ga prepoznali, napravili su protiv 
njega viku, dotrčali su još i drugi, i istjerali ga van. Vre¬ 
mena se mijenjaju. To se je dogodilo i još nekim drugim 
stražarima, koji su poznati kao tlačitelji polit, osuđenika. 
Zbog toga svaki stražar, koji je imao što »na duši«, taj 
se bojao službe kod polit, osuđenika. 


LV. 

Komunisti su odlučili proslaviti vrlo bučno neku svo¬ 
ju godišnjicu. Kada oni nešto slave, onda nastoje, poput 
fašista, da od toga naprave galamu prvoga reda, da bi 
time blefirali druge, da bi time učinili neki utisak na dru¬ 
ge ljude. To im je svrha, u stvari pak te njihove prosla¬ 
ve daju posve suprotan utisak. Napravili su jednu usi¬ 
ljenu derjaču pjevanja, da nam je svima dosadilo, a na 
koncu i njima. Vidjet će se dalje zašto je režim njima 
dopustio da mogu javno pjevati pjesme u robiji, radi ko¬ 
jih ih je prije teško osuđivao. 

LVI. 

Pošto je ministarska uredba o političkim osuđenici¬ 
ma provedena samo u Mitrovici, iako formalno važi za 
političke osuđenike po svim kaznionama, stoga je i na¬ 
dalje postojao teror i tlačenje nad polit, osuđenicima po 
drugim kaznionama, koji su bili uglavnom Hrvati, jer 
Hrvata je bilo uvijek po svim kaznionama. Između osta¬ 
lih, bila je jedna grupa do dvadeset ljudi, Hrvata, u zlo¬ 
glasnoj mariborskoj kaznioni, od kojih su neki premje¬ 
šteni iz Lepoglave, nakon tučnjave polit, osuđenika, a 
neki su premješteni izravno iz Mitrovice. U mariborskoj 
kaznioni postojao je i nad polit, osuđenicima upravo 
srednjovječni osuđenički režim i sistem. Slaba hrana, o- 
graničenje vode, šest mjeseci bez obuće, robijaš disciplin¬ 
ski kažnjen nema pravo na liječenje pa makar i umro, a 
mora ići bos i u zimi, u podrumu tuku ljude. Zato tamni¬ 
čar i upravitelj obično «ne znaju ništa«. Najveća disci¬ 
plina. Mora se stražarima klanjati skoro do zemlje, 
umjesto običnog pozdrava, i mnoštvo različitih tortura. 
Politički osuđenici Hrvati stalno su se bunili i štrajkali 
glađu, i nisu se dali terorizirati, tražeći polit, režim ili 
premještaj u Mitrovicu, gdje već isti postoji. Napokon 
im je to teškom mukom uspjelo, ali intervecijom izvana, 
jer upravitelj Vrabl nije htio da mijenja »tradicionalni« 
gnjavatorski postupak nad osuđenicima. 

Kada su isti osuđenici dolazili u Mitrovicu, to smo una¬ 
prijed znali. Komunisti i frankovci su im pripremali na¬ 
ročiti doček. Radićevci nisu htjeli da sudjeluju kod toga, 
jer nisu mogli razumjeti, da se jedne polit, osuđenike (u 
ovom slučaju, izvana manje vrijedne) naročito dočeku- 

je, a druge naročito napada i kleveta, iako su valjani i 
pošteni. Nisu htjeli i zato, jer su isti, koji dolaze bili po¬ 
znati kao napadači na HSS. (družba dr. Klemen, Balen, 
Dobrila, Japunčić, Juca Rukavina), i napokon zato, jer 
se je vidjelo unaprijed, da ih i frankovci i komunisti žele 
natezati svaki u svoju zajednicu, a radićevci takovo dru¬ 
štvo nisu trebali. 

Frankovci su smatrali da su to njihovi ljudi, jer su 
prije dotični bili skoro svi frankovci, a komunisti su o- 
pet drugčije, u ovom slučaju bolje računali. Dotični ele¬ 
menti, iako frankovci, pali su u Lepoglavi potpuno pod 
komunistički utjecaj, i postali su najbolji komunistički 
eksponenti. Prije bučni frankovci, Pavelić-Perčecovi »us¬ 
taše« Dobrila, Sečka, Lenac, Japunčić, Juca Rukavina, a 
da se i ne spominje dra Klemena i Balena, smatrali su 
za svetinju sve što komunisti kažu. Jucu Rukavinu 
su već tako smatrali svojim, da su mu francuski komu¬ 
nisti na skupštinama podizali sliku u naravnoj veličini, 
prikazivajući ga nekim faktorom, iako je on samo jedan 
nesređeni vikač. Međutim jedino Rukavina, pod utjeca¬ 
jem Javora, sada se je iznevjerio komunistima i otišao 
među frankovce, dok drugi prijašnji ultrafrankovci, oti¬ 
šli su u komunističku zajednicu. Tu je sada nastao lom 
između frankovaca i komunista. Frankovci nisu mogli 
podnijeti da komunisti predobivaju njihove ljude, iako 
nisu imali ništa protiv toga, dok su komunisti navlačili 
pojedine radićevce. Od toga časa nema više pravog pri¬ 
jateljstva između komunista i frankovaca. 

LVII. 

Ovi, prije ultra frankovci, sada odlični komunistički 
eksponenti, Dobrila, Japunčić, Sečka, Lenac, dr. Klemen, 
Balen, ne samo što su ušli u komunističko društvo, nego 
su si po nagovoru i želji komunista, preduzeli jednu od¬ 
vratnu i protuhrvatsku ulogu, da odvlače osuđenike Hr¬ 
vate u komunističko društvo, i to sve u ime neke tobož¬ 
nje »solidarnosti«. U tu svrhu došli su jednoga dana u 
radićevsku sobu Dobrila, Japunčić i Jugoslaven i mark¬ 
sista Bojan Kugler, da predlože nama radićevcima ulaz 
sa komunistima u zajednicu. Tu su tada dobil takov od¬ 
govor od svih pristaša HSS., da su izgubili za uvijek vo¬ 
lju da donose takove prijedloge. Od neugodnosti nisu 
znali što će, okrenulisu se i izišli van. 


LVIII. 

Nije to mala stvar, jer Ante Dobrila počeo je da »go¬ 
vori« i da drži »predavanja«. Dabome, po komunističkoj 
noti. štaviše, ne samo po komunističkoj želji, nego i ona¬ 
ko kako su mu komunisti — sastavili i napisali. Dobrila 
je, naročito do tada bio bez ikakovog znanja. Jedno pre¬ 
pričavalo svega i svačesa, bez reda i saveza riječi i misli, 
do tada nenačitan, jedan od one vrste ljudi, koji ne mogu 
ispravno shvatiti niti naučiti neke stvari niti onda, kada 
se zato naročito trude. Ali komunistima to ne smeta. 
Glavno je da on »govori«, i da je s njima. 

Dakle Dobrila drži »predavanje«. Komunistima ^ je 
bilo potrebno, da se među osuđenicima Hrvatima proširi 
njihova boljševička teorija o »nacionalnom pitanju«. A 
kako će drugčije nego preko vjernih si »osmičara«. (Ovi 
bivši frankovački ustaše, sada komunistički eksponenti, 
bili su svi u sobi br. osam). A pošto je među njima bio 
»najizgrađeniji« Dobrila, stoga su mu dali da pročita iz 
njihove teke, citate boljševičkih uzora o »nacionalnom pi¬ 
tanju«, o tome kako je u sovjetskoj Rusiji nacionalno pi¬ 
tanje »riješeno«, kako su tamo svi narodi »slobodni«, ka¬ 
ljo imaju »čak« i svoje pismo itd. Kada je Dobrila tu te¬ 
ku pročitao — ako ju je dobro pročitao? — i nakon što 
su ga poiedini komunističke vođe još uputili, on je sma¬ 
trao da je »potkovan«, da može »govoriti« o »nacional¬ 
nom pitanju«, o »sociološkim» pitanjima, o »antropolo¬ 
giji« i drugim frazama i terminima, koje je tada prvi pu¬ 
ta pročitao, nepravilno shvatio, a još nepravilnije tuma¬ 
čio i upotrebljavao. Budu pozvani svi Hrvati u »osmicu« 
na »predavanje«. Kažu »osmičari«: »Biti ćemo samo jni 
Hrvati — jer i sebe su nazivali Hrvatima, iako su vršili 
komunističke i protuhrvatske uloge — a »osmica« je 
najzgodnija za predavanje«. Dabome došli smo baš svi, 
da čujemo što se hoće. Najprije su »osmičari« počeli da 
raspravljaju »kojim ćemo redom da održavamo predava¬ 
nja ... čitav ciklus predavanja«. »Samo vi počnite, da 
čujemo što i kako će te vi predavati«, odgovaramo mi 
drugi. 

I zaista, »predavanje« počinje. 

Što da opisujem mnogo. Prosto prava pravcata^ zbr- 
Ija pojmova i riječi, bez sklada, saveza i reda. Koještari- 
je svakovrsne. Šarivari. Razumio nije nitko ništa^, i to 
samo zato, jer nije bilo što za razumjeti. Jedino što je 
zapaženo, jer je ta nota bila najviše pritiskana; da je u 




Sovjetskoj Rusiji sve dobro, da su u Sovjetskoj Rusiji 
»riješena« sva nacionalna mtanja, da je boljševizam rje¬ 
šenje za sve i za svašta. To je ton »predavanja« prija¬ 
šnjeg frankovca Ante Dobrile. A »kao Hrvat«, smatrao 
je za potrebno istaknuti, da su bosanski muslimani po¬ 
sebna etnička grupa, posebna nacija, što li? jer tako to 
stoji napisano u komunističkoj teki. A da bi prikrio svo¬ 
je neznanje, da bi blefirao slušatelje, bio je pun stranih, 
fraza u komunističkom smislu. A kada je »predavanje« 
završio, zapravo kada je pročitao neki papir, onda je 
predsjedatelj ili voditelj skupa dao na znanje, da tko šta 
ima da »predavača« pita, da čemu isti protumačiti. I pi¬ 
talicu ga neki. Ja sam još šutio. A baš kod odgovora na 
pitanja pokazao je potpuno svoje neznanje, zapleo se je 
kao pile u kučine. Na to se dignem ja, i naglasim prije 
svega, da predavač ne poznaje niti najmanje predmeta o 
kojemu je htio govoriti, da se ne drže predavanja kako 
si to on zamišlja, da je on to pročitao u jednoj komuni¬ 
stičkoj teci, kojoj mi svi znamo sadržaj, da je njegovo 
predavanje zbrka neprokuhanih misli i pojmova. Nada¬ 
lje sam mu rekao, da mi Hrvati imademo svoje hrvatsko 
nacionalno pitanje, koje mi poznamo po polit, programu, 
kojim težimo njegovom rješenju, i po onim poteškoćama 
hrvatskog naroda, koja to pitanje uzrokuje, ispoljava i 
jača. A on, Dobrila, da ne treba da servira nama, odrje¬ 
šitim hrvatskim nacionalistima i rodoljubima neke otrca¬ 
ne komunističke teorije i fraze, koje niti sam ne razumi¬ 
je, i do kojih nitko pametan ništa ne drži. Naveo sam, da 
je to već stara laž, da su tobože boljševici riješili nacio¬ 
nalna pitanja u Rusiji. Svaki čoviek, koji znade misliti, 
nemože u to vjerovati. Jer pojam nacije, naroda, u su¬ 
protnosti je sa komunističkim pojmovima i teorijama in- 
ternacionalnosti i klase, a naročito je u suprotnosti sa 
boljševičkom vladavinom diktature, jer nacionalno pita¬ 
nje se može riješiti samo u slobodnim i demokratskim dr¬ 
žavama, i na demokratskim osnovima. Dakle klasni si¬ 
stem internacionalnog duha, sa partijsko-klikaškom vla¬ 
davinom sovjetske diktature, koja nije bez jake natruhe 
imperijalizma, ne može rješavati nacionalna pitanja, jer 
to su baš stvari koje se iskliučuju, to su antipodi jedno 
drugome. 

Napokon sam naveo da je netočno da bi bosanski mu¬ 
slimani bili etički nešto drugo, jer da je naučno i histo¬ 
rijski dokazano, da su muslimani etnički hrvatski živalj,, 
a danas da postaiu i svjesni Hrvati, i da je čudno, da on„ 

kao bivši »veliki« Hrvat, frankovac, pravaš, niječe hrvat¬ 
sku pripadnost velikom dijelu hrvatskoga naroda, samo 
zato, jer je to u interesu komunista i drugih. 

Za cijelo vrijeme toga moga duljega govora, Dobrila 
je stajao sve više zbunjen, a na koncu nije znao što da 
kaže. Pokušali su mu pomoći Balen i još neki, ali nije ko¬ 
ristilo. Dobrila je doživio fiasko sa svojim »predava¬ 
njem«. Pa ipak, pokušavao je još jedanput — komunisti 
su nastojali da ga bolje pripreme — ali osuđenici Hrvati 
nisu htjeli doći da ga slušaju. Ali nije to sve. Ante Dobri¬ 
la postao je i »borac«. On, Ante Dobrila, koji je poznat 
po tome, da je drhtao i plakao na sudu, da se je loše i 
slabo ponio u istragi, da nije imao kuraži da upotrebi 
materijal, koji mu je poslan izvan granice^ u tu svrhu, iz¬ 
javio je u jednom čitanom govoru: » . . . Što!? mi treba 
da se borimo ne samo za hrvatskog seljaka, nego treba 
da se borimo i za kineskog seljaka (tada su bile borbe 
komunista protiv Čankajšeka), pa i za afričkog seljaka«, 
komunisti su mu naročito pljeskali, iako je govorio glu¬ 
posti. Kako i nebi, kad je tako veliki »borac«, i kad mu 
je cijeli svijet prije nego hrvatski seljaci i hrvatska na¬ 
rodna sloboda. A to je ono što komunistima odgovara. 

LIX. 

Prvoga prosinca 1935. došla je »amnestija za polit, 
osuđenike«. Od preko dvjesto političkih osuđenika, izišlo 
je iz mitrovačke kaznione devet ili deset ljudi, i to sve 
mala robija i manje važne osude. Komunisti su došli na 
neku neobičnu ideju, t. j. da amnestirani odbiju amne¬ 
stiju. U tu svrhu upotrebili su opet Dobrilu, da bi kod 
Hrvata stvorio za to raspoloženje. To su oni opet obra¬ 
zlagali nekim »junačtvom«, a u stvari to je bila neka ko¬ 
munistička politika. Naime, zbog posebnog nepovoljnog 
položaja komunista — u pogledu amnestije — trebalo* 
je dokazati, da niti Hrvati neće amnestije, ako se neda u 
većem opsegu i komunistima. Ali osuđenici Hrvati su to 
odmah odbili, jer su to smatrali beskorisnim i štetnim. 
Jer kako i kome će režim davati amnestiju, to ovisi o od¬ 
nosima političkih snaga i političkih prilika u zemlji. I ako 
je potrebno dati neko tumačenje o toj »amnestiji«, to da 
će svakako učiniti politički faktori, a to je^ i učinjeno. 
Prigodom svake nazovi amnestije, Dr. Maček je dao 
pravo tumačenje, i zauzeo se za sve političke osuđenike. 
Ja sam u ime robijaša radićevaca odgovorio tako komu- 

nističkim eksponentima, Dobrili i drugima, i odbio taj 
prijedlog, a amnestiranim sam rekao, da čim im otvore 
vrata, neka samo idu kući, jer da svrha naše borbe nije 
da se sami zatvaramo u tamnicu, nego da se protiv tam¬ 
nice borimo, za svoju i opću narodnu slobodu. 

Nakon toga su predložili da se učini javna demonstra¬ 
cija na dvorištu, prigodom izlaska na slobodu ovih amne¬ 
stiranih, t. j., da se drži javni govor protiv režima, zbog 
toga što se nije dala općenita amnestija, a ovu demon¬ 
straciju su i izveli, i koja malo što nije svršila sa krvo¬ 
prolićem. Zbog već navedenih razloga, i jer su to smatra¬ 
li »kukanjem za amnestijom«, osuđenici radićevci nisu 
htjeli niti kod toga sudjelovati. Kada se je to događalo, t. 
j., kada su držali govor protiv režima na dvorištu, neko¬ 
liko stražara Srbijanaca, potouno razbješnieni, htjeli su 
na svoju ruku da nrovale izvana u dvorište, i da učine 
pokolj. Komandant Ba-«c i stražar - vratar, jedva su ih 
suzdržavali. To sam vidio na svoje oči. 

LX. 

U kaznionu je došla jedna komunistička brošura, ko¬ 
ju je napisao komunistički pisac Galogaža. U njoj se tra¬ 
ži amnestija za sve polit, osuđenike, uz mnogo potpisa, od 
kojih niti jedan od hrvatskih polit, autoriteta, što je i 
shvatljivo, ako se ima u vidu da to pišu komunisti. Hrva¬ 
ti osuđenici su odmah opazili, da uz opravdane razloge i 
navode, postoji u komunističkoj brošuri tendencija, da 
hrvatska javnost sazna da postoje i komunistički borci, 
koji se »bore za slobodu«, dapače da hrvatska javnost 
bude naročito zahvalna komunistima, što oni »pomažu« 
u zatvoru osuđenike Hrvate. Baš svačim se poslužuju 
u svojoj propagandi. U ovoj komunističkoj brošuri, kao 
i u još nekim kasnije, najbolje dolazi do izražaja, da ko¬ 
munističke »pomaganje« Hrvata svagdje, a naročito u 
robiji, nije radi čovječnosti i drugarstva, niti da bi to 
»pomaganje« proizlazilo iz nekog njihovog osnovnog 
principa, njihovog svjetovnog nazora, već da je to obi¬ 
čan korteški račun, tim više, jer smo mi u zatvoru vidje¬ 
li, da komunisti, tamo gdje nemaju računa, ne pomažu 
niti svoje pojedine ljude. Kada netko pomaže bez računa, 
i samo od dobra srca, on pomogne pa šuti. Dobra stvar 
će se već čuti i bez hvalisanja onoga koji to čini. Ali ko¬ 
munisti kad pomognu, oni to odmah ističu, treba da to 
svi znadu. Dadu tome pretjeranu važnost, samo da bi im 


to politički koristilo, te da bi prema sebi zadužili, moral¬ 
no i politički obvezali one, koje su pomogli. Zbog toga^ su 
svjesni Hrvati u zatvoru uvijek odbijali komunističku 
pomoć, je su jasno vidjeli da njihova pomoć nije iskrena, 
nego politički proračunata. 

Svjesni Hrvati robijaši odbijali su zato njihovu po¬ 
moć, jer su stalno opažali, da kada se je netko od Hrva¬ 
ta robijaša dao pomagati od komunista, oni su odmah 
na shodan način tražili od dotičnoga takove protuusluge, 
koje su dolazile u sukob sa hrvatskim političkim uvjere¬ 
njem, čak i sa zdravim ljudskim moralom. Kada su ro¬ 
bijaši Hrvati u Lepoglavi, povodom marseljskog atenta¬ 
ta bili odjeljeni, da bi se s njima postupalo još gore, ko¬ 
munisti su im tada nešto pomagali u hrani na shodan na¬ 
čin, a kasnije se i akcijom za njih zauzeli. Međutim taj 
čin zauzimanja i pomaganja, nije bilo samo nešto pose¬ 
bno komunističko. I Hrvati su prema svojim mogućnosti¬ 
ma pomagali i komuniste, i za njih se zauzeli, kada su bili 
. terorizirani. Na primjer 1933., kada su bili bačeni u sa¬ 
micu radi štrajka glađu, gdje ih se je pokušalo ^ silom 
hraniti, Hrvati su protestirali protiv toga. Pomoći i po¬ 
maganja spadaju u kažnjenički život. To se je uvijek ra¬ 
dilo, bez obzira na lične i grupaške odnose. Ali pošto su 
komunisti svoja pomaganja uvijek politički isticali i is¬ 
korištavali, kao što je očevidno u Galogažinoj brošuri, 
stoga su svjesni Hrvati izbjegavali komunističko poma¬ 
ganje. Da je to komunističko pomaganje za Hrvate štet¬ 
no, to najbolje pokazuje taj lepoglavski slučaj. Dobrila i 
društvo su se zbog toga smatrali prema njima obvezani- 
ma, i radili su sve što su komunisti htjeli, dok nisu kona¬ 
čno postali posve njihovi. Dabome da je to stvar i slabo¬ 
sti karaktera. Meni je Čačić tumačio čitav jedan sat, ka¬ 
ko oni moraju biti uz komuniste, jer da su komunisti njih 
pomagali, a da se ne može drugčije naplatiti, nego tako 
da ostanu u svemu uz komuniste. 

Komunističko pomaganje dobije svoje pravo svje¬ 
tlo onda, ako se uzme u obzir, da su komunisti i u 
zemlji i u inostranstvu kod našega življa sakupljali no¬ 
vac »u ime Hrvata osuđenika«, i za »sve polit, osuđeni¬ 
ke«, bez našega znanja i odobrenja. Iako su nam što po¬ 
mogli, učinili su to po običaju koji je postojao kod svih 
polit, robijaša, i to od onoga što su okolo sakupljali u na¬ 
še ime, bez našega znanja i odobrenja. Prema tome je ne¬ 
moralno i nepošteno s time još i agitirati. 

LXI. 

U unutarnjim odnosima polit, osuđenika, stanje po¬ 
staje sve nesnosnije, naročito za nove, pridošle pristaše 
HSS. Komunisti sve više agitiraju i navlače, a frankovci 
sve više spletkare. Radićevcima to postaje u toliko ne¬ 
snosnije, jer im se broj smanjuje, i zbog toga se teže bra¬ 
ne. Neki odlaze redovito kući, neki su amnestirani, a pri¬ 
je toga mnogi su transportirani. Frankovci uzimaju dru¬ 
gu taktiku. Pomoću nazovi »radićevaca«, inače svojih i 
komunističkih eksponenata, Zajca, Kirchmajera, Abra- 
movića, a naročito pomoću Matijaša, nastoje dezorgani¬ 
zirati radićevsko društvo iznutra. Mi radićevci, dali smo 
među nama naročito mjesto seljaku Petaku, jer smo ga 
smatrali svjesnijim i bistrijim. Međutim on nas je izne¬ 
vjerio. Počeo se mnogo šetati sa komunistima, njihove 
teke prepisivati, na njihova predavanja polaziti, i sa 
frankovcima protiv radićevskog društva spletkariti. Sve 
je to stvaralo naš život neizdržljivim. Komunisti i fran¬ 
kovci, sa svojim spletkama toliko su ogorčili život polit, 
osuđenika, sada kada straža i uprava kaznione nisu bili 
nikakova poteškoća za naš život, da su mnogi upravo 
razboriti osuđenici, zaželili prijašnje loše stanje discipli¬ 
ne, kada komunističko - frankovačko spletkarenje, zbog 
discipline, nije moglo uzeti takovoga zamaha, kao sada 
kad te discipline nema. 

Svoga eksponenta Kazimira Lučića uče frankovci 
mjesec dana što će govoriti protiv Bernardića, kada izađe 
van, iako je isti i po njihovom prikazu bio član »Mlade 
Jugoslavije« i Jugosokola. Lučić i još nekoji, imaju za 
dužnost, da obiđu baš one ljude i moje prijatelje, koji me¬ 
ne poštuju i obraćaju mi pažnju u mojim najtežim dani¬ 
ma, da me pred njima najgnjusnije okleveću. 

Teško me je pogađaja ta klevetnička kampanja, za 
vrijeme moga vrlo slabog zdravstvenog stanja, i u situ¬ 
aciji, u kojoj nisam mogao poštenoj javnosti kazati pra¬ 
vo stanje stvari i braniti svoju čast na suprot kleveta 
moralno prljavih elemenata. Ali sam napokon našao smi¬ 
renje u riječima Jean-Jacques Rouseau-a: Les maledic- 
tions de fripons font la gloire de V homme juste. 

Pošto su nam komunisti i frankovci potpuno pokva¬ 
rili život, da se nije moglo više izdržati, i pošto je mo¬ 
je zdravstveno stanje bilo vrlo slabo — bolest na želucu 
— u kaznioni redovita pojava. Potpuno sam oslabio, bio 
sam kost i koža. Stručnjaci, liječnici su mi kazali, da je 


to od slabe i jednolične hrane, a frankovci su mi dali dru¬ 
gu diagnozu: »Em se je preždrl, prasec«. 

Sve me je to ponukalo da jednoga dana početkom 
god. 1936. tražim dozvolu i otiđem u samicu stare zgra¬ 
de, gdje sam kroz neko vrijeme našao mir i počinak. 

LXII. 

U staroj, kući imao sam prilike, da se uz dozvolu, sa¬ 
stanem sa nekim od onih polit, osuđenika, kojima režim 
usprkos nesumnjivog polit, karaktera njihovih osuda, 
nije htio smjestiti se sa ostalim polit, osuđenicima. Tu je 
prije svegđ poznati makedonski prvak profesor Košta 
Cipušev, koji je već tada robijao osamnaestu godinu ro¬ 
bije, i čiji će izlaz iz robije biti jedini vidljivi rezultat u- 
govora o »Vječnom prijateljstvu« između Bugarske i 
Jugoslavije. Zatim između ostalih Makedonaca, Škatro- 
vić, koji je navršavao desetu godinu robije. Od Hrvata, 
koje režim nije htio pustiti među ostale polit, osuđenike, 
sastao sam se sa Jozom Šunićem, koji je nedavno dove¬ 
den iz Lepoglave, i sa Vladimirom Frajtićem, koji je kao 
vojnik nastradao prigodom moga vješanja crnih zastava 
na katedralu 1. XII. 1928. i dobio je dvanaest godina ro¬ 
bije. 

Pošto sam ja u samici stare zgrade imao »politički 
režim«, uprava nije dozvoljavala da se s njima češće sa¬ 
stajem. 

lxih. 

U proljeće god. 1936. uprava kaznione pokušava pri¬ 
tisak nad polit, osuđenicima. Upravitelj Bralović se ni¬ 
kako ne može smiriti s time, da bi politički osuđenici 
mogli imati neka svoja prava. Prije svega dira u naj¬ 
osjetljiviju točku, ograničuje pušenje, koje je ministar¬ 
skom uredbom dozvoljeno. Zatim smanjuje količinu hra¬ 
ne, mesa, a nekoliko puta na tjedan da neće biti večere. 
Sasma jasno da je u vezi s time imala opet da nastupi 
disciplina. To je sve proizvela među polit, osuđenicima 
naročitu situaciju. Komunisti su izbacili tumačenje, da 
je potrebno ići u štrajk, ali da se ne može zbog radićeva¬ 
ca, koji da će iznevjeriti. Pravi razlog bio je taj, da su 
komunisti bili nesposobni za ikakav otpor, zbog loših nji¬ 
hovih unutarnjih odnosa, i zbog toga su mislili na ovaj 
način pokriti svoju slabost i zlobno poniziti radićevsko 

društvo. Kad su to radićevci čuli i vidjeli u čemu je 
stvar, kazali su na račun komunista: »Sad će te baš, 
štrajkati, bio štrajk potreban ili ne, a s nama se ne ćete 
opravdavati«. 

Zatim su poradili na tome, da dođe do zajedničkog 
skupa u sobi br. tri. Radićevci, namjerno i sa dosta pr¬ 
kosa guraju u štrajk glađu, da se vidi tko će iznevjeriti, 
a tko ne. Komunisti nastoje izbjegnuti štrajk sa prijed¬ 
logom za protestni štrajk od dan dva, jer da nije zgodno 
vrijeme za pravi i veći štrajk. Radićevci ne pristaju i od¬ 
govaraju: »Izbacili ste parolu za štrajk sa nepovjere- 
njem prema nama. Pođite sada u štrajk, pa da vidimo 
tko će iznevjeriti«. Konačno komunisti moraju prihvati¬ 
ti štrajk, iako protiv volje. Ali to nije sve. Radićevci su 
znali način komunističkog štrajkovanja, zato su se po¬ 
stavili na vrata od sobe u kojoj su se tada svi nalazili, i 
kazali: »Nitko iz sobe van dok ga se lično ne pregleda!« 
I počeo je pregled svakoga pojedinca. Našlo se je po dže¬ 
povima svašta od hrane. Poslije su pregledali sve komu¬ 
nističke sobe. Sva hrana je izbačena. »Kad hoćete da 
štrajkujete, i da nas sumnjičite, sad će te štrajkati!« ka¬ 
žu radićevci. To nije bilo dosta. Radićevci su se podijelili 
po svim ^sobama, namjerno, da kontraliraju kako će ko¬ 
munisti štrajkovati. U sobi br. tri štrajkovao je odbor 
štrajka. Nakon pet dana štrajkanja, Petko Miletić i osta¬ 
li komunisti predlažu obustavu štrajka, t. j., kapitulaci¬ 
ju pred upravom, za što Hrvati neće da čuju. »Zašto smo 
onda počeli. Nismo djeca«. Među komunistima je posta¬ 
lo kritično, nesloga. Neki su htjeli popustiti. To je tim 
lošije za komuniste, što su baš oni uveli jednu zločina¬ 
čku praksu, da se i bolesne drugove prisiljava na štrajk 
glađu. Kako je to zločin, lako je shvatiti. Ako bolesnik 
ne štrajku je glađu, on je »štrajbreher«, »hulja« i »kon- 
fident«. Ovakovu praksu su mogli uvesti samo zločina¬ 
čki mozgovi. Sada se je to samim komunistima osveći¬ 
valo. Ali se nisu opametili. I kasnije su bolesnici morali 
štrajkovati glađu. 

Kod rasprave o obustavi štrajka, »predstavnik« »Hr¬ 
vata osmičara« Ante Dobrila, ponovno je pokazao svoju 
pravu boju. »Ja pristajem kako kolektiv odluči« znao bi 
stalno ponavljati pred ostalim Hrvatima, da bi time još 
bolje istaknuo svoju privrženost komunistima, i da za 
njega vrijedi samo ono što komunisti odluče. Ali Hrvati 
niti sada ne popuštaju. »Ako će te vi komunisti obustavi- 

1 ti gladovanje, mi Hrvati nastavljamo«, odgovaraju ko- 
I munistima. Komunisti su opet prisiljeni da nastave. 
| Štrajkalo se je dvanaest dana. Potpuno su oslabili. Samo 
upornošću Hrvata robijaša, i intervencijom hrv. političkih 
krugova izvana, štraj je ipak uspio. Pa ipak, po starom 
običaju, komunisti su si sada, usprkos svoga slabog dr¬ 
žanja u štrajku, pripisivali svu važnost i zaslugu za us¬ 
pjeh štrajka. 

LXIV. 

U proljeće godine 1936. došla je iznenada amnestija 
za jedan dio polit, osuđenika Hrvata. To je uglavnom pr¬ 
va važnija, ali još uvijek ne potpuna amnestija za polit, 
osuđenike. Jedan dio, manje od polovice, pušteno je kući, 
neki su od njih pušteni uvjetno, a ostalima je skinut iz¬ 
vjestan broj godina robije, jer Hrvati su skoro svi bili 
teški robijaši. I to se je skidalo ne po nekom pravilu, ne¬ 
go po pojedinačnom pregledu spisa osude svakog pojedi- 
i nog osuđenika. Ja sam tada razmjerno najslabije prošao, 
a nekojima nije skinuto baš ništa. 

Od osuđenika Hrvata, koji su bili u Mitrovici, pušte¬ 
no ih je van oko polovica. Nekojima je bilo dozvoljeno da 
se samnom pozdrave, jer sam bio u drugoj kući. Neobi¬ 
čan utisak. Svi su došli kasnije od mene u robiju, a prije 
odlaze kući. A kad sam kasnije nakon pozdrava s njima, 
otišao na dvorište da šećem, začujem kako su kod pola¬ 
ska glasno zapjevali, i pjevali hrvatske davorije od ka- 
znione do kolodvora. Bilo mi je neobično. Nije to mala 
j stvar, ići iz robije kući. 

LXV. 

I U kaznionu su došli Jeftićevi poslanici, Dragiša Sto- 

jadinović, Trbić, Arnautović i Milovanović. Već unaprijed 
su im priredili ćelije, nova odijela, nove posude za jelo 
itd. Dabome, u svemu iznimka, i bolji postupak od prvoga 
dana, ali oni još nisu zadovoljni. Naročito Trbić, koji je 
. v imao bolju sobu od prvoga dana u bolnici, i koji je po¬ 

znat kao glasoviti srpski četnik, nije se baš niti najmanje 
četnički držao u robiji. Stalno je kukao kako će »koske« 
da ostavi u robiji. Nikako nisu mogli razumjeti, kako da 
se njih kao »nacionalne radnike« može staviti u robiju. 
Neku političku vrijednost od njih imao je jedino Dragiša 
! Stojadinović, zet Ljube Jovanovića, poznat po svojim, 
kritikama Pašića i njegovoga sina. 

LXVL 

Pošto je vlast došla do uvjerenja, da je »mladićka 
zgrada« mitrovačke kaznione »komunistička univerza«, 
t. j., da se u njoj komunisti uče marksizma, zbog toga je 
uprava odlučila da novopridošle komuniste ne šalje više 
u »ml. zgradu«, nego da ih ostavlja u staroj kući, s time 
da na njih vrši pritisak, da se odriču komunizma, uz obe¬ 
ćanje uslovnog otpusta. Ono, »komunistička univerza, bio 
je samo izgovor vlasti, da ih može razdijeliti, da joj raz¬ 
dijeljeni manje čine neprilike, i da mogu lakše s njima 
postupati. A da se oni uče komunizma u robiji, to je vla¬ 
sti bilo poznato prije i poslije toga, i još im je vlast 
dala zato mnoštvo mogućnosti. Ovom prilikom veći se je 
broj komunista odreklo komunizma, i pušteni su kući u 
vidu »uslovnog otpusta«. Sam ministar Cvetković, kada 
je 1936. došao u kaznionu, obilazio je novopridošle komu¬ 
niste po ćelijama i pitao je svakoga — to sam ja slušao 
.— Da li se kaješ Da li se kaješ?« Četvorica su se poka¬ 
jali i koristilo im je. 

Dabome, da to nije bilo po volji komunističkim vođa¬ 
ma u »ml. zgradi«, da se njihove drugove od njih odjelju¬ 
je i odbija od komunizma, stoga su u ljeti 1936. zbog to¬ 
ga stupili u akciju, koja je bila u vezi i protiv osobe no¬ 
voga upravitelja Petrovića, koji je bio u Lepoglavi, kad 
se je dogodilo ono tučen je polit, osuđenika. Ta akcija se 
je sastojala u galami i vikanju kroz nekoliko dana. Ko¬ 
munisti iz stare zgrade su se također pridružili vikanju, 
i štrajku glađu, koji je nastupio. Komunistima je uspjelo 
da pobune u svoju korist i kriminalce i špijune, i tako je 
u čitavoj kući nastala uzbuna. Međutim uprava je tu ak¬ 
ciju skršila. Novopridošli komunisti iz stare zgrade bili 
su odmah transportirani za Niš i Maribor, a kriminalce, 
špijune i nekoliko Makedonaca, među njima Škatrović i 
stari Cipušev, bili su bačeni u samice, svi u teške okove, 
osim Cipuševa. Komunisti su nato učinili ono što su više 
puta učinili. Obustavili su akciju u ml. zgradi i ostavili 
na cjedilu ljude u staroj zgradi, koji su bili teško kažnje¬ 
ni i koji su samo na poticaj komunista iz ml. zgrade po- 
šli u akciju. Među ovima nastalo je veliko neraspolože¬ 
nje protiv komunista. Vidio sam za vrijeme od deset go¬ 
dina svoga zatvora svakojakih teških prizora, otvrdnuo 
sam dosta osjećajno, ali ovaj prizor je bio tako težak da 
me je uzbuđivao. Mnoštvo ljudi okovano u najteže i naj¬ 


nesnosnije okove, u one sa »tri alke«, i u one »duple oko¬ 
ve« sa vrlo teškim lancima, unakrst od ruku na noge. 

Neki ozbiljniji komunisti uzbunili su se protiv svojih 
kolovođa što su ostavili na cjedilu ljude, koje su podsta- 
kli u akciju. Kad je povodom toga bilo rasprave među 
njima, kolovođe nisu htjeli priznati da su oni pozvali sta¬ 
ru kuću u akciju. Pa ipak su pozvali. Marinović i neki 
mali Židov pozivali su kriminalce transparentima kroz 
prozor. A poznate su i druge pojedinosti. Rezultat ove 
akcije bio je ne samo neuspjeh, nego i pogoršanje polo¬ 
žaja i za komuniste. 

LXVII. 

Politički osuđenici Hrvati, ne samo što nisu htjeli su¬ 
djelovati u ovoj akciji sa komunistima — osim Dobrile i 
družine, koje se uopće nije smatralo Hrvatima — nego 
im je život sa komunistima u istoj kući toliko dodijao, 
da su zatražili premještaj u kaznionu Lepoglavu. Stal¬ 
no uplitanje komunista u unutarnje odnose osuđenika 
Hrvata, korteško navlačenje, zatim klevetanje pojedinih 
poznatijih i istaknutijih Hrvata robijaša, stalno guranje 
u razne, često nepotrebne akcije i štrajkove, sve je to 
konačno dosadilo i postalo svima osuđenicima Hrvatima 
neizdržljivo. Hrvati su dakle tražili premještaj i dali su 
ultimativni zahtjev upravi. Ili premještaj od komunista, 
ili radi iste svrhe stupaju odmah svi u štrajk glađu. Do¬ 
bili su odmah premještaj, a vlasti je bilo drago što se 
politički osuđenici ne mogu složiti. 

Odlazak Hrvata iz Mitrovice, teško je pogodio komu¬ 
niste. Oni su znali da je time njihov položaj otežan. Do 
njihovih akcija i štrajkova neće se toliko držati, jer re¬ 
žim neće morati imati obzira prema javnosti, kod postup¬ 
ka prema komunistima, kao što je morao imati dok su 
Hrvati sudjelovali u akcijama sa komunistima. Na tome 
adutu su komunisti sve gradili u kaznioni, a taj adut sa¬ 
da odlazi. Upotrebili su sve moguće da Hrvate odgovore 
od premještaja. Opet je i tu ulogu vršio Dobrila. Pozi¬ 
vao je pojedince i plašio ih je da idu u Niš, a ne u Lepo¬ 
glavu, da će im tamo biti lošije, koristeći se još nekim ko¬ 
munističkim spletkama protiv pojedinih Hrvata osuđeni¬ 
ka, ali nije koristilo. »Idemo makar k vragu, samo da se 
riješimo komunista«, odgovarali bi Hrvati. Kada su osu¬ 
đenici Hrvati pošli za Lepoglavu, uprava je izdvojila Vla¬ 
dimira Frajtića, koji je uspio pred kraće vrijeme da dođe 

među polit, osuđenike, i ostavila ga u Mitrovici, tobože 
zato što je osuđen po vojnom sudu. Ali da bi mu tu ne¬ 
pravdu ispravila, dala ga je uprava k meni, uz isti postu¬ 
pak, a kratko vrijeme iza toga, dobio je »posredovanje«. 
Kada su osuđenici Hrvati došli u kaznionu u Lepoglavu, 
pokušan je nad njima teror. »Ako budete dobri, dobiti će 
te kalodont i četku za zube«, rečeno im je prigodom do¬ 
laska. Osuđenici Hrvati dadoše otpor, nastupiše odlučno 
i proglasiše odmah štrajk glađu. Uprava se iznenadi. Ni¬ 
je bilo više vrijeme da se tlači osuđenike Hrvate po ka- 
znionama. Upravitelj, do kojega doći »trebalo je deset 
dana«, kako je rečeno u početku kad su osuđenici Hrvati 
pitali za njega, dotrčao je sam i zavapio: »Pa što je lju¬ 
di, što je? Pa nemojte tako, dobiti će te sve što tražite!« 
I zaista dobili su sve što su tražili, a što je najglavnije, 
najbolji stan, vlastitu kuhinju, novine itd. Od tada im je 
život bio stalno snošljiv. 

LXVIII. 

God. 1936. komunisti su napisali brošuru »Robija«, sa 
svrhom da prikažu javnosti patnički život polit, osuđeni¬ 
ka. Iako je opisivanje samih poteškoća dosta točno, to i- 
pak ta brošura nije prikazala taj život u pravom svjetlu. 
Sasma jasno, da to nije bilo niti moguće već zato, što su 
to opisivali komunisti. Na više mjesta ističu kako je po¬ 
trebna sloga svih polit, osuđenika. Ističu da u pojedinim 
slučajevima nije bilo te sloge i za njom žale, a neće nika¬ 
ko da kažu zašto nije bilo te sloge, i što je tome razlog. 
Zato, jer ne mogu u to izaći pred javnošću, jer priznati 
svoju krivicu za tu neslogu svakako nisu htjeli, a sami 
su uvidjali da one njihove priče, koje su neodgovorno 
usmeno širili i prepričavali, da bi bile neodržive kada bi 
se javno istakle. Uzroke pojedinih štrajkova ili akcija 
posve su krivo istakli, i nisu htjeli reći pravu istinu. Ta¬ 
ko na primjer, uzrok ulaska komunista u samicu 1930. i 
uzrok štrajka 1933. krivo je naveden. Izmjenili su riječi, 
koje je Upravitelj Pušić doviknuo Ožaniću. Mnoge stva¬ 
ri su namjerno krivo prikazali. Možda najbolje karakte¬ 
rizira način komunističkog prikazivanja ovaj pasus: 

»Nažalost nije među političkim osuđenicima moglo 
doći do jedinstvenoga pogleda na akciju (t. j. štrajk 
1933. protiv crkve. Op. p), pa je samo jedan veći dio ko¬ 
munista i manji dio hrvatskih narodnih boraca i make¬ 
donskih narodnih boraca, odlučio poći u borbu, dok se 


100 


manji dio komunista, veći dio Hrvata i veći dio makedon¬ 
skih narodnih boraca nije htio solidarizirati s akcijom«. 

Što se tiče komunista, to je točno navedeno, ali što se 
tiče Hrvata i Makedonaca nipošto. Ne može se govoriti o 
nekim »manjim djelovima«, kad se od Hrvata nije soli¬ 
darizirao nitko, osim Franekića i Ožanića, koji su živjeli 
zajedno sa komunistima, i takovim su smatrani. Ne mo¬ 
že se govoriti o nekom »manjem dijelu« Makedonaca, 
kad se je solidarizirao samo jedan, koji se je isto tako 
smatrao komunistom. A onda zašto nažalost, kada se ka¬ 
snije općenito ustanovilo da je ta akcija bila posve šte¬ 
tna za daljni život polit, osuđenika? Međutim glavna je 
svrha te brošure bila ipak da hrvatska javnost upozna 
»poznate« komunističke »borce i revolucionere« kao što 
je Petko Miletić i slični, da im hrvatska javnost bude za¬ 
hvalna, jer gle čuda! i oni se bore za ništa više ni manje, 
nego čak i za slobodnu Hrvatsku. Neka vjeruje tko hoće 
i može. Zatim su nastojali da istaknu one »hrvatske na¬ 
rodne borce«, koji su u robiji njima komunistima poslu¬ 
živali, i za njihov račun ogorčavali život pravim i dosljed¬ 
nim hrv. narodnim borcima i rodoljubima. Tako su nave¬ 
li da je Dobrila »govorio u ime Hrvata«. Istina je napro¬ 
tiv, da Dobrila nije nikada mogao da govori u ime Hrva¬ 
ta osuđenika, jer isti nisu htjeli za njega niti da čuju, i 
to zato, jer je bio komunistički eksponent protiv svoje 
braće Hrvata, i protiv hrv. politike. Oni su se doduše is¬ 
pričali da nisu mogli nabaviti fotografije i od drugih ro¬ 
bijaša, ali je karakteristično, da su mogli nabaviti osim 
svojih, baš samo od Dobrile, Japunčića, Sečke, Ožanića, 
Balena, Franekića, Pavera itd. Premda nitko od pravih 
Hrvata osuđenika nije žalio što mu nije fotografija u 
njoj, nego svi redom kritizirali su tu brošuru kao nepot¬ 
punu, netočnu i komunistički tendecioznu. Oni su doduše 
vrlo mnogo spominjali riječi »hrvatski narodni borci«, ali 
sa očiglednom svrhom da ta brošura pobudi pažnju među 
Hrvatima. I zaista, komunistima je uspjelo da zavedu u 
bludnju hrvatske krugove, jer su tom svojom taktikom 
uspjeli ugurati veliki broj tih komunističkih brošura u 
hrvatska sela. Da bi u tome što bolje uspjeli istakli su 
jednu laž, laž kakovu mogu samo komunisti istaknuti. 
Naime na toj brošuri je napisano: »Zapisci hrvatskih na¬ 
rodnih boraca«. Hrvatski narodni borci nemaju ništa sa 
tom komunističkom brošurom, i nisu u njoj napisali niti 
jednoga slova. 

U toj brošuri imade mnoštvo i drugih neistinitih, ten¬ 
dencioznih i bljutavih navoda, koje dabome mogu zapa¬ 
ziti samo oni, koji poznaju pravo stanje stvari u pogledu 
robijaškog života. 

Na čelu te brošure stavili su komunisti »uredio i iz¬ 
dao Nikola Rupčić«, kojega su oni nazvali, ne znam za¬ 
što, »hrv. narodnim borcem«, da bi time istakli neku za¬ 
jedničku vezu osuđenika Hrvata sa tom brošurom, iako 
je isti poznat prije zatvora samo po svome kukavičluku: 
u zatvoru je bio frankovac fašista, a kad je izišao iz za¬ 
tvora, počeo se družiti sa komunistima. 

LXIX. 

Pred zimu godine 1936. dozvoljene su novine polit, o- 
suđenicima. Novine, to je bio stalni zahtjev polit, osuđe¬ 
nika, koji se je konačno ostvario. Međutim novi upravi¬ 
telj Parađanin pokušao je da ne dozvoli novine meni i 
još nekolicini u samici stare kuće. Iako sam ja novine 
mnogo ranije tražio, neko vrijeme neke tjednike i dobi¬ 
vao, sada kad su novine dozvoljene svim polit, osuđenici¬ 
ma, meni niti ih je dao niti me je obavijestio da imadem 
pravo na njih. Kada sam od toga napravio odlučno pita¬ 
nje, te više puta išao pred njega na raport, raspravljao 
i vikao, konačno me je obavjestio, nakon što je zbog toga 
bio u ministarstvu, da imadem pravo na novine. Nakon 
toga dobili su novine i Hrvati u Lepoglavi. 

LXX. 

Godine 1937. u proljeće, pobjegao je Vladimir Fraj- 
tić iz kaznione. Već je robijao devetu godinu. Dolazila je 
amnestija, sad za kriminalce, sad za političke, a njega ni¬ 
je obuhvaćala niti jedna. A pošto je imao još preko tri 
godine robije, odlučio se je na bijeg. Pošto je bio u po¬ 
sredovanju, bilo mu je moguće da obuče jedne noći odije¬ 
lo jednoga činovnika, kojega je posluživao, i otišao u 
mrak. Sa puta je poslao odijelo natrag uz ispriku, što se 
je s njime morao poslužiti. 

Odmah nakon toga, postao sam ja povodom toga su¬ 
mnjiv, i u staroj kući nepoželjan. Kada sam se prve ne¬ 
djelje poslije toga uputio u sakristiju katoličkog sveće- 
nika, bio mi je po straži zabranjen ulaz, iako su drugi 
prije mene ulazili. Kod katoličkog svećenika, u sakristi¬ 


ji, stavili su stražara. Do tada nepoznata pojava. Drugog 
dana išao sam k upravitelju Parađaninu da energično 
protestiram protiv toga postupka, napomenuvši mu o- 
štro, da on nema nikakovog prava da stavlja stražara iz¬ 
među svećenika i vjernika, a još manje da smije zabra¬ 
njivati dolazak vjernika k svećeniku, tim više, jer pravo¬ 
slavni popa kao i pravoslavni vjernici imadu u tom po¬ 
gledu punu slobodu. On mi je na to odgovorio, da je on 
»gazda«, i da će biti kako on kaže. Ja sam mu odgovorio 
još oštrije, a on nato podigne prema meni neku palicu, 
koju je ali zadržao par sekunda u zraku, predomislivši 
se, dade naređenje, da me se odmah »prebaci« u »mlađi- 
ćku zgradu«. 

LXXI. 

Kada sam došao ponovno u mladićku zgradu, našao 
sam u njoj posve izmjenjene prilike u odnosima komuni¬ 
stičkog društva. Veći broj ozbiljnijih komunista, bivše 
kolovođe i šefovi, sada su se nalazili kao »opozicionalci«, 
povučeni po samicama, što je neobično tim više, jer su 
baš isti kao bivši kolovođe radili protiv »individualnog ži¬ 
vota« ljudi po samicama. Među komunistima su postoja¬ 
le naročite opreke i sukobi. »Vladajući«, t. j., oni, koji su 
bili na čelu »kolektiva«, nazvali su ove opozicionalce 
»trockistima«. Međutim to je bilo rečeno iz zlobe i mr¬ 
žnje. Među komunistima najgora je riječ »trockist«, i za¬ 
to se njome nabacuju uvijek na onoga između sebe, koga 
zamrze. Ako je među njima bio tko »trockista« vjeroja¬ 
tno da je taj bio među onima, koji su bili u njihovom ko¬ 
mitetu. Dok se nisu premjestili Hrvati u Lepoglavu, do¬ 
tle su komunističke kolovođe, pažnju svojih drugova, 
svojom propagandom i spletkama, obraćali na drugu 
stranu, prema robijašima Hrvatima, tako da ono** njiho¬ 
vo unutarnje nezadovoljstvo i sukobi, koji su proizlazili 
iz njima svojstvenog frakcioništva, i iz želje pojedinaca 
da budu vođe, na taj način ublaživalo. Ali kad nije više 
bilo prisutno Hrvata, tada su se morali pozabaviti više 
unutarnjim svojim stvarima. Opreke su se pooštravale, i 
dolazilo je do stalnih sukoba. Na čelu komunističkog 
društva ispoljio se je neki Crnogorac Petko Miletić, je¬ 
dna neobično spletkarska i kretenska natura. On kao ta¬ 
kov na čelu kolektiva, najbolje je ilustrirao i karakteri¬ 
zirao to cijelo društvo, koje je predstavljao i koje ga je 

podržavalo. Oko njega se je okupila jedna klika starih 
griješnika, koje snose krivicu za mnoge nesuglasice, na¬ 
ročito u odnosu prema nama robijašima Hrvatima. Oni 
su kao cakovi trebali njega, a on njih. A pošto svaki vo¬ 
đa, da bi mogao kao takov da postoji, mora biti prika¬ 
zan kao personifikacija svega što je najbolje, ova klika 
napravila je riječima od njega naročito »velikog« i »po¬ 
znatog« »borca i revolucionera«, i time su zaveli u blud¬ 
nju o njegovoj osobi ne samo mnoge drugove robijaše, 
nego i svoje komunističke krugove vani. Svi koji su ga 
pobliže poznavali, tvrdili su da je sva njegova sposobnost 
spletkarenje. Pomoću spletaka i pomoću sebi sličnih, us¬ 
pio je da odstrani i onemogući sposobnije od sebe, i da 
ih nazove trockistima, banditima i konfidentima, te da 
se popne na glave onom šarlatanskom i petljanskom 
mnoštvu ostalih komunista, te da ppstane njihov »vođa«. 
A pošto se jedna manjina poštenijih i sposobnijih komu- 
sta nije htjela njemu podvrgnuti, tim više jer su o njemu 
imali posve drugčije mišljenje nego što se je on prikazi¬ 
vao — a i znali su štošta — zbog toga je dolazilo do stal¬ 
nih sukoba među njima. 


LXXII. 

Petko Miletić i družina, napravili su od mladićke 
zgrade pravu pravcatu razbojničku spilju. Stalno sukobi, 
stalno tučnjave, stalno neka rješavanja i raspravljanja. 
Organizirali su jednu četu stalnih »udarnika«, koji su i- 
mali tu svrhu da bi iznenada nekoga napali i natukli, a 
uzto su držali stalno stražu na hodniku, prateći svaki ko¬ 
rak i motreći svaki čin svojih »protivnika«, osuđenika 
»samičara«, inače »bandita, hulja, špijuna i trockista«. 
Našavši se u takovoj okolini i prilikama, gdje čovjek ni¬ 
kada nije siguran da neće dobiti iza leđa udarac po glavi 
— što mi se je i dogodilo — i imajući naročitu njihovu 
mržnju protiv mene, a pošto i inače nisam imao volje da 
se s njima šećem i družim, ja sam nastojao da udesim 
svoj život tako, da imadem s njima što manje dodira. Bio 
sam u samici, koja je tada kao i svima, bila otvorena 
preko dana, a šetao sam se stalno u uskom prostoru is¬ 
pred kuće, gdje je bilo stalno prašine, propuha i hlada. 
Rade sam i to podnosio nego da idem s njima na dvori¬ 
šte, gdje je bilo stalno sukoba, i od kuda su svakog časa 
otjerali nekoga sa šetnje koga bi mrzili. To su sve mogli 


raditi, jer je uprava ponovno popustila. Bilo je pet sati 
šetnje, sa »sunčanjem« i šest sati, te je mladićka zgrada 
postala opet autonomija za sebe, u kojoj su tada Petko 
Miletić i njegovi »udarnici«, na fašistički način praktici¬ 
rali svoju sovjetsku vladavinu u miniaturi. Vlast je to 
sve mirno gledala, jer je imala svojih razloga, da se taj 
kaos i sukobi produbljuju i proširuju. Ono par stražara, 
ograničili su svoju službu na otvaranje vratiju u jutro i 
zatvaranje u večer, i na posmatranje komunističkih su¬ 
koba i »revolucionarnih« eksperimenata. 

LXXIIL 

Jednoga dana, kada sam sa nekima upravo izišao iz 
kupaone, začujem strahovitu galamu i viku, koja je dola¬ 
zila sa hodnika, međuprostora samice i ulaza na »odje¬ 
le«. Kroz zidine i zatvorena vrata i prozore, dopirao je 
jaki glas Mihajla Ivića, koji je maločas otišao ispred nas 
iz kupaone. Što je to? Dok sam se obukao i došao gore 
na hodnik, skupili su se svi komunisti na tome prostoru, 
svi su vikali, vika je postajala sve veća i veća. Stražar 
je stao kod »reštele«, na ulazu u samice, zatvorio jaka 
željezna vrata od rešetki, a dotle su ovi iz kolektiva vi¬ 
kali na samičare, a samičari vikali su na one iz kolektiva, 
i to sve kroz rešetke, kroz »reštelu« ulaza u samice. 

U čemu je stvar? Kada je Mihajlo Ivić polazio iz ku¬ 
paone u svoju samicu, bio je na pomenutom međuprosto¬ 
ru iznenada iza leđa napadnut od nekoliko Petkovih »u- 
darnika«. Ivić se branio i drugi samičari su mu pritekli 
u pomoć, i tako je nastao oštar sukob. Tek nakon duljeg 
vremena, nakon što su se svi mnogo navikali, i jedni dru¬ 
gima štošta kazali, razišli su se, ali time nije bila stvar 
svršena. 

Istoga dana poslije podne, kada je Ivić u društvu sa 
Andrijom Hebrangom izlazio na šetnju, kod izlaza na 
dvorište dočekalo ih je više »udarnika«, i zapriječili Ivi- 
ću ulaz u dvorište na šetnju. Tu je sada nastala opet vi¬ 
ka i sukob. Strčali su se opet. Sada je nastao potpuni 
lom. Stvorena su još izrazitija dva tabora. Više njih je 
povodom toga izišlo iz kolektiva i otišlo u samicu, jer su 
se zgnjušali nad tim napadačkim postupkom Petka i dru¬ 
žine. Samičari su do tada bili članovi »ekonomske zajed¬ 
nice«, ali sada su istupili i osnovali svoju posebnu »zajecl- 
dnicu«. Oni iz kolektiva nisu im dali jesti ono, što su po- 


sebno u kuhinji priredili, od onoga što su dobivali iz vana 
kao pripomoć za sve. Komunisti sa odjela pravili su stal¬ 
no smetnje komunistima samičarima kod polaska u ku¬ 
hinju za toplu vodu i slično, i nisu im dozvolili primati 
hranu na onom mjestu u hodniku gdje su je do tada, za¬ 
jedno sa ostalima primali, već su im donosili posebno 
pred samicu. A da bi svaki njihov utjecaj na ostale dru¬ 
gove po sobama onemogućili, Petko i družina zabranili 
su svaki doticaj ostalim komunistima sa samičarima, na¬ 
stojeći ove što više oklevetati i prikazati u što crnijem 
svjetlu. Naročito kad bi dolazili novi drugovi, najprije su 
upućeni, da su oni u samicama samo hulje i konfidenti 
banditi i trockisti. Samičari su se šetali sami zasebno, 
preko podne i pred večer. Ali to nije bila sva zapreka ko¬ 
ja je pravljena samičarima sa strane Petka i družine. 
Petkovi agenti imali su prilike da kradu listove koje su 
samičari redovito preko uprave slali i dobivali. Te listove 
ili su im uništavali ili su im stavljali drugi sadržaj, tako 
da bi dolazilo do čitave zbrke između rodbine, obitelji i 
žena i njihovih u robiji. Šta više, Petkova družba znala 
bi pisati i ženama ovih komunista — samičara, da su im 
dotični u robiji konfidenti i sve što je najgore. Bilo je vi¬ 
še slučajeva da su žene ostavljale svoje tako oklevetane 
muževe, a obitelji se odricale svojih članova. Dabome da 
se je s vremenom ustanovilo što je na stvari, ali loše po¬ 
sljedice su ostale. Osim toga imali bi mogućnosti da im 
vraćaju pridošle listove, tako da bi samičari ostajali bez 
pošte i bez veze sa svojima. Petko i družina radili su to 
sve zato, jer su se bojali da se vani ne sazna prava istina, 
pošto su se i sami osjećali krivima, te da svojim krugovi¬ 
ma vani nametnu samo svoje tumačenje o kaznionskom 
životu i događajima. 

LXXIV. 

Jednoga dana nema dugo objeda. Više puta zakasni,, 
pa ljudi strpljivo čekaju. Kad je već izbilo podne — ru¬ 
čak je inače u jedanaest sati — dolazi stražar, koman¬ 
dant kuće, i obavješćuje nas u samici, da objeda nema, 
jer da kuhari nisu kuhali ništa, nego da su kuhali samo 
vodu sa nešto izrezkanog mesa, formalnosti radi, da se 
vidi da nešto kuhaju, i da su ga došli obavjestiti kolovo¬ 
đe, da se stupa u štrajk glađu. Iznenađenje. Neobičan 
način stupanja u štrajk glađu. Bez prethodnog znanja, 

bez uobičajenoga i nužnoga zajedničkoga drugarskog 
dogovora ne dadu jesti i hajd u štrajk glađu. Šta više, 
kolovođe to pripremaju cijelo prije podne, kuharima na¬ 
ređuju radi prividnosti samo, da kuhaju vodu, da ljudi 
ne znadu unapred, da bi ih se stavilo pred gotov čin, te 
da svaki mora štrajkati, hoćeš nećeš. Tko će se protiv 
toga buniti, taj će biti hulja, trockista, bandit, konfident 
i »u službi uprave«. A pošto su u kuhinji obustavili kuha¬ 
nje, moraš »štrajkovati glađu«. Dakle ne samo »samičar- 
ski banditi« ne znaju ništa unapred o štrajku, nego i ono 
mnoštvo ljudi sa ođiela, dakle svi oni »lojalni« ne znadu 
ništa o tome do zadnjega časa. To su metode »vladavine« 
Petka, Salaja, Mijaljkovića i sličnih. 

Dok stražar tako obavješćuje nas samičare, sa hodni¬ 
ka prvoga odjela zaviruje profesor Mijaljković (alal ti 
profesora) kako će da reagiraju samičari. U isti čas ko¬ 
mesari Dobrila i Škerović otvaraju vrata od samice-ma- 
gazina i prisluškuju. Neki samičari viču, protestiraju 
protiv toga načina, traže hranu, drugi šute i odlaze na 
šetnju. 

A zašto se je išlo u štrajk? Kolovođe su tvrdili da je 
njihov drug Franović odveden u glavnjaču pod batine, 
iako zato nisu imali baš nikakovog dokaza. Franović je 
pozvan redovito pred travnički sud. Zbog toga i zbog 
drugih okolnosti, izgleda da su oni namjerno izmislili tu 
priču, da bi ušli u štrajk zbog samičara, t. j. računajući 
da se isti neće solidarizirati sa ovakovim iznenadnim 
štrajkom, koji je, izgleda baš takov i u tu svrhu prire¬ 
đen, da bi imali protiv njih kao »štrajkbrehera« jačih 
argumenata, kod svoga vodstva, kod komunista vani i u 
robiji. O štrajku nisu dali raspravljati unapred jer se 
ne bi imalo razloga za to raspravljanje, te do štrajka ne 
bi ni došlo. Ali kolovođe su htjeli štrajk glađu, i to takov 
u kojemu će samičari biti štrajbreheri. Zato ih i nisu u- 
napred obavjestili, dajući im time razlog da se ne solida¬ 
riziraju. Međutim samičari su se podijelili. Jedni nisu 
htjeli niti da čuju o štrajku, jer su prozreli igru i namje¬ 
ru kolovođa, i jer se štrajkovi tako ne vode, i jer za 
štrajk nema razloga. To su bili Žorga, Gerl, Bilušić, Klo¬ 
bučar i drugi. Drugi veći dio samičara je prihvatio štrajk 
iako nisu znali zašto se štrajka. Kažu stražaru: »Mi će¬ 
mo štrajkati, ali dajte pitajte tamo( t. j. kod kolovođa), 
zašto se štrajka, pa nam javite«. Žorga i društvo primali 
su hranu iz stare kuće i odbijali su odlučno sve napade i 

klevete sa strane Petkovog društva, ističući: da baš kao 
komunisti neće da se pokore toj Petkovoj kliki, čija rabo¬ 
ta da nema ništa zajedničkoga sa komunističkim princi¬ 
pima, i čija rabota da je u suprotnosti sa porukama nji¬ 
hovog partijskog vodstva. Žorga kao stari marksista, 
Gerl kao nesumnjivo pošten čovjek, bili su izvrgnuti naj- 
gnjusnijim napadima, i to sve sa strane raznih pokvare¬ 
njaka, koii su poznati kao izdajice svojih drugova i svo¬ 
je ideje. Međutim družba Petka Miletića doživljava ne¬ 
ugodnost. Treći dan u jutro kako traje štrajk, povraća 
se iz Travnika sa suda Franović, radi kojega se je štraj¬ 
kalo, jer da je tobože otišao pod batine u Glavnjaču. Fra¬ 
nović ih grdi »što prave budalaštine«, što štrajku ju za 
njega kad zato ne postoji razlog. Dabome, štrajk mora 
prestati. Družba Petka Miletića doživljava neugodnost, 
ali to njima mnogo ne smeta. Sada baš oni pokazuju vr¬ 
hunac svoje pokvarenosti, i svoju pravu namjeru sa 
štrajkom, iako se je isti nakon povratka Franovića sa 
suda pokazao kao neumjestan. Petko i družba uskraću¬ 
ju, zabranjuju Žorgi, Gerlu, Bilušiću i drugima koji o- 
pravdano nisu štrajkali, hranu iz kuhinje t.j. nisu im dali 
za jesti niti kuhati ono što uprava kaznione daje o- 
suđenicima. A pošto Žorga i Gerl nisu htjeli primati iz 
stare kuće sada, kada se kuha u istoj kući, jer tamo je 
hrana lošija, a to nije imalo niti smisla, zbog toga sada 
nastaje zbrka. Više dana ostali su Žorga i društvo bez je¬ 
la. Konačno je uprava energično intervenirala, zaprijetiv¬ 
ši se da će ukinuti posebnu kuhinju polit, osuđenika, ako 
se bude pojedinim ljudima zabranjivalo jesti iz iste kuhi¬ 
nje. Nato su Petko i družba morali kapitulirati, te dozvo¬ 
liti protiv svoje volje jelo i ulaz u kuhinji Žorgi i društvu. 
Ali to ih nije niti najmanje opametilo, jer oni su i dalje 
tjerali svoje. Nije moguće zalaziti u potankosti toga tako 
gnjusnog i sramotnog postupka, što je činila ta družba 
sa Petkom na čelu. Možda ih najbolje stavlja u pravo 
svjetlo to, što nisu dali jesti i jednome svome umobolno¬ 
me drugu samo zato, jer se nije »solidarizirao«. Očigled¬ 
na je sramota to, da ne dadu jesti svojim drugovima, i to 
još starijim i zaslužnijim komunistima, kao što je Žorga, 
koji je kroz cijeli život u zatvorima za njihovu ideju, ta¬ 
ko da iste uprava mora uzimati u zaštitu. To je bilo sra¬ 
motnije tim više, što su komunisti općenito, a Petkova 
družba naročito, uvijek isticali, da oni svakoga pomažu, 


da dobivaju pomoć za sve polit, osuđenike, a sada eto ne 
dadu jesti niti svojim starim, zaslužnim drugovima. 

Čim se je ovaj sukob zaoštrio, veći dio komunista sa- 
mičara tražio je premještaj za drugu kaznionu, jer da ne 
mogu izdržati u blizini već pomenute družbe. A ovoj je 
družbi to i bila svrha da otjera iz mladićke zgrade sve 
nezadovoljnike, te da bi nad ostalima koji ostaju mogla, 
svoju »vlast« učvrstiti. Sama vlast je namjerno otezala 
sa premještajem ovih nezadovoljnika, kao da joj je biia 
želja da se među komunistima stvara što više kaos, da 
se komunisti još više tuku i svađaju. A komunisti su se 
zaista i dalje tukli i svađali. 

LXXV. 

Povodom svakoga sukoba sa samičarima bilo je u so¬ 
bama dugo zajedničko raspravljanje, koje bi se obično 
moralo svršiti sa rezolucijom, kojom bi se osudilo »sami- 
čarske bandite, trockiste, hulje i konfidente«. Skoro cije¬ 
lo vrijeme od šetnje potrošili bi kroz 15—20 dana na ras¬ 
pravljanje. Kad bi se netko zauzeo za samičare, bio bi 
napadan ne samo riječima nego i tvorno. Slobodno je bi¬ 
lo govoriti samo protiv samičara, a uzto mnogo pljeskati 
na govore protiv samičara. Za vrijeme raspravljanja, 
svaki čas je po koji novi nezadovoljnik pobjegao u sami¬ 
cu među »samičarske bandite«, dajući im za pravo. Mno¬ 
gi su se bojali otvoreno istupiti iz straha pred terorom 
»udarnika«, koji su uvijek napadali. 

Kada su Petko i družina bili na vrhuncu »moći i sla¬ 
ve« — oni su si uobrazili ni više ni manje nego da o nji¬ 
ma ovisi (O gluposti ljudska kolika si!?) uspjeh komuni¬ 
stičke »proleterske revolucije u Jugoslaviji, a prethodno 
da će oni, t. j. Petko i družina da preuzmu vodstvo KPJ 
— i kada su uspjeli, da na njima svojstveni način 
potpuno teroriziraju lojalne i nepokorne svoje drugove 
komuniste, tada je došao iznenada udarac, katastrofa. 
Komunističko vodstvo svrgava Petka Miletića i družinu 
sa vodećega mjesta u komunističkom društvu, i postavlja 
komesara Mošu Pijadu sa svrhom da sredi odnose. A Mo- 
ša je to Petku i »potkurio« dok je bio u beogradskoj bol¬ 
nici. Sada se najednoć znade da Petko Miletić, kojega su 
u pjesmama stavljali iznad Miloša Obilića, a uz Lenjina 
i Staljina, da ne samo da nije bio nikakov junak, nego da 
je bio jedan od najvećih izdajnika, čijom pomoći je poli- 

čija mogla otkrivati mnoge komunističke akcije. Beo¬ 
gradska policija ima kod sebe njegov iskaz koji joj služi 
kao ključ za otkrivanje komunističkih akcija. Postoji fo¬ 
tografija od 27 strana njegovoga iskaza pred Državnim 
Sudom, koja ga stavlja u najlošije svjetlo. Otkriva se i 
»ljubavnička afera«. Time su se najviše bavili članovi 
»udarne čete«. Jednom lijepom mladiću, svome drugu, za¬ 
prijetili su, da će ga proglasiti troekistom ako ne prista¬ 
ne. Po komunističkom običaju, u ovakovom slučaju, Pet- 
ko daje »samokritiku« i optužuje sam sebe za frakcionar- 
stvo. Mnogi ga se odriču, ali ipak uži krug tih, po njiho¬ 
vom vodstvu, desavuiranih griješnika ostaje i dalje na 
okupu, i postaju stalna zapreka Moši kod »sređivanja 
prilika«. 

Moša je odmah poveo pregovore sa samičarima. Na¬ 
kon dugog natezanja, uspjelo mu je da većinu samičara 
odvedu natrag u kolektiv. Manji dio, t. j. Žorga, Gerl, 
Ivić i drugi, praveći pitanja načelne i moralne naravi, o- 
stali su i nadalje uporno, na svome stanovištu i u samici. 

LXXVI. 

Došavši ponovno u mladićku zgradu, našao sam Do- 
brilu, Sečku, Lenca, čačića, Japunčića i Kuglera, ne više 
kao komunističke eksponente, nego kao prave komuni¬ 
ste, koji su se od drugih komunista razlikovali u toliko 
što su se nastojali prikazati većim pristašama komuni¬ 
stičke politike od ostalih komunista. Oni su se doduše 
uza sve to nazivali »Hrvatima«. To je bilo ispravno u to¬ 
liko, što nisu po rođeni Kinezi ni Japanci, nego Hrvati. A 
ako se uzme u obzir, da je i među ostalim komunistima, 
nastalo neko hrvatovanje, »hrvatski« kurs, s obzirom na 
novu političku situaciju, jer sa otvorenom marksističko- 
komunističkojn notom, nije se moglo više ništa postići u 
Hrvatskoj i među Hrvatima, i zbog toga »hrvatstvo« 
Dobrile i društva bilo je u smislu novoga komunističkog 
stava. A osim toga oni su kao »Hrvati«, koji su postali 
»klasno svi jesni«, trebali kao takovi, da među Hrvati¬ 
ma rade za komunizam. Neki od njih, naročito Dobrila i 
Japunčić, vršili su naročite komesarske uloge unutar ko¬ 
munističkog društva. Sečka je učio komuniste pjevati ko¬ 
munističke pjesme, a uzto je na hrvatske i crkvene melo¬ 
dije nakalupljivao komunistički tekst. Poput svih, i on je 
naročito svirao i pjevao komunističku »internacionalu« i 
sve druge pjesme. Sve štogod su komunisti politički pro- 


povjedali, oni su to bez daljnjega prihvaćali bez ikakove 
kritike i rezerve. Ovakovih mameluka još nisam vidio. 
Svi su napadali, naročito Dobrila, svakoga hrvatskog pr¬ 
vaka i političara, koji bi se izjavio protiv komunizma. 
Komunisti su njih upotrebljavali, »kao Hrvate«, da među 
Hrvatima brane komunizam. „ Za njih je važilo samo ono 
što je javljalo komunističko vodstvo (»C. K.«). U njiho¬ 
voj sobi bila je »tehnička pisama« komunističkog kolek¬ 
tiva. Kod svih komunističkih sastanaka, dogovora, pri¬ 
redbi i predavanja, Dobrila i društvo bili su uvijek prvi. 
U pomenutim komunističkim sukobima bili su na strani 
družbe Petka Miletića, i sudjelovali su vrlo aktivno u toj 
komunističkoj svađi protiv samičara. Ja sam pokušao 
da ih opametim. Prigodno sam im znao reći, da je njihov 
stav protuhrvatski. Pozivao sam ih u moju^ćeliju, gdje 
sam im obrazlagao na dugo i široko, da sve što čine ne 
valja, da Hrvati imadu svoju ideju i politiku, da je čudno 
što oni kao bivši pravaši prihvaćaju komunizam sada, 
kada ga se i razboriti komunisti odriču, i kada komuni¬ 
zam idejno doživljava svuda neuspjeh, pa i u samoj Ru¬ 
siji. Sve što komunisti kažu i što komunisti čine šve je to 
za njih dobro, i šta više, oni ne mogu slušati kritiku toga. 
A sve što kažu Hrvati i hrvatski političari, to za njih ne 
valja, to oni kritiziraju. 

Kada sam uvidio da su to zaista pravi komunisti i da 
ih se ne može opametiti, pustio sam ih na stranu, i samo 
od vremena na vrijeme, predbacio sam im gnjusobu toga 
njihovog protuhrvatskog stava u kaznioni. 

LXXVH. 

Upravitelj kaznione Momir Parađanin, dabome Srbi¬ 
janac, bio je vrlo nesposoban čovjek, posve nesposoban i 
nespretan da bdije nad sudbinom hiljadu i tristotine ro¬ 
bijaša, i da upravlja velikim imanjem mitrovačke kazni¬ 
one. Svoju nesposobnost mislio je da prikrije time što je 
stalno nekom nespretnom uvaženošću gnjavio ljude. Is¬ 
početka snošljiv, dapače umiljat i ponizan, kasnije neiz- 
držljiv. Nesposobnjaci su obično najgori tirani. Svaki čas 
je nešto zabranjivao. Kod posjeta osuđenikove rodbine 
pravio je stalno neprilike, a što je bilo najteže, on nije 
bio sposoban da se na raportu porazgovori sa mteligent- 
nijim polit, osuđenicima. Zbog svega toga dolazilo je Če¬ 
sto puta do nezadovoljstva političkih i ostalih osuđenika 
protiv njega. Komunisti su to nezadovoljstvo manifesti- 

rali čestim neumjesnim štrajkovima glađu, ponajčešće 
protestnim, ali to je obično bilo bez rezultata, jer su se 
štrajkovi glađu — kako se to reklo u kaznioni — kom¬ 
promitirali. Pošto nitko nije htio da povuče posljedice iz 
štrajka glađu, t. j. da umre od gladi, stoga se vlast tih 
štrajkova nije plašila. Bilo je čestih akcija lupanja, ali je 
bio po prilici uvijek isti rezultat. Vlast se nije više na to 
osvrtala. Komunisti, kad su kompromitirali sve načine 
akcija u kaznioni, nastojali su izvana, preko advokata, 
preko žena i rodbine da čine intervencije kod ministar¬ 
stva pravde. Zatim, naročito prigodom pripremanja štraj¬ 
ka ili slične akcije, obavještali bi obično van javnost, ka¬ 
ko su u lošem položaju, te da se vani neka protestira i 
demonstrira. Na početku imalo je to donekle i uspjeha, 
ali kasnije slabo ili ništa, jer se je ne samo vlast uvjerila, 
nego i politički istomišljenici, da što se tiče periode ro¬ 
bijanja od godine 1935. u jesen i nadalje, da komunisti 
pretjeruju u prikazivanju svoga lošega stanja. Do 1935. 
u jesen bilo nam je naročito i neopisivo loše. Tada je 
zbog promjene političke situacije došlo olakšanje. Obzi¬ 
rom nato kako nam je bilo do tada, bilo je mnogo bolje i 
snošljivije. Time ne mislim reći da je bilo dobro ili da 
nebi moglo biti mnogo bolje. Bilo je i nadalje poteškoća i 
stradanja, uvijek je bilo nepravde sa strane uprave ka- 
znione, ali komunističke vođe stali su na stanovište, da 
treba prikazivati crnije nego što jest, i onda kada je sno¬ 
šljivo, da treba reći da je najgore. Ali ta je »taktika« ško¬ 
dila. Ljudi su se vani uvjerili da oni pretjeruju, pa im ni¬ 
su htjeli vjerovati niti onda kada su govorili istinu. Ovaj 
njihov način meni je izgledao kao običan kukavičluk. O- 
vaj njihov način bio je u potpunoj suprotnosti sa njiho¬ 
vim jezičnim junačenjem. Pravi borci moraju da prote¬ 
stiraju protiv nepravda, to je uostalom osnovna karakte¬ 
ristika borbenosti, ali u isto vrijeme moraju biti spremni 
da snašaju razumljive posljedice onoga puta, kojim su 
prethodno smišljeno, putem političke borbe i stradavanja 
za slobodu, pošli. Tko radi drugčije to nije borac, to je 
kukavica, kukavica koja svoje očajne ispade nastoji pri¬ 
kazati junaštvom. 

A onda, komunistima je mnogo škodila njihova frak¬ 
cionaška svađa. Neko vrijeme nisu dobivali nikakove po¬ 
moći zbog toga, a jedan komunista, koji je otišao na slo¬ 
bodu, javlja u kaznionu, da »radnici neće da znadu ništa 
za komuniste robijaše«. 


LXXVIII. 

Jedne večeri učine komunisti akciju lupanja, a za dru¬ 
gi dan najave štrajk glađu. To je bio znak i podstrek kri¬ 
minalcima u staroj kući, da počnu isto tako sa akcijom, 
što je, izgleda, bilo već unapred uređeno. Drugi dan kada 
su kriminalci počeli vikati, obustavivši rad, nakon Čega 
su se zabarikadirali po svojim sobama, proglasivši štrajk 
glađu, tada su komunisti obustavili štrajk glađu, prije 
nego što su ga počeli. Oni su postigli svoju svrhu. Pod- 
stakli su kriminalce u borbu. Pođstakli su kriminalce u 
akciju, da bi na račun njihove pobune u kući mogli posti¬ 
ći neke svoje zahtjeve. Kriminalci su više dana vi¬ 
kali do iznemoglosti, dozivali »drugove« komuniste, od 
kojih su sa pravom očekivali pomoć i solidarnost u štraj¬ 
ku, na koji su ih potaknuli. Komunisti su mukom zamuk¬ 
nu li, i prepustili kriminalce njihovoj sudbini. Bila je ne¬ 
djelja poslije podne. Straža nastupi grubo, provali zaba¬ 
rikadirana vrata od soba i napravi nad kriminalcima pra¬ 
vi pokolj. Mnogi su bili bajunetama izbodeni, kundacima 
isprebijani, mnogo od njih bačeni u samice, okovani u o- 
kove. 

Tako je skršen taj štrajk kriminalaca, a komunisti, 
koji su za ovo zlo krivi, povukli su se i zašutjeli. 

LXXIX. 

U zimi 1937.-38. dolazi opet do oštrog sukoba sa Ivi- 
ćem. Ivić odlazi na upravu i traži što prije premještenje 
u drugu kaznionu, jer da će biti krvi, i da će uprava sno¬ 
siti odgovornost ako ga ne premjesti. I zbilja, par dana 
iza toga Ivić odlazi u Niš. Nakon toga traže svoj premje¬ 
štaj Žorga, Gerl, Bilušić, Klobučar, Bogdan Popović, što 
im je također uskoro uspjelo. Kada su odlazili bili su za¬ 
dovoljni što su se riješili ostalih svojih »drugova« i »to¬ 
ga pakla u mladićkoj zgradi«. Od »bandita« ostao je još 
neki »trockista« Đorđe Popović — koji je doista bio neki 
pokvarenjak — i Adolf Muck, koga su bojkotirali, što je 
on kao član komunističkoga vodstva, pod batinama, na 
policiji dao važnija priznanja. Izgleda da je taj Muck bio 
žrtva istih onih ljudi, koji su ga sada bojkotirali. Dok je 
on bio aktivan u emigraciji, svi su prigodom hapšenja 
bacali krivicu na njega. Kada je on uhapšen, bio je zbog 
svih tih njihovih iskaza tučen i mučen, a naročito je tu- 


čen zbog iskaza Petka Miletića. A kada je pod teškim 
batinama učinio priznanja, koja nije mogao izbjeći, zbog 
prijašnjih terećenja protiv njega, sada ga bojkotiraju 
isti oni ljudi, koji su ga kod policije teretili. 

LXXX. 

Komunistima je konačno uspjelo da im se premjesti, 
između kriminalaca iz stare zgrade, komunistu Spasoju 
Stejića, atentatora na regenta, koga su do tada stalno 
držali među kriminalcima. Do tada je izdržao 16 godina 
robije. Njegov se je drug Čaki, prigodom liječenja reu¬ 
matizma, utopio u kadi u kaznioni lepoglavskoj, nakon 
svojih 15 godina robije. Stejića je robija potpuno uništi¬ 
la, ne toliko fizički koliko psihički. Dobio je manu ili bo¬ 
lest da je stalno sam sobom pričao, ili sa nekim umišlje¬ 
nim, nešto raspravljao, ili svađao se. Inače po naravi vr¬ 
lo marljiv, uvijek je nešto radio. Čistio dvorište, pravio 
suho cvijeće, hranio golube i mačke, a uzto je meni po¬ 
magao kopati, saditi i zalijevati cvijeće na dvorištu Mia- 
dićke zgrade, čime sam se ja u zadnje vrijeme bavio. 

LXXXI. 

Komunisti su imali vrlo mnogo neprilika radi liječe¬ 
nja onih svojih ljudi, koje se nije moglo liječiti u kazni¬ 
oni. Tu je vlast postupala zaista ne samo nepravedno ne¬ 
go upravo zločinački. Političkim osuđenicima bilo je do¬ 
zvoljeno ministarskom uredbom od 1935. god. da se mo¬ 
gu liječiti i izvan kaznione, ako je zato potreba. To jest 
u svim onim bolnicama, koje su im potrebne. Ali vlast je 
tu svoju uredbu od prvoga dana izigravala. Najviše što 
je bilo dozvoljeno, da se naročito bolesne otpremi u Beo¬ 
grad, u »pritvoreničko odelenje«, u Vidinskoj ulici, gdje 
su se zapravo nalazili u zatvoru, i to pod mnogo lošijim 
okolnostima nego u kaznioni. Nečistoća, zagušljivost, ti¬ 
jesna prostorija, bez šetnje i drugih najnužnijih potreba. 
Stanje i postupak u tom »pritvoreničkom odelenju« bilo 
je takovo, da se nije moglo izdržati. I zbog toga su ljudi, 
ma kako bili bolesni i potrebni liječenja, čim bi tamo do- 
šli, tražili odmah povratak u kaznionu. Usprkos mnogih 
zahtjeva i intervencija nije bilo dozvoljeno liječenje u 
beogradskoj državnoj bolnici, kao niti drugdje. Kada 
sam ja tražio da me se pošalje u jednu zagrebačku bolni¬ 






cu, nisu htjeli ni čuti. Odgovoreno mi je, da mogu u Beo¬ 
grad u Vidinsku ulicu, ako hoću. Osuđenicima Hrvatima 
iz Lepoglave, bilo je neko vrijeme dozvoljeno polaziti u 
zagrebačke bolnice. Ali su neki od njih pravili po Zagre¬ 
bu gluposti, (Juca Rukavina, Ivan Ljevaković itd.) te 
je vlast to uzela kao razlog, da se ne dozvoli više u Za¬ 
greb, nego najviše u Varaždin. I tako su zbog raznih 
neumjesnih ispada neodgojenih ljudi, morali često puta 
stradavati ozbiljni i stvarno bolesni ljudi. Komunisti su 
Imali naročito neprilike zbog svoga bolesnoga druga 
Reinprechta, žrtve zatvora, koji je morao stalno ići, na 
određeno vrijeme, u beogradsku bolnicu, zbog njegovoga 
naročito teškog stanja. Vlast je stalno pravila neprili¬ 
ku. Zbog toga je bilo često neuspjelih protesta, štrajko¬ 
va itd. Povodom Reinprechta počnu jednoga dana rano 
u jutro sa lupanjem, i proglase štrajk glađu. Štrajk je 
trajao tri dana, i onda su ga bez uspjeha ubustavili. To 
je bila stvarno kapitulacija i neozbiljnost. 

Kad iznenada, neovisno o tom štrajku, dan poslije 
toga bude Reinprecht otpušten iz kaznione. 

LXXXII. 

Jednoga dana, dok sam se šetao pred kućom, pristu¬ 
pi mi jedan komunista, koji je prolazio mimo, te zapo¬ 
čne samnom razgovarati. Kako već svaki razgovor ko¬ 
munista, tako i ovaj, morao je da pređe na komunističko 
navijanje. Počne govoriti o »narodnom frontu«, kako 
treba da se svi »složimo« itd. Ja mu odgovorim, da mi 
Hrvati ne samo da nemamo ništa protiv sloge, nego da 
ju upravo tražimo i stvaramo, ali da za nas ima smisla 
samo ona politička sloga, koja se temelji na načelima 
hrvatske politike, i koja vodi prvenstveno do narodne 
slobode Hrvata. A što se tiče »narodnog fronta«, mi Hr¬ 
vati već imamo front, koji se zove Hrv. Selj. Pokret, ko¬ 
ji ne predstavlja nikakovo šarenilo grupa i programa, 
već jednu ideju, jednu politiku i jedno vodstvo, i u koje¬ 
mu se nalazi skoro čitav hrvatski narod, te da prema to¬ 
me mi Hrvati drugoga »narodnog fronta« ne trebamo. 
On me na to upita, da zašto ja imadem tako negativan 
i odbijajući stav prema »narodnom frontu«, kad već me¬ 
đu Hrvatima da se širi »narodni front«, te da imade i 
»hrvatskih narodnih boraca« koji propovjedaju i rade 
za »narodni front«, te da u istom pravcu i pišu u nekim 
»seljačkim novinama«, da imadu mnogo uspjeha i td. 

Pa koji su to hrvatski narodni borci, i koje su to se¬ 
ljačke novine, u koje oni pišu«, upitam ga ja. On mi od¬ 
govori, da su to Franekić, Rupčić i Balen, te da izđavaju 
list »Seljačka Misao«. Ovo sam i prije čuo također od 
komunista. Ja mu odgovorim, da me začuđuje, da oni,, 
komunisti, pridavaju neku važnost ovim ljudima. Naro¬ 
čito da me začuđuje, što oni misle pomoću ovih elemena¬ 
ta nešto politički postizavati u hrv. polit, redovima, jer 
ovi ne samo da politički ne znače ništa, nego nisu uopće 
nikakovi borci, kako ih on naziva. Ja poznam te ljude i 
njihovu »borbenost«, i spomenem mu one »odlike« koje 
ih rese. A osim toga ne vjerujem, da neki od njih mogu 
uopće nešto valjanog napisati, naročito što se tiče Fra- 
nekića, osim da potpiše tuđi članak. 

On, da bi obranio predamnom bar važnost te »Se- 
liačke Misli« kaže mi nato: »E pa ne pišu samo oni, pišu 
i drugi, a i mi odavle pošaljemo ilegalnim putem člana¬ 
ka za »Seljačku Misao«. I ovdje se pišu članci«, i navede 
imena nekojih sposobnijih komunista, koji da te članke 
pišu. Ja se na to nasmijem i kažem: »E to je druga stvar 
ako i drugi pišu, i ako vi pišete članke i van šaljete. On¬ 
da je razumljivo da ta »Seljačka Misao« mora biti za vaš 
»narodni front«. I smijem se. On kao da je osjetio, da to 
predamnom nije smio reći, zbuni se, te prestane o tome; 
govoriti. Na rastanku me zamoli, da ne kažem njegovim 
drugovima da je on to meni govorio. Ja sam mu to i o- 
bećao. 

Lxxxm. 

Jednoga dana saznam da je dopraćen u kaznionu 
Vladimir Frajtić, koji je pred godinu i pol pobjegao iz. 
kaznione, da su mu nabijeni okovi, da je u okovima tje¬ 
ran na vanjski rad, da si je od lošega postupka s njime,, 
porezao ruku, nakon čega je, također s okovima, bačen 
u samicu. 

Iako si je Frajtić mnogo toga sam kriv, i ako je on 
mladić posebne naravi, čim sam to saznao, odmah sam 
odlučio zatražiti od straže i uprave, da ga se prestane 
zlostavljati, i da ga se odmah dovede u mladićku zgradu,, 
među političke osuđenike, kuda i on spada, a ako baš 
mora da izdrži disciplinsku kaznu zbog bijega iz kazni¬ 
one, da istu izvrši u mladićkoj zgradi, jer za političke 
osuđenike postoji od nekog vremena, u svemu drugi pro¬ 
pisi i red. Najprije su bili prema meni drski svi, počam 



od narednika Renčara, pa do zamjenika upravitelja Ra- 
dovića. Nisu me zbog toga htjeli predvesti na traženi ra¬ 
port, premda na raport ima pravo svaki kažnjenik. Jer, 
kako su mi poručili, što se mene tiče Frajtić, i da oni ra¬ 
de što oni hoće. Međutim ja se nisam smirio, pravio sam 
stalno pitanje i galamu, te su me ipak napokon predveli 
na traženi raport. Na raportu sam izložio zamjeniku u- 
pravitelja, da je Frajtić hrvatski politički osuđenik, da 
kao takav spada među političke osuđenike u mladićku 
zgradu. Najprije dobio sam grubi odgovor, da što se 
mene tiče Frajtić, da se svaki usuđenik ima brinuti sa¬ 
mo za sebe, da oni, t. j. uprava kaznione, mogu da rade 
što hoće. Ne, ne! nećemo tako, odgovorim ja. Frajtić je 
hrvatski politički osuđenik i spada među političke osu¬ 
đenike. A vi više ne možete raditi što vi hoćete, a ako se 
ne ćete držati propisa i reda, koje sami donašate i propi¬ 
sujete, postoji politička javnost, a ja ću se buniti do¬ 
tle, dok Frajtić ne bude doveden među političke osuđeni¬ 
ke, kuda spada. 

Zatim je prešao na drugi argumenat, i postao je^ bla¬ 
ži. Kaže; Frajtić je vojno-sudski, pa za to ne može u 
mladićku zgradu. Na to mu ja odgovorim, da u mladić¬ 
koj zgradi već imade političkih osuđenika vojno-sudskih 
i da uostalom nije važno tko je gdje suđen, nego tko je 
zašto suđen. A pošto je Frajtić suđen za politički čin, po 
zakonu o zaštiti države, prema tomu je politički osuđe¬ 
nik. . 

Zatim je naveo treći argumenat: »Ja ga ne mogu pu¬ 
stiti u mladićku zgradu, jer mi (t. j. uprava) ne želimo 
da on postane komunista«. Kako? upitam ja. Tko vama 
daje to pravo i dužnost, da se vi brinete da politički osu¬ 
đenici Hrvati ne postanu komunisti? Ili zar mislite tu po¬ 
sebnu »brigu« za političke osuđenike Hrvate da prikaže¬ 
te time, što im nabijate okove, i lošim postupkom tjera¬ 
te ih u takovo stanje, da si režu žile na rukama?!« 

Za daljnji izgovor uzeo si je to, da bez gospodina u- 
pravnika ne može on u toj stvari ništa odlučiti, a g. u- 
pravnik da je na dopustu. Sva što sam tada postigao, 
bilo je to, da sam mogao poslati Frajtiću knjige, a na 
drugom raportu dozvoljeno mi je, da mu pošaljem i 
hrane. 

Konačno idem i na treći raport upravitelju Parađa- 
ninu, koji me dučekuje sa onom naprasitošću, koja ka¬ 
rakterizira nesposobne i ograničene birokrate. Nastu- 

pim, po mom običaju, najprije lijepo i sa razlozima. Ne- 
da mi dovršiti i nervozno upada. Kaže: Frajtić ne može 
u mladićku zgradu, jer da je on tako odredio. Odgovorim 
mu, da on ne može tako određivati, jer postoji ministar¬ 
ska uredba za političke osuđenike, a osim toga da je sa¬ 
mo po sebi jasno, da Frajtić treba da bude tamo gdje su 
i svi ostali politički osuđenici, te da uživa one polakšice, 
koje imadu i drugi politički osuđenici. Odgovara mi, da 
Frajtić nije politički, nego vojno-sudski. Odgovaram 
mu da je istina protivno, i to mu dokazujem. Sada već ni¬ 
je znao čime će da me odbije, te uzrujano kaže: »Fraj¬ 
tić je radio protiv zakona, pa zato mora ostati ovdje«. 
Na to mu ja odgovorim: »Svi smo mi radili protiv zako¬ 
na. I stoga to nije nikakav razlog«. Na to nervozno is¬ 
pade: »Ja sam tako odredio, da on bude u ovoj kući, i ta¬ 
ko mora biti!« i dade znak kao da je samnom završio. Na- 
to se ja rasualim i najsnažnije tresnem mu pesnicom po 
stolu, da se je sve streslo i zavičem: »E neće tako da bu¬ 
de, ja ću vam pokazati, da neće tako da bude! Neće te 
više tlačiti Hrvate, prošlo je to vrijeme, zar mislite tla¬ 
čiti hrvatske rodoljube i borce po zatvorima. Nema više 
ništa od toga!« I u tom smislu nastavim na njega vikati. 
Najprije me je prestrašeno i bezpomoćno gledao. Zatim 
je počeo da zove stražu, da me vežu, i da me bace u sa¬ 
micu. Sada nastaje čitava gungula. Stražari prilaze i 
hvataju me, a ja se ne dam, trzam se i guram ih od sebe. 
A u isto vrijeme vičem prema upravitelju Parađaninu 
svega i svašta. Sada su samnom htjeli učiniti to, što su 
učinili sa Frajtićem, t. j. da me svežu i bace u samicu 
stare kuće, među kriminalce. U isto vrijeme su se nala¬ 
zili kod raporta oko deset komunista. S početka su to 
šuteći promatrali, zbog našeg poznatog »prijateljstva«. 
Ali kada je stvar uzela ozbiljan obrt, počeli su i oni svi 
vikati na upravitelja i stražu: »Nećete ga vezati, on ide 
s nama!«. Parađanin se je našao u nezgodi, jer se njego¬ 
vo naređenje nije moglo izvršiti. Pun bijesa vikne prema 
komunistima: Raport je završen i ukidam sve što sam 
odobrio!« A prema meni vikne: »Kažnjavam vas sa odu¬ 
zimanjem nuzužitka, pisanja i posjeta kroz mjesec da¬ 
na«. »Možete i godinu dana ako hoćete, ali mene u strah 
utjerati ne ćete!«, odgovorim mu ja, te uz poklike pro¬ 
testa i ogorčenja prema njemu, ostavimo svi zajedno so¬ 
bu za raporte. Na hodniku je čekala straža da me ugra¬ 

bi, ali komunisti su stali meni uz bok, i rekli: »Ne, ne, on 

ide s nama!«. . TT , . . , w 

Drugi dan mi je obustavio novine »Hrvatski dnev- 
nik«, i ako to nije smio učiniti, jer novine su dozvoljene 
ne po njemu, nego po ministarstvu pravde. 

Ali s time nije bilo svršeno. Poslao sam mu po stra- 
žaru pismenu žalbu na ministarstvo pravde, u kojoj sam, 
uz zahtjev da se Frajtića dade među političke osuđenike, 
okrivio njega za dogođaj kod raporta. Povodom toga, 
nakon par dana došao je u kaznionu inspektor ministar¬ 
stva pravde Todorović, koji me je pozvao pred sebe. S 
početka je pokušao samnom službeno, sa visine i strogo 
ali ja sam ga uljudno presjekao, rekavši mu, da sam ja 
hrvatski nacionalni borac, te da se kao takav ne plašim 
nikoga i ničega. X ako on želi da nas sastanak treba da 
ima neku svrhu, neka me mirno sasluša. Tada je popu¬ 
stio i rekao: »Dobro, dobro, izvolite«. Najprije sam iznio 
nepravdu koju mi čini Parađanin. Zatim sam postavio 
zahtjev da se Vladimira Frajtića, kao političkog osuđeni¬ 
ka stavi među političke osuđenike. Nakon dugog nateza¬ 
nja ovamo i onamo, pošto se nije mogao usprotiviti mo¬ 
jim argumentima, a upravitelja Parađanina ^ipak nije 
htio desavuirati, kazao mi je: »Ta se stvar može da rije¬ 
ši samo tako, da vas i Frajtića otpremimo u Lepoglavu, 
gdje su i drugi osuđenici Hrvati«. Ja sam se najprije to¬ 
me protivio, jer kao robijaš nikako nisam volio trans¬ 
porte. Znam što ostavljam, a ne znam što me čeka. A u 
Mitrovici sam do tada bio već skoro devet godina. Ali 
kad sam uvidio da je to jedini način da Frajtića izvučen 
između kriminalaca među političke osuđenike,, pristao 
sam, i zatražio sam, da ako nas želi premjestiti, neka to 
bude što prije, da Frajtić iziđe što prije od kriminalaca. 
»Kroz petnaest dana biti ćete u Lepoglavi«. Bio je od ri¬ 
ječi. Jedne noći u dvanaest sati probude me iznenada: 
»Spremi se, ideš na put«. Odvedoše me u zgradu uprave, 
kuda dovedoše i Frajtića. Dadoše nam naša civilna odi¬ 
jela. Neobičan osjećaj, nakon devet godina civilno odije¬ 
lo. Kada bi bar u njemu išao kući, a ne opet u drugu ka¬ 
znionu. Naskoro dođoše i žandari, koji nas^ čvrsto stego- 
še. Mučeći se sa jednom rukom noseći košaru i kutije 
naših stvari, hajd put mitrovačkog kolodvora, na koji 
sam došao pred devet godina u robiju. Jedan dio putu 
pratio me je moj pas »Šarko« kojega sam u dvorištu 
mladićke zgrade milovao i hranio. Morali smo se rastati. 

LXXXIV. 

Na našu nesreću, žandaru naredniku, koji nas je vo¬ 
dio još sa jednim žandarom, pobjegao je pred par dana 
jedan robijaš kada ga je pratio, i zbog toga on »više ne 
vjeruje ni Bogu«, te nas je lancima svezao zajedno i to 
tako čvrsto, da su nas ruke bolile od lanaca. Međutim, s 
vremenom, kada su nas u vlaku imali prilike da motre, 
kada su vidjeli da smo mi politički osuđenici, Hrvati, da 
naše okolnosti nisu takove da bi trebali bježati, a naro¬ 
čito pod utjecajem izraza simpatija, koje su nam davali 
civili suputnici u vlaku, žandari su nam ipak razvezali 
ruke, i tako smo bili odvezani sve do Lepoglave. S počet¬ 
ka, kada su nas odvezali, bili su još nepovjerljivi, ali ka¬ 
snije malo po malo tako su se pripitomili, da su nam ne 
samo išli u svemu na ruku, i da su posve pristojno s na¬ 
ma postupali, nego sam im još ja, kao teški robijaš i raz¬ 
vikani »terorista«, pazio na njihove nabijene puške, koje 
su ležale meni kraj nogu, od klupe na klupu, za vrijeme 
dok su oni na klupama umorni spavali. A u Zagrebu na 
stanici, u društvu znanaca i rodbine, i kolodvorskoj vre¬ 
vi i gužvi, morao sam paziti da ih ne izgubim. 

Kada su nas predali u Lepoglavskoj kaznioni, rastali 
smo se kao najbolji prijatelji. I bili su ljudi. 

LXXXV. 

U Lepoglavi smo našli snošljivo stanje za političke 
osuđenike Hrvate. Ništa od onoga terora i mučenja, što 
je bilo prije. Ali dabome, robija je ipak robija. Stan nam 
je u prednjem dijelu »stare zgrade«, sa izgledom 
na lepoglavski kraj i zagorske planine. Odnos sa upra¬ 
vom kaznione bio je u glavnom snošljiv, a što je najgiav- 
nije, postojala je mogućnost, po potrebi doći u kaznion- 
sku bolnicu, što prije nije bilo lahko moguće. Moglo se je 
dobiti liječenje i u varaždinskoj bolnici, dok u Zagreb 
nisu više puštali, jer su to pokvarili oni pojedini nesređe¬ 
ni i petljanski elementi, sa svojim raznim ispadima, koji 
su kao takovi kvarili ugled i kredit svim ostalim politi¬ 
čkim osuđenicima. Tome snošljivom položaju u kaznioni 
Lepoglavi, bio je sada razlog nova politička situacija, i 
hrvatski okoliš lepoglavske kaznione. 

Kao što se mitrovačka kazniona sastoji od dva dijela, 
sa posebnim četverokutnim zidovima, na glavnu ili staru 


kuću, i mladićku zgradu, tako se i lepoglavska kazniona 
sastoji iz dvije grupe posebnim zidovima odijeljenih 
zgrada. Prva i glavnija grupa zgrada jest glavna ili »sta¬ 
ra kuća«, a druga grupa je »nova zgrada«. Stara kuća je 
bivši samostan Pavlina. Zapravo, samostan Pavlina je 
dio te »stare kuće«, sa samicama i crkvom, dok je ostali 
dio, kako izgleda, naknadno sagrađen u svrhu prošire¬ 
nja kaznione. Kao stara kazniona, posjeduje sve predu- 
slove za težak život osuđenika. Sobe su malene, tijesne i 
niske, bez potrebnih nuzprostorija, koje zamenjuju 
smradne kible po sobama. Pošto se i radionice nalaze u 
prizemlju iste zgrade, to je za osuđenika tim teže, jer 
mogu proći brojne godine, a da se iz te kuće ne makne. 
Šetnje su samo strogo disciplinske i dosta kratke. Mislim 
ovime na uobičajeni postupak prema ostalim osuđenici¬ 
ma. Ćelije stare kuće, u kojima su nekada stanovali po¬ 
božni Pavlini, ispunjene su danas sa robijašima, koji 
imadu teške okove na nogama, s blijedim i iznurenim li¬ 
cima. Ove bivše samostanske ćelije daju dosta težak uti¬ 
sak, i čine neizdržljivu i mučnu situaciju u čovjeku. Prije 
nego što sam došao u Lepoglavu, bio sam, hvala Bogu u 
ćelijama svih mogućih vrsta, ali u samostanskim ćelija¬ 
ma »stare kuće« u Lepoglavi, osjećao sam se najteže. 
Srećom, bio sam u njoj samo kratko vrijeme. Uz to što 
su dosta široke, niske su i tamne. Jedan mali, uski pro- 
zorčić sa naročito debelim rešetkama, a uz to starinska, 
srednjovječna struktura ćelija i zgrade, samo povećava¬ 
ju težak dojam na robijaša. Za razliku od Mitrovice, po¬ 
stoje naročito teška vrata sa dvostrukim ključanicama i 
teškim zasuncima. Zloglasni mračni i vlažni podrumi, ko¬ 
ji su bili upotrebljavani sve do odlaska famoznog upra¬ 
vitelja Šabana, sada su posve zatvoreni. Oni su sada sa¬ 
mo teška i neugodna uspomena za lepoglavske robijaške 
stanovnike. Zamjenjuju ih podrumi za disciplinske ka¬ 
zne, koji su u stvari niže prizemne ćelije. 

»Nova zgrada« je moderna građevina, sa više stotina 
samica. Tu se nalaze u glavnom samo teži robijaši, t. j. 
oni, koji su osuđivani na veći broj godina robije, na 15, 
20 i doživotno. Načelo gradnje modernih kazniona jest 
doduše svjetlo, zrak i higijena, ali zato i povećani zapt 
ili strogoća, t. j. stvarnje mogućnosti većeg nadzora nad 
osuđenicima. Pošto osuđenika uvijek najviše pogađa dis¬ 
ciplina, usprkos većih prozora, parketnih podova itd., o- 
isuđenik se naročito plaši modernih zgrada kaznione. U- 

nutar zida »nove zgrade« nalazi se odio za umobolne To 
su oni, koji su učinili zločin nesvijesno, kao umobolni ih 
neuračunljivi. Život tih ljudi je ne samo težak nego u- 
pravo očajan. Prje svega zato, jer se s njima k *° gaci¬ 
ma, postupa posve neodgovorno. Osim toga veliki broj 
umobolnih ljudi zatvoreno je u posve tijesnim prostor 
jamu. To stvara neizdržljivu psihozu za one, koji nisu sa 
svim ludi, ili koji dobivaju napadaje samo ^ povremeno. 
Stanje je tim gore, što nisu podvrgnuti bas mkakovom 
liječenju. Podvrgnuti su nestručnom nadzoru kućnog 
ječnika, koji sam priznaje, da o rijihovim bolestima n 
razumije ništa. Pa ipak, u toj kuci ih se P ri ^a v a neiz¬ 
vjesno vrijeme, najviše deset godina, nakon čega ih sa 
Iju u ludnicu. Dosta su rijetki, koji se odatle spasu. T 
imade dosta takovih, koji su se pred sudom spasavahs- 
muliranjem ludila, misleći na taj nacm biti neosuđen i pu¬ 
šten na slobodu. Takovi se grdno razočaraju kad nakon 
riješen ja od osude zbog neuračunljivosti, budu prevede¬ 
ni u ovaj luđački pakao Lepoglave, koji je gon od lud¬ 
nice i od same robije kao takove. , . . 

Ako se je namjerno tražio kraj, koji ce osuđenicima 
dati ujedno i pravi mučni robijaški »štimung«, onda se 
zaista u tu svrhu bolji od lepoglavskog kraja nije mogao 
naći Prije svega unaokolo kaznione, u neposrednoj blizi¬ 
ni visoke planine, koje zatvaraju lepoglavsku kotlinu, i 
čine bar u osjećaju robijaša, kome zatvaraju pogled u 
daljinu, kad se usudi popeti na prozor, posebnim svije¬ 
tom na sebe. Zatim one ogromne, guste i sablasne maglu- 
štine, koje prikrivaju lepoglavsku kotlinu, prevlaceci se 
u svojim ogromnim masama preko planina. Sve to crni 
jedan mučan i težak osjećaj, naročito kad to robijaš pro¬ 
matra kroz željezne rešetke iz svoje tamne ćelije. 

Ono što je u Lepoglavi svakako dobro, to je voda. 
Voda je izvanredno bistra i zdrava. Zrak je također do¬ 
bar, ali je na mene vrlo teško djelovao, zbog nagle pio- 
mjene iz srijemske ravnice. I baš to je bio povod da sam 
se uskoro našao u kaznionskoj bolnici. Pred kaznionskom 
bolnicom nalazi se lijep i u svome rascvatu, upravo di 
van vrt. Kada sam ga prvoga dana promatrao iz ćelije 
kroz mah prozor, mislio sam da je to pred nekom vilom 
uređeni vrt. Koliki li kontrast prema životu robijaša!? 
Kao da se i time htjelo loše djelovati na osuđenika. Robi¬ 
jaš, ako nešto gleda u čemu ne može uživati, osjeća se 

teško i zavidan je. A što će mu lijepi vrt, kad u bolnicu 
može doći tek teško bolestan, i u kojemu tada jedva mo¬ 
že i smije šetati? 

U kaznioni ima mnogo stvari i pojava, koje ne odgo¬ 
varaju svojoj svrsi. 

LXXXVI. 

Među Hrvatima osuđenicima bila je opet situacija ne¬ 
povoljna. Razdijeljeni na dvije »zajednice«: »Frankovač¬ 
ku« i »Radićevsku«, gledali su se kao pas i mačka. Na¬ 
skoro sam imao prilike uvjeriti se, da ta oprečnost nema 
posve iste uzroke kao u Mitrovici. Frankovci su doduše u- 
vijek Frankovci. Oduševljavaju se za Buća i njegovu 
propagandu izborne pasivnosti. Ali i ovi »Radićevci« su 
jedno čudno šareno društvo. Uz nekoliko nesumnjivo če¬ 
stitih ljudi, tu su dolazili do izražaja takovi elementi, ko¬ 
ji su još pred kratko vrijeme u robiji posluživali komu¬ 
nistima protiv pravih Radićevaca. To nazovi »Radićev- 
sko« društvo, najbolje karakteriziraju šarlatanski ele¬ 
menti kao što su Abramović i Sudar, stalni komunistički 
eksponenti, a uz to uzročnici skoro svakoga trača. Onaj 
veći broj pravih Radićevaca, već je izrobijao, a neki su 
amnestirani. Ostao je nezgodan zbir ljudi. Pojedini oz¬ 
biljni ljudi, i pravi idealisti i borci, bježe na stranu od 
jednoga i drugoga društva, u kohko im je to moguće u 
tijesnim prilikama robijaškog života. Ista pojava kao i 
u Mitrovici. Karakterističan je slučaj jednoga mladoga 
podravskoga seljaka, iskrenog radićevskoga idealiste i 
borca Josipa Pavlića. Samo zbog toga, što se kao čvrsti 
karakter i dobar rodoljub, nije htio da izgubi, u petlja- 


nijama robijaških šarlatana, mnogo su ga isti napadali i 
pravili mu neprilike. Povukao se je na stranu, i sa strp¬ 
ljivošću, i ako dosta teško, podnašao je te neprilike i po¬ 
teškoće koje su dolazile od onih pokvarenjaka, koji su 
na žalost kao takovi, davali ton društvu političkih osu- 

i đenika. Uz neke svoje suseljane, tu je opet igrao nega¬ 
tivnu ulogu isti onaj Stjepan Petak, koji je i u Mitrovici 
sa svojom neiskrenošću, pokvario sklad u radićevskom 
društvu. A vječito »nevini« Joža Miklaužić sa svojom 
blagoglagoljivošću, bio je uvijek na dnevnom redu. 

Zbog takvoga stanja, ja sam se odmah povukao, ali 
ovaj puta silom prilika, u bolnicu kaznione. 

LXXXVII. 

Uoči prvoga prosinca 1938. godine, u kaznioni vlada 
naročita amnestijska psihoza. Dvadeset godišnjica »Uje¬ 
dinjenja«, a tko ne bi povjerovao u amnestiju. Na tako¬ 
ve se dane daje amnestija, a u prvom redu političkim o- 
suđenicima. Pred prvi Prosinac dolazio je u Lepoglavu 
načelnik ministarstva pravde Pašić, i najavio je meni 
dva puta, da ću ići kući na prvoga prosinca. U ime toga 
mi odbija dozvolu za bolnicu u Zagreb. Kada je došao 
prvi prosinac, za političke osuđenike nije bilo ništa, a 
kriminalci su dobili takovo pomilovanje, da ih je iz cijele 
kaznione otišlo kući trideset i pet, i šta je naročito zapa¬ 
ženo, nekoliko od toga za falsifikat, a svi drugi za silo¬ 
vanje. 

Kažu, da je bilo priređeno i za nas političke osuđeni¬ 
ke Hrvate, da idemo na slobodu, ali da nam je pokvari¬ 
lo to, što Hrvati, a naročito Zagrepčani, neće da objese 
»državne« zastave na »državni praznik«. 

LXXXVIII. 

Kada je jedan zdravi politički pokret već izvršio mo¬ 
ralnu pobjedu, i na putu je da ostvari i praktično svoje 
težnje i ideje, tada mnogi oni, koji su se politički ispolji- 
li napadajući dotični pokret, stavljajući svakovrsne za- 
prijeke njegovoj pobjedi, klevetajući njegove prvoborce 
i t. d.; mnogi takovi dakle, nagrnu u mnoštvo da se ugu¬ 
raju u takav pokret koji su do jučer napadali, praveći se 
najednom odlučnim propovjednicima njegovih ideja, is¬ 
tičući svoiu ultralojalnost prema vođama dotičnoga po¬ 
kreta. Karakteristično je za takove elemente da oni niša 
zadovoljni da budu obični soldati u tom pokretu. Takove 
elemente karakterizira to, da se oni odmah nastaje ista¬ 
knuti, ugurati u prve redove, učiniti se odmah nekim 
faktorima. Oni se guraju, oni laktaše i nastoje presko¬ 
čiti sve ljestvice dotadanjega reda u pokretu, po kojemu 
sposobni i zaslužni dolaze naprijed na rad, te se nasto¬ 
je svom snagom svoiih laktova ugurati što više naprijed, 
ispred starih boraca i pristaša dotičnog pokreta. Kada 
se takovi "Mamputa uvuku u pokret, niima je prvo, i u 
interesu njihovoga opstanka u pokretu, da povedu jednu 
prikrivenu borbu protiv starijih boraca i pristaša po¬ 
kreta, koji su ga svojom borbom i patnjom iznijeli na 


■noložaj pobieđe. Ovakovim političkim skorojevićima £ 
laktašima smetaju pravi i stariji borci pokreta, jer zna¬ 
du da ih isti smatraju onim što jesu, t. j. laktašima, po¬ 
litičkim konjukturistima, skočimiševima, i političkim ne¬ 
poštenim ljudima. Laktaš i skorojević, boji se pravoga 
borca i starog pristaše, da mu ne će s pravom oduzeti 
onaj položaj i čast, koje si je dotični s nepravom i lakta- 
ški osvojio. A onda laktašu je nelagodno osjećati da ima 
netko, tko je stvarno vrijedniji i zaslužniji za pokret od 
njega. I za to ovi novopečeni laktaši, mrze prave borce 
pokreta. Oni ih nastoje ignorirati, oni im nastoje praviti 
neprilike svagdje gdje mogu. To se vidi na svakom ko¬ 
raku. Prirodna i neposredna posljedica toga laktašenja 
i uvlačenja u pokret nedostojnih elemenata jest, da svu¬ 
da nastanu razmirice, sukobi i nezadovoljstva u pokretu, 
da se stari borci i pristaše povlače opravdano ozlojeđe¬ 
ni, gubeći volju za daljnji rad i borbu, jer do tada i ona¬ 
ko dosta ispaćeni, ne mogu više da vode borbu pred 
frontom i iza fronta. 

Karakteristično je, da pravi borci i idealisti, ne samo 
lako podnesu svaki udarac i poteškoću pred frontom, t. 
j. u borbi sa političkim protivnikom, za ostvarenje ide¬ 
ala pokreta, nego to ih učini još više poletnijim i odluč¬ 
nijim, dok naprotiv svaki udarac iza fronte, iza leđa, iz 
vlastitih redova, djeluje na njih obeshrabrujuće a i ra- 
' zočarajuće. Uzaludno i besmisleno je nešto protiv toga 
reći i isticati. To je u prirodi pravih boraca i idealista. 
Rjeđi su to pojedinci, koji mogu podnijeti jedno i drugo. 
Takovi borci idealisti se povlače, gubeći volju za rad, po- 
smatrajući sa bolom kako nedostojni elementi u pokre¬ 
tu razaraju političke snage i moralne vrijednote pokre¬ 
ta, koje su oni svojim patnjama, borbom i radom stvo¬ 
rili. O snazi i karakteru samoga pokreta ovisi u kolikoj 
mjeri može da izdrži loše posljedice laktašenja, i povo¬ 
dom toga, povlačenje s rada poletnih i zaslužnih ideali¬ 
stičkih elemenata, a o uviđavnosti i volji odlučujućih 
faktora u pokretu ovisi, da li će tolerancijom laktaša i 
drugih nedostojnih elemenata, prepusti pokret njegovoj 
postupnoj degeneraciji, ili će čišćenjem takovih elemena¬ 
ta iz pokreta, i dajući moralne potpore pravim i proku¬ 
šanim idealistima i borcima, i služeći se s njima, ne sa¬ 
mo zadržati pokret na njegovoj do tadanjoj visini pr¬ 
venstvenog morala, snage i poleta, nego mu time priba¬ 
viti još veću prodornu snagu, vrijednosti i zanos. 

Sve ovo nije značajno možda samo za jedan pokret, 
sa jednom određenom idejom nego naprotiv, to je zna¬ 
čajno za svaki pokret, bez obzira na njegovu ideju, bez 
obzira na vrijeme. 

Imajući u vidu gore iznesene činjenice i karakteristi¬ 
ke iz političkoga života, nije me niti najmanje začudilo 
kad sam po izlasku iz kaznione opazio da svi oni 20 do 
30 pokvarenjaka iz robije, koji su među više stotina hr¬ 
vatskih političkih osuđenika predstavljali za njihov ži¬ 
vot u kaznioni pravo zlo, koji su napadali hrvatsku na¬ 
rodnu politiku, Stjepana Radića, Dr. Mačeka, koji su 
bili komunisti i sve što ne valja, koji se u tim prilikama 
nisu vladali niti kao ljudi niti kao Hrvati, svi ti dakle, 
po izlasku iz kaznione, u želji za odigravanje političkih 
uloga i drugih osobnih koristi, okrenuli su se politički za 
180 stupnjeva, i nastojali su se što bolje i što dalje ugu¬ 
rati u redove one politike, koju su u ime komunizma toli¬ 
ko napadali. U stvari oni su i dalje ostali karakterom ona- 
ko pokvareni, kako su bili i prije. Promjena političke 
iskaznice ne mijenja ljudske karaktere niti ih čini pošte¬ 
nim. 

Da ne moram spominjati imena sviju onih političkih 
pokvarenih elemenata, koji se sada u ime robijaštva ispr- 
savaju i koje sam već neizbježno morao spomenuti, radi 
pravilnijeg prikaza robijaškoga života, spomenuti ću ov¬ 
dje radi primjera jednoga čovjeka; Bojana Kuglera. Bo¬ 
jan Kugler, kao policajski činovnik, bio je policiji teme¬ 
ljito sumnjiv da se baci špijunažom. A pošto ga nije mo¬ 
gla uhvatiti na djelu, dakle nije imala konkretnoga do- 
kaza, a htjela ga se je riješiti, policija mu je imputirala 
neke paklene strojeve, sa kojima on stvarno nije imao 
nikakove veze. Policija ga je na taj način bacila pred sud 
i u robiju. Policija je to učinila po onoj svojoj praksi i 
moralu, koje sam istaknuo u zadnjem dijelu ovoga sve¬ 
ska. Bojan Kugler, došavši u kaznionu, on je smatrao 
za potrebno da odmah istakne više puta pred hrvatskim 
političkim kažnjenicima: »Ja sam Jugoslaven, prednjak 
jugoslavenskoga sokola, ja nemam s vama Hrvatima po¬ 
litički ništa«. I zaista on je bio Jugoslaven, član i pred¬ 
njak jugosokola, a uza sve to u robiji je postao i marksi¬ 
sta, i kao takav otišao je u kaznioni među komuniste, i 
s njima stalno živio i surađivao. Kada je svršila robija, 
tome temeljito osumnjičenom špijunu, notornom Jugo¬ 
slavenu i uvjerenom marksisti, bilo je prvo, da se pomo¬ 


ću veza uvuče na jedan položaj kuda najmanje spada, a 
uza sve to on je sada najedamput postao i »hrvatski« po¬ 
litički osuđenik. To je jedan primjer za mnoge druge sli¬ 
čne. 

LXXXIX. 

U kancelarijama lepoglavske kaznione nastane jedno¬ 
ga dana strka, početkom mjeseca ožujka 1939. Ministar¬ 
stvo pravde tražilo je hitno telefonski upravitelja kazjii- 
one. Pošto njega nije bilo, tražilo je zamjenika, a pošto 
nije bilo ni zamjenika, opet nekog drugog činovnika i t. 
d.. Konačno su se nekako snašli. Ministarstvo je tražilo 
da se hitno dostavi u Beograd popis onih hrvatskih poli¬ 
tičkih osuđenika, koji imadu pravo na uvjetni otpust. 
Slijedećeg dana rano u jutro već je jedan stražar otputo¬ 
vao u Beograd. Mi smo za to, dabome, saznali. Među 
ljudima je nastalo uzbuđenje. U kaznioni je vrlo važno 
za čovjeka čim se spomene njegovo ime, a pogotovo je 
važno kad se eto nešto radi o njegovom uvjetnom otpu¬ 
stu Naše spise nose u Ministarstvo! To nije mala stvar, 
tu može biti i nade. Ali da, toliko puta su spisi išli u Beo¬ 
grad i za amnestiju i za uvjet, pa ništa od svega toga. 
Tko bi u to vjerovao. A onda opet ona stalna i neizbježi- 
va nada stvara kombinacije. Možda ipak. Nova politička 
situcija, nova vlada itd. Svakako smo razmišljali i kom¬ 
binirali, i sa izmjeničnim osjećajima nade i skepse, oče¬ 
kivali smo stražara iz Beograda. I došao je. Poslije li 
sati jednoga dana budem pozvan iz kaznionske bolnice, 
gdje sam bio na zapovjedništvo straže, pa dođem i pitam 
zapovjednika Govedića, što me treba. On mi pokaže ru¬ 
kom na neki spis i reče mi, da idemo na uslovni otpust. 
»Kakav uslovni otpust?« Zapitam ja. »Pa na uslovni ot¬ 
pust idete! Kući idete!« Ponovi mi on. To mi nije išlo ni¬ 
kako u glavu. »Kakav otpust, kako kući?!« Ja se nikako 
nisam mogao snaći, i samo sam sa nepovjerenjem gledao 
zapovjednika straže Govedića i u onaj čudni spis na sto¬ 
lu. Nakon toliko beskrajnog dugog vremena u kaznion- 
skim zidinama, iza željeznih rešetki, donekle naučen i 
smiren sa svim onim metodama i patnjama, nakon već 
stvorene predodžbe da za mene nema drugoga i boljega 
života, sad najedamput ovaj mi govori: »Otpust! Kući!«. 
Ne, to baš nikako ne ide u glavu. »Ali evo i ministar je 
potpisao!« Uhvativši spis pokazao mi je rukom zapovje¬ 
dnik Govedić ministrov potpis. Hm, možda, ali to je on- 

da čudno. Neobičan osjećaj. Kući!?... Nikada se nisam 
našao u ovakovoj osjećajnoj situaciji. 

Dovedu i ostale kojih se je to ticalo, te nas dvadese¬ 
tak poredaju, da nam to i službeno potvrde. Teško to ide. 
Ljudi nestašni. Neki kliču i viču od veselja, neki ispitu¬ 
ju, da li je to istina, neki time iznenađeni šute i pozorno 
promatraju. Dolazi upravitelj. Umiruje ih i čita taj spis. 
Veli nam: »Sutra idete kući«. Sada nastane razgovor i 
rasprava, kako i u kojim odijelima, jer mnogi nemaju 
svojeg odijela. Iz Zagreba dolazi autobus po sve drugi 
dan. Ali ja sam želio da iziđem sam. Više nego ikada, sa¬ 
da sam želio da budem sam sa sobom, da iziđem sam 
mirno i neopaženo u život. Znao sam, čekati će me mnogi 
prijatelji i znanci, ali nisam mogao drukčije. Poslije po¬ 
dne, u nekoj neobičnoj smirenosti, predajem jednom o- 
suđeniku metereološku stanicu, koju sam vodio u bolni¬ 
ci. Nakon toga mi donesu moje civilno odijelo, s kojim 
sarn ležao 11 a podu u istrazi, bio pred sudom, i koje je ta¬ 
kođer u jednom sanduku izdržalo u kaznioni vrijeme mo¬ 
je robije. Na večer razgovaram dugo sa Tončekom Pogo- 
relcom, koji još ostaje, i koji želi doći na moj krevet. Po 
noći se slabo spava. Cijelo vrijeme mislim na ono civilno 
odijelo. Rano u jutro otvara stražar vrata. Već sam obu¬ 
čen u civil i spremio svoju košaru. Izlazim,, i vodi me pre¬ 
ko tamničkih dvorišta. Za svaku stvar, za svaki zid zapi¬ 
nju mi oči. To sad sve ostavljam. Na stražarnici kod 
vratara čekam stražara, koji će me odvesti do kolodvo¬ 
ra. U velikom hodniku ulaza lepoglavske kaznione, stra- 
žari dolaze i odlaze. Neki me glasno pozdrave, drugi sa¬ 
mo namignu, već prema tome koliko je tko imao kuraži. 
A koji su mi bili što krivi, samo izmaknu. Konačno dola¬ 
zi određeni stražar. Dobivam otpusnicu iz kaznione. O- 
tvaraju mi se vrata jedna, a zatim druga. Ja izlazim na 
slobodu, neobičan osjećaj. Stražar uz mene nešto pripo¬ 
vijeda, a ja odgovaram samo: da, da, i gubim se u mislima, 
koje traže spoznaju stvarnosti o mome stanju toga časa. 
Ne mogu se baš nikako snaći. Jest, ja vidim oko sebe no¬ 
vi život. Vidim kuće, vidim put, vidim slobodan prostor. 
Ja na sebi vidim civilno odijelo, u kojemu sam pred deset 
godina zatvoren, a u ruci nosim košaru svojih stvari. ^Ali 
da li ja idem zaista na slobodu, kući?! Ja desetgodišnji 
robijaš, koji sam se odučio svega što se shvaća pod poj¬ 
mom slobode, koji i pogledom u slobodan prostor vidim 
pred čima još obrise željeznih rešetki, kroz koje sam kroz 





HRVATSKI BORAC 











JOSIP ŠUNIĆ 

Josip Šunić je izvršio atentat nad beogradskim novinarom Ristićem, koji 
je tražio ubijstvo Stjepana Radića. Josip Šunić, koji je i prije toga bio 
poznat i borbeni hrvatski omladinac, suđen je zbog toga na 15. godina 
robije, od čega je pod vrlo teškim okolnostima, izdržao 8. godina. Drugo 
mu je sticajem političkih prilika, otpalo zbog amnestije i uslovnog otpusta. 

UHAPŠENI HRVATSKI OMLADINCI U BOLNICI 


Prigodom dogadjaja od 1. prosinca 1928. pohapšeni su mnogi hrvatski 
omladinci, medju njima i mnogi teško ranjeni. Ovdje se nalaze, teško 
ranjeni i poznati hrvatski rodoljub JOSIP CIGLENEČKI (stoji), ranjen u 
borbi na zagrebačkim ulicama 21. VI. 1928, zatim studenti: JURIĆ 
i tada naročito aktivni DRAGAN KETT (na krevetu), 

Branitelji u političkom procesu pred Državnim Sudom za zaštitu Države, koji se je vodio pod imenom: 
Ivana Bernardića i drugova, a u kojem je bio optužen i Dr. Vladimir Maček. 



Prvi gornji red: Dr. Dude Bošković, Dr. Niko Ljubičić, Dr. Andrija Karčić, Dr. Bošnjaković, Dr. Ante Crvić, Dr. Miho Kisić. 

Drugi red; Dr. Petar Gvozdić, Mifeta Obradović, Dr. Stjepan Hefer, Dr. Dragutin Šafar, Dr. Bariša Smoljan, Dr. Juraj Šutej, Dr. Marko Lamešić, 

Dr. Filip Čondrić, Dr. Ante Odić, Dragiša Zdravković, Dr. B. Bole. 

Treći red sjedeći: Dr. Dragutin Hrvoj, Dr. Jakov Grgurić, Dr. Živko Bertić, Slavko Dukanac, Dr. Ante Trumbić, Dr. Milan Kostić, Dr. Milovan Žanić, 
Dr. Ivan Andres, Dr. Rinaldo Čulić. 









POZNATI HRVATSKI RODOLJUB 



VLADIMIR ROŽIĆ 

Poznati hrvatski rodoljub Vladimir Rožić je jedan aktivni i borbeni prvak 
hrvatske omladine, zbog čega je bio češći »gost« zagrebačkih zatvora. 




godine gledao, pa sada da idem: na slobodu, kući?! Gle¬ 
dam oko sebe novi život. Debeli mraz, pred jutro gusta 
magla. Prolazim mimo nove zgrade. Kuća sa više stotina 
ćelija. Zidine, rešetke. Sve to gledam sada izvana. Kolo¬ 
dvor je blizu. Stražar kupuje kartu, i tada mi ju predaje 
zajedno sa mojim novcem. Takav je propis. Nakon dola¬ 
ska vlaka, upućuje me u vagom i pozdravlja. Neki me 
željezničari prepoznavaju. 

Mala lepoglavska stanica, koja je primila i otpremila 
mnogo robijaša. Gledajući kroz prozor vagona, oči su mi 
zapele za, kroz gustu maglu jedva zapažene obrise kazni- 
onskih zidina. S njima me vežu mnoge gorke uspomene, 
tamo^ mi ostaje i jedan veći dio života. Vlak krene. Iza 
drveća i male zgrade željezničke stanice, izgube mi se o- 
brisi kaznionskih zidina. Sa skrhanim zdravljem i teškim 
uspomenama, krenuo sam ponovno u život. 


Stigavši sporim zagorskim vlakom u Varaždin, nisam 
mogao odoliti želji, da ne potražim ono mjesto pred že¬ 
ljezničkom stanicom, gdje sam pred deset godina, zaje¬ 
dno sa mojim drugom Ivanom Prpićem, opkoljen, strova- 
ljen i sputan. Prije deset godina! Stao sam, gledajući to 
mjesto i mislio. Što su sve tada radili, kako su nas htjeli 
uništiti, sve, čitavu Hrvatsku! 

Pa ipak tiranija je slomljena. Slomile su je njezine žr¬ 
tve. Žrtve se vraćaju, Hrvatska pobjeđuje! 

Stojeći zamišljen, mahinalno skinuo sam kapu. 


ŽRTVE HRVATSKE NARODNE BORBE 


Osuđeni na smrt i obješeni: 

1. Rosić Ivan, seljak, 11. VIII. 1931. u Beogradu 

2. Hranilović Marko tipograf 25. IX. 1931. u Zagrebu 

3. Soldin Matija, tipograf, 25. IX. 1931. u Zagrebu 

4. Begović Josip, student, 12. *V. 1934. u Beogradu 

5. Zrinski Franjo, seljak 21. VI, 1934. u Beogradu 

6. Oreb Josip, trg. pomoćnik, 21. VI. 1934. u Beogradu 

7. Gradiček Andrija, seljak, 1936. u Beogradu. 

Ubijeni pod istragom: 

1. Bošnjaković, seljak, ubijen u zagr. policiji 

2. Poropat Josip, električar, ubijen u zagr. policiji 

3. Nagj Martin, nađen obješen u zatvoru sudbenog sto¬ 

la u Zagrebu. 

Ubijeni iz zasjede: 

1. šuflaj Milan, profesor, 17. II. 1931. u Zagrebu 

2. Predavec Josip, ekonom, 14. VII. 1933. u Dugom Selu 

3. Brkljačić Karlo, seljak, po četniku Pejnoviću 

Ubijen u borbi: 

1. Devčić Stjepan, seljak, 15. IX. 1932. u Velebitu 
Umrli u kaznioni: 

1. Javor Stjepan, trgovac, Kazniona Mitrovica 

2. Sever Stjepan, seljak, Kazniona Lepoglava 

3. Došen Ante, seljak, Kazniona Zenica. 

Umrli nakon izlaska iz kaznione: 

X. Sabol Stjepan, podvornik Hrv. Selj. Doma 
Tarle Josip, radnik 

3. žagar Josip, tipograf 

4. Faber Drago, bravar 

5. Marinović Bozo, seljak 

6. Lebović Dr. Ivša, odvjetnik 

7. Jelašić Jaša, profesor. 

Ovo je samo jedan manji dio uništenih hrvatskih ro¬ 
doljuba za vrijeme diktature. Ovo su imena onih, koji 
su uništavani u vezi sa zatvorom. Stvarni broj ubijenih 
je mnogo veći i iznosi na stotine. 

Iako imadem popis svih osuđenih Hrvata, koji su kao 
takovi bili u kaznioni, ne iznosim ga zato, jer time ne bi 
bio prikazan pravi broj onih, koji su zatvarani. Osim o- 
nih, preko 360 hrvatskih robijaša i robijašica, bilo je za¬ 
tvoreno na hiljade hrvatskih rodoljuba. Bilo ih je mnogo 
interniranih pod teškim okolnostima. Bilo ih je mnoštvo 
u. policajskim sudskim zatvorima, na izdržavanju kazne 
ili kao optuženi. Često puta, uz dulji zatvor, bilo im je 
teško kao i u kaznioni, a možda još i teže. 


NA SMRT OSUĐENI JOSIP BEGOVIĆ, PRIJE SVOJE 
SMRTI NA VJEŠALIMA, SASTAVIO JE NIŽE NAVE¬ 
DENU PJESMU: 

BORAC 

Štrik se niše vjetar leti, 

Vije ga uz stup. 

Mladi Hrvat sad će mrieti, 

Dati život skup. 

On je spreman život dati, 

Za hrvatski dom. 

I tiranu na put stati, 

Dušmaninu svom. 

Niti strijepi, nit' se plaši, 

Hrabro čeka smrt. 

Osvetit će ga svi Hrvati, 

I dušmanina strt. 

Borcu štrik je tek na slavu, 

Tiranije simbol. 

Ponosito diže glavu, 

Ne zna što je bol. 

Krvnik već se štrika maši, 

Meće petlju sad. 

Ali borca smrt ne straši, 

Nit’ ga mori jad. 

Neka rubi rusu glavu, 

Sinu hrvatskom. 

On će ginut za slobodu, 

Milom rodu svom. 

Zadnju svoju pjesmu vije 
Rodu hrvatskom. 

S njom pogađa krvopije, 

Ko iz neba grom. 

Zbogom, mila domovino 
I hrvatski rod. 

Za Te sin je poginuo, 

Nek Te čuva Bog! 

JOSIP BEGOVIĆ 

Đak Hrvatskog sveučilišta u Beogradu na Adi 
. Ciganliji poslije osude na smrt. 

DRUGI DIO 


U životu svakoga naroda, politička aktivnost i požr- 
tvovnost nacionalne omladine, predstavlja uvijek životnu 
snagu i volju čitave nacije. Aktivnost nacionalne omladi¬ 
ne jest impuls te nacionalne snage i volje, a njezin ideali¬ 
zam i požrtvovnost, osnovni uvjet za ostvarivanje općih 
narodnih težnja i ideala. 

Može se politički mudrovati ovako i onako, konačno 
ipak ostaje jedno: U narodnoj borbi najveće žrtve daje 
mali svijet, omladina. 

Mi Hrvati, koji smo ne samo maleni narod, nego na¬ 
rod sa velikim nacionalnim historijskim tragedijama i 
stradavanjem, što je sve ostavilo snažnoga traga na te¬ 
renu Hrvatske, kao ozbiljnu zapreku za pravo i potpuno 
nacionalno izživljavanje i slobodu Hrvata, imamo kraj 
svega toga jednu sreću, t. j., da imademo nacionalno-ide- 
alistički raspoloženu mladu generaciju, koja je spremna 
da daje žrtve za slobodu i budućnost Hrvatske. 

U koliko omladina, ta nova generacija Hrvatske, nije 
u većoj mjeri dala izraza svome nacionalno-idealističkom 
raspoloženju, ne leži krivnja na njoj, nego na cjelokup¬ 
nosti hrvatskog društva, koje još uvijek nije stiglo na 
visinu hrvatskih ideala i djela, koje je još uvijek nedo¬ 
voljno požrtvovno, suviše oportunističko, obazrivo na li¬ 
jevo i desno, i koje sa takovim svojim karakteristikama 
predstavlja ozbiljnu nepriliku za sve iskrene hrvatske 
borce i rodoljube. 

Koliki je idealistički žar i zanos hrvatskih rodoljuba 
morao da utrne, da ugasne i oslabi, krivnjom samoga hr¬ 
vatskog društva? 

O tome bi mogli mnogo da kažu oni pravi rodoljubi i 
patnici, koji su radom i stradavanjem za hrvatske ide¬ 
ale, neizbježivo upoznali i loše strane svoga hrvatskog 
društva! 

Idealizam još uvijek nije kod nas u svojoj punoj i 
pravoj, vrijednosti, a nacionalne žrtve su neprilika, do¬ 
sadna poteškoća, najviše nužno zlo. 

Pa ipak, naša nacionalna vrijednost, naša snaga i bu¬ 
dućnost, jest u idealizmu, u idealističkom stvaranju i 
stradavanju, u osobnom požrtvovan ju malih ljudi. 

Njegovati, u našem narodnom životu, tu biljka 
idealizma i požrtvovnosti, značilo bi jačati hrvatsku bor- 
benost, hrvatsku snagu, i stvarati hrvatsku budućnost. 

Narod bez idealizma, bez idealističke omladine, jest 
narod bez borbenosti. Narod bez borbenosti, jest narod 
bez političke vrijednosti i bez nacionalne budućnosti. 

Na slijedećim stranicama želim istaknuti neke doga¬ 
đaje iz jedne hrvatske omladinske borbe, iz vremena, ka¬ 
da je trebalo istom »probijati led«, kada je bilo dosta 
malo onih koji su se htjeli stvarno boriti, ali i kada se o- 
sobno hrvatovanje i borbenost nisu mjerila po vikanju 
i govorancijama, nego po pozitivnom radu i stradavanju. 
Pišem doduše o svojim doživljajima, ali ne da ih kao ta¬ 
kove istaknem, nego da sa njima karakteriziram rad i 
borbu hrvatske omladine onoga doba, rad i borbu ljudi, 
čija su imena nepoznata, ali čiji se rad odrazio u skup¬ 
nom rezultatu hrvatske borbe i pobjede. 

I. 

Jedne večeri saznamo, nas izvjestan broj omlađinaca, 
članova omladine HSS, nalazeći se u svojim prostorija¬ 
ma bivšeg Hrvatskog seljačkog doma, da je došao u Za¬ 
greb ministar Grga Anđelinović. U drugoj situaciji, sa¬ 
mo po sebi, to ne bi značilo baš ništa. Ministar sim, mini¬ 
star tam. A tko vodi računa o kojekakovim Anđelinovi- 
ćima, osim ako im se želi izraziti prezir. Ovo posljednje 
bio je sada slučaj. Nakon krvavih dogođaja 20. lipnja 
1928. imali su »savjesti« dva »Hrvata«, da uđu u Beo¬ 
gradsku vladu (Anđelinović i Barić), a jedan od njih, 
Anđelinović, imao je kuraži, da odmah nakon toga dođe 
u Zagreb. Čim smo to saznali, odmah smo odlučili da se 
mora »nešto« učiniti. Najprije smo se interesirali gdje 
se nalazi. U nekom hotelu. Tamo nije zgodno. Onda kod 
odlaska za Beograd iste večeri. Nađemo brzo jedan »škr- 
nicl« starih jaja, i hajd da »blokiramo« kolodvor. 

Kada se ljudi pripremaju na neki opasni pothvat, od¬ 
mah se vidi tko je šta. Neki »nemaju vremena«, drugi o- 
vo, treći ono, tako da baš oni »pravi junaci«, nestanu i 
izbjegnu. Ostalo nas je ipak nekih sedam-osam. Ali ja sam 
odmah osjetio, da uspjeh te stvari ovisi o meni. Dobro. 
Razmjestim ih oko raznih izlaza i ulaza, da nam gospo¬ 
din ministar ne pobjegne, a sebi sam uzeo ono mjesto na 
peronu, gdje sam smatrao najvjerojatnijim da će izići. 


Kod prvoga vlaka za Beograd oko osam sati nije došao. 
Odlazimo natrag u Hrvatski Seljački Dom, i čekamo upor¬ 
no drugi odlazak vlaka oko pola dvanaest. Idemo po dru¬ 
gi put na kolodvor. Kiša pljušti. Pred kolodvorom nalazi¬ 
mo poznati nam auto velikog župana. Tu je, pomislim. 
Svaki je otišao na svoje mjesto. Svaki drži u džepu ^ po 
dva stara kokošja jaja. Ja odlazim na peron. Mnoštvo 
svijeta, pun peron. Vlakovi za Beograd, Osijek, Split ltd. 
Nisam imao čast da prije upoznam gospodina ministra 
Anđelinovića, ali sam saznao, da se nalazi na peronu, u 
bijelim hlačama, plavom kaputu i slamnatom šeširu, ali 
takovih je bilo više. A koji je pravi?, da ne napadnem 
nedužnoga čovjeka. Ali eno tamo šeće se jedan sličan, sa 
šefom policije Vragovićem. To je doduše vjerojatno on, 
ali još uvijek nije dokaz. Treba pripaziti i poslušati. Poč¬ 
nem se vrtjeti oko njih. Tu je mnoštvo svijeta, tko ce da 
se dosjeti što baš ja mislim i želim. Najedamput se ra¬ 
staju. Šef policije pozdravi: »Klanjam se gospodine mini¬ 
stre!« »Dakle tu si«, pomislim. »Ako nisi možda bas An¬ 
đelinović, ali ipak si ministar«. Nakon pozdrava sa šefom 
policije uputi se prema vratima restauracije, gdje se je 
nalazila njegova pratnja većega broja dosta trbušaste 
gospode. Ali odmah se je spremao na odlazak. Posma,- 
trao sam kroz prozor sa perona. U taj čas pristane mi- 
nistrov salon-vagon na prvoj tračnici, točno pred vrati¬ 
ma izlaza restauracije. Iz restauracije izlazi ministar, a 
za njim njegova trbušasta svita. Ja se energično zaletom 
prema njemu i zabacim mu jedno jaje u prsa na bijelu 
košulju a drugo u čelo. Obadva su se, dabome, razlila i 
»ukrasila« ga. Uz to sam glasno povikao: »Evo ti ordena 
ti »hrvatski« ministre! Huljo, lopužo, izdajnice Hrvat¬ 
skoga naroda« itd. itd.. Tu sam istresao na njega čitavu 
bujicu oštrih i pogrdnih riječi. On se je strahovito pre¬ 
plašio, pao je prema natrag, ali su ga zadržali pratioci, 
koii su mu bili iza leđa, ne manje prestrašeni i iznenađe¬ 
ni. I dok sm ja nekoliko časaka na njega vikao i grdio ga, 
sve ie ostalo šuteći i zaprepašćeno, čitav peron, putnika, 
pa ni policajci nisu znali što će. Ja sam dabome unapri¬ 
jed očekivao uhapšenje, ali kad sam ja izvršio ta] »žuti 
atentat«, kako ga je štampa nazvala, i kada sam mu ba.- 
cio sve pogrde u lice, koje sam bio spremio, posto me ni¬ 
je nitko htio uhapsiti, ja sam pošao običnim korakom iz¬ 
među publike, koja me je izbjegavala i pravila mi mje¬ 
sto, prema izlazu. Uto se dosjetiše dva detektiva, da me 

treba i uhapsiti (kasnije su mi objasnili, da nisu imali 
kuraži prije, jer da su mislili, da ću pucati), i priđoše mi 
sa riječima: »Je, znate, vi morate s nama«. »Pa u redu, 
gdje ste bili prije?«, odgovorim ja. Primiše me ispod ruke 
svaki s iedne strane, i povedoše me natrag između pu¬ 
blike, preko perona. Kada sam prolazio mimo ministra, 
pratnja oko niega čistila ga je, jedan konobar mu je sa 
sifonom prao košulju na prsima. Jedan mi od gospode 
pratioca dovikne, kad sam praćen mimo: »Sramota! Što 
ste učinili?« Ja mu odvratim: »Sramota je za vas hulje i 
izdajice, a ne za mene!« I nato počnem vikati: »Dolje iz¬ 
dajica Anđelinović i Barić! Živjela slob. Hrvatska! Dolje 
krvava vlada«! itd. Vikao sam iz svega glasa. Htio sam 
iskoristiti tu situaciju prisutnog mnoštva putnika. Na 
kolodvoru je nastao svuda zastoj. Željezničari su napu¬ 
štali posao i pritrčavali, a među putnicima metež. Kada 
su me uveli u ekspozituru policije, na kraju perona, onda 
sam tek prestao da vičem. Komesar, me dočeka susretlji- 
vo, upravo ljubezno. To je bio jedan od onih koji politi¬ 
čki računaju. Kada je došla diktatura, postao je pak kr¬ 
vopija. Kada sam mu na pitanja odgovorio, da sam bacio 
na ministra dva komada jaja, zapita me onako tobože 
prijateljski, kao da jednako mislimo: »Šteta što niste 
imali više!« 

Dok sam preslušavan, sjedeći na divanu, iznenada 
stupi u sobu ministar Grga Anđelinović, te se obrati od¬ 
mah prama meni sa riječima: «Pa što ste vi to uradili, vi 
ste tako mogli i pucati!« A ja se raspalim? »šta! Vi hu¬ 
ljo! Izdajico! Zar ti uopće zaslužuješ da se na tebe puca«. 
Krvavi ministre, izdajice Hrvatskog naroda« itd. itd.. Sve 
što mi je bilo na srcu i jeziku, to sam mu iskresao u lice. 
Policajski komesar, koji je sada dabome, brzo promije¬ 
nio stav i lice, reče mi: »što Vi vrijeđate gospodina mini¬ 
stra?! Što se Vi ne ustanete kad govorite sa gospodinom 
ministrom?!« »Što? Pred ovom izdajicom i huljom da se 
ustanem?!«, zavičem ja sjedeći, i pljunem ministru An- 
ćelinoviću pod noge. 

Na to se Anđelinović okrene komesaru, i zapita ga: 
»Tko je taj? Kako se zove, i od kuda je?« 

Gospodine ministre, to je Ivan Bernardić. Mi imade- 
xno s njim uvijek neprilike, i kaže mu od kuda sam ro¬ 
dom. 

Na to će Grga Anđelinović: »Javite gospodinu šefu 
policije, da ga ne proganja zbog toga, i neka ga pusti na 


slobodu«. Nakon tih riječi iziđe zbunjeno van iz komesa¬ 
rijata. Komesar je zaista odmah telefonski javio šefu po¬ 
licije želju gosp. ministra, da se mene neka ne proganja. 

Dabome, da mu ne bi bila ugodna sudska afera zbog 
toga, zato se je pokazao tobože velikodušan. Bilo mu je 
dosta neugodno, što su ga od tada svi šaljivi listovi sli¬ 
kali sa »Ordenom od kajgane«. 

Nakon toga su me svezali, i u pratnji dva detektiva i 
jednoga stražara, bio sam odveden u zatvor Petrinjske 
ulice 18. 

n. 

U ćeliji, u kojoj sam bio zatvoren, našao sam već jed¬ 
noga uhapešnika. To je bio komunista, student Srđan 
Priča. Kratko vrijeme moga zatvora s njime, on je isko¬ 
ristio da me »obradi«. Cijelo vrijeme mi je pričao što je 
»rekao« Marks i Engels, što je »rekao« Lenjin i Trocki. 
Ja sam tada bio još dosta mlad, i nisam se mogao upu¬ 
štati u neka dublja politička raspravljanja. Ali sam, slu¬ 
šajući te njegove komunističke priče, osjećao, da tu nešto 
ne »štima«, da je to strani duh, strana želja i politika, ko¬ 
ja nama Hrvatima ne može koristiti. Do tada, a i dugo 
kasnije, ja nisam imao nikakovog sukoba sa komunisti¬ 
ma, i zbog toga sam bio slobodan od svake političke mrž¬ 
nje, koja proizlazi iz političkih sukoba. Pa ipak, to uvje¬ 
ravanje o blagodati komunizma i boljševizma, sa strane 
jačih komunističkih intelektualaca, ne samo da kod me¬ 
ne nije imalo uspjeha, nego je kod m£ne djelovalo upravo 
odbijajuće. Stalno isticanje neke komunističke nadrire- 
volucionarnosti, naviještanje rata svemu i svačemu, mr¬ 
žnja prema svemu i što nije njihovo komunističko i par¬ 
tijsko. Zloba, zajedljivost, spletka i laž u političkoj borbi, 
nije mogla kod mene stvoriti naklonost prema takovoj 
politici, niti sam mogao dobiti na temelju toga sud o vri¬ 
jednosti i o mogućnosti uspjeha takove politike. 

Kada je Srđan Priča uvidio, da kod mene nema uspje¬ 
ha, proglasio me je kasnije pred drugima, da sam »glup«, 
i da »ništa ne shvaćam«. 

III. 

' 

Drugoga dana, nakon uobičajenog »tipkanja« prstiju, 
i nakon fotografiranja bez ovratnika, oko jedanaest sa¬ 
ti, bio sam predveden, u društvo neke dvije skitnice, »na 
raport« pred referenta Špilera. Pročita mi prijavu pro- 

tiv mene, i zapita me, da li je točno. Kad sam mu odgo¬ 
vorio da je prijava točna, zapita me, zašto sam to učinio. 
Odgovorio sam mu u kratko, da sam to učinio zato, jer 
je to tražila od mene hrvatska i omladinska svijest. 
Htio je još da sazna, tko je još samnom bio, i druge po¬ 
jedinosti. Ja nisam htio odati nikoga drugoga, i izbjegao 
sam da mu dadem, u vezi s time, ikakova potanja obavje¬ 
štenja. Na to mi izreče, već unaprijed gotovu osudu; 
»Zbog javnoga izgreda, 14 dana zatvora ili 500 dinara 
globe«. 

Bio sam pušten odmah na slobodu. Kasnije sam pla¬ 
tio globu. Po želji »velikodušnog« gospodina ministra 
Anđelinovića, nisam predan sudu. 

IV. 

Nemiri u Zagrebu godine 1928., povodom ubijstva 
hrvatskih narodnih predstavnika u Beogradu, a koji su 
zauzeli opseg pravog revolucionarnog vrijenja, bili su 
uzrokom mnogih i čestih hapšenja i zatvaranja. Na jed¬ 
noj strani više ubijenih (Majcen, Bjeloš, Jerbić) i mno¬ 
štvo ranjenih, na drugoj strani policajskoj, također do¬ 
sta ranjenih, i što naročito karakterizira duh vremena, 
mnogo je policajaca odbacilo oružje, jer neće da se bore 
protiv svoje braće i protiv svoga naroda. Omladina HSS 
predvodila je i regulirala bujicu revolucionarnog i borbe¬ 
nog vrijenja zagrebačkih ulica. Od prvog časa sudjelo¬ 
vao sam u prvim redovima te borbe. I odmah na početku, 
u jednom najodlučnijem, najžešćem i dramatskom suko¬ 
bu sa policajskom konjicom i pješadijom, kod razbija¬ 
nja triju policajskih kordona, pred Hrv. Selj. Domom, 
pred kavanom Zagreb i pred francuskim konzulatom, 
bio sam teže ranjen, sav raskrvavljen sabljom rasječene 
brade, povodom toga, što sam trgnuo pušku iz ruke jed¬ 
nome stražaru, kad me je njom udario, i njegovom ga pu¬ 
škom udarao. 

Tada se vidjelo što to znači pravi idealizam, borbeni 
zanos i požrtvovnost. Na jednoj strani oružana snaga 
vlasti: policija, puške, kundaci, sablje, bajunete i konji¬ 
ca, a na drugoj strani goloruko i razjareno mnoštvo hr¬ 
vatske mladosti, koje goloruko razbija kordone policije, 
kundaka i bajuneta, a u nepovrat rastjeruje policajsku 
konjicu preko nasada Zrinjevca. To je bio rat, pravi rat 
hrvatskog idealizma i opravdanog hrvatskog gnjeva sa 


tlačiteljima hrvatske slobode, sa ubojicama hrvatskih 
narodnih vođa. A da smo imali oružja? ... 

Iako sam kao i mnogi drugi, sudjelovao kod svih, 
pa i najtežih sukoba, dobivši brojne udarce kundaka 
(stvar ne izgleda tako važna, kada se ti sukobi posma- 
traju sa prozora ili udaljenosti), to ipak teško bi mi bilo 
potpuno opisati, tu napetu, zapletenu i tešku borbu hr¬ 
vatske omladine toga doba, borbu, koja je pokazivala po¬ 
tlačenost Hrvatske, ali ujedno i njezinu životnu snagu, 
jer je hrvatska omladina time dokazivala da su Hrvati 
narod, koji hoće i koji može da živi, i to zato, jer znade 
i hoće da se bori. Ali meni nije svrha da to ovdje potanje 
opisujem, nego samo da spomenem u vezi sa čestim hapše¬ 
njem, naročito sa događajima i hapšenjima na prvog 
prosinca 1928. godine, što sve imade svoj uzrok u drami 
20. lipnja iste godine. 

V. 

Spremanje proslave prvog prosinca 1928. nakon 20. 
lipnja, značilo je spremati izazov Hrvatima. Hrvatska o- 
mladina grada Zagreba odgovorila je na taj izazov. Kraj 
svoje volje da učinim sve što mi je moguće protiv eks¬ 
ponenata beogradske tiranije u Zagrebu, kao pođpređ- 
sjednik brojno najjače, borbeno najpoletnije Omladinske 
organizacije HSS, smatrao sam to i svojom dužnošću, u 
odsutnosti stalno bolesnoga i drugdje zaposlenog pred¬ 
sjednika. Za prvi prosinac ja sam priredio prethodno je¬ 
dan plan, koji se je mogao roditi samo u glavi jednoga, 
na svaku odluku spremnoga nacionalnog fanatika. I ja 
sam to bio, fanatik u punoj mjeri. Dogođaji od 20. lipnja 
1928. učinili su naročiti utisak na mene. Nakon 20. lip¬ 
nja zanemario sam posao, svoje privatne obaveze i po¬ 
trebe. Samo sam razmišljao na političku borbu i osvetu. 
Od četrnaestorice, koju sam pripremio za jedan krvavi 
čin, jedan se je našao radi svojeg kukavičluka, kao izda¬ 
jica. I to tako, da nebi morao sudjelovati u vrlo opasnoj 
akciji, a da ne bi morao pogaziti svoju riječ prema meni, 
on je javio cijelu moju namjeru faktorima stranke, koji 
su mi to u zadnjem času zabranili izvesti. Nakon toga, 
u zadnjem času, moralo je ipak nešto biti, ali nešto bla¬ 
žega. Tada mi se je rodila u glavi ideja o crnim zastava¬ 
ma za katedralu i po gradu. 


138 


139 


VI. 

Neki pravaš, koji je predosjećao kakove ja imadem 
namjere za prvi prosinac, kada sam prolazio preko Jela¬ 
čićevog trga dan prije, zamolio me da otiđem u pravaški 
klub, da su tamo Branko Jelić i Angelo Rittig, te da i oni 
žele sudjelovati kraj toga. Dobro, otišao sam. Što nas je 
više, tim bolje, mislio sam. Pomenuta mlada gospoda 
studenti pokazali su se najspremniji da sa »svojom« o- 
mladinom sudjeluju kod sutrašnjih demonstrativnih pot¬ 
hvata. Rekao sam im, da akciju po gradu za vješanje cr¬ 
nih zastava po kućama preuzima omladina HSS. A uz to 
i lijepljenje, po noći, malih plakata na zatvorenim dućani¬ 
ma sa natpisom: »Po naredbi velikog Župana zatvoreno«. 
A osim toga, da ja osobno preuzimam demonstraciju kod 
katedrale i na katedrali. A njih dvojica treba da dođu na 
Kaptol sa izvjesnim brojem »svoje« omladine. Kod toga 
je ostalo. 

Sveučilišna organizacija HSS provela je obustavu 
predavanja o »Ujedinjenju« po školama, i obustavu pred¬ 
stave u Kazalištu. 

Iste večeri do tri sata u jutro, ja sam šivao i pripre¬ 
mao tri dugačke crne zastave, koje ima da se viju drugo¬ 
ga dana, t. j. prvoga prosinca, na zagrebačkoj katedrali. 
Sastavljao sam ih od crnoga platna, kojim je bio u crno 
obučen Hrvatski Seljački Dom prigodom smrti i pogreba 
Stjepana Radića i drugova. Na prvoj crnoj zastavi, na 
polovici arka velikog omotnog papira, napisao sam de¬ 
belo: »1. XII. 1918.«, t. j. znak izgubljene slobode. Na 
trećoj, s kraja, napisao sam »20. VI. 1928.«, t. j. dan ve¬ 
like hrvatske tragedije, kao posljedica te izgubljene slo¬ 
bode u ovoj državi. A na srednjoj, veliki hrvatski grb — 
na crnoj zastavi — kao znak opće hrvatske žalosti i ne¬ 
zadovoljstva. 

Kada sam to sve pripremio, posve iznuren otišao sam 
da spavam. Po dogovoru oko pola sedam, došao me pro¬ 
buditi Vladimir Rožić, šofer. Požurili smo se. Pozvao 
sam još jednoga, koji mi je bio prvi pri ruci, nekog Šimu 
Dračara, te ovijemo svaki sebi ispod kaputa po jednu crnu 
zastavu, preko toga još zimski kaput, i na razmaku od 
10 do 20 koraka, hajde prema katedrali. Pred katedra¬ 
lom se je nalazila grupa detektiva u međusobnom razgo¬ 
voru. Mi smo pošli mimo njih na razmaku, prema ulazu 


u toranj. Kad smo došli gore, skinuli smo sa sebe zastave 
otraga iza uređaja ure, kod prve velike galerije, i pri¬ 
premali ih za vješanje. Kada smo vezali zastave jednim 
krajem, debelom špagom za ogradu balkona galerije, da 
ih u određenom času prebacimo da vise, nastao je inci¬ 
dent. Naime, četiri radnika su bila kod velikog zvona. 
Njima je naša rabota bila sumnjiva. Jedan, neki gluhoni¬ 
jemi , priskočio je i počeo je da grabi i vuče jednu prive¬ 
zanu zastavu. Dok smo se s njima natezali, naišao je zvo¬ 
nar, već obaviješten. Bio je uznemiren, ali pametan čo¬ 
vjek, vidio je u čemu je stvar, uklonio je mutavca, ponur 
dio nam cigarete, i otišao je. Vojnička glazba s parad¬ 
nom četom podoficirskih pripravnika pod komandom ge¬ 
nerala Uzunmirkovića, približuje se preko Jelačićevog tr¬ 
ga, Mi stojeći svaki kraj svoje zastave, prebacujemo ih 
preko galerije, izravnamo ih da se vide natpisi i grb. Za¬ 
stave se viju. 

Mnoštvo prolaznika sa Jelačićevog trga, Bakačeve u- 
lice i Kaptola posmatra prema Katedrali. Rožić je među¬ 
tim zbog nekih razloga morao otići. Od Jelićeve i Rittigo 
ve omladine, na određeno mjesto došao je samo Rittig, i 
to da samo posmatra, i kako sam kasnije osjetio, ako bu¬ 
de šta za njega osobno korisnoga, da se umiješa, te da se 
okiti tuđim perjem. Kada su zastave već davno obješene 
bile, došao je Rittig na toranj rekavši mi: »Ivo, policija ti 
je poručila da siđeš dolje«. Dakle došao je kao policijski 
izaslanik. Ja još dosta mlad i bezazlen, umjesto da ga na¬ 
jurim, kažem mu: »Hajđ, šta pričaš budalaštine! Primi o- 
vu zastavu!« Pokazavši mu rukom mjesto kraj zastave 
od kuda je otišao Rožić. Kada je vidio da se tu može ste¬ 
ći »slava«, dao se uhapsiti kasnije od istih policajaca ko¬ 
ji su ga k meni poslali kao svoga izaslanika, iako nije 
bio ništa kriv niti je na policiju morao ići. Kasnije se je 
zbog toga dao naročito slaviti u svojemu krugu. Pred cr¬ 
kvom se skuplja mnoštvo službenika i oficira. Paradna 
četa je postavljena, ali i mnoštvo naroda se je okupilo i 
čeka, jer iz toga mora nešto da bude. Zastave se već vi¬ 
ju jedan sat.. Dolje među »državotvornima« nastaje ner¬ 
voza, koja dolazi do svog izraza u sukobu između veli¬ 
kog Župana i generala Uzunmirkovića. General Uzunmir- 
ković predbacuje Županu što civilna vlast nije spriječila 
ovu našu demonstraciju. Predstavnici vojske neće da u- 
laze u crkvu. Policija se nije mogla dugo odlučiti da do¬ 
đe na toranj po mene i ostale. Predpostav^jaJa je, da i- 

mam bombe i slično. Mi smo im kod uskog izlaza tije¬ 
snih vijugastih stepenica ne samo mogli zapriječiti dola¬ 
zak na toranj, nego i staviti ih u opasnost. To je policija 
znala. Ali meni to nije bila svrha. I kada se konačno od¬ 
lučio da dođe jedan policijski komesar Obrtinski, sa če¬ 
tiri detektiva i četiri stražara, čim je pokazao odozdo 
svoju glavu, on je pokazao i vrlo ljubazno lice, rekavši 
mi: »Dobro vam je uspjelo, samo znate, nezgodno je radi 
nadbiskupa«. »Ne brinite se vi za nadbiskupa ništa«, od¬ 
govorim mu ja. Na to nam saopći da ćemo morati ići s 
njima, i dade svojoj pratnji naređenje, da skinu crne za¬ 
stave. Ja povičem: »Nemate vi sa zastavama ništa!«. 
Priskočim k zastavama, dadem znak ostalim, brzo ih ođ- 
vežemo, i spustimo zastave dolje, pred crkvu, na glave 
»državotvornih« predstavnika. Za sudbinu dviju zastava 
ne znam, pripovijedalo se o njima svašta, treću su poni¬ 
jeli s nama na policiju kao »corpus delicti«. Morao ju je 
nositi detektiv Jurić, jer sam rekao Dračaru, da ju on ne 
smije nositi, kad su ju njemu gurali u ruke. Kod izlaska 
iz tornja prihvatila su nas svakoga po dvojica policajaca 
ispod ruke. Sa svake strane jedan. Kod^sicmoga izlaska 
pred crkvom, gdje je stajala paradna četa, generali, ofi¬ 
ciri i civilni predstavnici vlasti, oko njih nadalje, mno¬ 
štvo znatiželjnoga svijeta, koje je značajnom šutnjom 
posmatralo ovaj dogođaj, ja povičem glasno: »Dolje la¬ 
žno ujedinjenje! Živjela slobodna Hrvatska! Slava Stje¬ 
panu Radiću!« Na to nastane zbrka. General Uzumirko- 
vić izdaje komandu paradnoj četi, da navali s oružjem na 
nas. Očigledno nije razlikovao policajce od demonstrana¬ 
ta. Šef policije Vragović poviče podignute ruke prema 
Uzunmirkoviću: »Stojte! Oni su u mojim rukama!« Među 
njima nastane objašnjavanje. Među vojnicima, povodom 
komande, da na nas navale, nastaje zbrka. Neki otkazu¬ 
ju poslušnost i postaju na licu mjesta dezerteri s puška¬ 
ma. (Povodom toga bio je osuđen vojnik Vladimir Fraj- 
tić, kao podstrekač na neposlušnost, na dvanaest godina 
robije). A uza sve to, mnoštvo je sada prihvatilo moje 
poklike. A ja sam i nadalje, uzprkos toga što sam čvrsto 
držan sa svake strane ispod ruke, nastavljao glasno sa 
sličnim poklicima, preko Kaptola niz Bakačevu ulicu, pre¬ 
ko Jelačićevog trga do početka Petrinjske ulice. Sve ono 
mnoštvo sa Kaptola, i drugo sa ulice, među njima je bilo 
dosta organiziranih članova omladine HSS; pošlo je za 
nama. Htjeli su nas osloboditi. Na uglu Jurišićeve i Pe¬ 


trinjske ulice nastane sukob. Iznenada nastane oštra pu¬ 
cnjava. Pucala je omladina HSS i policija. Jedan polica¬ 
jac je ranjen, a omladinac Stanko Petrić na mjestu ubi¬ 
jen. Tri dana prije toga ja sam ga osobno upisao u omla¬ 
dinsku orgnizaciju HSS. Nas su odveli u policiju. U gra¬ 
du je bilo preko čitavoga dana demonstracija i protesta 
protiv proslave ujedinjenja, tako, da je ta proslava pot¬ 
puno onemogućena. U svojem proslavljivanju toga ujedi¬ 
njenja, vlast je bila od građanstva i omladine i bojkotira¬ 
na i napadana. Broj uhapšenika se je toga dana stalno 
povećavao. Iskazi nas nekoliko težih okrivljenika bili su 
izneseni u štampi. Štampa je bučila. Bili smo kažnjeni 14 
dana zatvora policajski, radi javnog izgreda, s time da 
budemo predani sudu. Stvarno smo izdržali par dana vi¬ 
še. Mi koji smo bili policiji poznatiji, bili s;mo odijeljeni i 
stavljeni u sobu broj 5. Prema nama je postupila vlast 
osvetnički. Nije nam bilo dozvoljeno primati hranu iz 
vana. Jeli smo ono što nam je dala policija. Jedamput na 
dan komadić kruha i porciju neke kukuruzne kaše. Glad 
u pravom smislu riječi. Jedino Angelu Rittigu bila je do¬ 
zvoljena hrana i posteljina od kuće. Njegov uvaženi i po¬ 
litički praktični stric, znao je to za njega urediti. Na za¬ 
dnje smo preko njega i na njegovo ime dobivali i mi dru¬ 
gi. Spavali smo, kako se na policiji spava. Na »pričama«. 
Tijesno i tvrdo, a za pokriti ništa ; Našli smo u istoj sobi 
jednog Makedonca, profesora. Pošto je bio već dulje u 
policiji kao politički uhapšenik, da bi se razbistrila sud¬ 
bina njegova i njegovog druga u obližnoj ćeliji, stupili su 
u štrajk glađu. Nakon dvanaest dana uspjeli su da ih se 
otpremi preko granice za Austriju. Tako im je rečeno, 
kad su odlazili. Ali nisu bili sigurni za svoju sudbinu. U 
ono vrijeme su na granici mnogi ubijeni zbog »bjegstva«. 
Kazali su kod odlaska, da ako pređu sretno u Austriju, 
da će se svakako javiti, a ako se ne jave da je to znak, 
da će biti uništeni. Nisu se javili nikada. 

Kada smo se nakon sedamnaest dana izmučili na pri¬ 
čama, i izblijedili u tijesnoj sobi bez zraka, strpali su nas 
jednog jutra u zatvoreni policajski auto i preveli nas na 
Sudbeni stol. Sudu nas je predano, jedno s drugim, oko 
40 omladinaca, većinom članova omladine HSS; i jedna 
mlađa borbena žena. Na sudu smo našli dosta političkih 
optuženika, većinom za komunizam, a bila su i dvojica 
Hrvata. I to već osuđeni profesor Tomašić, kasniji na¬ 
rodni zastupnik, i Joso Šunjić. Nastojao sam da dođem u 

sobu sa Šunjićem, a to je bila i njegova želja, jer mi smo 
obojica članovi omladine HSS i dobro poznati. 

Bili smo odmah predvođeni na preslušanje. Angelu 
Rittigu bilo je krivo, što sam na pitanje istražitelja ka¬ 
zao, da je njega policija poslala k meni na toranj kate¬ 
drale. Ta činjenica nije mu išla u račun, jer su ga baš u 
isto vrijeme njegovi prijatelji i rodbina slavili kao nekog 
glavnog aktera cijele stvari. Bili smo okrivljeni po srp¬ 
skom krvičnom zakonu, po kojem se tražila dosta teška 
kazna robije. Odlukom banskog stola pušteni smo na¬ 
kon 8 dana, da se branimo iz slobode. Za razliku od osta¬ 
lih, mene je tražila policija, i umjesto na slobodu, bio 
sam predveden na policiju, gdje sam izdržao par dana i 
»peršup« izagnan iz Zagreba na neizvjesno vrijeme. 

Šestojanuarski režim, čije proglašenje me je zateklo 
u Osijeku, jer sam se sakrivao i uzalud tražio posla, da 
bi se u svom nastupu pokazao »liberalnim«, u stvari, jer 
je cijela ta afera od prvoga prosinca 1928. bila neugodna 
beogradskim vlastodršcima, donio je aboliciju cijele op¬ 
tužbe. 

VII. 

Kada se dogodi kakav demonstrativni ili teroristički 
čin protiv vlasti ili njezinih eksponenata, a nezna se za 
pravoga krivca, policija tada hvata sve poznate i po slič¬ 
nim činima istaknute omladince. Kada je ubijen Toni 
Schlegel, policija je odmah tražila i mene. I ako sam bio 
i radio u Zagrebu, ali pošto nisam bio prijavljen, zbog 
izgona iz Zagreba, nije me mogla policija odmah prona¬ 
ći. Kod tadanjeg mojeg hapšenja odigrao je gnjusnu i u- 
pravo konfidentsku ulogu dr. Vjekoslav Gortan, ravna¬ 
telj Zadružne sveze i Samopomoći, prijatelj ministra Ba- 
rića i privrženik šestojanuarskog režima. Između osta¬ 
log javio je telefonski velikom Županu, svome prijatelju, 
da me neka istjera iz Zagreba. Veliki je Župan povodom 
toga poslao akt zagrebačkoj policiji, a Gortan je došao i 
na policiju da me tereti, i u tu svrhu poslao je jednoga 
namještenika Samopomoći. A kada sam bio »šupiran« iz 
Zagreba, na zagrebačkom kolodvoru, gdje se je tada on 
našao u društvu svoje sjene Rudolfa Petka, prošavši mi¬ 
mo mene, dobaci mi: »Jesu te, jesu?! Pravo ti budi, tako 
ti i treba«. 

Zatvor je bio pun istaknutih omladinaca. Tom prili¬ 
kom, dok smo bili u zatvoru, došao je za šefa policije po¬ 
novno Janko Bedeković, kao znak pooštrenja u Zagrebu. 

Mi smo bili pozatvarani, a bez da se išta moglo bilo kome 
dokazati. Iako smo dokazali svoj alibi, zadržani smo u po- 
licajskom zatvoru. Kad smo bili već par tjedana u poli¬ 
ciji, počeo je Bedeković da pozivlje istaknutije pojedince 
k sebi, da ih »upozna«. Kod takovoga »upoznavanja« na¬ 
stojao je da pojedince moralno slomi, to jest, da se odre¬ 
knu svoje nacionalne hrvatske borbenosti, i još da nje¬ 
mu poslužuju. Djelomično mu je to uspjelo. Nekima bi 
proglasio izgon iz Zagreba, a tim povodom našlo bi se 
slabića, inače velikih vikača (slučaj Jukić i Jedvaj), da 
bi išli pokloniti se pred njega, i moliti ga ponizno pa i sa 
plačem, da im se izgon ukine. I on bi im onda ukinuo iz¬ 
gon. Sa takovim ljudima on je dalje radio što je htio. 
lom prilikom, između još nekoliko, Jukić i Jedvaj, inače 
poznati do tada galamdžije i vikači, bili su primjer naj¬ 
većega kukavičluka. Jedne večeri poslije devet sati odve¬ 
de me stražar u kancelariju šefa policije. Bio je priređen 
stol sa jelom za četiri osobe. Za stolom je već sjedio Be¬ 
deković, referent Bogdanović i Bedekovićeva pisarica. Ja 
sam trebao biti četvrti. Ponudi me da jedem, a ja jelo 
odbijem. Ponudi me sa čašom piva, a ja odbijem i pivo. 
Nato me^ ponudi cigaretom, a cigaretu primim. Pita me, 
zašto neću da jedem i pijem? Nisam na to naučio u poli¬ 
ciji, odgovorim mu. Počinje razgovor, onako iz daleka. 
Da je on o meni, već dosta čuo, da on vidi da sam ja pra¬ 
vi borac, da, i da sam drukčiji nego što su ostali koji su 
tom prilikom u zatvoru. Veli: »To su većinom profesio¬ 
nalni omladinci bez posla«, dok da sam ja ozbiljniji, jer 
da se borim, ali da sam uvijek zaposlen. Policiji dabome, 
moj borbeni omladinski rad da se ne sviđa, ali da me 
ipak poštuje (lijepo, mislim si). On osobno da me isto 
poštuje, ali da me i žali, jer da moj idealizam drugi, »oni 
veći« iskorišćuju (aha!, na taj način ćeš početi, pomi¬ 
slim). Da on zna što je mladost. I on dok je bio mlad, da 
je bio isto tako vatren i borben, ali poslije se je »sparne- 
til«. Da svaka stvar mora imati svoje granice. Našao si 
je službu i postao na korist državi. Da državi treba kori¬ 
stiti. (Da li jučer Austrijskoj, a danas ovoj, to je tebi 
svejedno, mislio sam u tom času;. Da je ovo »naša« dr¬ 
žava itd. Na to sam mu ja odgovorio. Odgovorio sam mu 
sasvim otvoreno, jasno i bistro, kao što može da kaže 
čovjek koji se bori za pravo i slobodu, i koji u tome ima- 
de čistu savjest. Rekao sam mu sve što kao Hrvat mi¬ 
slim o državi, kakvu korist mi Hrvati imademo od đrža- 

ve, u kojoj ne doživljavamo ništa dobroga, i u kojoj se 
javno ubija hrvatske narodne predstavnike i stalno tlači 
hrvatski narod. Govorio sam mu mnogo, svega i svašta. 
Najprije je samo slušao i gledao, a pošto sam ja i argu¬ 
mentirao, bio je prisiljen da brani taj sistem, kad je već 
počeo taj razgovor. Taj razgovor i debata trajao je par 
sati, do kasno u noć. Kad je vidio da ne može doći sa- 
mnom na kraj, počeo je miješati u razgovor kralja. To js 
bio običaj kod svih centralističkih režimlija. Da što bi ja 
učinio, da vidim Kralja. Odgovorio sam mu, da o tome 
ne možemo razgovarati. Na kraju debate, nije imao više 
tako ljubezno lice, kao na početku. Kad je debata bila za¬ 
vršena, zapitam ga ja što on misli samnom, zašto me dr¬ 
ži u zatvoru, bez ikakovih dokaza za atentat na Schlegela. 
»Ako se bude opametili, bute išli van, ako ne, burno vas 
internirali u Đevđeliju«. Nakon toga se je hladno digao, 
i dao znak da me odvedu natrag u zatvor. 

Na koncu su nas šestnaestoricu izabrali za Državni 
sud. Četrnaest radićevaca, i po jednog pravaša i samo- 
stalca. Obrazloženje za predaju sudu, bilo je više nego bi¬ 
jedno. Bili su među nama većinom studenti, okrivljeni 
zbog naziva studentske organizacije »Reunija«. Naime, 
da to ne znači možda »Republikanska unija«, ili »Revolu¬ 
cionarna unija«. I uz to neke druge sitnarije bez važno¬ 
sti. A uz to su me na policiji preslušavali za sadržaj jedne 
ljubavne pjesme, koju sam dobio od jedne djevojke. I ta 
im je pjesma izgledala suviše buntovnička. Htjeli su tu 
djevojku uhapsiti, ali nisam htio kazati njeno ime. Mu¬ 
dra diktatura, još mudriji Janko Bedeković, što se je s 
time htjelo? Hapse nas zbog ubijstva Schlegela, a preda¬ 
ju nas na Državni sud za zaštitu države zbog sitnarija 
zbog ništa. U zatvoru Sudbenog stola u Zagrebu, čeka¬ 
mo blizu četiri mjeseca, u zatvoru nas posjećuje ^ Dr. 
Vladko Maček. Konačno, Državni sud u Beogradu šalje 
spise natrag, i predaje nadležnom Sudbenom stolu u Za¬ 
grebu, koji nas pušta odmah na slobodu. Ali pardon. 
Najprije budemo svi predvedeni natrag na policiju. Isto¬ 
ga dana poslije podne budemo predvedeni pred referente. 
Studentima je dato na znanje, da se sami, za kraće vri¬ 
jeme odstrane odmah iz Zagreba, a meni i još dvojici, 
proglašen je izgon iz Zagreba. Po drugi puta bio sam iza¬ 
gnan na tri godine, a pošto mi nisu dozvolili, da me prati 
posebno detektiv, koga sam htio platiti, u društvu skit¬ 


nica i prostitutki, proveli su me od policije gradom do 
glavnog kolodvora, za Karlovac. 

U Zagreb sam došao natrag, valjda prije nego straža 
koja me je pratila. Drugi dan u jutro, našao sm se, skri¬ 
vajući se među mnoštvom na Jelačićevom trgu, na suprot 
strazara, koji je bio jučer u pratnji: »Bernardić, već si 
u.., Hajde, hajde, bježi!« Bio je dobar čovjek. 

VIII. 

U jesen 1929. otkriveni su pravi atentatori na Toni 
Schlegela; Babić, Pospišil, Marko Hranilović, Soldin i 
društvo. Mene je policija i tada tražila. Morao sam napu¬ 
stiti posao i sakrivati se. A uz to bio sam zaposlen po- 
tajnom akcijom, koja me je dovela u robiju. Ipak jedne 
asne večeri, nahrupi pet policajskih stražara, naoruža¬ 
ni puškama, u jedan privatni stan na Kanalu, gdje sam 
pola sata prije doveden ranjen sa kuglom u nozi. Našli 
su me ležeći na jednom divanu u pokrajnjoj sobi. Na već 
dogovoreni znak, da je policija tu, nisam mogao pobjeći, 
iako je bilo sve predviđeno, jer od boli nisam mogao u»- 
a i. Noga me je bolila i iznemogao sam. Izdao me šofer, 
koji me je u taj stan doveo. Nadao se je nagrade. Nakon 
osobne premetačine, odmah su me čvrsto svezali lanci¬ 
ma, bez obzira na to, što im sa ranjenom nogom nisam 
mogao pobjeći. Grubi postupak bez obzira na ranjenu 
nogu. Strpali su me u auto. Poveli su i stanodavca Miha- 
hca, i posli zajedno s nama do gostioničara Mokusa. Na¬ 
kon moga iskaza, kojim ovu ovu dvojicu nisam ničime 
teretio, pustih su obojicu kući. Neki nadstražar, šef eks- 
. . rte ’ *i ekl pokvareni Zagorac, predviđao je da samnom 
nije bas tako jednostavna stvar, kako se ja pravim, i da 
iza toga moram biti nešto više, i u tu svrhu tražio je do¬ 
zvolu, da moze^ naknadno praviti premetačinu u stanu 
gdje sam uhapšen, što mu je Špiler odmah dozvolio. Me¬ 
ne je podvrgao posebnom svome ispitivanju. Samo je za¬ 
boravio da ja znam isto toliko koliko i on, ako ne i više. 
Naprotiv tome, jedan drugi nadstražar, očigledno dobar 
Hrvat, dežurni kod straže, zaštitio me je od tučnjave u 
prvi cas od stražara Srba Kordunaša, koji su me htjeli 

čas'' J6dan UdaraC kundakom sam iP ak dobio u prvi 

Drugi dan preslušavanje. Temeljito sam im sumnjiv. 
Kao izgonas sto radim u Zagrebu? Uhapšen sam pod 

sumnjivim okolnostima. Zadržavao sam se u kraju, gdje 
je ubijen detektiv Trenski. Zašto imadem ranjenu nogu? 
itd. Istraga ne uspijeva. Za sve sam imao odgovor, ali 
ipak sam im sumnjiv. 

Na večer u jedanaest sati budem probuđen i odveden 
u detektivsku sobu. U njoj je bilo oko deset detektiva. 
Čim sam ušao na vrata, onako ranjen teško hodajući, po¬ 
đe prema meni naglo detektiv Fućek, Zagorac, i uz riječi: 
»A ti si taj lupež radićevski!« snažno me udari u želudac 
i povrh toga udari me strahovito teškom šakom po slje- 
počici i obrazu. Osjetivši strahoviti udarac i bol u utro¬ 
bi, omamljen udarcem po sljepočici, srušim se na pod. 
Neko vrijeme sam bio tako izvan sebe. Ali ipak čim sam 
pao na pod, njih osam detektiva udarali su me dulje vre¬ 
mena nogama, teškim cipelama, a nisu mi niti najmanje 
štedili već ranjenu nogu. Kada su tako u punoj mjeri is¬ 
kalili svoj bijes na meni, sa svojim snažnim i nesmilje¬ 
nim udarcima, onda su me prestali tući. Pošto su me pot¬ 
puno slo mili i onako do tada već ranjenog, satrven od 
udaraca, krvav, a odijelo od udaraca nogu iskidano i pr¬ 
ljavo, morali su me sami podignuti na jednu stolicu. Du¬ 
go nisam mogao doći k sebi. Detektivi su bili većinom 
Srbi, Kordunaši, ali Zagorac Fućek htio se pred njima is¬ 
taknuti, i za to me je on najviše obdarivao udarcima J 
ćuškama svoje teške ruke. »Kaj ti lopove hoćeš da rušiš 
našu otadžbinu?!« kaže između ostaloga Fućek. Na to, 
držeći u rukama oveći svežanj spisa, u kojima sam opi¬ 
san ja i moji delikti, kaže ostalim detektivima: »Gledaj¬ 
te što je sve radio taj lopov!« i pri tom me snažno udari 
po obrazu. Čitajući i prekapajući moje spise, svaki bi od 
njih, tobože zbog zgražanja što sam sve radio protiv vla¬ 
sti, od časa do časa, udarili me šakom po obrazu ili pesni¬ 
com u rebra. 

Nato su me počeli ispitivati u vezi sa razlogom moga 
hapšenja. Kada nisu mogli uspjeti da bilo što saznaju od 
mene, usprkos stalnih udaraca, dah su mi još čitavu kišu 
ćušaka i udaraca nogama za propratnicu, i odvukli^ me o- 
nako izmučenog u zatvor, gdje sam ostao bespomoćno le¬ 
žati kroz više dana na tvrdim »pričama«. Bacili su me, 
za osvetu, u najgoru sobu zatvora, u transportnu sobu, 
gdje stalno dolaze i odlaze, i gdje se po noći stalno uba¬ 
cuje noćne izgrednike i pijanice. Nikada mira, a uz to 
mnoštvo gamadi. Odijelo mi je postalo sasvim ušljivo i 
zamazano. U sobi se je nalazilo i nekoliko pravaša iz 


Hranilovićevog društva. Policija je među nas ubacivala 
svoje špijune, da slušaju naš razgovor. Jedan je bio ras¬ 
krinkan i morao je pobjeći van, kad je stražar otvorio 
vrata. 

Prolazili su dani i tjedni, bez da mi je saopćeno što 
namjeravaju samnom. U zatvoru je bilo neizdržljivo 
smradno i nečisto, zbog velikog broja svakojakih uhap- 
senika. U večer, pred prvi prosinac 1929., otvore se vra¬ 
ta, unutra stupi detektiv Bukmajstor i zaviče: »Bernar¬ 
da, jesi tu?« Tu sam, odgovorim, što me trebate? »Ništa, 
ništa. Znaš, sutra je prvi prosinac, moramo znati gdje 
si. Samo spavaj«, i vrata se zatvore. 

Za šest dana nakon toga, pozvan sam da skupim stva¬ 
ri. Dobio sm po treći put izgon iz Zagreba »za uvijek«, 
»opasan po javni mir i poredak u gradu Zagrebu«. 

Državni sud za zaštitu države u Beogradu, dao mi Je 
i četvrti, sudski izgon iz Zagreba na tri godine, sa istim 
obrazloženjem. 

IX. 

Događaji od 1. prosinca 1928. godine, bili su vrlo ne¬ 
ugodni vladavini beogradskog centralizma, a još neugođ- 
niji za vođenje rasprave o njima. Zato je vladavina dik¬ 
tature bila toliko »velikodušna«, da je krivice aboliraia 
prije procesa, kao što to niže navedeni akt dokazuje: 

Broj I. 6320/28. 

Zaključak. 

Na osnovi ukaza Njegova Veličanstva Kralja o am¬ 
nestiji od 6. februara 1929. broj 9600, a po predlogu dr¬ 
žavnog tužioca pri državnom sudu za zaštitu države obu¬ 
stavljam krivični postupak protiv Ivanu Bernardiću, An- 
gelu Rittigu, Gjuri Matkoviću, Vladimiru Rožiću, i šimu- 
nu Dračaru, svi iz Zagreba, u pogledu dela §.§. 91. i 103. 
k. z. učinjenog 1. decembra 1928. 

O tom obavjest: 

Ivanu Bernardiću, Demetrova ulica 1, Angelu Rittigu 
trg Stjepana Radića 5, Gjuri Matkoviću, Novi put IVa 
broj 31. Vladimiru Rožiću, Duga ulica 70, i šimunu Dra- 
čar Pantovčak 24. 

Kr. Sudbeni stol 
U Zagrebu, dne 8/3. 1929. 

Predsjednik: 

(Žig) Potpis nečitljiv 

TREĆI DIO. 

IZDRŽAVANJE KAZNE, 
PRESLUŠAVANJE I SUĐENJE 

I. 

Kada se nalazi na putu u kaznionu pojedini čovjek, 
koji imade bar donekle predodžbu i smisao o javnom re¬ 
du i propisima, i koji bar donekle imade povjerenja u 
vlast kao takovu, on je sklon da vjeruje, da će u kaznioni 
naći, osim neizbježivih poteškoća koje takav život donosi 
sam po sebi, osim neizbježive discipline, ipak i izvjestan 
red, poredak, a uzto zaštitu svoje ličnosti, pa i pravdu 
kada je bude trebao. Međutim prvi koraci u kaznioni ra¬ 
zočaraju ga u tom pogledu. Od svega toga baš ništa. 
Jest, u kaznioni postoji »red«, ali taj »red« niti je uvijek 
stalan niti sistematski u smislu »kućnoga reda« i zakona 
o izdržavanju kazne«, nego on se primjenjuje i mijenja 
prema ćudi i mušicama gospode upravitelja, tamničara 
pa i pojedinih stražara. Mjesto discipline u pravom smi¬ 
slu te riječi, koja kao takova, sama po sebi, ne mora bi¬ 
ti zlo za osuđenika, postoji gnjavaža, zbrka, teror nad o- 
suđenicima, što se sve ispoljava u bezmislenom deranju 
i vikanju, većinom neodgovornih, neotesanih, grubih, i 
takvim postupkom sa ljudima, već poživinčenih stražara 
O zaštiti robijaške ličnosti nema govora, o pravdi za ro¬ 
bijaša unutar toga života još manje. U odnosu ili sukobu 
osuđenika prema straži ili upravi kaznione, osuđenik u- 
vijek mora imati krivo, dabome i onda kada ima pravo. 
Ako pak osuđenik učini pogriješku, što je u tim prilika¬ 
ma vrlo lako, to se uzima kao povod, ne da ga se primje¬ 
reno kazni, nego da mu se osveti i da ga se zdravstveno i 
psihički uništi. Visina disciplinske kazne skoro uvijek 
prelazi visinu krivice. Kod samoga dolaska u kaznionu 
grubi i osorni doček uz po koji teški udarac po licu, ili 
nogom. To osuđenika na prvi čas može da zaplasi i ujed¬ 
no da ga do skrajnosti zbuni i smete. Zbog toga nije ču¬ 
do, da se pojedinci već prvih dana u samici pokušaju o- 
bjesiti, prerezati žile na rukama, ili da dobiju živčani pa 


i pravi luđački napadaj. Obična posljedica takovog po¬ 
stupka jest, da robijaši otupe prema takovome postupku 
postaju i sami drski prema stražarima i činovnicima, u 
kojima više ne gledaju ljude reda, nego gnjavatore i svo¬ 
je neprijatelje, nastoje im se osvetiti i naškoditi. Nika- 
kova kazna više ne koristi, tako da se sa osuđenicima 
imade više posla i neprilike, nego da se s njima postupa 
lijepo i po nekom sistemu, pa makar i sa disciplinom. Go¬ 
spoda upravitelji, tamničari i stražari čude se i zgražava¬ 
ju, kako to da su mnogi osuđenici »nepopravljivi«, i stal¬ 
no u disciplinskoj kazni, a u stvari oni su sami tome kri¬ 
vi zbog svoga nesistematskog, grubog i bezrazložnog po¬ 
stupka. Nije ni čudo, ako se uzme u obzir Činjenica, 
da stražarom kaznione može postati svaki tip, prosto 
svaki glupan, bez ikakvog osobnog odgoja, bez poznava¬ 
nja ljudi i života, često puta i abnormalni elementi, samo 
ako je svršio vojsku. Činovnik u kaznioni može postati 
svatko tko ima potrebne svjedodžbe, bez obzira na nje¬ 
gova lična i moralna svojstva. Kada si gospodar traži 
slugu da mu čuva i odgaja krave, koze i svinje, on bira 
i pazi kome će da povjeri svoje blago, da mu ga ne upro¬ 
pasti. A državna vlast povjerava na čuvanje na hiljade 
ljudi stražarima i činovnicima, od kojih ne traži u tu svr¬ 
hu nikakove posebne osobne sposobnosti i moralne vri¬ 
jednosti, za postupak sa ljudima, koji ne moraju biti loši 
samo zato, jer su robijaši, koji mogu biti još dobri gra¬ 
đani, i koje čeka i nad njihovim životom strepe njihova 
braća, roditelji, žene i djeca. Po propisima prema osuđe¬ 
nicima moralo bi se postupati različito, to jest, prema 
njihovom zvanju iz slobode, inteligenciji, duševnim spo¬ 
sobnostima i sklonostima itd.. U praksi o tome nema niti 
govora. Svi su nivelirani, što izgleda tim lošije što s nji¬ 
ma postupaju i nad njima vode nadzor službenici, čije 
su sposobnosti i moralna razina često puta ispod sposob¬ 
nosti i moralne razine najgorih kriminalnih robijaša. Ka¬ 
da se robijaši, zbog učinjenih im nepravda sa strane služ¬ 
benika, pozivaju na kućni red i propise, budu proglašeni 
»buntovnicima«. Jest, među robijašima kriminalcima i- 
made zaista čisto pokvarenih tipova. Ali mjesto da ih se 
odvoji od drugih, i prema njima različito i drukčije postu¬ 
pa, uprava njihovu pokvarenost uzima za povod da po¬ 
stupa pretjerano strogo i sa drugima. Neiskusni mlađi 
ljudi budu zatvarani zajedno sa starijim i prepredenijim 
lopovima. Ljudi sa manjim kaznama za beznačajne krivi- 

ce, budu stavljani zajedno sa teškim i zloglasnim zločin¬ 
cima. Posljedica toga jest, da ovi manji krivci otiđu sa 
robije više duševno pokvareni nego što su došli. Na taj 
način robija ne smanjuje, nego povećava broj zločinaca 
i zločina. Još sasvim nepokvareni prihvate potpuno men¬ 
talitet lopovskog kriminalnog društva. Imao sam prilike 
da vidim da i pojedini politički osuđenici, koji su bili pri¬ 
nuđeni da veći broj godina provedu sa kriminalcima, da 
su potpuno prihvatili u razgovoru i u društvu onaj lopov¬ 
ski način ili manire. Lošiji ili pokvareniji uvijek djeluju 
više na nepokvarene, nego li obratno. 

A onda jedna druga stvar, vrlo važna za osuđenika 
To je liječenje. Kada osuđenik oboli, uz najbolji mar ka- 
znionskoga liječnika, on može u kaznioni dobiti samo mi¬ 
nimalnu liječničku pomoć, naročito što se tiče lijekova. 
Lijekova nema. Razni prašci i aspirini, to je sve čega ima 
u kaznionskim ambulantama. Ako osuđenik imade nova¬ 
ca, da si sam kupi potrebne ljekove onda dobro, ako ne¬ 
ma, propao je. Po propisima, ako osuđenik treba naroči¬ 
to liječenje ili operacije, što sve nije moguće obaviti u 
kaznionskoj bolnici, treba da bude otpremljen van u ci¬ 
vilnu bolnicu. Ali i to samo po propisima. A u stvari vrlo 
rijetki su, naročito od običnih krivaca, kojima se to do¬ 
zvoli. I politički osuđenici, kada su kao pojedinci dobili 
dozvolu za civilnu bolnicu, trebalo je naročito interven¬ 
cija iz vana, i molba na ministarstvo, dok se je to posti¬ 
glo. I to je redovito na vlastiti trošak. Za obične krivce 
kriminalce, u svemu je još gore, naročito ako je kaznion- 
ski liječnik nesavjestan čovjek. Za primjer samo nekoli¬ 
ko slučajeva: Ide osuđenik pred kaznionskog liječnika. 
Tuži mu se da ga nešto boli. Liječnik pronalazi da je isti 
»simulant«, i šalje ga na kazneni raport, nakon čega bu¬ 
de zbog »simuliranja« bolesti bačen odmah u samicu. O- 
vome »simulantu« pogoršava se u samici zdravstveno 
stanje, dobiva temperaturu tako, da su stražari prinuđe¬ 
ni već drugog dana, da ga vode pred liječnika, a liječnik 
je prinuđen da istoga, jučer kažnjenoga »simulanta«, od¬ 
mah uzme u bolnicu i to zbog iste bolesti, zbog koje se je 
jučer tužio. Drugi slučaj: Jedan osuđenik boluje od žući 
Od vremena na vrijeme dobiva teške napadaje i grčeve 
Jedne noći naročita kriza bolesti. Daje zvati liječnika 
Osuđenik-bolničar lupa i zove stražu, i traži da se pozove 
liječnika. Stražar javlja »dežurnome«, ali liječnika neće 
da zovu. Jer »tko smije sada po noći zvati gospodina 


doktora?«, i ako je stan liječnika do kaznione. Bolesnik 
to traži nekoliko puta po noći, viče da će platiti liječnika 
samo neka dođe. Lupa se povratima i zove se očajno. Ci¬ 
jela bolnica se uzbuni, ali straža liječnika ne zove. Teško 
i strahovito izmučen dočekao je bolesnik jutro. Liječnik 
se je zabrinuo za njegovo stanje. Da mu je život ovisio o 
jednoj injekciji ili o nekom liječničkom postupku ili sa¬ 
vjetu, on bi umro, usprkos toga što kazniona imade lije¬ 
čnika. Treći slučaj: Osuđenik^moli da ga se pošalje u ci¬ 
vilnu bolnicu, radi operacije želuca. Upravitelj ga odbije, 
jer da nema novaca da bolnicu plati. Osuđenik nabavlja 
novac i opet traži civilnu bolnicu. Upravitelj ga opet, sa¬ 
da bezrazložno, odbija. Osuđenik se sada dugo muči, sva¬ 
ki dan je sve slabiji, i zbog boli u želucu ne može da jede 
Konačno ne može da izdrži, stvara očajnu odluku'i baca 
se iz drugoga kata samične galerije na cementni pod sa- 
mičnoga međuprostora, gdje se strahovito izmrcvari, po¬ 
lomi mnoge kosti i lubanju, u strahovitim mukama živi 
još dvanaest sati i umire. Kod obdukcije nalazi se u že¬ 
lucu ozbiljan razlog za operaciju, koju je molio dok je bio 
živ. Pa ipak kao da nije bilo ništa. Za to ne odgovara 
nitko. »Jedan lopov manje«. Da li taj lopov imade majku 
ženu, braću, djecu, koji ga izčekuju i nad njegovom sud¬ 
binom strepe, o tome nitko ne vodi računa. To je redovi¬ 
ta pojava u kaznioni. Takovih primjera imade mnogo 
Sve to dokazuje, najblaže rečeno, potpunu nemarnost ka- 
znionske vlasti za zdravlje osuđenika. Kraj toga treba 
imati na umu, da osuđenici nisu baš svi nepopravljivi lo¬ 
povi, pa da ih zbog njihove »nepopravljivosti« nebi tre¬ 
balo žaliti. Ima mnogo osuđenika koji su slučajno nešto 
pogriješili, pak mogu zato opet postati dobri građani. A 
onda što je najvažnije, ti »lopovi« imadu možda ženu 
djecu i roditelje koji ih očekuju, i čiji su^ možda hranite¬ 
lji. Ako pak društvo, država, vlast, ne drže ništa do živo¬ 
ta i zdravlja »lopova«, treba da nešto drži do svojih na¬ 
čela i zakona. U glavnom, čovjek može brzo da zapazi, 
u kaznionama nema nikakvog sistema niti pravde prema 
osuđenicima, a šta je najglavnije, čovjek kada razmotri 
način izdržavanja kazne, mora posumnjati da današnje 
izricanje kazne, s obzirom na način njenog izdržavanja 
ili primjene, ima opće kakvog smisla. Kakvog smisla, ka¬ 
kvu svrhu imadu današnje osude sudova? Ako je svrha 
izvjestan vremenski gubitak slobode zbog učinjenog zlo¬ 
čina, čemu je potrebno kroz duge godine, u tijesnom i 

zatvorenom prostoru, koji je već sam po sebi zlo, mučiti, 
gnjaviti i zadirkivati osuđenika kao što vrag gnjavi gri- 
ješnu dušu. Tim više, jer to nije zakonski niti propisano 
niti dozvoljeno. A šta imade društvo od tako lošeg po¬ 
stupka sa osuđenicima? Samo štetu. Već same tijesne i 
prenatrpane prostorije sa ljudima, i premalo šetnje na 
dan, stvara kod ljudi tešku psihozu, loše djeluje na duh, 
a onda loša hrana. Sve to djeluje s vremenom tako na o- 
suđenika, da on postane neki duševni i fizički kreten, ko¬ 
ji je izgubio smisao za zdravo i jasno razmišljanje, kao i 
za pravi ljudski život. Ako bi »popravak« ili odgoj osu¬ 
đenika bila svrha osude, to je isto promašeno, jer, već je 
navedeno kako osuđenici iziđu iz zatvora moralno i du¬ 
ševno pokvareni, na svaki zločin spremniji nego prije po¬ 
laska u robiju, samo zato, jer se ne vodi računa, kako o- 
suđenici žive, i kako bi trebalo da žive. Ljudi se zgražaju, 
kada čuju da je netko učinio zločin čim je izišao iz kazni- 
one, da je netko bio toliko i toliko puta za zločin u robiji. 
Prosto je čudo, kako se baš nikakovog računa ne vodi u 
javnosti o tim pojavama, niti se traži uzrok toga. Poje¬ 
dini novinarski mudraci kojima je stalo da što više sen¬ 
zacionalno okite svoje članke, najobičnije prikazuju to 
kao »rođene zločince« i »nepopravljive zločince«. A to je 
najjednostavnije, jer to ne zahtijeva potrebu razmišlja¬ 
nja i prosuđivanja. Ako imade rođenih zločinaca, čime se 
neki pisci slažu, to onda takovih rođenih zločinaca, po 
prirodi ljudi skloni zlu, imade najmanje među robijaši¬ 
ma. Rođeni zločinac, to mora biti ne samo sklon zlu, nego 
i prevejan, lukavi tip, koji će svoj zločin ne samo znati 
vješto prikriti, nego često puta se koristiti tako tuđim 
dobrom, a da pred zakonom nije ništa kriv. A takove se 
može lako naći među raznim trgovačkim špekulantima 
na stolicama bankovnih direktora, na burzama, na polo¬ 
žajima vlasti itđ., a najmanje u kaznionu. Jer činiti zlo, to 
ne mora biti uvijek stvar prirođenosti, nego posljedica 
lošega ili nikakovoga odgoja, utjecaj loših okolnosti ili 
posljedica nerazboritosti. 

Ja sam imao mnogo prilike da posmatram život robi¬ 
jaša kriminalaca. Došao sam do zaključka, da su to veći¬ 
nom bezazlena, glupa, ograničena sirotinja, čijim zločini¬ 
ma treba tražiti uzrok većinom u lošoj okolini, slabom 
odgoju i pijanstvu. Ima tu raznih hohštaplera, interna¬ 
cionalnih džepara i profesionalnih provalnika, t. j. tako¬ 
vih na koje bi se možda moglo primjeniti ono »rođeni 


zločinac«. Ali takovi su u manjini, a po mojemu mišlje¬ 
nju i oni su većim dijelom kao i mnogi ostali robijaši 
»povratnici«, »repetenti« ili »devetani«, žrtve samoga 
načina izdržavanja kazne. Način izdržavanja kazne, to 
naročito podvlačim, najveće je zlo za te ljude, i za cijelo 
društvo, jer on kakav jest, stvara lopovski mentalitet, a 
time i same lopove i zločince. 

Kada bi državna vlast platila nekoliko grubih stra- 
žara manje, a par spremnih i savjesnih učitelja, pedago¬ 
ga više, kada bi osuđenici izdržali par sati na dan u pro¬ 
stranim dvoranama na predavanju, učenju, pjevanju, uz 
glazbu i slobodan razgovor, bez suviše blizog prisustva 
straže u svakom času, kada bi imali više zraka i šetnje, i 
gimnastičkih vježba, mjesto bespotrebnog i često puta 
besposlenog stajanja u zagušljivim radionicama od ra¬ 
nog jutra do kasne večeri — premda bi i za rad bilo vre¬ 
mena — kada bi dakle to sve bilo, postigle bi se tri dobre 
stvari: 

1. ) osuda bi imala svoju svrhu, jer je osuđenik izdr¬ 

žao svoju vremensku kaznu. 

2. ) Život osuđenika bio bi lakši i u skladu sa savre- 

menim načelima čovječnosti, kulture i civilizacije. 

3. ) Društvo bi dobilo natrag, mjesto »nepopravljivih« 

i »rođenih« zločinaca, moralno i fizički ozdravlje- 
ne ljude, koji bi bili sposobni za normalan i po¬ 
šten ljudski život. 

Ali mjesto svega toga danas je posve drukčije. Sa po- 
menutim načinom izdržavanja kazne — a da i ne spomi¬ 
njem druge socijalne i ekonomske nepravde — društva 
umjesto da se, osigurava od zločinaca, ono si uprava 
stvara zločince, šta više, društvo čini zločine nad onima, 
koje je učinilo zločincima. 

A dodirivati problem seksusa kod osuđenika, to ja 
suvišno i uzaludno i u zemljama sa većom kulturom i ci¬ 
vilizacijom, gdje imade mnogo manje predrasuda, a da 
bi bilo ikakve koristi od toga raspravljanja kod nas. Taj 
problem je uzrok mnogih poteškoća i teškog raspolože¬ 
nja kod dugogodišnjih osuđenika. Redovito se psihičkoj 
i živčanoj poremećenosti osuđenika, kao i mnogim njiho¬ 
vim ispadima, pa i zločinima unutar kaznione, baš u tome 
mora tražiti uzrok. 

II. 

Ako kaznionska vlast želi i pomoću crkve, vjere i sve¬ 
ćenika, da djeluje na moralni popravak osuđenika, i ako 
polazak u crkvu i vršenje vjerskih dužnosti treba kod o- 
suđenika da ima svoju pravu svrhu, onda je najveća po¬ 
greška u tome što osuđenik po propisima baš mora da 
ide u crkvu, i što ga se stvarno prisiljava polaziti u cr¬ 
kvu* U crkvu moraš ići isto tako, hoćeš nećeš, kao što 
moraš ići na rad ili u okove kada si kažnjen. Rezultat ta¬ 
kove prakse je potpuno suprotan. Već zbog pomenutog 
postupka sa osuđenicima, osuđeniku je straža i kaznion¬ 
ska uprava neprijatelj. Tako osuđenik osjeća. I sve što 
osuđenik mora da čini pod pritiskom straže, uprave i nje¬ 
zinih propisa, to on čini nerado, i na to prenaša onu mr¬ 
žnju i zlovolju koju goji prema straži, upravi i propisi¬ 
ma. A pogotovo ako se kaznionski svećenici kao članovi 
uprave tako zaborave, pa počnu, bilo u crkvi ili izvan 
crkve, ^propovijedati osuđenicima o »dobrom vlađanju» i 
»poslušnosti« prema upravi, kao što to govore i traže 
grubi kaznionski stražari. Kod osuđenika se stvara uvje¬ 
renje — tim više, jer su to ljudi prosječnoga shvaćanja 

da su crkva i svećenik instrumenat u rukama vlasti 
za upokoravanje osuđenika, te zbog toga zamrzi crkvu, 
vjeru i svećenika. Rijetki su pojedinci koji znadu stvara¬ 
ti zaključke, da je pomenuta praksa pogreška vlasti i e- 
ventualno zabluda pojedinih svećenika, i da misao vjere 
time ne gubi svoju vrijednost. Ali nisu svi ljudi filozofi. 
A kada se osuđenika silom dovede u crkvu, onda se Čini 
druga još veća pogreška, t. j., da se pazi na svaki njegov 
mig i pokret, da su osuđenici okruženi stražarima, bolje 
nego bilo gdje u kaznioni, da se osuđenika posmatra s li¬ 
jeva i s desna, straga i sprijeda, tako da i oni pojedinci 
koji vjeruju, i koji bi htjeli da vrše vjerske dužnosti, u- 
pravo im je nemoguće predati se intimnom manifestira¬ 
li ju svojih vjerskih osjećaja i molitvi. Kada bi crkva bila 
unutar kaznionskih zidova jedna slobodna ustanova bez 
ikakove veze sa stražarima, propisima kaznione i njezi¬ 
nom upravom, kada bi svećenik, koji ne bi smio biti eks¬ 
ponent uprave, imao bar u određeno vrijeme, slobodnu 
vjersku djelatnost, bez ikakvog nadzora vlasti nad osu¬ 
đenicima bar u neposrednoj blizini, koji hoće dobre volje 
da vrše svoju vjersku dužnost, bez ikakovoga prisiljava- 
nja, uspjeh bi bio vjerski i moralno sasvim drukčiji, a to 


bi se svakako odrazilo na vladanju i ponašanju osuđeni¬ 
ka, i »kazneni raporti« bili bi rjeđi, a i stražari bi imali 
manje posla. Ali sada je posve obratno. Crkva je najdo- 
sadnije mjesto osuđenika, gdje mora da izdrži do jedan 
sat vremena — što je teško naročito po zimi na hladnom 
cementu — a oni koji su vjerovali ili skloni da vjeruju, 
pomenuta praksa ih odbija i ohladi, a pokvarena okolina 
još k tome učini svoje. 

U robiji imade na svakome koraku toliko stvari i po¬ 
java koje se predstavljaju kao problem robije, problem 
načina izdržavanja kazne. Te pojave upravo bodu u oči, 
pa ipak ih mjerodavni faktori ne vide ili ne će da vide. A 
bilo bi i čudo da te pojave uoče mjerodavni faktori koji 
su naučeni da kao birokrate samo mehanički otpravljaju 
poslove, kada mnogi intelektualci, pa i pravnici, koji dok 
su u zatvoru nad svim time strahovito se uzrujavaju sve 
u ime »humanosti« i »kulture«, a kada iziđu iz zatvora 
na sve to zaborave, za njih više taj problem ne postoji, 
jer glavno im je da oni sve to ne moraju više podnositi. 

m. 

Jedna posebna crna točka kulture i civilizacije dva¬ 
desetoga stoljeća jest način vođenja istrage, u prvom re¬ 
du policajsko-žandarmerijske istrage. Tu bez batina, bez 
teških i nemilosrdnih udaraca, i bez mučenja uhapšenika 
ništa ne ide. U današnje vrijeme kada ljudi čitaju slična 
opisivanja iz daleke prošlosti, naročito o inkviziciji, oni 
se zgražavaju. A preko sličnih i skoro istih srednjovjec- 
nih metoda istrage u sadašnjosti prelaze, neće da ih vide, 
a još manje da nešto pokušaju učiniti da se odstrane te 
drastične i srednjovječne metode istrage. Poznato je ka¬ 
ko se je vodila istraga u srednjem vijeku i na koji način 
su se dobivala »priznanja«. Pa ta ista metoda postoji i 
danas skoro u svim zemljama, pa i u onim »civiliziranim«. 
Dovoljno je poznato što su kod nas morali da pretrpe po¬ 
litički uhapšenici kod policije i žandarmerije. Osim obi¬ 
čnog teškog i grubog udaranja pesnicama i nogama po čo¬ 
vjeku, čime se najlakše povrede unutarnji organi, posto¬ 
ji niz specijalnog mučenja: vješanje za noge, glavu do¬ 
lje; vješanje za ruke i noge zajedno sputane, glava do¬ 
lje; vješanje za ruke unatrag iza leđa; vezanje u klup¬ 
ko, batina ispod pregiba nogu i kotrljanje; udaranje po 
tabanima; stiskanje prstiju na rukama; zabijanje čavli- 

ća ispod noktiju; vezanje teških predmeta muškarcima 
za spolne organe; vezanje užeta za spolni organ i povla¬ 
čenje; naročito osramoćivanje žena uhapšenica; zagnju- 
rivanje uhapšenika u vodu itd. itd.. 

Ovo se je sve događalo političkim osuđenicima. Ali to 
što doživljavaju politički osuđenici, možda bi se moglo 
ako ne opravdati, ali možda shvatiti, sa riječima koje je 
napisao Dr. Oswađl Spengler Georgu Fuchsu, piscu knji¬ 
ge »Wir Zuchthausler«, riječi koje se doduše odnose više 
na samu kaznu, i kojima kaže da je činjenica kažnjava¬ 
nja političkih čina stvar političke borbe, i da stoga u svo¬ 
joj smjernici i obliku ne može biti postavljena kao pita- 
nje prava i kazne, i da, pošto je politička borba jedna vrst 
rata, u kojemu oni koji u njemu sudjeluju moraju pre¬ 
uzeti na sebe posljedice kao i u svakom drugom ratu, sve 
do same smrti, bez da se smiju požaliti. Da ne ulazimo u 
to dublje, pretpostavimo da to može biti bar neko o- 
pravdanje za kazne i postupak kod političkih osuđenika. 
Ali kako da se opravda redoviti i stalni postupak sred- 
frjovječnog mučenja običnih uhapšenika po policajskim i 
žandarmerijskim zatvorima i istragama; uhapšenika, 
k°ji^ ne moraju biti uvijek krivci, i koji su često na sudu 
riješeni krivnje i pušteni na slobodu, ali osakaćeni i iz¬ 
mučeni kod policije i žandarmerije? Ovo se svakako mo¬ 
že postaviti kao »pitanje pravde i kazne«. Da li i pravom 
krivcu smije suditi žandar i policajac prije nego isti do¬ 
đe pred sud, mučenjem i sakaćenjem? Da li je opravda¬ 
no i čime, da se u istrazi upotrebljavaju metode mučenja 
radi postignuća priznanja? Ako je opravdano i nužno — 
kad se to već čini — zašto se to ne propiše i regulira u 
propisima i zakonima, tako da se zna kako se smije mu¬ 
čiti i do koje mjere, da budu kraj toga prisutni liječnici 
da policajci ne pretjeruju u mučenju, i da tako istaknuto 
i propisano u zakonima, bude jasno ilustrirana civilizaci¬ 
ja i kultura dvadesetoga stoljeća? 

Ako protiv uhapšenika postoje dokazi o njegovoj kri¬ 
vici, ako ga terete okolnosti, »corpus delicti« i svjedoci, 
čemu ga je potrebno tući i mučiti u svrhu iznuđivanja 
priznanja, pogotovo ako suci mogu da sude po svome u- 
vjerenju. A ako protiv uhapšenika ne postoje dokazi, ili 
ga ne treba hapsiti, ih u slučaju temeljite sumnje treba 
da bude stvar policajske vještine, da pronađe dokaze o 
njegovoj krivici. U tom pak slučaju bespotrebno je mu¬ 
čenje u svrhu priznavanja. Jer priznao ili ne priznao, a- 

ko su dokazi o krivici tu, on je kriv i biti će suđen. Ako 
se prosuđuje površno po reporteskim izvještajima o po¬ 
lica jsko-žandarmerij. uhapšenjima i istragama, o »br¬ 
zoj« i »energičnoj« istrazi, o »unakrsnim pitanjima«, i o 
»vještini i spremnosti« pojedinih policajaca, kada čovjek 
to sve čita, pogotovo ako na stvari gleda i kroz kriminal¬ 
ne romane, može da povjeruje zaista u neku posebnu 
spremnost, izvježbanost i pronicljivost opažanja polica¬ 
jaca, pomoću čega oni otkriju krivca i zločine. Tako bi 
zaista trebalo da bude. Policajac bi trebao da bude vrlo 
inteligentan i po prirodi vješt, spreman, lukav, pronic¬ 
ljiv, te da otkriva zločine i zločince pomoću takove poii- 
cajske vještine. Međutim policajac je takav samo u re- 
porterskim izvještajima ili kriminalnim romanima. U 
stvari policajac ili žandar može da postane svaki klipan 
bez smisla i inteligencije za takovo zvanje, i takovi poli¬ 
cajci ne mogu ništa postići niti saznati od uhapšenika ili 
osumnjičenika, bez mučenja ili bez konfidentskog douš- 
kivanja privatnih lica. Današnja policija, naročito u na¬ 
šoj sredini, bez mučenja ljudi ili bez sramotnoga konfi- 
dentstva ne može postići ništa. To je slaba svjedodžba za 
policiju, i ujedno pravo ogledalo savremenog društvenog 
reda i kulture. Imao sam prilike češće puta osobno vidje¬ 
ti i prisustvovati takovom »preslušavanju«, prigodom 
mojeg češćeg boravka na policiji i u policajskim zatvori¬ 
ma. Detektiv dovede okrivljenoga pred sebe. Najprije ga 
iznenada teško udari nekoliko puta po obrazu, glavi, u 
bubrege ili želudac, bez da mu je išta predhođno rekao. 
Okrivljenik neugodno iznenađen padne okrvavljen bar 
trenutačno u nesvjest. Ako poslije toga pokuša protesti¬ 
rati, ili ne priznavati, na njega se strovali još veća kiša 
teških udaraca. Priskoče i drugi detektivi, te mu obično 
nešto slome u njemu, koje rebro, vilicu, zube, bubrege i 
t. d.. Rezultat ovakove »istrage« jest u svakom slučaju 
jedno zlo. Ako je uhapšenik zaista kriv, on bude kažnjen 
ovako prije suda, često puta i pretjerano kažnjen, ako 
se uzme u obzir da se uhapšenika zdravstveno uništi, i s 
obzirom na to da takav okrivljenik dolazi još i pred sud, 
onda je dvostruko kažnjen. A ako je uhapšenik nevin, 
pod teškim batinama i mučenjem mora »priznavati« ne¬ 
što što nije učinio. Pred sudom mu je uzalud braniti se, 
jer se većinom sudi na temelju priznanja kod policije i 
žandarmerije. Uzalud ovako nevina žrtva traži pred su¬ 
dom pravdu, uzalud dokazuje da je morao »priznati« sa- 

mo da ga prestanu teško mučiti. Samo savjesnost i veli¬ 
ka ozbiljnost pojedinih sudaca može im pomoći. A to ni¬ 
je svagda slučaj. A onda mora se priznati, sucu je teško 
snaći se. Budući da mu je poznato, da se u prethodnoj 
policajsko-žandarmerijskoj istrazi tuče i muči, i to obi¬ 
čno svakoga bez razlike, i nevine i krive, sudac se ne mo¬ 
že svagda snaći, da li se radi o nevinoj ili krivoj žrtvi po- 
licajsko-žandarmerijskog mučenja. Tim više što policija 
uvijek nađe neke »dokaze« za »krivicu« nevine izmučene 
žrtve. 

A zašto je policiji nužno da nevine okrivi? Ovo je pi¬ 
tanje neko vrijeme mučilo i mene, dok nisam uočio ra¬ 
zlog. Policajcima, kada izmuče nevina čovjeka, ipak 
nije svejedno, ma kakav politički režim bio, da u pomanj¬ 
kanju pravoga rezultata mučenja, tu žrtvu onako izmu¬ 
čenu puste na ulicu i kući. Njihov bi zločin tada bio izra¬ 
zit. Ako su ga nevinoga pustili kući, zašto su ga nevino¬ 
ga mučili? To pitanje postavio bi svatko. A kada su ga 
već izmučili, treba da bude »kriv«, treba da bude »kriv« 
bar do suda, i zato se oni sa puno revnosti pobrinu za 
»dokaze« o toj »krivici«. A onda ima jedna druga stvar. 
Policija i žandarmerija moraju da pronalaze krivce uči¬ 
njenih zločina. To im je dužnost, to viša vlast od njih 
traži. Ali imađe zločina koji se ne mogu lako otkriti, i 
zločinaca koje se ne može uhvatiti. 

Viša vlast traži da se u određenom roku mora zločin 
rasvijetliti, a zločinac uhvatiti. Ne uspije li to, budu pre- 
mještavani ili otpušteni iz službe pojedini službenici. Us¬ 
pije li, dobivaju se nagrade, odlikovanja, unapređenja, 
piše se o njima i o njihovim sposobnostima. Na jednoj 
strani strah, na drugoj revnost za. unapređenjem, pobu¬ 
đuje policajca na traženje krivaca. A uza sve ovo, nesa¬ 
vjesnost policajaca dovodi do toga, da se od posve nevi¬ 
nih ljudi učine »krivci« i »zločinci«, samo zato da bi se 
»otkrio« ili »rasvjetlio« pojedini zločin, a u vezi s time, 
da bi netko na račun posve nevine žrtve, strpane na više 
godina u robiju, mogao dobiti nagradu ili unapređenje. 

Da ja sam osobno nisam imao i suviše prilike, da s 
takovim žrtvama razgovaram, da ih ispitujem, da ih po- 
smatram i da snjima zajedno živim, nikada u nešto ta¬ 
kovoga ne bih povjerovao. Čovjek bi u prvi mah pomi¬ 
slio, pa to su stvari iz romana, ili takvoga je nešto mo¬ 
guće samo tamo negdje daleko. Pa ipak to je. iz života, i 
kod nas. Za takove žrtve izabere se obično naivne ili be- 

zazlene osobe, bez utjecajne rodbine i prijatelja, koje se 
neće znati snaći niti moći pomoći. Zatim takove, koji su 
već za nešto osuđivani ili okrivljivani, tako, da njihova 
pripisana im krivica« izgleda više vjerojatna. Poznavao 
sam više ovakovih žrtava. Možda bi netko mogao pomi¬ 
sliti, pa svako se pravi nevin i prikriva svoj zločin. To je 
zaista tako u redovitom životu. U zatvoru, nakon što su 
ljudi već osuđeni, posve je drukčije. Prije svega, zatvoi 
je jedno mjesto, gdje ljudi ne mogu sakriti svoje mane, 
i gdje se čovjeka najbolje prosuditi može, tko je i kakav 
je. To je priroda zatvora. U zatvoru se čovjek potpuno 
razgoli, te pokaže i protiv svoje volje, uz svoje osebine, 
svoje pogreške, lošu stranu svoga karaktera, svoju pro¬ 
šlost, svoju krivicu, sve. Ljudi žive u zajedničkom dooi- 
ru, u tijesnim prostorijama, jedan do drugoga kroz godi¬ 
ne. Odvojeni od svijeta i događaja, u vječitoj dosadi za¬ 
tvora, oni su prinuđeni, da govore o sebi, o najintimnijim 
stvarima iz svoga života i o najintimnijim svojim misli¬ 
ma. Jedno te isto govore stotinu puta, i uvijek traže i 
kopkaju po svojim sjećanjima, da li imadu jos ste za re¬ 
ći To je posljedica želje za razgovorom. Nisam vidio da 
bi itko mogao biti baš tako tajanstven, pa da kroz duge i 
dosadne godine zatvora, ne bi bar nešto o sebi ispripovi¬ 
jedao, po čemu bi ga se moglo prosuditi. A onda to su 
ljudi već osuđeni, i nemaju više razloga da taje i prikri¬ 
vaju svoj zločin, naročito ne pred svojim drugovima ro¬ 
bijašima, koji im ne mogu niti škoditi niti koristiti. Ovo 
je sve vrlo dobro zapazio, i naveo u svojoj već pomenutoj 
knjizi, i Georg Fuchs: »Kazniona je mjesto gdje se me¬ 
đusobno priznavaju stvari, koje se inače nigdje drugdje 
ne bi priznale. Ovdje ne postoji razlog da se međusobno 

stidi«. ' , . 

Pa kada je tome tako, pa usprkos toga kada pojedin¬ 
ci u zatvoru kroz čitave godine, stalno, neprestano, sa ne¬ 
kom očevidnom bolnom patnjom i uzdisajima, govore o 
svojoj nevinosti, prikazuju je uvijek načinom osude, u- 
vjerljivim okolnostima, načinom nepravde istrage, a po¬ 
gotovo ako postoji uz to netko od osuđenika, kome je to 
poznato, pa potvrdi, onda tu mora nešto takvoga biti. 
Nitko nema u kaznioni nikakve koristi ako je kriv, pa da 
govori o nekoj svojoj nevinosti. Ljudi tako govore u is¬ 
trazi i pred sudom, i to je razumljivo. Dok kod robijaša, 
kao krivaca, postoji upravo obratna sklonost. To jest, o- 
ni se hvale, junače i ističu svoja zlodjela. A ako bi se ra- 

dilo o kakovom »nevinom« manijaku, toga se lako pro¬ 
sudi. 

Navesti ću par primjera o takovim, koji su nevino na¬ 
stradali: Ležim u kaznionskoj bolnici. Nedaleko od me¬ 
ne, na jednom krevetu urliče neprestano od teške boli 
jedan bolesni robijaš. Boli ga noga. Čuo sam već od dru¬ 
gih za njegov slučaj. Policija ga je teško mučila i uništi¬ 
la mu je jednu čitavu nogu, odozgo do dolje, da se je sva 
gnojila. Izliječiti se ne može, i morati će biti potpuno am¬ 
putirana. Kada sam imao prilike, zamolio sam ga da mi 
pripovijeda svoj slučaj. On mi je počeo odmah da govori 
načinom koji pokazuje otvorenost i istinu. 

»Vidite, za ono što sam skrivio, suđen sam tri godine 
robije, a za ono što nisam učinio, uništili su mi život«. 
»Kako to?«, zapitam ga. I on nastavi pričati svoju bolnu 
historiju. Prvi puta je ukrao iz obijesti, i krivnjom loše¬ 
ga društva, Imao je čvrstu nakanu, da kad izdrži kaznu, 
da bude pošten čovjek, i stidio se toga svoga čina. Kada 
je izišao iz zatvora, te počeo da radi, policija je zatražila 
od poslodavca da ga otpusti, jer da je bio u zatvoru. Gdje 
god je počeo raditi, policija ga je na isti način riješila 
posla. Sada mu nije preostalo drugo, nego da zaista kra¬ 
de. Policija mu je onemogućila život, time ga je učinila 
profesionalnim kradljivcem, nakon toga ga hapsila, za¬ 
tvarala i tukla. Kolike li nepravde i nemorala u tome! Tre¬ 
ba znati da policija ovako zaista čini, naročito u nekm* 
krajevima. Ja sam slušao govoriti mnoge kradljivce u za¬ 
tvoru, da su oni morali postati kradljivci samo zato, šio 
im je policija dolazila kod poslodavca, i tražila njihov 
otpust iz posla. Kada je dakle ovaj nesretnik bio posljed¬ 
nji put uhapšen za krađu, on je to odmah priznao, i za zo 
ga nisu tukli. Ali su ga počeli tući za nešto drugo što ni¬ 
je ukrao. Policija nije imala nikakovoga dokaza da je on 
tu drugu stvar ukrao, pa ipak ga je tukla. Evo kako to 
ide:Bude negdje ukraden jedan bicikl. Policija jedno¬ 
stavno pohvata najprije sve one, koji su nekada ukrali 
bicikl. I ako protiv njih kao pojedinaca, nema nikakovih 
dokaza, policija ih jednostavno počne tući, od prvoga do 
dvadesetoga, ili pedesetoga. Ako je od njih zaista jedan 
krivac, da bi se pronašao, treba ispremlatiti njih svih pe¬ 
deset. Ako policija ne može naći krivca među »specijali¬ 
stima« za bicikle, onda tuče radi toga svakoga poznatoga 
ili uhapšenoga kradljivca, od reda. Tako da radi jedne u- 
kradene stvari, dok se krivac ne pronađe bude izmučeno 

i ispremlaćeno, bezbroj ljudi. A ako se konačno takovom 
praksom nađe krivac, policija se na veliko raspiše, pre¬ 
ko novinarskih nesavjesnih piskarala, o svojim »vješti¬ 
nama«, »unakrsnim pitanjima«, »energičnoj istrazi« itđ. 

Eto tako je policija strahovito izmučila ovoga siro¬ 
maha, radi jedne ukradene stvari, o kojoj on nije znao 
ništa. Čitava noga mu je izmrcvarena, iznutra se gnoji, 
neizlječiva je, i stoga će mu biti amputirana. 

Drugi primjer: Jedan čovjek srednjih godina, zapa¬ 
žen je u kaznioni po tome, što je uvijek tmuran, povučen, 
što često puta samo razmišlja, prosuzi i od vremena na 
vrijeme zaplače. Kada mu tko priđe i zapita ga što mu 
je, on stane govoriti, da je posve nevin osuđen na 15 go¬ 
dina robije. Neki bi mu se rugali, kako se pravi »nevin«, 
drugi, ozbiljniji rado bi se zainteresirali za njegov slučaj 
I meni je pripovijedao potankosti svoje nesreće. Imao je 
tu nesreću, da je, njemu u susjednoj sobi, preko noći u- 
moren i opljačkan njegov stanodavac. Zločinac je po no¬ 
ći pobjegao. Kad je ovaj u jutro vidio umorenoga stano- 
davca, išao je odmah po žandare. Pošto nisu mogli naći 
trag pravome zločincu, žandari su uhapsili njega, jer da 
je on sumnjiv. Tukli su ga i mučili. Da bi se riješio mu¬ 
čenja, silom prilika je »priznao«. Mislio je, sud je sud 
Na sudu će već lakše dokazati svoju nevinost. Ali uza¬ 
lud. Uz to što je žandarmerija utvrdila »priznanje« i »o- 
kolnosti«, nesreća njegova je bila, da je bio osobno ne¬ 
spretan, i nije se znao dobro snaći i braniti. A pošto su¬ 
ci nisu bili, vjerojatno, dovoljno savjesni, sud ga osudio 
na 15 godina robije zbog razbojstva. A on ni kriv ni du¬ 
žan. Uzalud on sada uzdiše, razmišlja i plače. Duge i do¬ 
sadne robijaške godine prolaze, on sve više slabi, on je 
kao nevin živ zakopan. 

Kada bi ovakovi ljudi imali utjecajnu rodbinu, nova¬ 
ca za advokata, dalo bi se pomoći. Revizija procesa. Ali 
da je toga kod njih, ne bi tako niti stradali. 

Treći primjer: Jedan mladi šofer. U jednoj vili, blizu 
vile njegova gospodara izvršeno je dvorstruko umorstvo. 
Jedan strašan zločin. Kada je šef policije prolazio mimo, 
da vidi istragu, pozvao je njega, da bude »prisutni gra¬ 
đanin«, t. j. da potpiše zapisnik na mjestu zločina. Prola¬ 
zilo je vrijeme a policija nije pronašla zločinca. Zapravo 
ona ih je već nekoliko pronašla, koji su »priznali« pod ba¬ 
tinama, ali kada su trebali ići na mjesto zločina, nisu 
znali gdje je to. Nesreća je htjela, da je ovaj mladi šofer 

za nešto okrivljen, i doveden u policiju na preslušavanje. 
Daljnjom istragom dokazano je, da je u toj stvari nevin, 
Ali dok je on tako preslušavan, dođe iznenada iz druge 
sobe isti onaj šef policije, koji ga je pozvao da mu pot¬ 
piše zapisnik na mjestu pomenutoga zločina. Taj šef po¬ 
licije iznenada ga udari teškim revolverom po obrazu da 
mu je slomio nekoliko zubi i ozbiljno povrijedio čeljust. 
»Zašto me tučete?«, zaviče ovaj, padajući zakrvavljen 
Šef policiie mu odgovara: »Ne tučem te ja za ovo, nego 
za ono gore«. I dade mu znati da ga tereti sumnjom da 
je on počinio ono dvostruko umorstvo koje je već pome- 
nuto. Nato ga stane preslušavati kao »krivca«, za to 
dvostruko umorstvo. Treba si sada predočiti, što se do¬ 
gađa u tom času u duši čovjeka, kojemu pripisuju na¬ 
mjerno i iznenada, jedan težak zločin, za koji on nije 
kriv, a svijestan je da policija također zna da on nije 
kriv, a ipak ga se hoće okriviti. 

Dabome, nije htio priznati. Vode ga na mučenje. Ta 
strahota traje nekoliko dana. Pošto nikako ne priznaje, 
u njegovu ćeliju nabacuju snijeg po cijelom cementnom 
podu, dosta visoko. Ruke mu svežu, a sa nogu mu skinu 
svu obuću. Ovako bosonoga stave ga u ćeliju na snijeg. 
Nevjerojatne stvari, nigdje sjesti, nigdje leći, a bosonog 
u snijegu, svezanih ruku i otvorenih rana po obrazu. U 
takovom stanju mora izdržati više dana. On uopće nije 
bio više sličan na čovjeka. Njegovo stanje si je teško 
predpostaviti. Posve smrzle i ledene noge u snijegu, koji 
se je zbog njegovog stalnog gibanja i poskakivanja od 
hladnoće i smrzavanja nogu, pretvorio u kaljužu, na 
hladnom cementu ćelije. Za vrijeme dok je tako patio ve¬ 
ći broj dana bosonog u snijegu, sa otvorenom ranom raz¬ 
bijenih zubi i čeljusti, znali bi policajci katkada proviriti 
kroz rupu na vratima, i zapitati da li priznaje zločin. Po¬ 
što nije priznavao, ostavljali su ga i nadalje u tom sta¬ 
nju. Kako će priznati nešto što nije učinio? To je dvo¬ 
struko umorstvo, za to se ide na štrik. Smatrao je, bolje 
da poginem u policiji kao nevina žrtva, nego da umrem 
na vješalima kao zločinac. A onda, poštenje, dobar glas. 
Napokon su ga morali izvući, posve ukočenoga sa vrlo 
malo života, iz ove snijegom ispunjene ćelije. Ah ne, da 
bi mu patnje olakšali, još manje da ga puste kući. Iz ove 
hladne temperature prebacili su ga sada naglo u posve 
toplu temperaturu. Opet onako bosonoga. U ostalom ni^ 

kakova obuća nebi išla na njegove ranjave i izmučene 
noge. Noge su mu nabrekle, ukočene i ranjene od hladno¬ 
će. Sada nagla promjena temperature, to je bila još veća 
muka za njegove rane na nogama, za njegovu ranjenu 
čeljust i za cijelo tijelo. Ali to se htjelo. Nakon svega to¬ 
ga vodili su ga opet više puta na mučenje. Doveli su ga 
ipak u takvo stanje da je pod teškim mučenjem ipak ko¬ 
načno počeo priznavati, ali svaki puta, kada bi trebalo 
staviti to u zapisnik i potpisati ga, to nije htio. I u tome 
je ostao uporan usprkos svih daljnih muka. Konačno je 
policija dovela neka dva tipa, koji su svakako iz straha 
pred policijom, kao »prisutni građani« ili svjedoci, potpi¬ 
sali, da su čuli, da je on priznao zločin, iako to nijesu 
čuli. 

Ako se uzme u obzir, kakove su sve metode upotreb¬ 
ljavali za iznuđivanje priznanja, kao i druge okolnosti o- 
ko toga, onda se mora povjerovati i zaključiti, da se i- 
malo nekoga naročitoga razloga, da se ovaj teški zločin 
pripiše ovoj nevinoj žrtvi. Na primjer: Budući njegov 
sudski istražitelj prisustvuje u policiji prilikom prisilja- 
vanja na priznanje. Šef policije, koji ga je tukao i dao 
mučiti, sudjeluje kod sudskoga preslušavanja, u sobi to¬ 
ga suca istražitelja. »Nemože se naći« jedan čovjek, koji 
bi mu mogao posvjedočiti, da je bio zatvoren u ćeliji sa 
snijegom. Zatim činjenica, da je policija izdavala štampi 
saopćenja već prvih dana, da je on kao »rođeni zločinac«, 
povodom »energične istrage« i »unakrsnih pitanja«, pri¬ 
znao pomenuti zločin, i ako on nije priznao. Za njega je 
uza sve to bilo fatalno, što je ranije u kući svoga gospo¬ 
dara, nehotice, ušavši u jednu sobu, našao milostivu go- 
SDođu inflagranti sa kućnim prijateljem. Kao takav joj 
je smetao. I ona, milostiva gospođa iz najvišega društva 
došla je na sud, izgleda očigledno i za volju istražitelji¬ 
ma, da izjavi da se je dotični u zadnje vrijeme službe 
vladao »kao čovjek nečiste savjesti«. I ovaj je iskaz bio 
»najvažniji« za dokaz njegove krivice. A milostiva go¬ 
spođa ispala je tu kao stručnjak za nečistu savjest. 

Nakon što su mu u istražnom zatvoru nekako zacije¬ 
lile rane — jer takova je praksa, da se ne bi imao našto 
opozivati — predveli su ga pred sud. 

Štampa je vani grmila o »rođenom zločincu«, o »kri¬ 
minalnom tipu« itd.. Policija je priređivala preko štampe 
teren, da bi javnost prihvatila svaku osudu. Nije kori- 

stila njegova ogorčena i opravdana odbrana. Bio je osu¬ 
đen na doživotnu robiju. 

A zašto na doživotnu robiju, ako je učinio dvostruka 
razbojstvo, kada se za dokazano razbojstvo uvijek osu¬ 
đuje na smrt? To je isto razlog za sumnju i za razmišlja¬ 
nje. 

Od policajskoga mučenja postao je kripl. Iskriv¬ 
ljena čeljust, mana u nogama od smržavanja u snijegu,, 
potpuno blijed, iznuren, slab, živčano rastrojen, a po pri¬ 
rodi sklon humoru, pravi među osuđenicima stalno gorku 
šalu na račun policajske »vještine«, »unakrsnih pitanja« 
i »energične« istrage. Dugo i dosadno robijaško vrijeme 
prolazi, a on tjelesno slabi, nitko ga se ne sjeća, jer eto, 
zločinac je. Za njega nema više nikakove nade, on ostaje 
nevina žrtva. Kada bi imao bar koga utjecajnoga. Kada 
bi mogao dobro platiti advokata, pokrenuti reviziju pro¬ 
cesa, bio bi oslobođen. A ovako bez ikoga i išta ostat će 
do kraja svoga života, kao nevina žrtva sa stalnom pat¬ 
njom, među zidovima kaznione. 

IV. 

U zatvoru je naročito težak život žena uhapšenica. 
Prije svega, zatvorene, naročito kod policije, u bezrač- 
nim prostorijama, bez ikakovih sobnih predmeta, osim 
tvrdih »pričina« i jedne smradne posude. Nedovoljno vo¬ 
de i svega što je najelementarnija nužda za zdravlje i hi¬ 
gijenu žene. A onda nije rijedak slučaj, da zatvaraju po¬ 
štene žene i djevojke, pa i političke uhapšenice, sa pro¬ 
stitutkama. Postupak svakojaki, kao i sa uhapšenim mu¬ 
škarcima, prepuštene su grubijanštini pojedinih straža- 
ra-ključara, koji razlogom svoje neodgojenosti, i zbog 
prirode svoje službe, poživinčeni, imadu za žene uhapše¬ 
nice posebne prostačke izraze i prostačko ponašanje. 

Što sve mogu žene da dožive u zatvoru, navesti ću 
primjerom: 

Rijetko kada dozvoli se uznicima okupati se. Dabome 
kupa se veći broj osoba zajedno pod tuševima. Dovedu 
jedamput i veći broj žena na kupanje. Gospodin stražar 
umjesto da se ukloni, ostane među njima, i stane im na¬ 
ređivati đa se svlače pred njime, te da se kupaju u nje¬ 
govom prisustvu. Žene se stanu najprije prestrašeno po¬ 
gledavati, zatim protestirati, dok se napokon jedna mla¬ 
đa i odlučnija nije snašla, i. . . »ti prostak i svinja, kaj ti 



misliš« . .. napadne ga uz galamu ostalih tako, da je go¬ 
spodin stražar jedva utekao. 

Kod policajskih istraga i preslušavanja, žena pretrpi 
sve što i muškarci, i u toliko gore, što su kao žene pod¬ 
vrgnute prostačtvu grubih i neodgojenih policajaca. Po¬ 
znam više slučaja sramoćenja i ponižavanja žena uhap¬ 
šenica, kod policajske istrage, koje su takove naravi da 
ih je^ teško pristojno napisati i stavljati na papir. Žene, 
naročito mlađe i djevojke, koje nužno dolaze u dodir sa 
policijom, bilo da mole što ili da žele sastanak sa ko¬ 
jim od uhapšenih, dolaze također u neugodan položaj. O- 
ne su izvrgnute »galantnim« zahtjevima i ponudama o- 
nih pojedinih policajaca, na koje se moraju obratiti sa 
nekom molbom. Da li su spremne ili ne, da im udovolje, 
ovisi uspjeh ili neuspjeh njihove molbe. Jedan primjer: 
Dolazi jedna djevojka i moli sastanak sa svojim zatvore¬ 
nim bratom, političkim osuđenikom. Policajac joj odgo¬ 
vara: Je, dobiti će. te razgovor i sastanak sa bratom, a ja 
sam spreman da mu olakšam i zatvor, ali.. . imate vre¬ 
mena na večer? Ona mu nato odgovori: »Vi svinja jed¬ 
na!« Na to ju je zgrabio i bacio kroz vrata van, a o raz¬ 
govoru sa^bratom, dabome, niti govora. Kad je nakon to¬ 
ga otišla šefu policije da se požali, ovaj joj odgovori da 
»to nije moguće«, da »on ne vjeruje« da bi njegov polica¬ 
jac takova sto rekao i učinio. Uzeo je u zaštitu besram¬ 
nog policajca, a uvrijeđenu i nezaštićenu djevojku nije 
htio niti slušati niti uzeti u obranu. 

Drugi slučaj: Jedan moj prijatelj, hrv. rodoljub, bu¬ 
de stalno zatvaran i proganjan. Njegova sestra, mlada i 
zgodna pojava dolazila mu je češće puta na policiju na 
razgovor i sastanak. Jedamput je zamolila jednog višeg 
policajskog činovnika, da pošto joj je brat dobio izgon iz 
Zagreba, da bude što prije, t. j. slijedećeg dana otprem- 
ijen iz nesnosnog zatvora. O jest, sve će on učiniti po vo- 
lji lijepoj gospođici. Sutra odmah biti će njezin brat ot¬ 
premljen iz zatvora u provinciju, kako ne, on izdaje od¬ 
mah naređenje, samo . . ., ovaj ..., da li će gospođica na 
večer imati vremena? Ova je bila prefrigana. Malo se sti¬ 
di, ali imati će vremena, da. Dogovore sastanak. Do pola 
noći provedu zajedno u jednom lokalu. Ali kada je stvar 
trebala da uzme ozbiljniji smjer, t. j. da idu u njegov 
stan, ona se je izgovorila, da je suviše kasno, jer da ju 
baš u to vrijeme očekuje majka itđ. Ali će sigurno doći 
sutra, posve sigurno da, i ići u njegov stan. Međutim, su- 

tradan je njezin brat otpremljen iz zatvora — as time je 
ona i računala — i telefonski javila galantnom policajcu 
u njegov stan, gdje ju je u taj čas očekivao, da ne može 
doći, na što je dobila kroz telefon jedan »lijepi« srpski 
odgovor. 

U glavnom, ženama i djevojkama je u zatvoru i u do¬ 
diru sa svemoćnicima policajske vlasti, teže i lošije od 
uhapšenika muškaraca, samo zato jer su žene. 


V. 

Kako bi se moglo riješiti to zlo, taj postojeći problem 
zatvora, izdržavanje kazne, načina istrage i suđenja? 
Kada bi zato bilo volje i smisla, kod onih o kojima takav 
loš sistem ovisi, i kod onih, koji mogu utjecati na pro¬ 
mjenu toga lošeg sistema, tada bi to išlo vrlo lako. Kada 
bi dakle bilo te volje kod odlučujućih i utjecajnih fakto¬ 
ra, pa kada bi se taj problem uzeo u obzir ozbiljno, tada 
bi svi oni, koji za ovakovo stanje ne znaju, ili misle da je 
pretjerano u prikazivanju, mogli uviditi, da je to sve to¬ 
čno, i da predstavlja vrlo lošu stranu ljudskog društve¬ 
nog reda i savremene civilizacije. Nije dosta da se pro¬ 
mijeni neki politički režim, pa da dođe drugi blaži, da ne¬ 
što doduše popusti i ublaži u zatvoru, dok u biti sam taj 
sistem i dalje ostavlja na snazi. Trebalo bi postupiti po¬ 
sve iznova, postaviti nova načela u duhu vremena i čo¬ 
vječnosti, i na temelju toga provesti po zatvorima, u is¬ 
tragama i suđenju, drugi red i postupak. U tom bi prav¬ 
cu mogli najviše djelovati pravnički i liječnički krugovi, 
preko svojih advokatskih i liječničkih komora. Advokati 
i liječnici mogu preko pomenutih institucija snažno dje¬ 
lovati na odluku vlasti i na mišljenje javnosti. Advokati 
i liječnici su oni intelektualci, koji najviše i jedino dolaze 
u dodir sa uznicima, njihovim zatvorima i bolnicama. 1 
kada ne bi vršili svoje dužnosti čisto mehanički i same 
službe radi, i kada bi htjeli da uoče onaj viši moralni po¬ 
ziv i dužnost, koje im sam karater službe nameće, mogli 
bi učiniti vrlo mnogo na promjeni toga lošega stanja po 
zatvorima, koje danas predstavlja nečovječnost i neprav¬ 
du za one koji trpe, a sramotu i poniženje za cijelo ljud¬ 
sko društvo. 

SKRAĆEN IZVADAK 

iz optužbe i osude optuženih i osuđenih pred Državnim 
Sudom za zaštitu države, iz procesa Ivana Bernardića i 
drugova. 

Državni Tužilac D. T. 2343/29. 

kod v - - " 

Državnog suda za zaštitu Države. 25. 

ZATVOR 

OPTUŽNICA 

Državni Tužilac kod Državnog suda za zaštitu Drža¬ 
ve u Beogradu, u smislu § 7. od 3. Zakona o Državnom 
sudu za zaštitu Države, optužuje: 

1. ) Bernardić Ivana Josipova, priv. namještenika, sa 
24 godine, rođenog u Banjskom selu, srez Vojnić, prebi¬ 
valištem u Zagrebu, neoženjenog, rimokatolik: 

2. ) Hadžiju Cvjetka Matijina, advok. pripravnika, sa 
32 godine, rođenog u Kataleni, općina Kloštar, prebivali¬ 
štem u Jastrebarskom, neoženjenog, rimokatolik: 

3. ) Franekić Martina Stjepanova, trg. pomoćnika, 
rod. 10. XI. 1905. godine u Seocima — SI. Požega, prebi¬ 
valištem u Zagrebu, neoženjenog, rimo-kat.: 

4. ) Kremizr Ljubomira Jakobova, trg. pomoćnika, sa 
19 godina, rod. i sa prebivalištem u Zagrebu, neoženje¬ 
nog, izraelitske vjere: 

5. ) Mateković Stjepana Milkina, ljevača željeza, rod. 
2. . III. 1909. god. u Hrv. Kostajnici, prebivalištem u Za¬ 
grebu, neoženjenog, rimo-kat.: 

6. ) Paver Filipa pok. Gjure, stol. pomoćnika, rod. 15 
V. 1909. god. u Drvaru, prebivalištem u Zagrebu, neože¬ 
njenog, rimo-kat.: 

7. ) Ban Ivana pok. Franje, trg. pomoćnika, sa 26 god. 
rođenog u Krešovu, Fojnica, prebivalištem u Zagrebu, 
neoženjenog, rimo-kat.: 

8. ) Štrtak Ivana Markova, mesarskog pomoćnika, sa 
27. godina, rodjenog u Krvariću-Vrapće, prebivalištem u 
Kustošiji, oženjenog sa jednim djetetom, rimo-kat.: 

9. ) Mocnaj Velimira Dušanova, svršenog filozofa, ro- 
djen 25. II. 1902. god. u Mostaru, prebivalištem u Za¬ 
grebu, neoženjenog, star. kat.: 

10. ) Veselić Gjuru Vilkova, diplomiranog pravnika 
rodj. 12. IV. 1904 god. u Zagrebu, neoženjenog, rimo-kat.: 

11. ) Gašparac Albina Gabrijelova, trg. pomoćnika, 
rodj. 19. II. 1912. god. u Zagrebu, neoženjenog, rimo- 
kat. : 

12. ) Prpić Ivana Franjina, stud. prava, sa 19. godi¬ 
na, rodjenog u Krivom Putu - Senj, prebivalištem u Za¬ 
grebu, neoženjenog, rimo-kat.: 

13. ) Štefanac Antona Antina, priv. činovnika, rodj. 3. 
IV. 1909. god. u Seonici-Ostrožac, prebivalištem u Kar¬ 
lovcu, neoženjenog, riko-kat.: 

14. ) Margetić Pavla Pavlova, mesar, pomoćnika, sa 
26. god. rodj. u Brdovcu, prebivalištem u Zagrebu, ože- 
njenog sa jednim djetetom, rimo-kat.: 

15. ) Arnšek Božu Mijina, stolar, pomoćnika, rodj. 27 
VII. 1909. god. u Zagrebu i tamo sa prebivalištem, ože- 
njenog bez djece rimo-kat.: 

16. ) Glušac Stjepana Milanova, krojač, pomoćnika, 
sa 21. godinom, rodjenog u Grubišnom polju prebivali¬ 
štem u Zagrebu, neženjenog, rimo-kat.: 

17. ) Levnaić Milana pok. Jove, strojobrava, sa 22 
godine, rodjenog u Lincu-Otočac, prebivalištem u Brodu 
n/S, neoženjenog, rimokat.: 

18. ) Štefanić Anton pok. Ivana, kovača, sa 25. godi¬ 
na, rodjenog u Brvima-Krško, neoženjenog, prebivali¬ 
štem u Kustošiji, rimo-kat.: 

19. ) Debanić Mirka pok. Imbre, poljodjelca, sa 36 go¬ 
dina, rodjenog u Vrapću i tamo sa prebivalištem, neože¬ 
njenog, rimokat.: 

a) da su u drugoj polovici god. 1929. postali članovi 
udruženja u Zagrebu, koje su prva dvojica organizirali, a 
koje je imalo za svrhu da se terorističkim aktima u 
Zagrebu i atentatima na vojna i gradjanska upravna li¬ 
ca, kao i na razne objekte, ugrozi javni mir i dovede u 
opasnost javni poredak, a sve to u konačnom cilju da se 
ubijedi druge, da treba promijeniti politički poredak u 
državi: 

b) a u izvršenju toga: 

da su, Bernardić Ivan, Franekić Martin, Kremzir Ljubo- 
mir, Ban Ivan, Mateković Stjepan, i Paver Filip, jedne 
noći početkom novembra god. 1929 naoružani sa oštro na- 
bitim revolverima, tražili po javnim lokalima i ulicama 


I! generala Belimarkovića, komandanta mjesta, generala 

Tomića, komandanta divizije i Dra Bedekovića, upravni¬ 
ka policije u Zagrebu, ili bilo kojeg oficira, dakle organa 
vlasti, da ih ubiju, a okrivljeni Mateković Stjepan da je 
u noći 7. novembra u Istarskoj ulici, napao s ledja ko¬ 
njičkog kapetana Kaledin Gavrila, i to tako, da je na od¬ 
stojanju od jedno dva koraka opalio na njega dva metka 
iz revolvera i nanio mu dvije lake povrede, te da su tako 
svi oni pripremali, a okrivljenik Mateković pokušao ubi- 
stvo organa vlasti: 

2. ) Bernardić Ivan i Štrtak Ivan da su u septembru 
god. 1929. u Zagrebu, pribavili revolvere i dijelili ih me- 
dju članove udruženja, dakle pripremali oružje radi ci¬ 
ljeva pomenutim pod a): 

3. ) Moćnaj Velimir da je napravio tri paklene maši¬ 
ne, koje su se imale da stave u djestvo prilikom prosla¬ 
ve dana ujedinjenja i otvorenja Jugoslavenske Akadem¬ 
ske Čitaonice u večer 30. novembra 1929. god. u Zagrebu, 
i to jedna na Zrinjevcu kod glazbenog paviljona, druga 
u zgradi Jugoštampe, a treća kod zgrade Jugoslavenske 
Akademske Čitaonice — da je dakle prikupljao sprave i 
eksploziju radi cilja navedenog pod a).: 

b) da je pismom predatim na pošti na 4. oktobra 
1929. god. u Zagrebu, koje je napisao i potpisao sa rije¬ 
čima »Hrvati revolucionarci«, a upravljenim divizijskom 
generalu g. Petru Živkoviću, kao Predsedniku Ministar¬ 
skog Saveta i Ministru Unutrašnjih Poslova, koji ga je 
i primio, prijeti ovome smrću, ako se ne. ukine sadašnji 
poredak i državno uredjenje i zamjeni sa personalnom 
unijom, dakle pogibeljnom prijetnjom nastojao da utiče 
na odluke predstavnika Vrhovne državne uprave: 

I c) da je pismom predatim na pošti u Zagrebu 4. okto¬ 

bra 1929 god. koje je napisao i potpisao sa riječima »Hr¬ 
vati revolucionarci«, a upravljenim upravniku policije u 
| Zagrebu, Dru Janku Bedekoviću, koji ga je i primio, pri¬ 

jetio ovome smrću, ako se za dva mjeseca ne ukloni sa 
mjesta upravnika, te da takovom prijetnjom nastojao da 
I utiče na njegove odluke kao predstavnika javne vlasti: 

I 3 d) da je pismom predatim neutvrdjenog dana, u 

I drugoj polovini mjeseca oktobra 1929 god., na pošti u 

I Zagrebu, koje je napisao i potpisao sa riječima «Riječi- 

I ma »Hrvati revolucionarci«, a upravljenim uredniku za- 

I grebačkcg lista »Novosti«, koji ga je i primio, prijetio. 

ovome smrću zbog pisanja u uvodnim člancima u prilog 
današnjeg političkog pokreta i Jugoslavenstva, te ga ta¬ 
ko prijetnjom, koja je s obzirom na već izvršeno ubijstvo 
nad ranijim urednikom toga lista, mogla dati temeljita 
straha, htio prisiliti da promjeni politički pravac no¬ 
vine : 

3 e) da je pismom predatim na 9. oktobra 1929. god. 
na pošti u Zagrebu, koje je napisao i potpisao sa riječi¬ 
ma »Hrvati revolucionara« a upravljenim Dru Hoferu, on¬ 
dašnjem starješini Hrvatskog Sokola, koji ga je i pri¬ 
mio, prijetio ovome povredom tijela, a to sa riječima: 
»Imate se smjesta zahvaliti na časti i funkciji, koju ob¬ 
našate u Hrvatskom Sokolu. Ne učinite li to u roku od 
1 mjeseca, Vi nećete izbjeći našoj osudi«, a sve to zbog 
toga, što je predstavnik Hrvatskog Sokola depešom is¬ 
kazao zahvalnost Predsedniku Ministarskog Saveta po¬ 
vodom akta od 3. oktobra 1929. god. — dakle htio ga 
prisiliti na gornje: prijetnjom, koja je s obzirom na pri- 
' like slučaja mogla dati temeljita straha: 

^ 3 f) da je pismom predatim neutvrdjenog dana u pr¬ 

voj polovici decembra 1929. god. na pošti u Zagrebu 
koje je napisao i potpisao sa riječima »Hrvati revolucio¬ 
nara«, a upravljenim trgovcu Maloviću u Karlovac, koji 
g a je i primio, prijetio ovome povredom tijela, ako se 
pridruži poklonstvenoj deputaciji u Beograd, te ga tako 
prijetnjom, koja je s obzirom na prilike slučaja mogla 
zadati temeljita straha, htio prisiliti da gornje pro¬ 
pusti : 

4. ) Veselić Gjura, da je u večer 30. novembra 1929. 
god., u Zagrebu, stavio jednu od mašina pod 3) a) kod 
glazbenog paviljona na Zrinjevcu, koja je bila tempira¬ 
na i eksplodirala, a da nije imala slučajno nikakovih po¬ 
sljedica za život ljudih — da je dakle rasprskavajučom 
materijom prouzrokovao opasnost za život drugih lica: 

5. ) Gašparac Albin, da je u večer 30. novembra 1929. 
u Zagrebu, odnio do zgrade Jugoštampe jednu tempiranu 
paklenu mašinu, da je tu u svrhu eksplozije postavi, ali 
od ovog odustao, jer držao da će biti zatečen na samom 
djelu, od kojeg je mogla nastati opasnost za život ljudi: 

6. ) Bernardić Ivan, Hadžija Cvjetko, Prpić* Ivan, Šte- 
fanac Ante, Franekić Martin i Moćnaj Velimir, da su na 
sastancima održanim početkom decembra 1929. god., u 
Zagrebu, a 8. istog mjeseca u Jaski, medjusobno odlučili, 

da se dana 16. decembra 1929. god. paklenom mašinom 
na električni kontakt poruši most na Martinovki kod 
Zagreba i to u momentu kada bi preko istog imao da 
prodje specijalni voz sa deputacijom gradskih zastupni¬ 
ka grada Zagreba i drugih gradova ^^ske Banovine, 
kao i predstavnika društava, koja je putovala za Beograd 
da se pokloni Nj. Vel. Kralju prigodom Njegovog rcdjeii- 
dana: 

7. ) Štefanac Ante, Franekić Martin, Prpić Ivan i Štr- 
tak Ivan, da su 11. decembra 1929. god., u Zagrebu, pri¬ 
bavili eksploziv i sav drugi potrebiti pribor za paklenu 
mašinu, koja se je imala da upotrebi za gornju svrhu, a 
koji su materijal na 12. decembra 1929. god. prenijeli 
okrivljenici Hadžija i Paver iz Zagreb u Karlovac, gdje 
je okrivljeni Štefanac po stručnim uputama okrivljenog 
Mocnaja dao napraviti limenu kutiju, u koju se je imao 
da stavi eksploziv, a za upaljenje ovoga sam napravio 
unutrašnji uredjaj: 

8. ) Štefanac Ante, Hadžija Cvjetko i Bernardić Ivan, 
da su dana 13. decembra 1929. god. donijeli iz Karlovca 
vozom u Zagreb paklenu mašinu, koju im je policija još 
iste večeri uzaptila, a prvu dvojicu i pritvorila, te se ta¬ 
ko spriječila da se izvede osnova pod 6.), koju su imali 
prema dogovoru da izvrše okrivljenici Hadžija, Prpić, 
Štefanac i Franekić, te da su tako okrivljenici Bernardić 
Ivan, Hadžija, Cvjetko, Prpić Ivan, Štefanac Ante, Fra¬ 
nekić Martin, Mocnaj Velimir i Štrtak Ivan, radnjama 
navedenim pod b) — 6) 7) i 8), umišljeno pripremali 
rušenje željezničkog mosta i voza, dakle objekta koji 
služe javnom saobraćaju: 

B) Kuntić Franju Jakova, iz Vugrovca, gostioničara 
u Zagrebu, rodj. 1875. god., oženjenog bez djece, rimo- 
kat., sada u istražnom zatvoru: 

da je u prvoj polovini septembra 1929. god., u Zagre¬ 
bu, primio u pohranu 5 komada revolvera sistema Wal- 
ter kal. 6.35 mm sa pet kutija municije dum-dum i izdao 
ih okrivljenom Bernardiću i ako je znao da se to oružje 
prikuplja za terorističke akcije, dakle prikrivao oružje 
kojim se je imao da ugrozi javni mir i dovede u opasnost 
javni poredak: 

C 1.) Jelašić Jakova pok. Josipa, profesora učitelj 
škole, iz Sr. Karlovaca, nastanjenog u Zagrebu, rod. 

1897. god. oženjenog, rimo-kat., sada u istražnom za¬ 
tvoru : 

2.) Begić Vilka, iz Čazme, potpukovnika u m., nasta¬ 
njenog u Zagrebu, rod. god. 1874. neoženjenog, rimo-kat., 
sada u istražnom zatvoru: 

a) da su u septembru i slijedećih mjeseca 1929. god., 
u Zagrebu naveli okrivljenoga Bernardića i Hadžiju da 
organiziraju omladinu, koja bi u Zagrebu terorističkim 
akcijama imala da ugrozi javni mir i da dovede u opas¬ 
nost javni poredak i tako podupre rad Hrvata - emigra¬ 
nata koji ide zatim, da se promjeni današnje državno 
uredjenje Kraljevine Jugoslavije: 

b) da su potpomagali udruženje osnovano sa ciljem 
navedenim pod A. a) na taj način, što su za ovo priba¬ 
vili novac i dali ga za nagradjivanje pojedinih članova i 
za nabavku oružja i to okrivljeni Jelašić svršetkom sep¬ 
tembra 1929. god. organizatoru Bernardiću svotu od Din. 
6.000, a okrivljeni Begić oko novembra 1929. god. preko 
okrivljenog Prpića organizatoru Hadžiji Din. 5.000 i oko 
10. decembra iste godine Din. 4.000, a okrivljeni Jelašić 
pored toga potpomagao udruženje i time, što je nagovo¬ 
rio okrivljenog Kuntića, da prikrije u svom stanu 5. re¬ 
volvera, koji su služili za akciju pod A. a): 

D) Maček Dra Vladimira Ivanova, iz Jastrebarskog, 
rodjenog 1879. god., udovca, oca dvoje djece, rimo-kat., 
advokata u Zagrebu, sada u istražnom zatvoru: 

a) da je u Zagrebu, svršetkom septembra 1929. god., 
dao okrivljenom Jelašiću svotu od Din. 6.000, a okrivlje¬ 
nom Begiću oko 22. novembra iste godine Din 5.000, i 
i oko 10. decembra Din. 4.000, znajući da se tim novcem 
ima nabavljati orudje i drugi pribor potreban za terori¬ 
stičke akcije i pomagati agilniji i potrebniji članovi udru¬ 
ženja koje je imalo za zadatak da u Zagrebu sa tim ak¬ 
cijama ugrozi javni mir i dovede u opasnost javni pore¬ 
dak i time podupre rad Hrvata-emigranata, koji ide za¬ 
tim da se promijeni politički poredak u državi odnosno 
državno uredjenje Kraljevine Jugoslavije, te da je time 
pomagao udruženje koje je imalo za svrhu promjenu po¬ 
litičkog poredka u državi terorizmom: 

b) da je mjeseca septembra 1929. god., u Zagrebu, 
usmenom porukom upućenom preko okrivljenog Jelašića 
okrivljenom Kuntiću, da ovaj primi u pohranu nekoliko 
revolvera namijenjenih i po njegovom znanju pod D. a) 



navedenom udruženju i izda ih licu koje će se odrediti, a 
koje je Kuntić i predao organizatoru i članu udruženja 
Ivanu Bernardiću, a ovaj ih razdijelio med ju Članove 
udruženja, te da je time potpomagao u pribavljanju i pri¬ 
krivanju oružja namjenjenoga za vršenje terorizma radi 
iznudjenja promjene političkog poredka u državi: 

c) da je 1929. god., za Božični broj novina »Dom«, 
koje izlaze u Zagrebu, a on ih izdaje, sastavio 1 dao od¬ 
štampati na cijeloj prvoj stranici napis pod naslovom 
»Božić«, čijom je sadržinom, kao i trnovim vijencem 
koji uokviruju taj napis i trnom se zabada u Hrvatski 
grb, išao zatim da se stvori raspoloženje kod drugih, da 
se izvjesni dio Kraljevine Jugoslavije izdvoji iz cjeline 
kao samostalna država: 

E) Lebović Dra Ivana pok. Bartola, rođj. 1875. god., 
oženjenog bez djece, rimo-kat., advokata u Bjelovaru, sa¬ 
da u istražnom zatvoru: 

da nije blagovremeno učinio prijavu vlasti da se od 
strane udruženja pod A. a) pripremaju zločinstva, a na¬ 
ročito rušenjem mosta na Martinovki kod Zagreba i ako 
je za sve ovo znao na 11. decembra 1929. god.: 

pa da su time učinili: 

1. Bernadić Ivan radnjom pod A a) zločinstvo iz tač 
2. čl. 1. Zakona o zaštiti javne bezbednosti i poretka u 
državi, sa radnjom pod b) 1) zloč. iz tač. 7. čl. 1. istog za¬ 
kona, sa radnjom pod b) 2) zloč. iz tač. 6. čl. 1. istog za¬ 
kona, a sa radnjom pod 6.) i 8.) zloč. iz tač. 4 čl. 1. istog 
zakona: 

2. ) Hadžija Cvjetko, radnjom itd. 

(Slijedi kvalifikacija krivice). 

U IME NJEGOVOG VELIČANSTVA KRALJA 

Državni sud za zaštitu Države u Beogradu u veću 
Sastavljenom od članova: Subotića dr. Dušana, predsed- 
nika Kasacionog sud u Beogrdu i predsednika Državnog 
suda, kao nredsednika, Dubokovića dr. Vicka, sudije 
Stola sedmorice odel. B u Zagrebu, Jankovića Rusomira 
sudije Kasacionog suda u Beogrdu, Koščeca Mirka, su¬ 
dije Stola Sedmorice u Zagrebu, Gučić dr. Vladislava su¬ 
dije Apelacionog suda u Splitu, Petrovića Milutina, pred¬ 
sednika prvostepenog suda za grad Beograd i Kavčića 
dr. Josipa, sudije Apelacionog suda u Ljubljani kao i su- 


dije Stojkovića Milanka, sudije prvostepenog suda u Za- 
ječaru kao delovodje, pošto je na naredbu od 1. aprila 
1930. god. D. S. br. 2264/29 dana 24 aprila 1930 god., na 
optužnicu Državnog tužioca pri Državnom sudu za zašti¬ 
tu Države od 24. marta 1930 god. D. T. br. 2343/29 za¬ 
počeo protivu optuženih: Rernardića Ivana, Hadžije 
Cvetka, Franekića Martina, Kremzira Ljubomira, Mate- 
kovića Stjepana, Pavera Filipa, Bana Ivana, Štrtaka 
Ivana, Mocnaj Velimira, Veselića Gjure, Gašparac Albi¬ 
na, Prpić Ivana, Štefanac Antuna, Margetić Pavla Arn- 
šek Bože, Glušac Stjepana, Levnaić Milana, Štefanić An¬ 
tuna Debanić Mirka Kuntić Franje, Jelašič Jakova, Be- 
gić Vilka, Maček dr. Vladimira i Lebović dr. Ivana zbog 
zločinstva iz člana 1. tač. 2. 4. 6. 7 odnosno i čl. 2 u vezi 
§ 46 Zakona o zaštiti javne bezbednosti i poretka u Dr¬ 
žavi odnosno čl. 2. 13. Zakona o zaštiti javne bezbedno¬ 
sti i poretka u Državi i zbog § 76, 87 i 98 biv. hrvatskog 
kazn. zakona — glavni pretres u prisustvu Državnog tu¬ 
žioca Ucovića dr. Iva i branilaca optuženih i to: Gvo- 
zdić dr. Petra i Čondića dr. Filipa kao branilaca optuže¬ 
nog Bernardića Ivana, Hrvoja Dragutina, kao branioca 
optuženog Hadžije Cvetka, Grgurića dr. ^ Jakoba kao 
branioca optuž. Franekića Martina, Lamešića dr. Marka, 
kao branioca optuž. Kremzira Ljubomira, Kisića dr. Mi- 
he kao branioca optuženog Mateković Stjepana te Odič 
dr. Ante, Štambuka dr. Božidara kao branioca optuže-* 
nog Bana Ivana, Ljubičica dr. Nike kao branioca optu¬ 
ženog Štrtaka Ivana, Crvića dr. Ante kao branioca optu¬ 
ženog Mocnaj Velimira, Obradović Milete i Markotić dr 
Filipa kao branioca optuženog Veselić Gjure, Smoljana 
dr. Bariše i Čondrića dr. Filipa kao branioca optuženog 
Gašparac Albina, Zdravković Dragiše kao branioca optu¬ 
ženog Prpić Ivana, Račkog dr. Vladimira kao branioca op¬ 
tuženog Margetić Pavla, Žanića dr. Milovana kao brani¬ 
oca optuženog Arnšek Bože, Račkog dr. Vladimira kao 
branioca optuženog Glušca Stjepana, Karčić dr. Andrije 
kao branioca optuženog Levnaića Milana, Urbicha, dr. 
Viktora kao branioca optuženog Štefanića Antuna, Ber- 
tić dr. Živka i Derkosa dr. Miška kao branioca optuže¬ 
nog Debanića Mirka, Bole dr. Boleslava kao branioca 
optuženog Kuntić Franje, Bertić dr. Živka i Bošnjakovic 
dr. Ferde kao branioca optuženog Jelasića Jakova, Čuhca 
dr. Rinalda kao branioca optuženog Begić Vilka, Kostić 
dr. Milana, Trumbić dr. Ante, Dukanca Savka, Smoljana 



dr. Bariše, Šuteja dr. Jure, Andres dr. Ivana i Boškpvić 
dr. Dude kao branioca optuženog Mačeka dr. Vladimira 
i Kostića dr. Milana i Šafara dr. Dragutina kao branioca 
optuženog Lebovica dr. Ivana,, a koji se optuženici na¬ 
laze u istražnom zatvoru, nakon saslušanja Državnog 
tužioca, a po proširenoj optužnici na samom pretresu u 
pogledu dela uvrede Nj, V. Kralja protivu optuženog Ga- 
šparca Albina, kao prestup iz § 307 nov. kriv. zakona i 
prepustivši kvalifikaciju dela prosuđjenju suda za optu¬ 
žene Veselića Djure, Mocnaja Velimira i Gašparca Albi¬ 
na i konačno nakon saslušanja odbrane gore spomenu¬ 
tih branilaca i po dovršenom glavnom pretresu dana 7. 
juna 1930 godine izrekao je danas ovu: 

Presudu: 

I. Bernardić Ivan-Josipov, star 24 godine, privatni 
namještenik, rodjen u Banjskom selu-srez Vojnić, neo¬ 
ženjen rimokatoličke vjere, prebivalištem u Zagrebu, 
služio vojsku u Kosovskoj Mitrovici. 

II. Hadžija Cvetko-Matijin, advokatski pripravnik 
star 32 godine sin matere Marije rodj. Šandor, rodjen u 
Kataleni-općina Kloštar, prebivalištem u Jastrebarskom 
neoženjen rimokatoličke vjere, služio vojsku u Debru. 

III. Franekić Maftin-Stjepanov, matere rodj. Matić 
trg. pomoćnik rodjen 10. XI. 1905 god. u Seocima slav. 
Požega prebivalištem u Zagrebu, neoženjen, rimokato¬ 
ličke vjere, služio vojsku u Debru. 

IV. Kremzir Ljubomir-Jakobov, matere Feođore rodj. 
Rosenberg, rodjen 27. maja 1911 i prebivalištem u Za¬ 
grebu, trg. pomočnik, neoženjen izraelitske vjere stariji 
maloljetnik. 

V. Mateković Stjepan-Milkin, rodjene Mateković, ne¬ 
zakonit sin ljevača željeza rodjen 2. marta 1909 god. u 
Hrvatskoj Kostajnici, prebivalištem u Zagrebu, neože¬ 
njen, rimokatoličke vjere — stariji maloljetnik. 

VI. Paver Filip pok. Gjure matere Nuncije, stolarski 
pomoćnik rodjen 15. V. 1909 god. u Drvaru, prebivali¬ 
štem u Zagrebu, neoženjen, rimokatoličke vjere — stariji 
maloljetnik. 

VII. Ban Ivan pok. Franje, matere Marije, rodj. Mar- 
janović, trg. pomočnik, star 26 godina, rodjen 1903 u 

Kreševu - Fojnica, prebivalištem u Zagrebu, rimokato¬ 
ličke vjere — služio vojsku u Sarajevu. 

VIII. Štrtak Ivan Markov, matere Frketić, mesarski 
obrtnik, rodjen 28. II. 1902 u Krvariću - Vrapče, prebiva¬ 
lištem u Kustošiji, oženjen, otac jednog djeteta, rimo¬ 
katolik, služio vojsku u Nišu. 

IX. Mocnaj Velimir-Dušanov matere Hajdinjak, svr¬ 
šeni filozof, rodjen 25. II. 1902. u Mostaru, prebivalištem 
u Zagrebu, neoženjen, vjere hrv. starokatoličke, vojsku 
nije služio -— oslobodjen kao nesposoban. 

X. Veselić Gjuro - Vilkov, matere Branke rodj. Pendi 
diplomirani pravnik, rodjen 12. IV. 1904. god. u Zagrebu 
prebivalištem u Zagrebu, neoženjen, vojsku nije služio 
— oslobodjen kao nesposoban. 

XI. Prpić Ivan - Franjin, matere Ane, student prava 
rodjen 17. V. 1910 god. u Krivom Putu - Senj, prebivali¬ 
štem u Zagrebu, neoženjen, rimokatoličke vjere, stari 
maloljetnik. 

XII. Štefanac Anton - Matin, matere Kajtner, pri¬ 
vatni činovnik, rodjen 3. IV. 1909 u Seocima - Ostrožac 
prebivalištem u Karlovcu, neoženjen, rimokatoličke vje¬ 
re stariji maloljetnik. 

XIII. Margetić Pavle - Pavlov, matere Katanić, me¬ 
sarski pomoćnik, rođen 11. XII. 1903. u Brdovcu, prebi¬ 
valištem u Zagrebu, oženjen, otac jednog djeteta, rimo¬ 
katoličke vjere, služio vojsku u Petrovaradinu i 

XIV. Jelašić Jakov pok. Josipa, matere Orešković 
profesor učiteljske škole u Srijemskim Karlovcima, na¬ 
stanjen u Zagrebu, rodjen 6. VI. 1896 god. oženjen bez 
djece, rimokatoličke vjere, služio vojsku u Valjevu. 

krivi su 

i to: 

I. BERNARDIĆ IVAN 
što je 

a) u vremenu mjeseca septembra do 6. novembra 1929 
god. u Zagrebu i u Kustošiji optuženima štrtaku Ivanu, 
Franekiću Martinu, Paveru Filipu, Kremziru Ljubomiru, 
Margetiću Pavlu, Arnšeku Boži, Glušcu Stjepanu, Lev- 
naiću Milanu i Štefaniću Antunu, sastavši se sa pojedin¬ 
cima ili u manjim skupinama na raznim mjestima govo¬ 
rio: 


da omladina treba da bude na okupu i spremna, ako 
dodje do prevrata, da svaki treba da ima revolver, da 
treba saznati za stanove generala Belimarkovića i Tomića 
i šefa zagrebačke policije Dr. Janka Bedekovića, da tre¬ 
ba motriti lokale u koje oni zalaze, da se uzmogne na njih 
izvršiti atentat, jer su oni najglavniji faktori beograd¬ 
skog režima i ne daju slobode i zastave pa treba da se 
zato na njih ide sa revolverima i da se moraju oni pa i 
drugi viši oficiri ubiti, da će oni, koji će izvršiti atentat 
dobiti novaca da je došlo vrijeme akcije za suzbijanje, te 
da se mora početi sa ubijanjem; 

zatim što je u mjesecu septembru 1929 god. pribavio 
četiri revolvera sa municijom od kojih je po jedan dao 
Štrtaku Ivanu, Franekiću Martinu, Margetić Pavlu i 
Arnšeku Božidaru, a osim toga dao Franekiću Martinu 
Paveru Filipu, Kremziru Ljubomiru, Banu Ivanu, Mate- 
koviću Stjepanu, izvesne sume od po nekoliko stotina di¬ 
nara, dakle ubedjivao druge da treba promijeniti poli¬ 
tički poredak u državi zločinom i nasiljem; 

b) dana 13 decembra 1929 god. sa optuženim Štefa¬ 
nac Antunom preneo vozom iz Karlovca gvozdenu kutiju 
sa upaljačem na električni kotakt zajedno sa gumenom 
kabl žicom i anodnom baterijom u Zagreb znajući, da 
gore navedeni predmeti imaju da služe za sastav sprave 
kojom bi se imala rušiti željeznička pruga — dakle pri¬ 
kupljeno orudje radi cilja da se poruši objekt koji služi 
javnom saobraćaju; 

2.) HADŽIJA CVETKO, 

što je 8. decembra 1929 god. u Jaski poverio optuže¬ 
nom štefancu Antonu izradu kutije na električni kontakt, 
zatim što je dana 12. decembra 1929. god. zajedno sa op¬ 
tuženim Paverom Filipom preneo iz Zagreba u Karlo¬ 
vac oko 200 metara kabl-žice i anodnu bateriju za pa¬ 
ljenje eksploziva u pomenutoj kutiji i to predao optuže¬ 
nom tefancu Antonu a konačno 13. decembra 1929 god. 
zajedno sa Bernadićem Ivanom i Štefanac Antonom pre¬ 
neo pomenutu kutiju sa navedenim uredjajem vozom u 
Zagreb znajući da gore navedeni predmeti imaju da slu¬ 
že za sastav sprave kojom bi se imala rušiti željeznička 
pruga — dakle prikupljao orudje radi cilja da se poruši 
objekt koji služi javnom saobraćaju; 

;^ 3.) FRANEKIĆ MARTIN, ' / - J; ; : 

■- a) Išto je 6. novembra 1929. god., u Zagrebu nakon 
izjave Bernadića Ivana da treba iste večeri da se počne 
sa atentatima a posle ozledjenja Bernadićevog, u nameri 
do podupre pod 1. a) navedena delovanja Bernardića go¬ 
vorio na putu od Mokusa optuženima Banu Ivanu, Pa- 
veru Filipu i Matekoviću Stjepanu, da nesmiju odustati 
od ranije akcije jer da bi to bila sramota za njih te da je 
produživši put do jelačićevog trga sa Banom ovome tu¬ 
rio jedan revolver u džep, kazavši mu da se te noći ima 
^nešto izvršiti, da se natjera današnji režim, da se ovo 
stanje promijeni — dakle umišljeno pomogne optuženog 
Bernardića Ivana u izvršenju dela navedenog pod 1. a) 

b) što je 12. decembra 1929 god. u Kustošiji kraj Za¬ 
greba preuzeo od optuženog Štrtaka Ivana dva kilogra¬ 
ma eksploziva »titanita« oko dva metra štapina i dve 
kapsle za paljenje znajući da gore navedeni predmeti 
imaju da služe za sastav sprave kojom bi se imala rušiti 
željeznička pruga, — dakle prikupljao eksploziv i oru- 
dje radi cilja da se poruši objekt koji služi javnom sao¬ 
braćaju; 

4. ) KREMZIR LJUBOMIR, 

što je dana 6. novembra 1929 god. u Zagrebu — na¬ 
kon što je dan ranije čuo kako je optuženi Bernardić 
Ivan kazao, da se sutra mora početi sa akcijom za ubija¬ 
nje viših oficira — u gostioni Mokusa na Pešćenici čuo 
kako je optuženi Bernardić Ivan, koji je bio naoružan re¬ 
volverom izjavio, da se iste večeri mora početi sa aten¬ 
tatima —- dakle znao da se priprema ubistvo na koga or¬ 
gana vlasti a da ipak o tome nije na vreme izvestio dr¬ 
žavnu vlast; 

5. ) MATEKOVIC STJEPAN, 

što je dana 7 novembra 1925 god. u istarskoj ulici u 
Zagrebu ispalio iz revolvera na odstojanju nekoliko ko¬ 
raka dva metka na konjičkog kapetana Kaledina Gavri¬ 
la te mu naneo dve lake tjelesne ozlede i to jednu na 
stražnjoj strani lijevog boka a drugu sa prednje strane 
lijeve podlaktice a sve to u nameri da ubije predstavni¬ 
ka javne vlasti, dakle umišljeno pokušao ubiti organa 
vlasti. 

6. ) PAVER FILIP, 

što je a) 7 novembra 1929 god. oko 11 sati u ,veče u 
Zagrebu naoružan revolverom sa optuženim Mateković 
Stjepanom putem od Kazališta do istarske ulice tražio 
oficire u namjeri da kojeg od njih ubije -— dakle pri¬ 
premao ubistva organa vlasti. 

b) dana 12 decembra 19;9 god. po uputstvu Prpića 
Ivana preneo zajedno sa optuženim Hadžijom Cvetkom 
iz Zagreba u Karlovac oko 200 metara kabl-žice koju je 
izručio optuženom Štefanac Antonu, znajući da ona ima 
poslužiti za sastav sprave kojom bi se imala razrušiti že¬ 
ljeznička pruga - dakle prikupljanje orudja radi cilja da 
se poruši objekt koji služi javnom saobraćaju. 

7. ) IVAN BAN, 

što je 6. novembra 1929 god. u Zagrebu u gostionici 
Mokusa na Peščenici čuo kako je optužežni Bernardić 
Ivan izjavio, da se iste večeri mora počet sa atentatima, 
za tim je pošao prema Jelačićevom trgu sa optuženim 
Franekićem Martinom, koji mu je putem uturio u džep 
revolver, kazavši mu da se iste noći ima nešto izvršiti, 
da se natjera današnji režim, da se ovo stanje promjeni, 
dakle znao da se priprema koje od zločinstva iz cl. 1. Za¬ 
kona o zaštiti javne bezbjednosti i poredka u državi pa 
da ipak o tome nije na vrijeme izvjestio državnu vlast. 

8. ) ŠTRTAK IVAN, 

što je: a) u vremenu naznačenom pod i. a), u na¬ 
mjeri da podupre tamo navedeno djelovanje Bernardića 
u prisustvu Bernardićevom govorio optuženima Levnaiću 
Milanu i Glušcu Stjepanu o atentatima, da je bio komita 
da će nabaviti za atentate oružje pa i bombe, koje će im 
trebati protiv policije i za bombama i revolverima, i da će 
naučiti kako se barata sa bombama i revolverima, i da će 
se pucati na onog policijskog organa koji bi napao ono¬ 
ga, koji bi bio odredjen za vršenje atentata, zatim da je 
držao za Bernardića u svom stanu revolvere i dao jedan 
od revolvera Paveru Filipu, dakle umišljeno pomagao 
optuženog Bernardića Ivana u izvršenju pod 1. a) nave¬ 
denog dj« la. 

b) dana 12. decembra 1929 god. u Zagrebu pribavio 
dva kilograma eksploziva »titanita« oko dva metra šta¬ 
pina i dve kapsle, te ih predao optuženom Franekiću 

Martinu znajući da gore navedeni predmeti imaju da 
služe za sastav sprave kojom bi se imale rušiti željeznič¬ 
ka pruga — dakle prikupljao eksploziv i orudje radi cilja 
da se poruši objekt koji služi javnom saobraćaju. 

9.) MOCNAJ VELIMIR, 

što je: a) u drugoj polovini mjeseca novembra u Za¬ 
grebu od limenih kutija koje služe za ručne blagajne na¬ 
činio dve sprave sa uredjajem paklene mašine sa satom 
i električnom katerijom i napunio ih barutom i ako je 
znao da su ove odredjene da imaju eksplodirati u veče 
30 novembra 1929 god. u oči proslave državnog praznika 
Ujedinjenja, — u cilju da se stvori raspoloženje kod dru¬ 
gih da se promjeni politički poredak u Državi. 

b) pismom predatim na pošti 4. oktobra 1929 god. u 
Zagrebu koje je napisao i podpisao riječima »Hrvatski 
revolucionar civ< a upravljen divizijskom generalu Petru 
Živkoviću, kao predsjedniku Ministarskog savjeta i Mi¬ 
nistru unutrašnjih poslova u Beogradu a koji ga je i 
primio, sa rečima, da će ga progutati mrak ako se ne 
ukine današnje stanie i ne provede personalna unija iz- 
medju Hrvatske i Srbije, pokušao činovika pretnjom 
prinuditi da kakvo zvanično delo učini. 

d) pismom predatim neutvrdjenog dana u drugoj po¬ 
lovici mjeseca oktobra 1929 god. na pošti u Zagrebu ko¬ 
je je napisao i podpisao sa riječima »Hrvatski revoluci- 
onarci« a upravljeno uredniku zagrebačkog lista »No¬ 
vosti« koji ga je i primio, rečima da pazi što radi i piše,, 
jer je naša osveta velika i strašna, — ozbiljnom pri¬ 
jetnjom zločinstva ugrozio sigurnost lica. 

e) pismom predatim 9 oktobra 1929 god. na pošti u 
Zagrebu koje je napisao i podpisao riječima »Hrvatski re- 
volucionarci« a upravljenim Dr. Hoferu ondašnjem sta* 
rešini Hrvatskog Sokola, koji ga je i primio, riječima 
imate se smjesta zahvaliti na čast funkcije koju obna¬ 
šate u Hrvatskom Sokolu. Ne učinite U to u roku od jed¬ 
noga mjeseca vi nećete izbjeći našoj osudi, — ozbiljnom 
prijetnjom zločinstvom ugrozio sigurnost lica. 

f) pismom predatim neutvrdjenog dana u prvoj polo* 
vini mjeseca decembra 1929 god. na pošti u Zagrebu ko¬ 
je je i napisao i podpisao sa rečima »Hrvatski revolucio- 
narci« a upravljenom trgovcu Maloviću u Karlovac, koji 
ga je i primio, rečima, da se čuva posljedice i da će našu 


osvetu oćutit na samom sebi ako će sa poklonstvenom 
deputacijom putovati u Beograd, — ugrozio svojom pri¬ 
jetnjom zločinstvom sigurnost lica. 

10) VESELIĆ DJURA, 

što je dana 30 novembra 1929 god. u Zagrebu na ste¬ 
penice Glazbenog paviljona na Zrinjevcu iza stuba posta¬ 
vio barutom napunjenu tempiranu spravu u namjeri da 
ona eksplodira i da njenat eksplozija utiče na Zagrebačku 
publiku kao protest protiv proslave praznika Ujedinje¬ 
nja i koja je sprava u istinu eksplodirala, dakle išao za¬ 
tim da se stvori raspoloženje kod drugih da se promjeni 
današnji politički poredak. 

11. ) PRPIĆ IVAN, 

što je u vremenu izmedju 10. i 12. decembra 1929 
godine u Zagrebu, optuženom Franekiću Martinu dao 
1800.— Din. za nabavku kabl-žice i anodne baterije, a u 
Kustošiji optuženom Štrtaku Ivanu 250.— dinara za na¬ 
bavku eksploziva »titanita«, štapina i kapsla, te poslao 

12. decembra 1929 god. optuženog Pavera Filipa France- 
skiu po kabl-žicu da je odnese u Karlovac, znajući da 
gore navedeni predmeti imaju da služe za sastav sprave 
kojom bi se imala rušiti željeznička pruga — dakle pri¬ 
kupljao eksploziv i orudje radi cilja da se poruši objekt 
koji služi javnom prometu. 

12. ) ŠTEFANAC ANTE, 

što je dana 9. decembra 1929. god. u Karlovcu dao 
napraviti kutiju od gvozdenoga lima i sa upaljačem na 
električni kontakt. Zatim što je 12. XII. iste godine pri¬ 
mio od optuženog Pavera Filipa oko 200 metara kabl 
žice, a od optuženoga Hadžije anodnu bateriju, pa sve 
to idućeg dana preneo zajedno sa optuženim Bernarđi- 
ćem vozom u Zagreb, znajući da gore navedeni predmeti 
imaju da služe za sastav sprave, kojom bi se imala rušiti 
željeznička pruga — dakle prikupljao orudje radi cilja 
da se poruši objekt, koji služi javnom saobraćaju. 

13. ) MARGETIĆ PAVLE, 

što je u vremenu od polovice oktobra do početka no¬ 
vembra 1929 god. u Kustošiji čuo u više navrata govoriti 
optuženog Bernardića Ivana, kako bi trebalo da omladi¬ 
na bude na okupu i spremna ako dodje do prevrata, da 

svaki treba da ima revolver,, da će Štrtak da nabavi oru¬ 
žje, a on da će dati novac, da treba saznati za stanove 
generala Belimarkovića i šefa policije Dr. Beđekovića 
Zatim što je njemu Margetiću kazao da pronadje stan 
generala Belimarkovića, a kasnije mu je rekao, da bi tre¬ 
balo generala Belimarkovića i šefa policije Dr. Bedeko- 
vića najprije ubiti, pošto su oni najglavniji faktori da¬ 
našnjega režima — dakle znao da se priprema ubistva 
organa vlasti, a da ipak nije na vrijeme izvijestio držav¬ 
nu vlast. 

14.) JELAŠIĆ JAKOV, 

što je neizvjesnog dana mjeseca septembra 1929 god. 
u Zagrebu suoptuženiku Bernardiću Ivanu govorio da će , 
možda trebati na neki način praviti nezadovoljstvo u 
zemlji i da u tu svrhu drži omladinu na okupu, te mu u 
vezi sa ovim dao 6.000.— dinara, a suoptuženiku Cvetku 
Hadžiji neizvjesnog dana u mjesecu novembru 1929 god 
kazao, da bi bilo potrebno, da se na neki način dade izra¬ 
žaj nezadovoljstva hrvatskog naroda sa dnašnjim politič¬ 
kim stanjem — dakle išao za tim, da se preko Bernar- 
dića i Hadžije kod omladine stvori raspoloženje, da se 
promijeni današnji politički poredak u zemlji. 

Prema ovim gore navedenim radnjama učinili su 
i to: 

I. BERNARDIĆ IVAN, radnjom pod a) zločinstva iz 

čl. 1. tač. 1., a radnjom pod b) zločinstva iz čl. 1., tač 
6. u vezi tač. 4. zakona o zaštiti javne bezbednosti i po¬ 
retka u Državi, itd. (Slijedi kvalifikacija krivice.) 

Zbog napred navedenih dela osudjuju se, i to: 

I. BERNARDIĆ IVAN, po čl. 2. odelj. I. zakona o za¬ 
štiti javne bezbednosti poretka u Državi u vezi § 4. za¬ 
kona o državnom sudu s obzirom na § 62. kriv. zakona —■ 
na kaznu robije od 

15 (petnaest) godina, 

u koju mu se po § 77! kriv. zakona uračunava izdr- 
žani pritvor i istražni zatvor od 17. decembra 1929 god. 
do danas, i po § 46. kriv. zakona na trajan gubitak čas¬ 
nih prava, a po izdržanju kazne ima se na osnovu § 57. 
kriv. zakona proterati iz Zagreba za vreme od (3) tri go¬ 
dine, s tim, da mu se u smislu § 281. s. k. p. pri izvršava¬ 



nju ^kazne ne priznaju olakšice predvidjene u zakonu o 
izvršenju kazni lišenja slobode. 

v II. HADŽIJA CVETKO, po čl. 6. odelj. I. zakona o 
zaštiti javne bezbednosti i poretka u Državi, u vezi § 4. 
zakona o državnom sudu — na kaznu robije od 

5 (pet) godina, 

III. FRANEKIĆ MARTIN, po čl. 2. odelj. I. zakona 6 
zaštiti javne bezbednosti i poretka u Državi u vezi § 4 
zakona o drž. sudu s obzirom na § 62. kriv. zakona — 
na kaznu robije od 

8 (osam) godina, 

KREMZIR LJUBOMIR, po čl. 2. odelj. zakona o 
zaštiti javne bezbednosti i poretka u Državi i § 4. zako¬ 
na o drž. sudu, s obzirom na § 30. tač. 1. kaz. zak. na 
kaznu strogoga zatvora od 

6 (šest) mjeseci, 

V. MATEKOVIĆ STJEPAN, po čl. 2. odelj. I. zakona 
o zaštiti javne bezbednosti i poretka u Državi i § 4. za¬ 
kona o drž. sudu, s obzirom na § 30. tač. 1. kaz. zak. _ 

na kaznu robije od 

10 (deset) godina, 

VII. BAN IVAN, po čl. 2. odelj. I. zakona o zaštiti 
javne bezbednosti i poretka u Državi i § 4. zakona o drž 
sudu, u vezi § 71. tač. 4. kriv. zak. na kaznu robije od 

1 (jedne) godine, 

VIII. ŠTRTAK IVAN, po čl. 2 odelj. I. zakona o za¬ 

štiti javne bezbednosti i poretka u Državi, u vezi § 4. za¬ 
kona o drž. sudu, s obzirom na § 62. kriv. zakona_na 

kaznu robije od 

6 (šest) godina, 

IX. MOCNAJ VELIMIR, po čl. 13. zakona o zaštiti 
javne bezbednosti i poretka u Državi, s obzirom na § 62. 
kriv. zakona — na kaznu robije od 

3 (tri) godine, 

X. VESELIĆ DJURO, po čl. 3. zakona o zaštiti javne 
bezbednosti i poretka u Državi, u vezi § 71. tač. 4. kriv. 
zak. na kaznu strogoga zatvora od 1,1/2 (jedne i pol) 
godine. 

XI. PRPIĆ IVAN, po čl. 2. odelj. I. zakona o zaštiti 
javne bezbednosti i poretka u Državi, u vezi § 4. zakona 
o drž. sudu, s obzirom na § 30. tač. 3. kriv. zak. —, a ka¬ 
znu strogoga zatvora od 2 (dvije) godine, 

XII. ŠTEFANAC ANTON, po čl. 2. odelj. I. zakona u 
zaštiti javne bezbednosti i poretka u Državi, u vezi § 4. 
zakona o drž. sudu, s obzirom na § 30. tač. 2. kriv. zak. 
— na kaznu robije od 4 (četiri) godine, 

XIII. MARGETIĆ PAVLE, po čl. 2. odelj. I. zakona 
o zaštiti javne bezbednosti i poretka u Državi, u vezi § 
4. zakona o drž. sudu — kaznu strogoga zatvora od 
6 (šest) mjeseci, 

XIV. JELAŠIĆ JAKOV, po čl. 3. zakona o zaštiti ja¬ 
vne bezbednosti i poretka u Državi, u vezi § 4. o drž. su¬ 
du — na kaznu robije od 3 (tri) godine. 

Rješavaju se optužbe: 

Gašparac Albin, Arnšek Boza, Glušac Stjepan, Lev- 
naić Milan, Štefanić Anton, Debanić Mirko, Kuntić Fra¬ 
njo, Begić Vilko, Dr. Vladko Maček i Dr. Ivan Lebović. 

